
HE MAU OLELO HOAKAKA. 


Ua Olelo mai la ke Kaulo o Iosepa Kamika ia kakou, na 
hoahanau o ka Ekalesia o Iesu Karisto 0 Ka Poe Hoano o 
Na La Hope Nei, “‘O ka haawina nui a koikoi a ke Akua i kau 
mai ai maluna o kakou, oia no ko kakou imi ana i ko kakou 


> Ina ua oiaio keia, a ua oiaio no, he mea pono loa 


poe make.’ 
i kela a me keia hoahanau e hoomaopopo i kana hana pono 
e hana ai no ka pomaikai o kona poe make. He mea kupono 
loa e ike ai oia i ke ano o ka imi ana, a me ke kakau ana o ka 
mookuauhau o kona poe make. He mea pono hoi e hoomao- 
popo oia i na hana lawelawe ana e hana ai no lakou, iloko o 
ka Halelaa. E ao ia oia ma ke ano pono, e pono ai, e ka Eka- 
lesia, o na mooolelo ana e hana aie pili ana i kona poe make. 
A oka mea nui loa oia no ke kanu ia ana iloko o kona puuwai 
i ke aloha i kona poe make, a me ka iini make ole e hana ina 
hana e hookiekie ia ai lakou. 

Iloko o keia mau haawina ua hoao ia e kokua i na hoa- 
hanau ma keia mau meaa pau. Ake noi nei makou i Ke Akua 
Nana no e hoopomaikai mai ia oukou, i ko oukou ao ana i 
_keia mau haawina, i alakai ia oukou ma ke ala e loaa ai ka 
hoomaopopo ana i na mea kupono e hana ai, a i hanau ai hoi 
iloko o ko oukou mau naau ka iini e hoopapau i ke koena o ko 
oukou mau la ma ka imi ana i ka pono o ko oukou poe make. 

Haawina 1 


E HELE LAELAE KA PAAHAO 


He Mea kupono loa i kela a me 
keia hoahanau e hana i na hana o ka 
halelaa nona iho,alaila, no ka pomaikai 
o kona mau kupuna. I mea e hiki ai 
ke hana ia ka hana laabia o ka hale- 
laa, he mea pono loa e ao mua ia ma 
‘ke ano o ka hana, na hana e hana ia 
ai, ke ano o ka houluulu ia ana a me ka 
hoomakaukau ia ana o na mookuau- 
hau, a pela aku. Ua wae ia kakou e 
hana i keia hana mamua o ko kakou 
hanau ia ana ma ke kino nei, a nolaila 
_ pehea kakou e hooko ai ka misiona 
nui i kau ia mai maluna o kakou, e ko 
kakou Makua Iloko o ka Lani. 

Ko Kakou Ae Like Mamua O Ko 
Kakou Hanau Ia Ana Ma Ke Kino. 
Ma kela ahakuka nui i malama ia me 
na unhane, i ka wa i hana ia ai ka honua, 
ua hoakaka ia ka Euanelio ia kakou. 
Ua hoike ia hoi ia kakou e pili ana i 
kona mau loina a me kona mau kana- 
wai. Ua ike hoi kakou i na lawelawe- 
paa e pono ai no kela a me keia, mamua 
o kona komo ana iloko o ka nani o ke 
aupuni o ke Akua. Ua ike hoi kakou, 
ina kakou e malama a hooko i keia mau 
mea a pau, e hoi hou ana kakou imua 
o ke alo 0 ko kakou Makua Lani a e 
noho ana kakou me ia iloko o kona 
nani, a e hoonani ia ana kakou e ku 
like me ia, ma ka mana a me ka nani. 

Ua hoike pu ia ia kakou e komo ana 
ka hewa a me ka make mawaena o na 
keiki a kanaka, a e hoeha ia ana lakou 
mamuli o ko lakou hahai i ke ala 0 ka 
hewa. Ua hoike pu ia ia kakou, mam- 
uli o ka hewa e lawe ia ana ka Euanelio 
mai ka honua aku, no na manawa Icihi. 
He mea maopopo hoi ua hoike ia mai 
ia kakou e pili ana i ka Hoolapai, a e 
pili ana i Kona make ana nokakou. Ua 


hoakaka ia ia kakou, e ili mai ana ma- 
luna o kakou ka mana o ka Oihanaka. 
huna, ina kakou e hooko pono na hana i 
haawi ia mai, a mamuli o ka mana o 
keia Oihanakahuna e ola ai kakou, a 
pela ko kakou poe make e ola ai mao 
kakou nei, mamuli o ka mana o keia 
Oihanakahuna hookahi, nolaila, “Ua 
kau ia mai la maluna o kakou kekahi 
misiona koikoi e pili ana i ka lahui ka- 
naka. Mamuli 0 keia loina, me ka Ha- 
ku ma ke poo, e lilo ai kakou i poe hoola 
ma ka Mauna o Ziona, ua lokahi kakou 
a pau ma ke misiona o ka hoola ana i 
ka lehulehu o na uhane i hiki ole ke 
helu ia. O ka hana keia a ka Haku i 
wae ai nona iho, a o Kona nani pookela 
no ia. Pela hoi, o ka hana nui keia no 
kanaka, nana no i wae, kona ala ia e 
loaa ai ka hauoli, kana hana no ia, a o 
ke ala no ia e hoonani ia ai oia.” (John 
A. Widtsoe) 

Mamua o ka Hana ia ana o ka Honua. 
Ua olelo mai la o Brigham Young “O 
ke ala e hoola aii ko kakou poe kupuna 
ua hoomaka no ia ma ke Aupuni o ka 
Lani.” Wahi hoi o ke Kaula o Iosepa 
Kamika: ‘“E manao ana paha oukou o 
keia ano o ka hana ana he hoopololeo 
loa ia, aka, ke hai aku nei au ia oukou 
he mea ia e hooko ai ka makemake o ke 
Akua, ma ka hooko pololei ana i ka 
lawelawepaa a me ka hoomakaukau ana 
a ka Haku i hoolala a hoomakaukau 
ai mamua o ka hookumu ia ana o keia 
ao nei no ka hoola ana i ka poe make e 
make ana me ka ike ole i ka Euanelio.” 
(Berita A Me Na Kauoha 128:5). 

Ma keia mau olelo moakaka loa 0 ka 
Haku, e maopopo ai na hoahanau a 
pau o ka lakou hana pono mua, e hoom- 
aopopo ke ano o ka hana a ESE 

hoolala ai no ka hoola ia ana o ko la 
lakou poe make, a o ka lua e hooko 
pono aku ia hana me ke luhi ole a me ke 
kaukai ole. 

Aole O Lakou Manawa E Loaa a e 
Lawelawe Ai. Ua luhulehu loa na 
keiki a ke Akua i noho ai ma ka honua 
nei me ka lohe ole i ka Euanelio, eia 
nz» he poe pono kekahi hapa o lakou, 
he poe e hoao ana e kokua i ko lakou 
mau hoa ma na mea a pau, he poe aloha 
ike Akua, e like me ka naauao i haawi ia 
ia lakou. Ua hoomakaukau ke Akua i 
ala no lakou e loaa ai i ka pono o ka 
Euanelio. Ua hooikaika no lakou e 
hoomakaukau i ka honua no kakou, a e 
hana i wahi maikai no kakou e noho ai. 
Ua kanu no lakou, a ke ai nei kakou, 
ua kukulu no lakou a ke noho nei kakou 
iloko o na hale a lakou i kukulu ai, aka 
aole i loaa ia lakou ka piha o ka Euane- 
~ lio o ko kakou Hoola. 

Ua hoakaka mai ke Kaula O Iosepa 
Kamika, 0 ka poe a pau i loaa ka iini e 
hoomana i ke Akua a e malama i na 
hana maikai a pau, e hiki mai ana ka 
wa e lohe ai lakou ka hai ia ana o ka 
Euanelio, a ina lakou e hoolohe ka 
Euanelio ma ke ao uhane e lilo ana 
lakou i mau hooilina no ke ola mau loa, 
a e hoao ana lakou e hana e like me ke 
ao ana o ka Euanelio. Nolaila ke noo- 
noo nui nei kekahi hapa nui o ka poe 
make no kakou ka poe e ola nei ma ka 
honua nei, ke kali nei lakou me ka iini 
nui no na hana a kakou e hana ai no 
lakou. Malia paha e nonoi mau ana 
lakou imua o ka nohoalii o ko kakou 
Makua Lani, e hoohuli ia ko kakou 
mau naau e noonoo a e kokua ia lakou. 

Ina Ua Hiki Na Makua Ke Kam- 
aiilio, Mai Ia Kakou. Ua olelo mai la 
o Brigham Young “ ‘Heaha na mea ana 
makuae olelo mai ai ina ua hiki ia lakou 
ke kamaiilio mai, mai ka make mai? 


Aole anei lakou e olelo mai ai. Ua moe 


makou maanei no na kaukani makahiki, 
maanei iloko o ka halepaahao, e kali 
ana i ka hiki ana mai o keia kau? Eia 
no makou, ua hoopaa ia me na kaula- 
hao, e launa ana me ka poe maemae 
ole?’ Heaha ka lakou e hawanawana 
ai iloko o ko kakou mau pepeiao? Ina 


ua haawi ia ia lakou ka mana, alaila, e 
lohe ana ko kakou mau pepeiao i na 
hekili o ka Lani, pehea kakou e ike a 
hoomaopopo ai ke koikoi o keia hana 
a kakou e hana nei. Ke nana mai nei 
ka lehulehu o ka Lani i keia poe kakai- 
kahi, a e hoao ana lakou e hoeueu ia 
kakou e hana no ka hoola ia ana o ka 
ohana a kanaka. Pela hoi na diabolo o 
Gehena, e nana nei i keia poe, a e hoao 
ikaika ana e hoohiolo ia kakou. I Ko’u 
wa e noonoo ai maluna o keia hana e 
makemake ana au e loaa i na hekili 
ehiku mai ka lani mai, e hoala ikeia poe 
kanaka.” (Discourses Brigham Young 
aoao 618) 

Ka Euanelio I Ka Poe Make. Mamua 
o ka make ana o President Joseph F. 
Smith, ua hoike ia mai la iaia, ke ao o 
na uhane. Ua ike oia i ka launa ana o 
ka Haku me lakou mahope 0 kona make 
ana. Mailoko mai o ka poe pono o ia 
ao o na uhane, ua wae oia i kona mau 


-misiona, oia hoi ka poe i paa ka Oihana- 


kahuna ma ka honua nei, e hai i ka 
Euanelio i na uhane a pau e noho ana 
ma ia ao. A mai ia manawa a hiki i 
keia wa ua hai ia ka Euanelio ia lakou, 
e hoike akau ana i ke ala e hele laelae 
ai ka poe pio, a e hoolana ana ina puu- 
wai o ka poe i hoopaahao ia. “Pela i 
hai ia ai ka Euanelio i ka poe i make 
iloko o ko lakou mau hewa me ka ike 
ole i ka Oiaio, a i ole iloko o ka hewa 
mamuli o ko lakou hoole ana i na kaula. 
Ua ao ia lakou ka manaoio i ke Akau, 
ka mihi ana o ko lakou mau hewa, ka 
bapetiso ana o hai no ke kalaia ana o 
na hala, ke kau ana o na lima o hai no 
ka haawina o ka Uhane Hemolele, a 
me na loina e ae a pau o ka Euanelio e 
pono ai no lakou, no ko lakou hooma- 
kaukau ana ia lakou iho, i hiki ai ia 
lakou ke hookolokolo ia e like me ka- 
naka ma ka io, a e ola hoi lakou e like 
me ke Akua ma ka uhane. * * * Ua 
ike hoi au, o na lunakahiko o keia kau, 
i kupaa ma ka pono, i ko lakou wa i 
haalele ai i keia ola ana, hoomau no 
lakou i ka lakou hana ma ka hai ana i 
ka Euanelio 0 ka mihi, a me ka hoola ia 
ana mao ka mohai o ke Keiki Hanau 


Kahi a Ke Akua, i ka poe e noho ana 

ma ka poulia malalo o ka nohopio o ka 
hewa me ke ao nui o na uhane o ka poe 
make. O Ka poe make e miki ana e hoo- 
la ia ana lakou mamuli o ka lawelawe 
ia ana iloko o ka hale o ke Akua, a ma- 
hope o ko lakou uku ana i ka hoopai 
a me ko lakou holoi ia ana a maemae, 
e uku ia ana lakou mamuli o ka lakou 
mau hana, no ka mea he mau hooilina 
lakou no ka hoola ia ana.”—Gospel 
Doctrine aoao 599-6-1). 

Ka Kakou Hana E Hana Ai. Ua 
olelo mai la o Joseph F. Smith: “Ka 
hana no ko kakou poe make, i kau ia 
mai maluna o kakou e Iosepa Kamika 
me ka ao ikaika ana, e ao ana ia kakou 
he mea pono ia kakou e nana pono i ko 
kakou poe kupuna i make me ka ike 
ole i ka Euanelio, a e hana i ka hana 
no lakou me ka hemahema ole. He 
mea pono e lawelawe ia na lawelawe- 
paa mana o ka Euanelio i hoike ia mai 
he mea ia e hauoli ai, a no ka hoola ia 
ana o ka poe i noho maluna o keia 
honua i ka wa e hiki ole ai lakou ke ike 
i ka euanelio, a ua make lakou me ka 
ike ole ia.mea, a e kali ana lakou no ka- 
kow ka lakou mau keiki, ka poe e ola nei 
ma ke kau i hiki ai ke hana ia keia mau 
lawelawepaa, e hana ina hana e pono ai 
no ko lakou hookuu ia ana mailoko aku 
o ka hale-paahao. Mamuli o ka kakou 
hana no lakou e haule ai na kaula hao 
o ka lakou nohopio ana mai o lakou 
aku, a e hoopuehu ia ka pouli mai o 
lakou aku, i kau ia mai ka malamalama 
maluna o lakou a e lohe ai lakou ma ke 
ao uhane e pili ana i ka hana i hana ia 
ai, e ko lakou mau keiki, maanei, a e 
hauoli pu ai lakou me oukou i ka oukou 
hana ana i keia mau hana pono.”— 
(Gospel Doctrine aoao 593) 

Ke mahuahua nei keia hana nani o ka 
hoola ia ana o ko kakou mau kupuna 
mailoko mai o ka halepaahao, a e hele 
ana a laula loa, a e nui ana na kaukani 


o na uhane o kanaka e hauoli ana a e 
olioli ana mamuli o na hana a kakou e 
hana ai no lakou. Ua ike no ke Kaula 
ka nuia me ka nania me ka laula o keia 
hana, no ka mea, ua olelo mai la ia: “O 
ka hana i oi aku mamua o na hana e ai 
a pau ma keia honua, a ke Akua i kau 
mai ai maluna o kakou, oia no ko kakou 
huli ana i ko kakou poe make.” 

E Nee Kakou Imua. “E na hoahanau, 
aole anei kakou e nee imua iloko o keia 
hana nui? E hele imua aole ihope? E 
koa, e na hoahanau a imua, imua i ka 
lanakila! E hauoliko oukou mau naau, 
a e olioli nui hoi. E hooho ae ko ka 
honua me ka mele ana. E oli ae ka poe 
make i na halelu o ka hoomaikai mau 
loa i ke Alii Imanuela, ka mea nana i 
ihooholo mamua aku o ka honua, i ka 
mea e hiki ai ia kakou ke hoolapanai ia 
lakou mailoko mai 0 ko lakou mau hale- 
paahao; no ka mea, e hele laelae na 
pio.”—(Berita A Me Na Kauoha 128: 
22) 

Na Ninau 


1. Ua ola anei kakou a pau mamua 
o ka hana ia ana o ka honua? 

2. Ua ike anei kakou i na hana i hoo- 
lala ia ai? 

3. Ua kuokoa anei kakou ia wa? 

4. Ua ae anei kakou e kokuaina hana 
a pau i hoolala ia ai no ka pono o na 
keiki a kanaka? 

5. Heaha kekahi hana koikoi i kau 
ia mai maluna o kakou i keia kau? 

6. Pehea la kakou e hooko ai i keia 
hana? 

7. Heaha ka hopena o ke kaukaia me 
ka molowa? 

8. Heaha ka kakou hana e hana ai 
no ka hoomakaukau ana ia kakou iho 
e hooko pono ai i keia hana nui i kau 
ia mai maluna o kakou? 

9. Ina aole kakou e hana i keia hana 
no ko kakou poe make, heaka ko kakou ~ 
hoopai? 


Haawina 2 


KA HOOLA LA IA ANA O KA HANA E OLA AI KANAKA, MAMUA O 
KA HANA IA ANA O KEIA HONDA. 


Ka Aha Kuka Ma Ka Lani. Ua noho 
kakou a pau me ko kakou Makua Lani 


mamua o ka hana ia ana o keia ao. Ua 
hanau ko kakou mau uhane malaila. 

Ua kamaaina kakou kekahi me kekahi. 
Ua launa kakou me ko kakou Makua, 
a ua ike kakou kekahi o na hana mana 
a/Kona-lima athanayai.., Ua-pihavka 
Palapala Hemolele me na pauku e hoi- 
ke moakaka ana ua noho io ko kakou 
mau uhane me ke Akua mamua o ko 
kakou hanau ia ana. E heluhelu oukou 
ina pauku i hoike ia malalo iho (Ioane 
1:1; Ioane 3:13; Ioane 6:38; Ioane 8: 
263" 16:2750 175330 Petero- Td OnE peso 
1:3; Hebera 12:9; Hoikeana 12:7; Iuda 
6:) 

Ika wa ana Akua i manao aie hana 
i honua kahi e noho ai i na uhane i 
noho pu ai me lakou, ua kahea aku la 
lakou ina uhane a pau e akoakoa mai 
iloko o kekahi aha kuka nui, a ua hoike 
ia aku i na uhane i na mea a na Akua 
i manao ai e hana, no ka pono o na 
uhane e noho pu ana me lakou. Ma- 
hope o ka hoike aku ana ia mau meaina 
uhane, ua hoike ia aku ia lakou, e manao 
ana na Akua e hoouna aku i ka honua 
i kekahi o lakou e haawi i kona ola i 
hoolapanai no na kanaka a pau e noho 
aku ana maluna o ka honua, a ua noi 
ia aku ina e ae ana kekahi o lakou e hana 
ia hana. Ua ku mai la kekahio na uhane, 
oia hoi, o Satana a ua olelo mai la ia: 
““Eia no au, e hoouna aku ia’u a o wau 
aku ana Kau keiki, a e hoolapanai au 
ina kanaka a pau, i nalowale ole ai hoo- 
kahi uhane, a e hana io na au ia mea; 
no ia mea, e haawi mai ia’u i Kou hano- 
hano.” Ua ku mai la hoi kekahi 0 na 
uhane oia hoi ke Keiki Punahele O Iesu 
Karisto, a olelo mai la Ia: ‘ia no au, 
e hoouna ia’u—E ka Makua, 0 Kou 
makemake ke hana ia, Nou ka nani a 
mau loa aku.” “No ia mea, no ke kipi 
kue ana o kela Satana Ia’u, a imi iho la 
e hoopau ae i ka mana koho o ke kan- 
aka, * * * mao ka mana la o Ka’u 
Hanaukahi, kauoha aku la au e kiola 
ia oia ilalo.” 

“Huhu iho la ka lua, a malama ole 
i kona mahele mua o ke ola ana; a ma 
ia la, he nui ka poe i hahai aku mahope 
ona.”-—(Mose 4:1; Aberahama 3:27- 
28.) 

Ua olelo mai la o President Joseph F. 
Smith: “Ua makemake no kakou e ike 


maihea mai kakou i hele mai ai a mahea 
kakou e hele aku ai? Maihea mai ka- 
kou? Mai ke Akua mai. Ua ola ko 
kakou mau uhane mamua o ko lakou 
hele ana maiikeia ao. Ua noho lakou 
iloko o na ahakuka o na lani mamua 
o ka hookumu ia ana o keia honua. O 
Kakou pu malaila. Ua mele pu kakou 
me ka lehulehu o na kanaka lani, me 
ka olioli i ka wa i hookumuia ai ka 
honua, a i ka wa i hoolala ia ai na mea 
e pili ana i ko kakou noho ana maluna 
o ka honua a me ko kakou hoola ia ana. 
Malaila io no kakou; ua hoihoi kakou, 
a ua lawelawe pu kakou ma keia mau 
mea a pau. Malaila io hoi kakou, me 
na aha kuka i kela wa kupaianaha, ka wa 
i haawi aku o Satana ia ia iho i hoola no 
ke ao nei, ina e haawi ia mai ia ia ka 
nanai o ka Makua no ia hana ana. Aka 
ua olelo mai la o Iesu, “E ka Makua’ e 
hana ia Kou makemake, a ia Oe ka nani 
a mau loa aku.” A Nolaila, no ko Sa- 
tana kue ana i ke Akua, a no kona imi 
ana e hoopau ia ka mana koho o kan- 
aka, ua hoole ka Makua ia ia, a ua hoolei 
ia iwaho, ua wae ia o Jesu. Aole he 
kanalua, malaila io no kakou, a ua lawe- 
lawe pu kakou ma ia mau mea a pau, 
ua makemake io no kakou e kokua ma 
ka hooko ia ana o keia mau mea a pau 
1 hoolala ia, ua maopopo no kakou ia 
mau mea, a ua hana ia keia mau mea no 
ko kakou pono, a e hooko ia ana ia mau 
mea.”—(Gospel Doctrine, p. 114-115.) 


Ka Hana Ia Ana O Ka Honua. Ma- 
hope o keia aha kuka nui mawaena o na 
uhane ma ka Lani, ua iho mai la na 
Akua, a ua hana iho la Lakou i keia 
honua, i wahi no na uhane e hanau ai 
ma ka io. Ua hana hoi lakou i ka la, 
ka mahina a me na hoku, e hoomalama- 
lama i ka honua i ke aoaika po. Ua 
hana ia ka lepo a me ka wai. Ua kanu 
ia na mea ulu iloko oka lepo oka honua 
i mau mea ai kupono na kanaka. Ua 
hana ia na holoholona, na manu o ka 
lewa a me na ia o ke kai, no ka pono a 
me ka pomaikai o kanaka. A mahope 
loa aku ua hana ia ke kanaka e ku like 
ai me ke Akua ma ke kino. Ua haawi 
ia keia mau mea a pau iloko o kona 

lima, a ua kauoha ia mai la ia e hoohua 
a e hoopiha i ka honua. 

Alaila ua haawi ia ia ia he mau kan- 
awai a he mau kauoha, ua berita pu 
ke Akua me ia, e hoouna maiika honua 
kekahi Mea Hoola nona, he mea i wae 
ia e haawii Kona ola no ka hoolapanai 
ana ina kanakaa pau. A ua olelo aku 
ke Akua ia ia, ina e malama oia i na 
kauoha a me na kanawai a pau, e hiki 
mai ana he wa e hoihoi hou ia ai ola i 
kona home mua kahi ana i hoouna ia 
mai, a e noho pu ai oia me kona Makua 
no ka wa mau loa. 


Ka Make Ana O Ke Kanaka Mua. 
Mahope o ko ke Akua hana ana ike ka- 
naka mua, oia hoi, o Adamu, ua hoo- 
moe ihola, ia, ua unuhi ia kekahi iwi, 
-mai kona aoao mai, a ua hana ia he wa- 


hine nana mailoko mai o kona aoao. Ua: 


hoonoho ke Akua ia laua iloko o ke- 
kahi mahinaai nani i kapa ia o Edena. 
Ua haawi ia na kauoha, na kanawai, a me 
na berita ia laua. Ua hoike piha aku 
ke Akua ia laua i ka laua mea e hana 
ai. Ua hoakaka ia ia laua i na pomai- 
kai a laua e loaa ai, ina laua e malama 
ina mea a pau, ua hoike pu ia hoi ia 
laua ka hoopai e ili mai ana maluna o 
laua, ina laua e uhai a malama ole ina 
Kauoha a me na kanawai. 


O kekahi kanawai mua i haawi ia ia 
laua, oia hoi keia “Ehoohua a e hoo- 
piha i ka honua.” a o kekahi hoi, “Mai 
ai olua i ka hua o ka laau e ike ai ka 
pono a me ka hewa.” me ka olelo ana 
aku ia laua “I ka la a olua e ai aie make 
ai olua.” 


- Mamuli o ka hoowalewale o ka mea 
Maalea ia laua, ua ai laua i ka hua o ka 
laau i papa ia, a ia la ua make io no la- 
laua. Hoea hou mai la ke Akua imua 
o laua, a ua hoike mai la ia ia laua e 
pili ana i ka Mea Hoolapanai i wae ia, 
me ka hoeueu ana ia laua, a me ke kau- 
oha ana ia laua e kaumaha aku i mohai 
imua Ona ma ka ino 0 keia Mea Hoo- 
la, oia hoi o Jesu Karisto. A ma ia 
manawa aku ua hoomaka laua e hoohua 
a e hoopiha i ka honua me ka laua mau 
hua. O ka hoomaka ana la no keia o 


ke ola ana o ke kanaka maluna o ka 
honua e like me ka mea i hoolala mua ia 
ena Akua, mamua o ka hookumu ia ana 
o ke ao nei. 

He aha Ka Manao Nui O keia Mau 
Mea a Pau i Hana Ia A I Hoolala Ia? 
O kakou a pau he poe keiki no kakou 
na Ke Akua. Oia io no ko kakou ma- 
kua maoli ma ka uhane. Ua noho mua 
kakou me ia. Ua ao ia kakou ua haawi 
ia ke kuokoa ia kakou, ua haawi ia na 
kanawai a me na kauoha ia kakou, ua 
ike no kakou na mea a pau, a ua ae aku 
kakou e malama ia mau mea, a e kokua 
ma ka hooko ia ana o na mea i hoolala 
ia. O ke kumu o keia mau mea, oia no 
ka lawe ia ana mai o ke ola ia kakou. 
Ua mahele ia ko kakou ola iloko o na 
mahele ekolu, oia hoi; ke ola mua ana 
ma ka uhane. He ola maoli kela, ua 
hana kakou, ua ao ia kakou, ua ai ka- 
kou, ua ike a ua hoomaopopo no ka- 
kou, he ola mau io no ia; Ka mahele 
elua, oia no keia ola ana ma ke kino 
ma ka honua nei; a o ke kolu oia no ke 
ola ana mahope 0 ko kakou make ana, a 
me ko kakou alahou ana mai ka make 
mai. Ua hookumu ia na kanawaia me na 
kauoha e alakai a e hoomalu ia kakou, 
ma keia mau mahele a pau o ke ola ana. 
Ina kakou e malama i keia mau kana. 
wai, e hauoli ana kakou, e hoomahua- 
hua ia ana kakou, e ola ana kakou. Ina 
kakou e uhai i heia mau kanawai, e luu- 
luu ana kakou, e nele ana kakou, e hoo- 
pai ia ana kakou, e make ana kakou. 
Ua hoike ia mai ma ka olelo a Ke Akua’ 
ke kuma i hana ia ai keia mau mea a pau, 
oia iho la keia: “No ka mea, aia hoi, 
o keia Ka’u hana a me Ko’u nani—e 
lawe mai i ka palaho ole ana a me ke 
ola mau loa o ke kanaka.”—(Mose 


el s39%) 


O ka kakou hana pono, na lala o keia 
ekalesia, oia no keia, e hana i na mea 
a pau, i hiki ai ia kakou ke hana, no ka 
hoola ia ana o kakou iho, ko kakou mau 
ohana, ko kakou mau hoaaloha, a me 
ko kakou poe make. O ke ala io no 
keia e ike ai kakou ka hauoli, a e holo 
mua ai ma na mea o ko ke kino a me ko 
ka uhane. 

Na Ninau 

1. Ua ola ia anei kakou mamua o ko 
kakou hanau ia ana ma ke kino? 

2. Heaha ka kakou hana ma i ola 
ana? 

3. Ua kuokoa anei kakou ma kela 
ola ana? 

4. Ua komo pu anei kakou iloko o 
na kukakuka ana o na Akua? 

5. Heaha ka Satana i make make ai, 
no ka lilo ana i Mea Hoola no kanaka? 

6. Heaka ka Iesu i hoike aku ai i 
ka Makua no Kona hoolapanai ana i 
kanaka? 

7. No keaha la i hoole ia aika manao 
o Satana? 

8. Heaha na kanawai a me na kauoha 
i haawi ia ia Adamu? 

9. Heaha na mea i hoolala ia no ka 
hoola ia ana o kanaka a pau? 


10. Heaha ka hopena o ka hana 
hewa? 

11. Heaha ka hopena o ka malama i 
ke kanawai? 

12. He aha na hana kupono a na hoa- 


hanau o keia Ekalesia e hana ai? 


No na mea hou e pili ana i ko kakou 
noho mua ana, i hoike ia mai e ke Akua 
ma Kana olelo, e heluhelu oukou i na 
pauku i hoike ia malalo iho: 

O Iesu ka Hanau Mua—Berita A Me 
Na®Kauoha 93-21 2s. 6: 


O Iesu ka mea nana i hanaika honua 
—Moke 1:27-29; Berita A Me Na Kau- 
oha 76:22-24. 

Ke Kaua ma ka lani-Hoikeana 12:3-4, 
7-12; Berita A Me Na Kauoha 76:25-30. 

Satana—Moke 1:12-22; 4:1-4. 

Na Ike Mua—Aberahama 3:22-28. 

Haawina : 


Ina ua lini Oe E Hana Kekahi Hana 
Ua Hiki no Oe Ke Hana. Aia no ma- 
waena o na hoahanau kekahi mau lala 
e olelo mau ana, aole hiki ia’u ke hana 
ina hana o ka halelaa, no ka mea, aole 
i loaa mai ia’u i na mookuauhau o ko’u 
mau kupuna, aole hoi hiki ia’u ke loaa 
ia mau mookuauhau no ka mea, aole 
i kakau ia ma kekahi wahi. Aole hiki 
ia’u ke hele i ka halelaa no ka mea aole 
i lawe ke kala no ke ala hele. Aole 
kupono au e hele i ka halelaa, no ka 
mea, aole au i malama i na kanawai a 
pau o ka Euanelio. Aole he pono no’u 
e_hele i ka halelaa i keia wa, oiai aole i 
pau na la o kou auana ana a me ko’u 
lealea ana. E kali no au a hikii na la 
o ko’u elemakule ana, i ka wa e pau ai 
ka ikaika a me ka iini o ke kino, alaila, 
au e hele e hana ina hana o ka halelaa. 

He mea maopopo maoli o ka mea e 
iini ole ana e hana i kekahi hana aole loa 
oia e' hana ana ia hana, no ka meae 
hanau ana ka hana mailoko mai o ka 
iini. O ka poe a pau e iini ana e hana i 
kekahi hana, e maalahi ana ka hana 
ana. Ua olelo ia e ka poe naauao, ua 
hiki no ke kanaka ke hana i na hana a 


pau ana i makemake ai e hana, ina ua 
lawa kona iini no ia mea. O ke kanaka 
e iini ana e hana i ka pono, e pono ana 
kana mau hana a pau, a he ola a he 
hauoli kona hopena, aka o ke kanaka 
e iini ana ika hewa, e lilo ana oia he kan- 
aka hewa ma na ano a pau, a he luuluu 
a he make kona haawina. 

Ka Leo O Kekahi Kaula. Ma kekahi 
halawai mookuauhau i malama ia ma 
Preston, Idaho, ua olelo aku o Presi- 
dent Heber J. Grant i na olelo malalo 
iho: ‘Ua nui ko’u hauoli iloko o keia 
hana mookuauhau. I ko’u hoomaopo- 
po ana o kekahi hana nui a o kekahi 
pomaikai nui i haawi ia ia kakou, oia 
no ko kakou hana ana i na hana o ka 
halelaa no ko kakou poe kupuna i make 
me ka ike ole i ka Euanelio. 

“Ua ike au e hiki ana kakou ke hana 
ina hana a pau a kakou i makemake 
ai e hana, ina he hana ia i ku i naauao. 
Ke manao nei au o ka mea i kapa ia he 
noeau, e like me ka olelo o kekahi poe, 
ka pomaikai ia no ka hooikaika ana. 
Ke manaoio nei au o ka mea e make- 
make ana e hanaina hana o ka halelaa, 
e imi ana oia a e loaa ana he ala e hana 

ia hana. O ka mea nui, oia’no ka iini. 
“O keia hana mookuauhau he hana 
kupanaha no ia ia’u. He mea kupan- 
aha ke ano o ka hoomakaukau ia ana o 
na ala e hooko ia hana, i hana ia no ka 
poe e iini ana a e hoao anae hana ika 
hana. He mea kupaianaha loa ia’u ka 
wehe ia ana o ke ala no ka’u wahine, e 
loaa i na mookuauhau o kona poe ku- 
puna. Ua loaa mai ia makou na buke 
a me na mea e ae ma ke ano kupaianaha 
loa; I ka wa a makou i manao ai ua ku 
mai la ka pa pohaku imua o makou, 
ma kekahi olelo ana, ma kekaki ano ua 
hana ia he puka iloko 0 ua pa pohaku 
nei, a ua hiki makou ke hele ma kekahi 
aoao o ka pa, a malaila i loaa ai ia ma- 
kou na mea waiwai i makemake ia.” 


Ka Pomaikai O Ka Poe Hooikaika. 


“Ke manaoio nei au o kela a me keia 
o oukou e hooholo ana e hana i ka 
hana, e wehe ana ke Akua i ala hele no 
oukou e hana aiika hana. Aole kekahi 
pauku e ae iloko o ka Buke A Mora- 
mona i oi aku kona maikai a me kona 
Oiaio, a i oi aku kona komo maoli iloko 
o ko’u puuwai, ko’u naau a me ko’u 
kino, mamua o kela olelo o Nepai, i ka 
wa ana i hele aku ai i Ierusalema e kii 
ina papa keleawe ma ka lima o Labana. 
Mahope o ko lakou hoao ana e kii ia 
mau papa a ua loaa ole, e makemake 
ana kona mau hoahanau e hoi hou i 


ka halelewa o ko lakou makuakane ma ‘ 


ka waonahele, olelo aku la o Nepai ia 
lakou aole oia e hoi hou aku, aka e no- 
ho ana oia a hiki ka hooko ia ana o ka 
mea a ka Haku i kauoha mai ai ia lakou 
e hana. Ua olelo aku la oia ia lakou, 
aole i haawi mai ke Akua kekahi kauoha 
ia lakou me kona hoomakaukau ole i 
alahele no lakou e hana ia hana.— (Ne- 
pat 13:7) 

E Loaa Io No Ia Oukou He Ala. “Ina 
~aole oukou e makemake ana e hana i 
na hana o ka halelaa, me oukou ia, ina 
aole i komo ka iini iloko o ko oukou 
mau puuwai, aole e hana ia ana ka hana. 
Aka ina e ike oukou ma ko oukou mau 
naau a ma ko oukou mau puuwai, o 
keia hana ka hana ia i oi aku kona wai- 
wai mamua o na hana e ae a pau, a 


kekahi hoahanau o na La Hoe Nei i 


hiki ai ke hana, e imi ana oukou he ala 
e hana ia hana. O ka olelo ao keia a’u 
i makemake ai e hoopaa iloko o oukou 
a pau.” — (Deseret News, Dec. 20, 1930) 

Ua Hoomakaukau Ia Ke Alahele. 
Ua nui hewahewa na hoahanau i hiki ai 
ke hoike aku, ua wehe ia he alahele no 
lakou. He mea ano kupaianaha maole 
ke ano o ko ke Akua hoomakaukau ana 


' ina alahele no kona mau hoahanau. Ua 


hoouna ke Akua ia Nepai i Ierusalem 
e kii i na papa,ua hoao no lakou me 


kona mau keikuaana ma na alahele a 


pau, e loaa i na papa, aka aole lakou i 
loaa, ua imi ia ko lakou ola, ua aihue 
ia ko lakou mau waiwai, ua pepehi ia 
lakou e na kauwa o Labana, aka aole 
i pau ka manoio o Nepai, aole i pau 
kona hoao ana e hooko i ke kauoha o 
ke Akua, aole hoi i pau kona hilinai ana 
iloko o ka lima mana a ke Akua, ua 
hoomau oia a ua hooikaika oia ma na 
ano a pau, a no ia hooikaika ana a me 
ia manaoio ana, ua hoala ke Akua ke 
ala, a ua loaa io no ka mea i makemake 
ia, a ua hooko ia ka makemake o ke 
Akua. Pela hoi i hoopomaikai nui ke 
Akua i ka poe i huli me ka luhi ole i ko 
lakou mau mookuauhau. Aole i hele 
pouli ka ohana a Lehi i ka aina i olelo 
mua ia no lakou, aka ua hoomakaukau 
ke Akua ka moolelo 0 ko lakou mau ku- 
puna, a ua haawi oia ia mookuauhau 
iloko o ko lakou mau lima, a mamuli 
oia buke moolelo ua ike lakou i na olelo 
ao o ke Akua, a ua ike hoi lakou i ko 
lakou mau kupuna. 

Pela hoi ke Akua i hoomakaukau ai 
i na mookuauhau o ko kakou mau ku- 
puna. Ua nui ka poe i haawi ai i na 
makahiki loihi, a me na kala lehulehu 
loa, ma ke kakau ana a me ka hoululu 
ia ana o na mookuauhau o ko lakou 
mau kupuna, me ko lakou ike ole i ke 
kumu o ko lakou hana ana ia hana. Ua 
ike ke Akua ina mea a pau mai kinohi 
a hiki i ka pau ana o Kana hana ma ka 
honua nei, a ua mana loa oia, ua piha 
kona naauao, no keaha la kakou e kana- 
lua ai. 

Ua hoomakaukau ke Akua i na mea 
a pau no kakou e ola ai, a pela hoi i 


hoomakau ia na ala e ola ai ko kakou 

poe make, ka poe i ike ole ka Euanelio, 
aka lohe ai ma ke ao o nauhane, a i 
manaoio, a i iini e hooko e like me ka 
mea hiki ia lakou ke hana. E hooma- 
kaukau ana oia i ala e loaa aiiko kakou 
lima, i na mookuauhau, i hiki ai kakou 
ke hana ka hana a pau no ka poe pono a 
manaoio o lakou. Aka aole loa oia e 
hana ana ka hana ke ole kakou e iinia e 
hooko aku iko kakou mahele o ka hana. 
E uku ia mai ana kakou e like me ka 
kakou hana, a me ko kakou iini ana e 
hana. 

Ua Makemake Ko Kakau Poe Make 
E Hana Ia Ka Hana. Aole lakou i 
makemake Ko Kakau Mau Olelo pale, 
a me ko kakou molowa a kaukae wale. 
Ina ua nawaliwali ko kakou manaoio i 
na olelo pomaikai o ka Haku, a ua 
nawaliwali hoi ko kakou iini e loaa i na 
mookuauhau o ko kakou mau kupuna, 
alaila, e loaa ana ia kakou na kumu he 
nui no ka hoopau ana i ka imi ana, e 
ulu mai ana na olelo pale lehulehu iloko 
o ko kakou naau, a e olelo ana kakou 
aole i hiki ke loaa na mookuauhau o na 
kupuna. Aka ua kauoha mai la ka Ha- 
ku ia kakou, aole oia e kauoha mai ia 
kakou e hana kekahi hana i hiki ole ke 
hana ia. Ua hoike pinepine mai ko ka- 
kou mau mua ia kakou, aole loa i hiki 
ia kakou ke hemolele ia, aole hoi i hiki 
ko kakou poe make ke hoohemolele ia, 
ke ole keia hana iloko o ka halelaa. 
Ina ua ike kou kupuna make, ua kakau 
ia hekahi mooolelo o kona ohana, a 
ua malama ia ma kekahi waihona-buke, 
ai ole ua hiki, paha ke kuai ia kela buke, 
aole nae oe e hoao e kuai, aole oe e hoao 
e imi i kahi e loaa ai ia ike, heaha kau 
olelo i kou kupuna i kou wa e make ai 
a halawai oe me ia ma kela ao. Aole 
anei oe e uwe ana ae luuluu ana, ina e 
hoohala i kou mau la a pau maluna o 
ka honua me kaimi ole ana i ko lakou 
pono a me ko lakou ola? Ua kauoha 
mai la ke Akua ia kakou e hana i ka 
hana, ke kali nei ka poe make ia kakou, 
aia no ko lakou ola a me ko lakou hauoli 
maloko o ko kakou lima. NHeaha ka 
kakou hana pono e hana ai? 

Ka Leialii a Me Ka Pomaikai O Ka 
Hooko Ana I Ka Hana. E hoike aku 


ana au ia oukou e pili ana i kekahi lua- 
hine ma Ziona. Ua ilihune loa oia, he 
wahine hana oia ma na home, a ma na 
keena like ole. O kana hana e holoi 
ina papahele a me na pukaaniani o na 
keena a me na home. He uuku loa 
kona uku la. Aka ua hoomanawanui 
oia, ua hoole oia i kona mau makemake 
iho, a ua hoululu oia ina kala e lawa ai 
no ka hoouna ana i kona home mua ma 
Europa, e uku i kekahi kanaka noeau 
ma ka imi ana i na mookuauhau, e huli 
i na mookuauhau o kona mau kupuna. 
Ua loaa mai iaia he 1900 inoa o kona 
mau kupuna. Ua hooikaika oia ma ka 
hele ana i ka halelaa e hana i na hana 
no lakou. Ua uku oia i kekahi poe e 
kokua iaia ma ka hana anaika hana no 
na kane, oiai he wahine kane make oia. 
Ua kuaililo aku oia i kona home a me 
na mea a pau, a ua hoolilo oia ia mau 
kala ma ka hana ana ina hana o ka 
halelaa no kona ohana. Pela oia i 
hana ai no na makahiki loihi a hiki i 
ka pau wale ana o ka hana. Ka bapet- 
iso, ka pomaikailaa a me na sila a pau. 


Ika pau ana o ka hana ua hele oia i ka 


Peresidena o ka halelaa a ua olelo aku 
iaia, “Ua pauka hana a pau no ko’u poe 
make heaha hou ka’u e hana ai,” olelo 
ka peresedena iaia “Ua maikai loa, ua 
pau kauhana, na ke Akua e hoopomai- 
kai ia oe.” Ua ano luahine loa oia, a 
aole i hala na la he nu, make iho la ia, 
me ka hauoli a me ka olioli nui. Pehea 
ok oukou manao, aole anei oia e hauoli 
loa ana mekona poe make, iloko o ke 
aupuni o Kona Makua? 

I kekahi manawa ua hele aku kekahi 
kanaka waiwai imua o ka Haku a ua 
ninau aku “E Ke kumu maikai e, heaha 
la ka’u mea e hana ai, i loaa ia’u ke ola 
loa?” Olelo aku la ka Haku iaia “Ehoi 
aku oe, e kuai lilo aku i kou waiwai a 
pau, a e haawi aku i ka poe ilihune, 
alaila e loaa ia oe ka waiwai ma ka lani.”’ 


Na Ninau 


1. Ua hiki anei ke hana ia kekahi - 
hana ke ole ka iini e hana ia hana? 
2. Ua lawa anei ka iini, wale no? 


3. Heaha ka hopena o “Hiki Ole”? 

4. Pehea ko, oukou manao ua hiki 
anei ke hana ia na mea a pau ina ua 
lawa ka iini e hana? 

5. Heaha ka hope o “kaukae’’? 


6. Pehea ko oukou manao he mea 


maikai anei ka hoopanee ana o ko ka- 
kou hele ana i ka halelaa a hiki i ko 
kakou elemakule ana? 

7. He hana kupono anei ka hana o 
ka halelaa no ka poe opio? 


Haawina 4 


NA POMAIKATI O KA POE KUPAA. 


Ka Pomaikai I Oi Aku Mamua O Na 
Pomaikai E Ae A Pau. I ka hoomaka ia 
ana o keia hana kumahao i keia mau la 
hope nei, ua noi aku o David Whitmer 
i ke Akua, nana no e hoike mai ia ia 1 
kana hana nui e hana ai; a ua pane mai 
la ke Akua ia ia; “E imi oe e kukulu i 
ko’u Ziona. A ina oe e malama i ko’u 
mau kauoha, a e hoomanawanui a hiki 
i ka hopena, e loaa no ia oe ke ola mau 
loa, oia hoi, ka ka haawina i oi loa aku 
mamua o na haawina e ae o ke Akua.” 
(Berita A Me Na Kauoha 14:6, 7.) 

Ma keia olelo a ke Akua e maopopo 
ai kakou, o ka pomaikai pookela mamua 
© na pomaikai e ae a pau, oia no ke ola 
mau loa. Ina kakou e makemake ana 
- ke ola mau loa, e hana kakou me ka 
ikaika a me ka luhi ole, e pono ai. E 
imi mau kakou e kukulu ia Ziona ma- 
luna o ka honua, a e hooikaika kakou 
e hoopomaikai ia ai ko kakou mau hoa- 
launa. Ina kakou'e hana pela e hoo- 
mahuahua mau ia ko kakou ike, ko ka- 
kou mana a me ko kakou pono, a ma ia 
mau mea e like auanei ai kakou me ke 
Akua a me Iesu Karisto. Ua Olelo 
mai la o Iesu “E hemolele oukou e like 
me ka hemolele o ko oukou Makua ma 
ka Lani.’ O kela ko kakou pono nui e 
imi ai, e like ai kakou me ko kakou Ma- 
kua ma ka Lani. Pela kakou e loaa ai 
ke ola mau loa. : 

Ko Kakou Mau Makua I Loaa Ai 
Ke Ola Mau Loa. O Adamu, i kapa ia 
o Mikaela, ma ka noho mua ana, ua lilo 
oia ka makua o na ohana a pau o ka 
honua; o Enoka, Noa a me kekahi mau 
makualii pono e ae, ua kupaa lakou ma 
ka pono, a no ia kupaa ana ua ae ia la- 
kou e ala, mai ka make mai, mahope ko- 
ke o ko Iesu Karisto ala ana mai, mai ka 


luapao o ka make mai. Olelo mai la 
o Iesu e pili ana ia Aberahama, “ua 
komo oia iloko o kona nani, a ua noho 
oia iluna o kona nohoalii.” (Berita A 
Me Na Kauoha 132:29.)  E ili mai hoi 
na pomaikai ana i loaa ai iluna o ko- 
na mau mamo, no keia ao a no kela 
ao e hiki mai ana, a e mahuahua ai 
auanei lakou e like me na hoku o ka 
Lani. 


Na Pomaikai O Aberahama. O na 
keiki a pau a Aberahama, i malama i na 
kauoha a pau, e like me kona malama 
ana, e loaa no ia lakou na pomaikai ana 
i loaa ai. Ina e malama lakou i na 
kanawai a pau, e hookiekie ia auanei 
lakou iloko o ke Aupuni Celesetiela, a 
e hooili ia maluna o lakou na pomaikai 
a pau i hoomakaukau ia e ko lakou Ma- 
kua aloha. Ua olelo mua mai ai ka 
Mea Hoola: “O ka mea lanakila, e 
haawi no au ia ia, e noho pu me a’u ma 
ko’u nohoalii, me a’u i lanakila ai, a ua 
noho pu me ko’u Makua ma kona no- 


halii.” (Hoikeana 3:21.) 
Na Pomaikai O Isaaka A Me Iakoba. 


Ua kau ia na pomaikai o Aberahama 
maluna o Isaaka laua me Iakoba e like 
me ko laua kupaa ana. Ina kakou e 
heluhelu i ka mooolelo e pili ana i ko 
laua ola ana e ike ana kakou ua aloha 
nui ia lauae ke Akua. Ua piha no laua 
me na kinaunau, aka ua hooikaika no 
laua, a ua hoomanawanui no laua a 
hiki i ka hopena, a ua haawi ia mai ia 
laua na pomaikai he nui wale, ua olelo 
mai la ka Haku e pili ana ia laua i keia 
mau la: “ua komo aku laua iloko 0 ko 
laua kookiekie ia ana, e like la me na 
olelo hoopomaikai, a ke noho nei ma- 
luna o na nohoalii, a aole he mau anela, 

aka, mau Akua.” (Berita A Me Na 
Kauoha 132:37.) Poa 

He Mau Akua Lakou. Ua okoa loa 
ko kakou lilo ana i mau anela a me ko 
kakou lilo ana i mau Akua. Aole i 
malama na anela i na kanawai a pau a 
ke Akua. Okekahi kanawai a lakou i 
malama ole ai oia no ka Berita mau loa 
o ka mare. A Mamuli 0 ko lakou mare 
ole ana iloko o ka Berita Mau Loa o ka 
mare, ua lilo lakou he mau anela, aole 
loa lakou e lilo ana i mau Akua. (Berita 
A Me Na Kauoha 132:16-17.) 

E Noho Lakou Me Ka Makua A Me 
Ke Keiki. Ua kuckoa kela kanaka a me 
keia kanaka e wae e like me kona make- 
make iho, a e hana e like me ka noonoo 
o kona naau iho—e wae i ke ala o ke 
ola mau loa, a i ole ke ala o ka make. 
Olelo mai la o Peresidena John Taylor 
ua hoomakukau ia he mau mahele nani 
like ole e ko kakou Makua Lani no kana 
mau keiki e ku like me ko lakou kupaa 
ana ma ka pono, wahi ana: “O ka poe 
i makaukua e hoolohe aku ia ia a e noho 
malalo o ka mana o ka Uhane o ke 
Akua, a e alakai ia e na loina 0 ka hoike 
ana a me ke malamalama o ka Lani, a 
e ae aku a malama i kana mau kauoha i 
na wa a pau, a e hooko i kona mau 
manao a pau ma ka honua nei, a e ho- 
oko pono i ke kanawai Celesetiela, ua 
hoomakaukau Oia he nani Celesetiele 
no lakou, a e noho pu lakou me ia no ke 
ao mau loa a mau loa.” 

“A pehea ka poe malama ole? Aole 
lakou i makaukau e hele aku ilaila; aole 


hiki ia lakou ke hele aku ilaila, aia no he 
kowa nui mawaena o lakou.” 

Na Waiwai Mau Loa. Mamuli 0 kou 
mau makua a me kou hanau ia ana, kou 
komo ana iloko o ka Ekalesia a me na 
pomaikai nui ia haawi ia ia oe, ua hiki 
no oe ke uku ia mai me ka uku nui 
pookela, oia hoi ka uku a ke ola Mau 
Loa. 

E hoomau oe me ka pono, e hooko 1 
kou misiona me ka pono a me ka mai- 
kai, e malama i na kanawai a pau o ka 
Euanelio, a e hooko i Kona mau oihana 
lawelawepaa a pau. “Alaila e waiwai 
io no oe, no ka mea, o ka mea e loaa 
ai ke ola mau loa ua waiwai no ia.” 


Na Manao N ui A Me Na Ninua 


1. Heaha ka makana a ke Akua i o1 
aku mamua o na makana e ae a pau? 

2. Heaha ka mano o na olelo ‘Na 
waiwai o ke Ao mau loa’’? 

3. E Hoike mai i na inoa o kekahi 
o kou mau kupuna kaulana i loaa i ko 
lakou hoonani ia? 

4. Heaha ka mano o na olelo “He 
Anela o ke Akua’’? 


5. Heaha ka like ole mawaena o na 


‘olelo ‘Anela’ a me ‘Akua?’ 


6. Heaha na pomaikai i olelo mua 
ia no Aberahama? . 
7. Ua hiki anei ka poe pono a pau ke 
loaa na pomaikai i like me Aberahama? 

8. Ua hiki anei kekahi kanaka ke loaa 
ke ola mau me ka malama ole ana i 
na kanakai a pau a ke Akua i haawi 
mai ai? 


Haawina 5 


KO KAKOU MAU KUPUNA MAKAI—ELIMA MAKUAKANE 
KAULANA 


Mikaela, ai ole o Adamu, Ke Keikia- 
lii O Na Mea A Pau. “A o keia ka 
mookuauhau o na keiki a Adamu, oia ke 
keiki a ke Akua, ka mea a ke Akua po- 
noi i kamaiilio pu ai.’ (Moke 6: 21) 
“A ua hiki mai ka make maluna o ko 
kakou mau kupuna, eia nae ua hooma- 
apopo no kakou ia lakou, a aole e hiki 
ke hoole, a he oiaio, ua hoomaopopo 
kakou i ka mua o na mea a pau, oia hoi 


o Adamu. No ka mea, he buke hoo- 
manao no ko kaku i kakau ai mawaena 
o kakou” (Moke 6: 44-45) “A ua ma- 
lama ia kekahi mookuauhau o na keiki 
o ke Akua. A o keia ka buke o na 
hanauna a Adamu i ka ia ana: Ma ka 
la a ke Akua i hana ai ke kanaka, ma ke 
ano like o ke Akua i hana ai Ia ia ia.” 
(Moke 6: 7-8-9.) 

He kupuna kaulana o Adamu, Ma- 


KO KAKOU MAU 


mua o ka hana ia ana o keia honua ua 
kapa ia oia o Mikaela, ke keikialii nui, 
a nana-no e noho poo ai maluna o na 
ohana a pau o ka honua. Ua paio oia 
me Lukapela ama lanakila maluna ona. 
E hele hou ana o Adamu i ka honua nei 
mamua o ka hele hou ana mai o Iesu, 
ke alii nui, e noho hoomalu ai maluna 
oka honua. E oluolu oukoue heluhelu 
i na me a pau i pai ia iloko o ka Pala- 
pala Hemolele e pili ana i keia mau 
mea. (Berta A Me Na Kauoha 29:36, 
88:112-115). 

Seta Ka Makualii Nui Elua. O Seta 
ke keiki, kupaa loa mawaena o na keiki 
a pau o Adamu. Ua piha o Adamu i 
ka 130 makahiki i kona wa i hanau ai. 
Ua ulu ae oia a kanaka makua, a ua ku 
like loa oia me kono makuakane, ma 
Haeineawa, pau..-UWa kapa ja oia “he 
kanaka i piha me ka nani”. Hoike mai 
la ke Akua Ia ia iho ia Seta. Ua hooili 
ia ka pomaikai o ka hanau mua maluna 
ona, aua haawi na kuleana o ka Oihana- 
kahuna ia ia a me kona mau mamo a 
hiki aku i ka hopena o ka honua. 

Ua wanana o Seta i na la a pau ona. 
I ka hanau ia ana mai o kana keiki o 
Enosa ua ao aku oia ia ia ma na ala a 
pau o ke Akua, a ua lilo o Enosa he ka- 
naka pono loa. “Alaila hoomaka aku 
la keia poe kanaka e kahea i ka inoa o 
ka Haku, a hoomaikai mai la ka Haku 
ia lakou: A ua malama ia kekahi buke 
hoomanao, a ua hoopaa ia iloko olaila 
ma ka olelo a Adamu, no ka mea, ua 
haawi ia i ka poe a pau e kahea ana i 
ke Akua e kakou mao ka Uhane la o 
ka hoikeana.” (Moke 6:4-6( 

Enoka. Me Ke Kulanakauhale Nani 
O Ziona. O Enoka he keiki oia na Ia- 
reda. A ua ao aku kona makua ia ia 
ma’na ala a pau o ke Akua. Ka hiku 
oia o na kanaka nana i paa ka Oihana- 
kahuna: Makualii, mai na makua mai. 
Ua hoopaa ia ka Oihanakahuna ona e 
Adamu, i ka piha ana o kona mau 
makahiki i ka 25. Ua lehulelu loa na 
kanaka maluna o ka honua i kona mau 
la, a ua nui ka mana o Satana maluna 
o lakou, ua nui na kaua a me na paio 
ana mawaena o lakou. 

Ia Enoka e hele ana ma ke alanui, 


KUPUNA MAIKAI TZ 


ua kehea mai la ke Akua ia ia me ka i 
ana mai: “Enoka ka’u keiki, e wanana 
aku oe i keia poe kanaka”, a ua kulou 
iho la o Enoka i ka honua, a ninau aku 
la ia, “SNokeaha la i oluolu ia au imua 
o kou alo, oiai he wahi keiki wale no au 
* * * no keaha la au i lilo ai i kauwa 
nau? olelo mai la ka Haku ia Enoka; E 
hele a e hana e like me ka’u i kauoha 
ai ia oe, a aole he kanaka nana oe e 
hoeha. E oaka ae oe i kou waha, a e 
piha auanei ia, a e haawi no au ia oe i 
ka olelo ana, no ka mea, aia no na io a 
pau iloko o ko’u lima, a e hana no aue 
like me ka’u i manao ai he pono.” 

Mamuli o keia hoamana ia ana ua 
hele aku o Enoka e hai i ka Euanelio, 
ae kahea aku i na kanaka e mihi, ano ka 
nui o kona mana ua makau a haalulu 
na kanaka hewa imua ona, a ua nui na 
hana kupaianaha i hana ia e ia. (Moke 
7:7-13. 

Ua ike keia kaula kamahao i na mea 
a pau e hiki mai ana a hiki wale i ka 
hopena 0 ka honua. Ua olelo mua 
mai ai ka Haku ia ia e hanau mai ka 
Mesia a me Noa hoi mailoko mai o na 
Loina o kona poe mamo. I ka piha ana 
a kona mau makahiki he 430 ua lawe ola 
ia oia, a me kona kulanakauhala a pau. 
Ua olelo ia, e iho mai ana ae huiana ke 
kulanakauhale o Enoka me ka Ierusa- 
lema Hou, i ka hiki elua ana mai o ka 
Haku o Iesu Karisto i ka honua nei. 

Noa, Ka Makuakane Elua O Ka La- 
huikanaka. “A eia kekahi, aole i lawe ia 
aku o Metusala, kekeiki a Enoka, i hoo- 
ko ia aina berita a ka Haku, ana i hana 
ai ia Enoka; no ka mea berita io iho la 
oia me Enoka 0 Noa auanei kekahi 0 na 
hua o kona puhaka.” (Moke 82.) 

Ua hoopaa o Metusala i kana moo- 
puna o Noa i ka Oihanakahuna i ka 
piha ana o kona mau makahiki he umi. 
Ua hanau mai kela a me keia hanauna 
mahope o ko Enoka lawe ola ia ana. Ua 
mahuahua nui ka hewa mawaena o 
lakou, a ua olelo mai la ka Haku, aole o 
lakou lua ma ka hewa, ma na hanauna 
a pau o ka honua. Ua lilo o Noa he 
kaula nui e like me Enoka, a ua hai luhi 


_ole oia ka Euanelio o ka mihi, i na kan- 


aka a pau o kona mau la no, 120 maka- 

hiki. Ua imi ia kona ola, aka, ua hoo- 
pakele ke Akua ia ia. “Pela i loaa ai 
ia Noa ka oluolu ia imua o na maka o 
ka Haku; no ka mea’ he kanaka pono 
o Noa, a ua hemolele iloko o kona 
hanauna; a hele pu iho la oia me ke 
Akua.” (Moke 8:28.) 

I ka 600makahiki 0 ko Noa ola ana 
maluna o ka honua ua hiki mai la ke 
kaiakahinaalii, a ua make ka poe hewa a 
pau. Ua hoopakele ke Akua ia Noa me 
kana wahine a me ka laua mau keiki- 
kane ekolu, oia o Sema, Hama a me 
Iapeta. Hoomaka iho la lakou e hoo- 
piha hou a e hoohua hou i ka honua. 
Mailoko mai o na puhaka o Noa i puka 
mai ai na lahui a pau o ka honua. Pela 
no iano like aio Noa me Adamu. Ua 
olelo ke kaula o Iosepa Kamika, o 
Adamu oia no ke Kahunanui mua a o 
Noa oia no ka lua. O Noa oia no ka 
Anela o Gebeliela ka mea nana i hoike 
aku ia Malie no ka hanau ia ana mai o 
Iesu Karisto. 

Sema Ke Keiki A Noa I Wae Ia. 
Aole kakou i ike i ka mooolelo piha o 
Sema. He keiki oia na Noa a me kana 
wahine ka makuahine 0 Japeta. Mamuli 
o kana mau hana pono ua kapa ia oia 


“he keiki na ke Akua”. Ua mare ka 


Sema mau keikimahine i na keikikane o 
ia mau la a ua hanau mai la na kanaka 
lehulehu. Aole i loihi na makahiki ma- 
hope mai o ke kaiakahinalii a hoomaka 
ae la na keiki a kanaka e hahai hou ina 
ala o ke hewa. 

Ua hooili ia ka pomaikai o ka hanau 
mua maluna o Sema. “Olelo mai hoi 
oia, e hoomaikai ia o Iehova, ke Akua 
o Sema; a o Kanaana kona kauwa. E 
hoomahuahua auanei ke Akua ia Iapeta, 
a e noho auanei ia ma na halelewa o 


Sema.” (Kinohi 9:26-27.) 
Na Ninau A Me Na Mea E Hana ai 


1. E hoike piha mai ka mookuauhau 
o Sema mai ia Adamau mai. 

2. E heluhelu i ka mokuna 10 o Ki- 
nohia e hoike mai ka mookuauahu o na 
mamo a Noa. 

3. E hoike mai ina inoa o na Makua- 
lii nui elima mai i Adamu a hiki ia 
Sema. 

4. Heaha na hana nui i hana ia ai e 
lakou? 

5. Heaha na kuleana a me na mana i 
hooili ia maluna o lakou? 

6. Heaha ko lakou pili i na lahui a 


pau o ka honua? 


Haawina 6 


NA POMAIKAI O ABERAHAMA ISAAKA A ME IAKOBA. 


Na Pomaikai A Ka Haku Ia Abera- 
hama. I ko Aberahama ike ana he 
mamo ponoi oia na Sema a me Noa, a 
mamuli o keia koko i kuleana ai oia e 
loaa mai ka Oihanakahuna, ua kakau 
oia: “Imi iho la au i ko’u hoolilo ia ana 
i ka Oihanakahuna, i ku like me ka ke 
Akua i koho ai no na kupuna e pili ana 
ina mamao.” (Aberahama 1:4). “Imi 
iho la i na hoopomaikai a na makua, a 
me ke kuleana o’u e pono ai ke hoolilo 
ia mai, no ka lawelawe ana ia mau mea.” 
(Aberahama 1:2). 

Ua kupaa naue ole o Aberahama. 
Ua ae aku oia e mohai i kana keiki, o 
Isaaka maluna o ke kuahu e like me ke 
kauoha o ke Akua. A ua noho wiwe 
ole oia imua o na kahuna hoomanakii 
nana i imi ikaika e lawe i kona ola. Ua 


hoopakele ke Akua ia ia, a. ua berita 
ke Akua me ia, e hoopomaikai ia ia a 
me kona mau mamo a hiki i ka hana- 
una hope loa maluna o ka honua. E 
hoike ia ana malalo iho na pomaikai 
lehulehu i hooili ia maluna ona: 

Ka Mana O Ka Oihanakahuna. 


“Mamuli o kou hoolohe ana i ko’u leo e 


_ hoopaa au i ko’u berita mawaena’ ou, 


kou hua mahope ou a me au no ka 
berita mau loa, e lilo au’i Akua nou a 
me kau hua mahope ou. E hoolio au ia 
oe i kahuna lawelawe e paa i Ko’u Iona. 
E hookau aku au iluna ou i ko’u Inoa, 
oia hoi ka Oihanakahuna o ko’u Makua. 
E noho ko’u mana maluna ou, a e alakai 
ko’u lima ia oe. E like me Noa pela 
auanei me oe. E hoopomaikai ana au i 
ka poe nana e hoopomaikai ia oe, a e 

hoahewa no au ika poe nana e hoahewa 
ia oe. E hoopomaikai no au ia oe me na 
pomaikai i ana ole ia, a e hoolilo no au 
i kou inoa he inoa nui imua_o na lahui 
a pau. Mamuli o kou lawelawe ana e 
hoomaopopo ia kou inoa maluna o ka 
honua no ka wa pau ole. E lilo oe i 
pomaikai no kau hua mahope ou, a 
iloko o ko lakou lima e paa ai lakou i 
keia hana a me keia oihanakahuna, a 
e lawe aku i na lahui a pau; a e hoo- 
pomaikai auanei au ia lakou mao kou 
inoa, a ma ou la a me kou Oihanaka- 
huna a mao kau hua la a me ko lakou 
Oihanakahuna (No ka mea, ke haawi 
nei au ia oe he berita oia hoi, e mau 
ai keia kuleana me oe a me kahua ponoi 
o kou kino) e hoopomaikai auanei ia‘na 
ohana a me na lahui a pau o ka honua 
me na pomaikai a pau o ka Euanelio, 
oia hoi na pomaikai o ke ola mau loa.” 
— (Moke 2:8-11.) 

He Hooilina Mau Loa. ”E oaka ae oe 
i kou maka a e nana aku oe mai kahi 
au e ku nei i ka akau, i ka hema, i ka 
hikina a i ke komohana; mai ka muli- 
wai o Aigupita a hiki i ka muliwai nui o 
Euphrates, a o na aina a pau au e ike 
ai e haawi auanei au ia oe, e me kau 
hua i hooilina mau loa no oukou.” 

He Poe Mamo Nui A Lehulehu. “E 
lilo io oe i lahui nui a Mana. E lilo o 
Sarai i makuahine o na lahui; mailoko 
mai ona e puka mai ai na alii o kanaka. 
E lilo oe i makuakane o na lahui he nui, 
e hanau na lahui mailoko mai-ou a e 
puka mau na alii mailoko mai ou. E 
noho kou hua ma na puka o ko lakou 
mau enemi. E hoolilo au ia oe he kana- 
ka hua nui a e hoomahuahua au i kou 
hua e like me na hoku a me na one ma 
ke kahakai. E hoolilo au i kau hua e 
like me ka lepo puehu o ka honua: A 
ina e hiki ke kanaka ke helu i ka lepo 
puehu o ka honua, alaila pela no e helu 
ia ai kau hua. E nana oe i ka lani ano 
a e helu i na hoku, a ina e hiki ana oe 
ke helu i ka nui o na hoku, pela auanai 
ka nui o kau hua.” 

E Like Auanei Kau Hua Me Keia. 
“Pela iho la au, o Aberahama, i kama- 
iilio ai me ke Akua, he maka no he 
maka, e like me kekahi kanaka e kama- 


iilio ai me kekahi, a hai mai la Oia ia’u 
i nia hana a kona mau lima i hana ai; a 
olelo mai la Oia ia’u: E Kw’u keiki> e 
Ku’u keki, (aua hoohola ia Kona lima) 
aia hoi, e hoike aku ana au i keia mau 
mea a pau iaoe. A kau mai la Oiaikona 
lima maluna o ko’u mau maka, a ike aku 
la au ina mea a kona mau lima i hana ai, 
a he lehulehu lakou; a hoomahuahue ia 
ae la lakou imua o ko’u mau maka, a 
aole e hiki ia’u ke ike aku i ka hopena 
o ia mau mea. He manawa iaoka po ka 
wa a ka Haku i olelo mai ai i keia mau 
olelo ia’u. E hoomahuahua aku no au 
ia oe, a me kau hua mahope ou, e like 
me ua mau mea la; a ina e hiki ia oe ke 
helu i ka nui o ke one, pela auanei ka 
heluna o kau mau hua.” Aberahama 3: 
11-12, 14.) 

Na Mea A Aberahama I Ike Ai. Ua 
hoike mai la ke Akua ia Aberahama i na 
mea pohihihi a kupaianaha o ka lani. 
Ua hoike ia mai la ia ia ka lehulehu o 
na hoku, ko lakou malamalama a me ko 
lakou nani. Ua hoike ia mai ia ia i na 
kanawai a me na kau o ia mau hoku a 
pau. 


Ua olelo ia e na kanaka kilokilo 
hoku noeau, o ko kakou la a me kona 
ohana hoku, he lehulehu loa no lakou, 
mai ka 100,000 miliona a hiki aku i ka 
500,000 miliona. Ina ua like na mamo 
a Aberahama me kanui 0 na hoku alaila 
ua hiki ole ko kakou naau ke hooma- 
opopo ia heluna, a ua hiki ole io no ke 
helu ia. Ua kau palena ole ia ka nui o 
na honua a na Akua i hana ai. Ua hiki 
ole ka naau nawaliwali o kanaka ke ike i 
ka hapaliilii o na mea a ke Akua i hana 
ai. Aka ua hoike mai la ke Akua i keia 
mau mea ia Aberahama ma ka mana o 
Kona Uhane. “A ina he mea hiki i ke 
kanaka ke helu i na hunahuna o ka 
honua, he oiaio’ he mau miliona o na 
honua e like me keia, aole ia he hoo- 
maka ana o ka heluna o na mea a’u i 
hana aii.” (Moke 7:30) Olelo hou aku 
la ka Haku ia Moke: ‘Ua hiki ole lakou 
ke helu i na honua a’u i hana ai— 
a ua lehulehu loa lakou i kanaka; aka ua 
helu ia e a’u no ka mea, No’u no 
lakou, a ua ike au ia lakou.” (Moke 1: 
31 33535.) 

Ua Hiki No Oe Ke'Loaa I Na Po- 
maikai O Aberahama. Ma ka hoakaka 
ana, o keia iho la na pomaikai o Abera- 
hama: E paa mau oia a me kona mau 
mamo i ka Oihanakahuna, a e lawelawe 
no ke Akua no ka wa mau loa, a mao ko 
lakou kupaa ana e loaa ia lakou ke ola 
mau loa. A ma ia meae ae ia lakou e 
noho pu me ke Akua, a e like auanei me 
ia, a e loaa pu me ia ke mana e hoomalu 
ike ao nei. E haawi ia mai ana ia lakou 
he ilina mau loa maluna o keia-honua. 
Mao na keiki la e hanau ai ia lakou ma 
keia honua, a me na keiki uhane e hanau 
ana ia lakou mahope o ko lakou ala ana 
mai, mai ka make mai, e loaa ia lakou 
ka mana o ke ola mau loa a me ka hoo- 
mahuahua mau loa, a o ka mea pookela 
loa a lakou e loaa ai, oia no ka mana e 
hana ina honua hou a e hoopulapula ia 
mau honua me ka lakou mau keiki iho, 
a o ko lakou aupuni ponoi no ia e noho 
hoomalu ai. 

Ua Hana Hou Ke Akua I keia Berita 
Me Isaaka. Kinohi 17:19-21; 24:60; 25: 
11; 26:4. A ua hooili ia na pomaikai o 
Aberahama a me Isaaka maluna o 
Iakoba. (Kinohi 27:28-29, 33; 28:3-4; 
23:13-153-32f 12; 35:11-12). Ua hoike 
ia mai la ia kakou ikeia mau la: “No ka 
mea, o oukou no na keiki, a Iseraela, a 


me ka hua o Aberahama.” Ma ko kakou 


kupaa ana a me ka kakou malama 
ana i na lawelawepaa a pau o ka Euane- 
lio, ua hiki no ke sila ia maluna o kakou 
ina ae like a me na pomaikai a pau aka 
Haku i hoopaa ai maluna o na makua, 
oia hoi, “na pomaikai o Aberahama, 
Isaaka a me Iakoba.” 


Na Ninau 


1. Owai na makua o Aberahama? 

2. Ihea kahi oia i hanau ai? 

3. No keaha la i kauoha ia ai oia e 
haalele i kona aina hanau? 

4. Thea kahi oia i alakai ia ai e ke 
Akua? 

5. E hoike mai ka laina o kona Oiha- 
nakahuna a hiki pono aku ia Adamu. 

6. Heaha ka manao nui o na pomai- 
kai a ke Akua i haawi ai ia Aberahama? 

7. Ua ili anei keia mau pomaikai | 
maluna o kana keiki o Isaaka a me kona 
moopuna o Iakoba? 

8. Ua hiki anei kakou ke loaa maii 
keia mau pomaikai? 

9. Heaha ka kakou hana e hana aii 
mea e loaa ai ia mau pomaikai? 

10. E hana oukou i papa mookuau- 
hau mai ia Sema a hiki ia Iakoba, a e 
hoike i ko Lipeka, ko Lia, a me ko La- 


hela wahi iloko oia mookuauhau. 


Haawina 7 


KA HUA O IOSEPA—O OUKOU NA HAWAIIA HE MAU 
HUA NO OUKOU NA IOSEPA 


He Pomaikai Makualii O Ke Ao Ka- 
hiko. Mamua o ko Iakoba make ana 
ua kahea oia i kana mau keiki imua ona 
a ua hoopomaikai oia ia lakou. Aole i 
hoike piha mai ka Baibala i na olelo 
hoopomaikai ana i haawi aii kana keiki 
punahele, o Iosepa, aka ua hoike piha 
ia iloko o Ka Palapala Hemolele, oia 
hoi ka Baibala i unuhi ia e ke kaula o 
Iosepa Kamika. Eia ilalo iho kekahi 
hapa o na olelo hoopomaika a Iakoba i 
kana keike o Iosepa. ‘tA ua olelo aku la 
o Iakoba ia Iosepa, ua ike aku la au i ke 
Akua Mana Loa ma Luza iloko o ka 
aina o Kanaana, a ua hoopomaikai oia 
ia’u a ua olelo mai la oia ia’u, aia hoi, 


e hoohua nui au ia oe a e hoomahuahua 
au ia oe, a e hoolilo au ia oe he mau 
lahui lehulehu! a na’u no e haawi aku i 
keia aina i kau poe hua mahope ou i 
hooilina mau loa no lakou. 

“A ano e pili ana i kau mau keikikane 
elua, o Eparaima a me Manase, nana i 
hanau mai ia oe ma ka aina o Aigupita, 
aia hoi na’u no laua, a na ke Akua o 
ko’u mau kupuna e hoopomaikai ia laua, 
dia hoi e like me Reubena a me Simiona 
e hoopomaikai ia auanei laua, no ka 
mea, na’u no lana; nolaila e kapa ia laua 
mahope o ko’u inoa. (no ia mea ua kapa 
ia laua o Iseraela). 

“A o kau hua e hanau mai ai mahope © 

o laua, na’u ia, a e kapa ia lakou mama- 
uli o ka inoa o ko lakou mau hoahanau 
iloko o ko lakou hooilina, iloko o na 
ohana, nolaila ua kapa ia laua na ohana 
a Eparaima a me Manase.” 

“A ua olelo aku la o Jakoba ia Iose- 
pa, i ka wa a’ui ike aii ke Akuao ko’u 
mau kupuna ma Luza, iloko o ka aina o 
Kanaana, ua hoohiki mai la oia me a’u, e 
haawi auanei oia ia’u, a me ka’u hua, ka 
aina i hooilina mau loa no makou. 

“Nolaila, e ka’u keiki, ua hoopomai- 
kai oia ia’u, i ka hoala ia ana ia oe e 
lilo i kauwa hana na’u, ma ka hoala ia 
ana o kou hale mai ka make mai; 

“SA ma ka hoopakele ia ana 0 ka’u poe 
kanaka, kou mau hoahanau, mai ka wi 
weliweli mai o ka aina, nolaila, na ke 
Akua o kou mau kupuna e hoopomaikai 
ia oe, a me na hua o kou puhaka, i oi 
akau ai ko lakou pomaikai mamua o kou 
hoahanau, a mamua o ko ka hale o kou 
makuakane: 


“No ka mea, ua lanakila oe, a ua 
kulou ko ka hale o kou makuakane 
imua ou, i like me ka mea i hoike ia ia 
oe, mamua o kou kuai ia ana iloko o 
Aigupita,e ka lima o kou mau hoaha- 
nau; imua ou, mai kela hanauna a i 
kela hanauna, imua o ka hua o kou 
puhaka no ka wa mau loa; 


“No ka mea, e lilo auanei oe i mala- 
malama i kou lahui, e hoopakele ia 
lakou mai ka noho pio ana i na la a 
lakou e noho kuapaa ai; a e lawe aku i 
ke ola mau loa ia lakou i ka la a lakou e 
noho kuapaa ai; a e lawe aku i ke ola 
mau loa ia lakou i ka la a lakou e kau- 
maha loa ai malola o ka hewa.” (Kino- 
hi 48:3-11. I unihi ia ia e ke Kaula) 
(Eheluhelu hoi oukou ma Kinohi 49: 
22-26; Kanawailua 33:13-17.) 


Ka Wanana A Iosepa Ma Aigupita. 
Ia Iosepa maluna o ka wahi moe o ka 
make, ua hoike aku oia i kona mau 
hoahanau e pili ana i kekahi hoike ana 
a ke Akua i haawi ai ia ia, aole hoi keia 
iloko o ko kakou Baibala, aka ua hoike 
moakaka ia e ke Kaula o Lehi, i kona 
hoopomaika Makualii ana i kana keiki 
ponoi o Tosepa. “Ano, e Iosepa, ka’u 
hanau hope e, a’u i lawe mai ai noloko 
mai o ka waonahele, kahi 0’u i hoopili- 

kia ia ai; na ka Haku e hoopomaikai ia 
oe no ka wa pau ole, no ka mea, aole e 
hoopau loa ia kau poe hua.” 

“No ka mea, aia hoi, ooe no ka hua 
o ko’u puhaka, a he mamo no au na 
Iosepa ka mea i lawe pio ia aku i Aigu- 
pita. A ua nani na berita a ka Haku ana 
i hana mai ai ia Iosepa; 

“Nolaila, ike io o Iosepa i ko kakou 
la nei. A loaa ia ia he olelo hoopomai- 
kai na ka Haku mai, e hoala mai ka 
Haku ke Akua i kekahi lala pono i ko 
ka hale o Iseraela, noloko mai o na hua 
o kona puhaka; aole o ka Mesia, aka he 
lala i haihai ia mai; aka hoi, e hoo- 
manao ia ma na berita a ka Haku, e 
hoike ia ka Mesia ia lakou ma na la 
mahope, i ka mana a ka Uhane, i ka 
hoopuka ana aku ia lakou noloko mai o 
ka pouli i ka malamalama; he oiaio, 
noloko mai o ka pouli i huna ia, a 
noloko mai o ka noho pio ana i ke kuo- 
koa. 


“No ka mea, hoike io mai la 0 Iosepa, 
ikaiana: E hoala auanei ka Haku ko’u 
Akua i kahi Mea nana Urima, a e lilo 
oia imea nana Urima pookela i ka hua 
a ko’u puhaka. 


“Ojiaio, olelo io mai la o Iosepa, pe- 
nei, wahi a ka Haku, ia’u: Na’u noe 
hoala i kahi mea nana Urima pookela 
mailoko mai o na hua a kou puhaka; 
ae manao nui ia oia mawaena o na hua 
a kou puhaka. A ia ia a’u e haawi aku 
i kauoha, i hana oia i kahi hana no ka 
hua o kou puhaka. kona poe hoahanau, 
he hana pomaikai nui ia lakou, i ka lawe 
ia ana mai o lakou ika ike i na berita a’u 
i hana aku ai i kou mau kupuna ae 

“A e haawi no au ia ia i hauoha 

>] 

hana ole ai oia kekahi hana e, o ka ee 
wale no a’u e kauoha aku ai ia ia. Ae 
hoolilo au ia ia i mea nui imua o ko’u 
mau maka, no ka mea, e hana no oia i 
ka’u hana. A e nui auanei oia e like 
me Mose, ka mea a’u i olelo aku ai e 
hoala auanei au ia ia no oukou, e hoola 
i ko’u poe kanaka, e ko ka hale o Ise- 
raela.” (Nepai II 3:3-9) (E heluhelu 
hoi ke koena o ka mokuna 3 o Nepai II 
a me Kinohe 50:24-34. I Unuhi ia e ke 
Kaula o Iosepa Kamika.) 


Ka Pomaikai Makualii O Iosepa Ka- 

mika. Ua ano like kekahi mau manao 
iloko o keia pomaikai-Makualii a Iosepa 
Kamika Makualii maluna o ke poo a 
kana keiki, ke kaula, me na pomaikai a 
Iakoba i kana keiki o Iosepa i hoike ia 
ae iluna, a pela hoi ka pomaikai a Lehi 
i kana keiki a Iosepa. “Ua hana ka 
Haku kekahi hana kupaianaha a ka- 
mahao mao kou lima la, oia hoi ka mea 
nana e hoomakaukau i ke ala no na 
koena o kona poe e komo mai mawaena 
o ka poe Genetile, me ko lakou piha, i 
ka wa i hoihoi ia mai, na ohana o Ise- 
raela. Ke hoopomikai nei au ia oe me 
na pomaikai o kou mau makua o Abera- 
hama, Isaaka, a me Iikoba, a me na 
pomaikia hoi o kou makuakane o Iosepa 
ke keiki a Iakoba. Aia hoi, ua nana mai 
la ia i kona poe mamo i na la hope i ka 
wa a lakou e hoopuehu kipaku ia e ka 
poe Genetile, a ua uwe oia imua o ka 
Haku; ua imi ikaika oia e ike, mai hea 
mai ke Keiki e hele mai ai, ka mea nana 
e lawe mai ka olelo a ke Akua, a mao 
ia mea la e hoomalamalama ia lakou, a 
e hookomo hou ia lakou iloko o ka pa 
oiaio, a ua ike kona mau maka ia oe, e 
ka’u keiki; ua hauoli kona puuwai, a ua 
kena pono ia kona uhane a ua olelo mai 
lage te mailokormaivo koa hua 
hoopuehu ia mawaena o ka poe Gene- 
tile, e ala mai auanei kekahi kaula nui, 
o kona naau he punawai o ka oiaio, e 
kaei ia kona puhaka me ke kaei o ka 
pono, a e hooholo ia kona lima imua o 
ke Akua Iakoba me ke apono ia. Nau 
(Iosepa Kamiki opio) e paa ina ki o 
keia lawelawe ana, oia hoi, ka oihana 
peresidena o keia Ekalesia, ma keia ao 
a no ke ao mau loa, a e ku oe maluna 
o ka Mauna o Ziona i ka wa e hoi hou 
mai ai na ohana a Iakoba mai ka aina 
akau mai, me ka hooho nui, a nau a me 
kou mau hoahanau, na keikia Eparaima 
e hookau ka lei alii maluna o lakou ma 
ka Inoa o Iesu Karisto.” 

Ka Hoolapanai O Ka Hale O Iseraela. 


“Ua wae ia o Aberahama e lilo ka ma- 


kuakane o ka poe kupaa—ua wae ia_ 
kona kau e hanau mai ai ma ka honua 
nei—ua ike mua oia ina hana a Iosepa 
ikuai ia ma Aigupita e hana’i. Ua wae 
mua ia o Josepa e lilo i mea nana e hoola 
iko ka hale o kona makuakane, a ua wae 
ia ka hua a Iosepa e lilo i hoola ma ke 
kino a ma ka uhane no ka hale o Ise- 
taela a pau ina la hope. U hoohui ia 
ka hua a Iosepa iloko o ka hua a pau o 
na kanaka a pau maluna oka honua. Ka 
hapa nui o oukou imua o’u i keia wa, he 
mau mamo oukou no kela Iosepa i kuai 
ia. Ua wae mua ia o Iosepa Kamika e 
hanau mai ma ka honua nei ma ka 
puhaka o Aberahama, Isaaka, Iakoba a 
me losepa, a pela hoi na Kaula a me na 
Aposatola; a pela oia i hele mai ai ina 
la hope nei i kahuna lawelawe, a e paa 
hoi i na ki o ke kau hope ke kau o ka 
hooko ana i na mea a pau.’ ’ (President 
Brigham Young, i haiolelo ia ma ka 


Halepoepoe, 9 Oct. 1859.) 
Na Ninau 


1. Heaha na hana a ka Makualii e 
hana ai? 

2. E hoike mai ka Inoa 0 kekahi mau 
Makualii Nui? 

3. Heaha ka waiwai o ka pomaikai 
Makualii ia kakou? 

4. E helu mai i na pomaikai nui i 
haawi ia ia Iosepa i kuai ia ma Aigupita. 
>. Owai o Eparaima a me Manase? 

6. Heaha na pomaikai nui i haawi ia 
ia laua e Iakoba? 

7. Ia wai i haawi ia na pomaikai o ka 
hanau mua o Iseraela? 

8. E hoike mai i na pomaikai a Lehi 
i haawi ai i kana keiki o Iosepa. 

9. Ua like anei na pomaikai i haawi 
ia ia losepa Kamika e kona makuakane, 
ka makualii, me na pomaikai a Lehi i 
haawi ai i keia kau hope o ka*honua. 

11. Ua komo pu anei kakou iloko o 
no pomaikai a Iakoba i haawi ai ia 


Iosepa kana keiki? 

- JACOB md. 1. Leah 
| 





LEVI 
| 
| 

| 
Ishar Hebron U2zziel 


| 
dau. of Shuah md. JUDAH md. Tamar 


the Canaanite | | 
Phat eae wes ks | 
| | | 


| 
Onan Shelah Pharez 


| | 
Jochebed Zetrah 


Er 
(dau.) (died in 
md. Canaan) 
Amram : 


Abiah, dau. of md. 2. Hezron md. ? Hamul 


Amram Machir (son of 
md. his or Manasseh) 
aunt Ammi- 
Jochebed nadab | | | | | 
Segub Ashur — Jershmeel Ram Chelu 
or bai 
Jair Aram or 
| Caleb 
Ammi- 
nadab 
| | | | | 
Miriam MOSES AARON md. Elisheba NAHSHON 
(high priest) (prince of Judah) 
Salma or Salmon md. Rahab 
eae ee Eleazer Ithamar Boaz ide Ruth 
(slain by fire) | 
Phinehas 2 Obed 
(md. the | 
dau. of Jesse 
Putiel) hoe an See a ey eo 
| | | | | | | lies 
Abishua Eliab Abinadab Shimma Nethaneel Raddai Ozem DAVID 
Bukki ; md. 
Uzzi Bathsheba 
Zerahiah | 
Meraioth | 
Amariah Nathan 
Ahitub (his line 
Zadok Colomon succeeded 
Ahimaaz Rehoboun: to the 
Azariah Abijah throne on 
Johanan Asa the extinc- 
Azariah Jehosophat tion of 
Amariah Jehoram Solomon’s 
Ahitub Ahaciah heirs) 
Zadok Joash 
Shallum Amaziah 
Hilkiah leva 
| Jotham 
| Ahaz 
Azariah Jeremiah Hezekiah 
Seraiah the Prophet Manasseh 
| | Ammon 
| | Hamutal md. King Josiah 
Jehozadak Ezra the _ References: Gen. 46:11-12; 
Joshuah Prophet King Zedekiah I Chron. 2:3-5, 9-15, 21, 24; 
(chief I_-Chron. ‘3:5, 10-16; 
priest Mulek Matt. 1:3-11; Numb. 26:57-61; 
after the (escaped to America) Exodus 6:16,18) 20, 23,298 
captivity ) I Chron. 6:1-15. 

Haawina 8 


UA HELU IA O ISERAELA MAMULI O KO LAKOU MAU 
MOOKUAUKAU 


Ua Kau Ia Na Oihana A Me Na 
Pomaikai Mamuli O Ka Mookuauhau. 
Ma ka pomaikai Makualii a Iakoba i 
haawi ai i kana mau keiki Ua ike no 
kakou ua haawi ia kekahi mau poma- 
ikai ku kaawale i kekahi o lakou; Penei 
ia Iuda; E kulou iho hoi na keiki a kou 
makuakane imua ou,—aole hoi e lilo 
aku ke kookooalii mai o Iuda aku, aole 
hoika mea wehewehekanawai maiwaena 
aku o kona mau wawae a hiki mai ai o 
Silo, a ia ia ke akoakoa ana ae o na 
kanaka.” (Kinohi 49:8-810.) 

Mamuli 0 ka hana hewa ana o Reube- 
na ua lilo kona pomaikai ia hai, a ua 
nele loa o ia ina pomaikai a ka hanau 
mua. Oihanaalii I 5:1-2) Ua mahele 
ia o Levi iloko o Iakoba, a ua hoopuehu 
ia mawaena o Iseraela. Mahope mai ua 
haawi ia ka Oihanakahuna ia Levi i 
hooilina no lakou, a o na mamao o Aa- 
arona wale no ka i ae ia e lawelawe ma 
na hana o ke Kahuna nui. A mamuli 
o keia mau pomaikai a me keia mau 
kuleana, ua imi ikaika ka poe Iseraela 
e hoomaopopo ae hooiaio ae i ko lakou 
mau laina mookuauhau. 

Mamula O Ka Hale O Ko Lakou 
Mau Makua. Pela o ka Iseraela a pau 
i helu ia ma na hanauna. Aia hoi ua 
kakau ia lakou iloko o ka buke o na 
alii o ka Iseraela, ao ka Iuda.” (Oi- 
hanalii I 9:1) Ua hoika ia ka mookuau- 
hau piha o na mamo a Iakoba i hele 
me ia i Aigupita, he 66 poe, ma Kinohi 
46:8-26. Elua makahiki mahope o ko 
lakou puka ana mai mailoko mai o 
Aigupita, ua kauoha mai la,ke Akua ia 
Moke e helu i ka nui o na kanaka o 
Iseraela a e wae kekahi kanaka mailoko 
mai o kela a me keia ohana e lilo i mau 
alii a i mau alakai no ka hale o Iseraela. 
Malalo o ke alakai ana o keia poe i 
waeia ua helu ia o Iseraela a ua helu ia 
mamuli o ko lakou mau ohana ponoi. 
Eia iho malalo ka heluna o na kanaka 
a pau e like me ko lakou ohana, 74,000 
kane o ka ohana a Iuda i piha i ka 20 
makahiki a oi; 40,500 o Eparaima, a he 
32,200 o ka ohana o Manase; no ka 


hale o Iseraela holookoa ua helu ia he 
603,350 koa i makaukau e hele i ke 
kaua. Aole i helu pu ia ka poe o ka 
ohana a Levi. 

Ua Noho Kela A Me Keia Kanaka 
Malalo iho O ka Hae O Kona Ohana 
Ponoi. “Olelo mai la o Iehova ia Moke 
ata Aarona, i mat la, -e noho kela 
kanaka keia kanaka o na mamo a 
Iseraela ma kona hae iho, ma ka hae 
o ko ka hale o ko lakou kupuna: 

“Ma ka aoao hikina, ma ka puka 
ana o ka la e noho ai ka poe no ka 
hae o ka Iuda hoomoana ana, me ko 
lakou poe kaua; a o Nahesona ke keiki 
a Aminadoba ka luna no na mamo 


a luda. 
“Ma ka aoao hema ka hae o kahi 


hoomoana o ka Reubena ma ko lakou 
poe kaua, ao ka luna a na mamo a 
Reubena oia a Elizura ke keiki a Sade- 
usa. 


“A hana iho la na mamo a Iseraela 
e like me na mea a pau a Iehova i 
kauoha mai ai ia Mose; pela lakou i 
hoomoana ai ma ko lakou mau hae 
a pele hoi lakou i hele aku ai, o kela 
mea keia mea mamuli o ko lakou mau 
ohana, e like me ko ka hale o ko lakou 


poe kupuna.” (Nehelu 2.) 


E Kau Ia Ka Hooilina Mamuli O 
Ka Ohana O Ko Lakou Makuakane. 
Mamua o ke komo ana aku o ka ha- 
nauna hou o Iseraela iloko o ka aina 
i olelo mua ia, ua helu hou o Mose 
ia lakou mamuli o ko lakou mookua- 
uhau. Ua hana o Mose i keia hanaaua 
helu hou oia ia lakou no kekahi kumu 
nui a hohonu oia hoi keia:—E mahele 
ia ana ka aina mawaena o lakou ma- 
muli o ko lakou heluna a me ko lakou 
ohana’”—e mahele ia ana ka aina ma 
ka hailona ana ae hoili ia ko lakou 
ilina mamuli o na inoa oc na ohana o 
ko lakou mau makuakane.” Ua helu 
ia o Eparaima a me Manase, me he mea 
la, he mau ohana maoli no laua ma keia 
mahele ia ana, aole i haawi ia ia Levi 
kekahi mahele o ka aina, ua hui pu 

kona mahele me kekahi o na ohana 
e ae. 

Ua Hoike ia Mai Ke Kanawai O Ka 
Hooilina O Ka Ohana. O kekahi moo- 
puna hanauna ku lua o Manase, aole 
ona kekikikane, he mau keikiwahine 
wale no. Ua make oia ma ka waona- 
hele, ua nonoi aku kana mau keikima- 
hine ia Mose, e haawi ia ka hooilina o 
ko lakou makua ia lakou, ua noi aku o 
Mose i ka Haku i kana mea pono e 
hana ai oiai, ua helu ia na hooilina a 
pau ma ia manawa mamuli o na inoa 
o na keikikane, ua pane mai la ka Haku 
ia ia, penei: “Ae olelo aku oe ina ma- 
mao a Iseraela, e i aku, ina make kahi 
kanaka, aole ana keikikane, alaila, e 
hoolilo oe i kona aina i hooilina no 
kana keikimahine. Ina hoi aole he 
kaikamahine nana, e haawi aku oukou 
i kona aina hooilina no kona mau hoa- 
hanau.” (Hahelu 27:8-9). - 

Ua Malama Ia Ka Mooolelo O Na 
Mare A Pau A Na Kahuna I Hana Ai. 
Oiai ua hooiliia ka Oihanahahuna ilu- 
na o Aaarona a me kona poe hua, a ua 
ili ke kuleana e paa ia Oihanakahuna 
mai ka makua aike keiki, e hooiaio kela 
kahuna a me keia kahuna kona kule- 
ana e lawelawe ma ka Oihanakahuna, 
ma kona hoike piha ana i kona mookua- 
uhau, e pono ai, i ole, aole loa i hiki 
ia ia ke lawelawe iloko o ka Oihana- 
kahuna. 

Ua olelo mai la o Josephus, kekahi 
Iudaio kakau mooolelo kaulana o ke 
ao kahiko,’ ina e makemake kekahi ka- 
huna e lilo kona kuleana lawelawe iloko 
o ka Oihanakahuna i kana keiki e mare 
oia kekahi keikiwahine o kona koko 
ponoi, e pono ai, A nana no e hooiaio 
aku me na ike maka lehulehu, o kana 
wahine he koko hanau oia noloko maio 
ke koko 0 kona hale ponoi. 

Pela hoi i hana ia ai mawaena o na 
Iudaio ma Aigupita a ma Alexandria.’ 

I ka hoi ana mai o na Kahuna mai ka 
noho pio ana ma Babulona, ua hoole ia 
kekahi o lakou mamuli o ko lakou mare 


ana me na wahine o na ainae.” O na 
mamo ana kahuna; o na mamo a Ha- 
baia, o na mamo a Koza, o na mamo 
a Barezilai, nana i lawe i wahine no na 
kaikamahine a Barezilai, no Gileada, a 
ua kapaia oia mamuli o ko lakou inoa. 

“Imi aku la keia poe i ka lakou kua- 
uhau iwaena o ka poe i kakau ia, aole 
i loaa ia, a ua hookaawale ia lakou mai 
ka Oihanakahuna aku.” 

“A Olelo aku ke kiaaina ia lakou, 
aole lakou e ai i na mea i hoolaa loa ia, 
a ku mai kekahi kahuna me ka Urima 
ame ka Tumima.” 

Ua Lehulehu A Pololei Hoi Na Moo- 
kuauhau I Malama Ia. Oiai ua ili na 
pomaikai o ka hanau mua, ke kule- 
ana e hoomalu ma na mea o ko ke 
kino, a e lawelawe ma na oihana o ka 
Oihanakahuna, mamuli o ke koko ha- 
nau, ua nuia lehulehu na papa kuauhau 
i malama ia a ikakau ia iloko a ka Be- 
rita Kahiko, a me ka Berita Hou. E 
heluhelu na pauku ma Nahelu 26: 
Oihanalii I i-9; Pukaana 6:14-25 Ma- 
taio 1:1-17; Luka 3:23-38. 


Na Ninau 


1. Heaha ka waiwai ia kakou o ko 
kahou malama ana i ko kakou mau kua- ~ 
uhau? 

2. No keaha i kauoha mai ai ke 
Akua ina keiki a Lehi e hoi hou i 
Terusalema a e lawe mai, ika waonahele, 
ika mooolelo ma ka lima o Labana? 

3. Heaha ke kumu o ko kakou ku- 
kulu ana ina halelaa? 

4. Ina aole o kakou mau mookuau- 
hau ua hiki anei kakou ke hana i ka 
hana no ko kakou poe make iloko o ka 
halelaa? | 

5. Maluna o wai ke koikoi o ka mala- 
ma ana ina mookuauhau o ka ohana. 

6. Heaha na kumu nui no ka malama 
ana i na kuauhau i ka wa kahiko? 

7. E hoike piha mai i ke ano o na 
pomaikai i hoili ia maluna o ka ha- 
nau mua i ka wa kahiko. 

Haawina 9 


Na Mooolelo, Na Kaao a me na Oli 
Kahiko. He ninau ano nui no keia, o 
kona haina oiaio a pololei aole paha 
kakou i ike; aka ua ike maopopo no ka- 
kou he mau mamo lakou no ka hale o 
Iseraela, a nolaila he kuleana maoli no 
_ko lakou e paa ka Oihanakahuna a e 
lawelawe ma na hana a pau o ka Eua- 
nelio o Karisto. He mau hooilina no 
lakou no na pomaikai a pau a Abera- 
hama, Isaaka a me Iakoba, ua komo 
pu lakou me na mamo a Lehi, a ma ia 
mea ua kuleana ai lakou iloko o na po- 
maikai a Lehi i kana keiki o Iosepa. 

I ke ao kahiko aole i hiki na kupuna 
Hawaii ke kakau lima i ko lakou mau 
mooolelo a me ko lakou mau kaao, 
oiai aole o lakou hua palapala. He oi- 
aio ua kahekaha ia kekahi mau mea 
liilii maluna o na pohaku. Mamulioko 
lakou noho kaawale ana maluna o na 
mokupuni kaawale loa o ke kai, a me 
ko lakou launa ole ana me na lahuie ae 
us poina loa ia ko lakou mau huapala- 
pala, a ua loli loa ko lakou olelo, a hiki 
i ka wa i like ole ai ko lakou olelo ana 
me ka olelo an a o ko lakou mau kupu- 
na. Ojai aole i hiki ia lakou ke hoopaa i 
ko lakou mau moolelo maluna o na bu- 
ke, a i ole maluna o na ili laau a me na 
ili o ka holoholona, ua hoopaanaau ia 
keia mau mea. A ua hai waha ia mai 
kekahi hanauna i kekahi. Ua akamai ma- 
oli no ko lakou mau kahuna malama 
mooolelo. Ua wae ia a ua ao nui ia 
lakou ma keia hana noeau. Ua kau- 
lana loa lakou no ka hoopaanaau me 
ka loli ole e me ke kina ole. O ka ma- 
lama ia ana o ka moolelo o na Hawaii 
ike ao kahiko he hana laa no ia, a o 
ka poe malama ia mau mooolelo he poe 
ano hanohano no lakou, a ua hana 
lakou i ka lakou hana me ka noonoo 
akahele. Ua nui, lehulehu a nani wale 
na mooolelo a lakou i malama ai, ua 
haawi ia mai, mai kekahi i kekahi, a 
hiki mai ia kakou i keia mau la, a eia 
no ia mau mea nani ma ko kakou lima i 

keia manawa. 
He oiaio, ua hoololi ia, ua hoohui ia 


na mea olaio me na kaao a me na mea 
Oiaio ole, aka nae, he waiwai loa keia 
mau mea ia kakou i keia mau la, no ka 
mea, aia no na hunahuna lehulehu o ka 
oiaio iloko o lakou. Ina kakou e helu- 
helu me ka noonoo akahele ua hiki no 
kakou ke wae i na mea ku i ka oiaoi mai- 
loko mai o lakou. Ia’u no, he hana 
kupaianaha keia malama ia ana o na 
kuauhau o ka poe kupuna o keia lahu 
maikai. 

O kekahi 0 na kanaha kakau mooole- 
lo koko Hawaii ponoi, i hiki ke hilinai 
ia, oia no o Kapelino a me S. M. Ka- 
makau, mai ia laua mai i loaa ai ia 
kakou kekahi mau mooolelo nani a po- 
lolei. He ano kupanaha maole kekahi 
o keia mau mooolele i hoike waha ia 
no na makahiki loihi loa me ka loli ole 
a me ka popolei. 

Ua kakau mai la o Judge Abraham 
Fornander, kekahi haole kakau mooole- 
lo noeau! “ia ia’u elua paa o ka mele 
a me ke oli i kapa ia o ‘Kapaahulani,’ 
e hoike mai ana i ke kuauahau a me na 
mea hana nui a Kualii, he alii kaulana . 
o Oahu—hookahi paa mai ka moku- 
puni a Hawaiimai, kekahi mai Maui mai 
—o ka mele loihi loa keia o na mele 
Hawaii a pau, he eona haneri me umi- 
kumamawalua laina—eia nae aole i loli 
keia mau mele ma ka huaolelo hookahi; 
ua pololei loa ka hoomanao ia ana a 
me ka malama ia ana o ka mooolelo 
mua.” (Hawaiian Antiquities And 
Folk Lore Vol. 6, p. 240.) 

Ke Kaao OHawaii Loa. O keia kaao 
ua kakau ia e Judge Fornander iloko o 
kona buke Hawaiian Antiquities and 
Folk Lore, vol. 6, aoao 266-278. O keia 
kaao ua piha me na mea nani a oiaio, 
i ku like loa ai me ka olelo a ke Akua 
iloko a ka Baibala. A oka mea ano ku- 
paianaha loa o keia mooolelo a me 
keia kuauhau, ua ike ia a ua mele ia 
mamaena o na Hawaii mamua loa o 
ka hiki ana mai o na lahui haole i Ha- 
waii nei, a mamua o ka lawe ia ana 
mai o ka Palapala Hemolele mawaena 
o lakou. E hoike ana au i kekahi mau 

inoa o kekahi poe kaulana o keia kua- 
uhau, e hoike pu ana hoi au i kekahi 
mau inoa o ka Baibala i ku like loa ai 
me keia mau kanaka o ke kuauahau Ha- 
waii. Aole au e olelo ana ua oiaio a 
pololei keia mau mea’a pau, aka e ole- 
lo ana au ua piha no keia mau mea me 
na mea kupono no kakou e noonoo ai, 
a malie paha, ke ala no keia e ike moa- 
kaka ai kakou ka haina o ka ninau, 
Owai Ka Poe Hawaii? 


O ke Kahikolu o na kupna o Hawaii 
nei, ekolu lakou—o Kane, Ku a me 
Lono. O Kane oia no ke kumu, ke aa, 
ka mea nana i hana ina Akua a me na 
mea a pau; o Ku oia no ka elele, ke ka- 
uwa hana nana i hana i na mea a pau; 
o Lono oia ka mana, ka mea naauao. 
Ua hana lakou i ekolu lani. I ka pau 
anana o ka hana ia ana o ka Lani ua 
hana lakou i ka honua. Ua hana hoi 
o Kane i mau uhane e lilo i mau elele 
nona i ka wa i hana ia ai na hoku. Ma- 
hope o ka hana ia ana o ka honua a me 
na mea a pau maluna o ka honua, ua 
hana ia o kanaka. Ua hana ia ke 
kanaka e ku like me Kane. O Ku ka 
mea nana i hana ike kanaka, a ua kokua 
o Lono ia ia» I ka pau ana o ka hana 
ia ana o ke kino o ke kanaka, ua ha la- 
kou ekolu iloko o kona ihu, ua kapa 
ia kela ha ana “the maule o Lono,” ala- 
ila ua kahea aku lakou i ke kanaka a ua 
ola la ia. Ua kapa aku la lakou i kona 
inoa o Honuaula a i oleo Kumuhonua, 
ua hoonohi ia oia maluna o ka aina i 
kapa ia o Kalana-i-Hauola (Eden), he 
aina nani i piha me na hua a me holo- 
holna laka a pau. O keia aina o ke 
kikowaena no ia o ka honua, iwaenako- 
nu no ia o kekahi aina nui a laulai kapa 


ia o Kahiku-Ku. 


Ma ka aoao hikina no ia, a malaila i 
hoomaka aina Akua e hana ika honua. 
Ma kela aina a ma kela aina wale no i 
ulu ae ke kapa i papa ia i ka poe a pau, 
koe wale no ka poe i poni ia. Malaila 


i noho ai ke kanaka no kekahi manawa - 


aole ana wahine. I ka ike ana o na 
Akua i ke kanaka aole ana wahine e 
kokua ia ia, ua iho iho la lakou ilalo i 
ka honua, hoomoe iho la lakou i ke 
kanaka a lakou i hana ai, a ua unuhi 


mai la lakou i kekahi iwi mai kona aoao 
mai, ahana iho la lakou i wahine nana 
mailoko mai o ka aoao o kona kino iho. 
Kapa aku la lakou ka wahine ma ka 
inoa o Ke Ola Ku Honua a me Lalo 
Honua. 


O ke kanaka mua a na akua i hana 
ai, he kanaka kiekie kukilakila no ia, 
a o ka wahine he wahine ui maole no 
ia. I kinohi ua noho pu o Kane me 
Kumuhonua ma ka honua nei. A ma- 
hope haawi oia i mau kanawai ia laua 
a pit ae la ia i ka Lani*€ noho ai.) Wa 
kapa ia ke kanawai ana i haawi ai o 
“Laav”’. Ua ulu ka ulu kapu ma Ka- 
lana-i-Hauola. Ua manao ia e na ka- 
huna kahiko o Hawaii nei, ua haule o 
Kumuhonua a ua ili mai maluna ona i 
na pilikia lehulehu mamuli o keia laau 
i hookapu ia. 

Maloko o kekahi kaao kahiko o Ha-. 
waii ua olelo ia, ua hana ia kekahi uhane 
ino e Kane, a ua kapa ia kona inoa o 
Kanaloa. A ua lehulehu loa kona mau 
hoa uhane ino. Ua kue lakou ia Kane 
a ua kipi no lakou, no ka mea, aole i ae 
o Kane e hoomana ia lakou. Mamuli 
o ko lakou kipi ana ua kipaku ia lakou 
ilalo i ka po, a ua kapa ia ko lakou luna 
alakai o Milu oia hoi ke alii o ka make. 
O Kanaloa hoi kekahi inoa ona. Ua 
hoowalewale aku o Kanaloa ia Ke Ola 
Ku Honua. Ua uhaki laua me kana 
kane o Kumuhonua i ke kanawai a 
Kane, a no ia hewa ua kipaku ia aku 
laua i kekahi aina malihini. Ua make o 
Kumuhonua a ua kanu ia kona kino 
maluna o ka puu i kapa ia o Kumu 
Honua Puu. 

Ua hoike ia mai ma ka moolelo i na 
inoa o ekolu keiki kane a Kumuhonua; 
O Laka, ka hanau mua, (Kaina), ua 
kapa ia hoi oia ke kuewa wale. Ua 
pepehi oia i kona kaikaina o Ahu (Abe- 
la) a make. He kanaka ino oia ua lilo 
oia ka makuakane o ka poe aia hooma- 
na ole ike Akua. O Ahu (Abela) ka 
hanau elua, he kanaka haahaa aloha 
i ke Akua oia, ua kukulu oia i mau 
kuahu a ua kaumaha “aku oia i mau 
mohai imua o ke Akua. Ua lili o Laka 
ia ia a ua pepehi aku o Laka ia ia a 


make. Ua make keiki ole o Ahu. Ha- 

nau mai la ke keikikane akolu o Ka- 
pli, he kanaka pono ia, a ua lilo oia 
ka makuakane o ka poe hoomana ke 
Akua me ka pono a me ka oiaio. 

O ka hanauna ehiku mahope mai o 
Kumuhonua ua kapa ia o Ke Ola i Ma- 
uolina a Kane (Enoka). O ke kanaka 
ia i oi aku kona pono a me kona maikai 
mamua o na kanaka a pau o kona mau 
la. Nolaila ua lawe ola ia oia mai ka 
honua aku me ka ikeole i ka make. 

A nee aku ke kuauhau i ka wa o 
Nuu (Noa) he kanaka hoolohe hoopo- 
no imua’o ke Akua; ma kona wa i hiki 
mai ai ke kai nui. Kauoha mai la ke 
Pxkua cia ia e hanaii hale lana. Ua 
hoopakeleia oia a me kona hale a pau. 
Ua make na kanaka a pau maluna o ka 
honua, a ua lilo o Nuu ka makuakane 
elua o na kanaka o kahonua. Ua kapa 
ia ka wahine a Nuu o Lili Noe a i ole 
o Lili Nuu. Ekolu a Nuu keikikane; 
ka mua oia no o Nalu Akea (Hama) 
i kapa ia kamakua o na kanaka e noho 
ana ma ka aina nui a Kane; ka lua o 
Nalu Hoohua (Iapeta) ka makuakane 
ana kanaka ili keokeo; ke kolu o Nalu 
Manamana (Sema) ke keiki punahele 
a Nuu, ka* makua o nakanaka keokeo 
maoli. 

E nee hou aku kakou he mau hana- 
una ma ke kuauhau a hiki aku ia Lua 
Nuu (Aberahama) Ma ke kauoha o ke 
Akua ua haawi aku oia i ke kanawai o 
ka Okipoepoe mawaena o kona mau 
mamo. Ua haalele oia i kona one ha- 
nau a ua hele aku la ia i kekahi aina 
mamao loa. Ka makuakane oia no Ku 
Nawao (Isemaela) me kana kauwa wa- 
hine, a lilo o Ku Nawao i makua no 
kekahi lahui auwana ma ka aina panoa. 
Ua hanau mai la hoi ia Lua Nuu o Ka 
Lani Menehune (Isaaka) me kana wa- 
hine a Lua Hiwa (Sarai). Ua lilo na 
mamo a Menehune he poe kanaka nui 
a ikaika loa, a o lakou na kupuna o ka 
poe Hawaii. Ua hanau mai la ia Ka 
-Lani Meneheuna o Aholoholo (Esau) 
a me Imi Puka Ku, (Iakoba) elua kei- 
kikane mahoe, me kana wahine i hele 
mai ai me ia mai ka aina hikina mai, 
ai pili koke ia ia. O kekahi inoa hoio 

~ Ka Imi Ku oia no o Kini-Lau-A-Mano. 


Mamuli o kona maalea a me kona aka- 
mai ua haawi kona makuakane i ka 
pomaikai nui maluna ona. Ua hanau 
ia mai la i keia keiki punahele i na 
keikikane he umikumamalua, a mailoko 
mai o na puhaka o kana keiki muli loa 
i hanau mai ai na kanaka Hawaii. Aole 
no keia o ko’u manao aka ka mano keia 
o ke mooolelo kahiko o na Hawaii, i 
haawi ia mai, mai kekahi hanauna i ke- 
kahi hanauna. 

Ka Hekili Paapaaina (Iuda) oia ka 
hanau mua, a o Newenewe i Maolina 
(Iosepa) oia no ka hanau muli loa a 
Kini-Lau-A-Mano (Iakoba). Ua olelo 
ia o ka mua oia no ke kupuna o na 
“alii kapu” (oia hoi na alii hoomalu 
ma na mea pili kino), a o ka lua oia no 
ka makua o na “alii wohi” (oia hoi na 
alii hoomalu ma na mea pili uhane a 
ome ke kuhina nui) ‘“‘No ka mea ua oi 
aku o, Iuda maluna o kona poe hoaha- 
nau a nana mai ke alii nui; aka, no 
Iosepa ko ka hanau mua.” (Oihanalii 
I 5:2). Ua hoohui ia keia mau ohana 
elua mamuli 0 ko lakou mare ana penei: 


Kane. 
Kaheikili (Iuda) 
Newenewe-i-Maolina 


Kaokao ka Lani 


Wahine 


Ka Honua I ke Kapu. 
Nowelo Hikina 
Heha ka Moku 
Keiki 

Heha-ka-moku (w) 
Kaokao ka Lani 
Aniani-Ku (Lehi) 

Ma keia wahi o ke kuauhau ke ike 
nei kakou ua poina ia kekahi mau ha- 
nauna lehulehu a o ka mea pololei a 
oiaio a kakou e olelo ai oia keia, o Ani- 
ani-Ku (Lehi) he mamo oia no no kana- 
ka i hoike mua ia. ‘Mai ka manawa o 
Newenewe a hiki ia Aniani-Ku ua hoo- 
puehu ia ka lakou mau keiki a hiki 
i na kahakai loa o ka aoao hikina o ka 
aina. I ka manawa o Antiani ka Lani 
(Nepai) ke keiki a Aniani Ku (Lehi) 
ua mamao loa aku ka lahui mai o ko 
lakou one hanau aku”. Ua olelo ia 
iloko o na kuauhau o Tahiti a me Ha- 

wali o Aniani ka Lani (Nepai) oia no 
ko lakou kupuna. 

O kana keiki (Mame) oia no o Ha- 
wait Loa a i ole o Ke Kowa I Hawaii. 
Oia no kekahi o na keiki eha o Aniani 
ka Lani. Ua hanau ia lakou ma ke 
kahakai hikina o kekahi aina i kapa 
ia ka aina o ke kai melemele nani. Ma 
na la o Hawaii Loa i hiki mai ai na ka- 
naka mua i Hawaii nei, a o Hawaii Loa 
aio no ko lakou alakai. He kanaka 
laweia nui a kaulana oia. He kanaka 
auana hoi oia io a ianei maluna o ka 
moana. I ko lakou hiki ana mai i ka 
aina ua ike no lakou i kona maikai loa 
a me kona nani, a ua kapa o Hawaii 
Loa ka aina mamuli o kona inoa ponoi. 
Ua noho lakou maluna o ka aina a hiki 
i ka piha pono ana o ko lakou mau 
moku me na ia a me na mea ai like ole, 
alaila hoi hou aku lakou i ko lakou 
aina hanau no kekahi wa loihi, alaila 
ua lawe oia i kana wahine a me kona 
ohana a me na kanaka lehulehu e ae, 
a ua hele hou aku lakou i ka mokupuni 
o Hawaii, a ua noho loa ilaila. O Ha- 


waii Loa wale no ka mea nana i lawe 
mai i kana wahine me kona ohana, no 
ia mea ua kapa ia oia ke kupuna maoli 
o ka Lahui Hawaii. (Hawaiian An- 
tiquities and Folk Lore, Vol. 6 aoao 
266-278. Enana hoi ma Alma 63:5-8.) 

Na keia mooolelo i hoike ia maluna 
e hooiaio ka olelo o ka Buke a Mora- 
mona, ua lawe mai o Lehi me ia i na 
papa keleawe, a maluna o laila i ka- 
hakaha ia ka mookuauhau o kona mau 
makua a me ka ke Akua hana ana i ka 


honua. (Nephi I 5:10-18.) 
Na Ninau 


1. Owai na Hawaii? 

2. No keaha oe i manao ai he poe 
mamo lakou no Iseraela? 

3. Heaha ka waiwai 0 keia mooolelo 
o Hawaii Loa? 

4. Owai o Hagota? 

5. No keha oe i mano ai ua hele mai 
na kupuna o Hawaii mai ia Amerika 
mai? 

6. Heaha ka waiwai 0 na papa kele- 
awe ia Lehi a me kona mau mamo? 

Kekahi Lala I Uhaki Ia. Ua wana- 
na o losepa ma Aigupita e hoopuehu 
ia an ka Hale o Iseraela, a e uhaki ia 
ana kekahi lala, a e lawe ia ana i ke- 
kahi aina mamao loa E hoomanao mau 
ia ana keia lala ma na berita a ka 
Haku, a ma na la hope e ike ana lakou 
ina berita a ka Haku i hana ai me ko 
lakou mau kupuna. 

E Hookoe Ia Kekahi Mahele Liilii. 
Mamua a ka make ana o Jakoba ua ike 
oia ua hookoe ia kekahi apana liilii o 
ke kapakomo onionio o Iosepa me ka 
anae ole ia, aka o ka hapa nui i hooluu 


ia iloko o ke koko ua pau i ka anae loa 


ia. Alaila olelo mai la o Iakoba “Me 


keia koena o ke kapakomo o ka’u keiki | 


i hookoe ia ai pela e hookoe ia mai ai 
auanei ke koena o ka hua o ka’u keiki 
ma ka lima o ke Akua, a e lawe ia aku 
io na la, oiai e make auanei ka poe i 
koe o ka hua o Iosepa, e like me ke 


(Alma 46: 


koena o kona kapakomo.” 
24-26.) 

E Kukulu Ia Maluna O Keia Aina. 
‘“Aia hoi, ike aku la o Etera i na la o 
Karisto, a olelo mai la no ia no kekahi 
Ierusalema Hou maluna iho o keia 
aina; 

A olelo mai la no hoi oia no ko ka 
hale o Iseraela, a me ka Ierusalema kahi 
a Lehi e hele mai ai; mahope aku o 
kona anai ie ana, e kukulu hou ia au- 
anei ia i kulanakauhale hemolele i ka 
Haku; nolaila, ua hiki ole ke kapa ia 
he Ierusalema Hou, no ka mea, he ku- 
lanakauhale ia i ka wa kahiko, aka, e 
kukulu hou ia ana ia, a e lilo iho i ku- 
lanakauhale hemolele a ka Haku; a e 
kukuluia auanei ia i ko ka hale o Ise- 
raela; 

“E kukulu ia auanei he Ierusalema 
Hou maluna iho o keia aina, i ke koena 

o ka hua a Iosepa, no keia mau mea aia 
no he aka; 

No ke mea, Me Iosepa i lawe ai i 
kona makuakane ilalo iloko o ka aina 
a Aigupita pela oia i make ai ilaila; 
nolaila, lawe mai la ka Haku ke koena 
o ka poe hua a Iosepa, mailoko mai o 
ka aina o Jerusalema, i hiki ai ia ia ke 
aloha mai i ka poe hua a Iosepa, i ole 
ai lakou e make, me ia i aloha mai ai i 
ka makuakane o Iosepa, i make ole ai 
hak 

Nolaila, e kukuluia auanei ke koena 
_o ko hale o Iosepa maluna iho i keia 
aina; ae lilo auanei ia i aina hooilina 
no lakou, a e kukulu iho auanai i ku- 
lanakauhale hemolele i ka Haku, e like 
me Ierusalema o ka wa kahiko; a e 
hoohoka hou ole ia lakou ma ia hope 
aku, a hiki aku i ka hopena, i ka wa o 
ka honua e pau aku ai.” 

Maloko O Kekahi Aina Mamao. Ua 
hoakaka ia me ka moakaka loa ke ano 
o ka hooko ia ana o keia mau wanana 
ma ka Buke a Moramona. Ua noho ma 
Ierusalema na keiki a Iuda, na keiki a 
Beniamina, me na keiki a Eparaima a 
me Manase. (Oihanalii I 9; 3) Ua 
noho hoi ilaila kekahi kaula i kapa ia o 
Lehi, me kana wahine a Sarai, a me ka 
laua mau keiki eha o Lamana, Lemuela, 
Sama a me Nepai. Ma ka makahiki 
mua a ka noho alii ana o Zedekia ke 
alii ua kauoha mai la ke Akua ia Lehi 
e lawe i kona ohana a e hele aku i ka 
waonahele, e hoopakele i ka luku ia 
ana e aneane e hiki mai ai maluna o 
Ierusalema. I hiki ai ia lakou ke hoala 
i hua maikai no ka Haku maluna o ka 
aina i olelo mua ia ai, kahi hoi a ka 
Haku e alakai aku ai ia lakou. Ua kau- 
oha ia lakou e lawe pu me lakou o 
Isemalla me kona ohana, elua keiki- 
kane a me elima keikimahine. Ua hele 
keia mau ohana elua me Zorama ke 
_ kauwa o Labana i ka aina o Amerika. 

Ka Mookuauhau O Ko Lakou Mau 
Makua. Ua lawe pu lakou me lakou 
ina papa keleawe a Labana, no ka mea 
maluna o keia mau papa i kahakaha ia 
na mookuauhau o ko lakou mau ku- 
puna me na makua o Lehi; “nolaial ua 
ike oia he mamo oia na Iosepa; aia hoi 


o kela Iosepa, i kuai ia ma Aigupita.”’ 
(Nepai I 5; 14) Na Amuleka i hoike 
moakaka mai e pili ana i na kupuna o 
Lehi, wahi ana: ‘“Owau no o Amuleka; 
ao ke keiki wau o Gidona, oia no ke 
keiki a Isemaela, oia no kekahi mamo 
na Aminadi.... A he mamo o Aminadi 
na Nepai, oia no ke keiki a Lehi, ka 
mea i hele mai ai mailoko mai o ka aina 
o Ierusalema, he mamo oia na Manase, 
ke keiki a Iosepa, ka mea i kuai ia iloko 
o Aigupita ma na lima o kona mau 


hoahanau.” (Alma 10:2-5) 
O Ka Ohana A Isemaela No Epa- 


raima Lakou. Olelo mai la o Prese- 
dena Franklin D. Richards ua lohe oia 
kekahi ninau i ninau ia i ke kaula o 
Iosepa Kamika i ka makahiki 1843 e 
kekahi lala o ka Ekalesia, “Iosepa, no 
keaha kakou e kapa nei ka Buke a Mo-. 
mamona ka Laau o Iosepa_iloko o ka 
lima o Eparaima, oiai ma ka buke iho i 
olelo mai ai he mamo o Lehi na Ma- 
nase?” Pane aku la o Iosepa “E hoo- 
manao oe i ka wa a Lehi i lawe aku ai 
kona ohana i ka waonahele ... ua lawe 
pu oia i ka ohana a Isemaela, ka hapa 
nui o lakou he mau keikimahine. O 
keia Isamaela a me kona chana no ka 
ohana lakou o Eparaima, a ua mare na 
keikikane o Lehi i na keikimahine o 
Isemaela, a pela lakou i ulu pu ai i mau 
ohana lehulehu iwaena o ka honua. 
Ina ua loaa ia kakou na aoao 116 0 ka 
palapala i nalowale i ka lima o Martin 
Harris alaila ike iho la kakou i na mea 
a pau e pili ana i keia mea, no ka mea 
ua hoike moakaka ia ka mookuauhau 
o Isemaela malaila. Oia ke kumu i 
hoike ole ia ka mookuauhau o Ise- 
malea, e like me Lehi, iloko o ka Buke 
a Moramona.” (Utah Genealogical 
Magazine, 23:66) 

Hoopalau Ia Na Mamo A Eparaima 
Me Na Mamo A Manase. Ua hoakaka 
ia ia kakou ua hoomaopopo ia ka moo- 
kuaukau o ka poe Isarela mamuli o ka 
mookuauhau o ko lakou mau makua. 
No ia mea ua kapa ia na keiki a Lehi he 
mau mamo na Manase no ka mea no 
Manase ko lakou makuakane o Lehi; 
o na keiki o Isemaela no Epararaima 
lakou oiai o ko lakou makuakane o Epa- 

raima ia. Ma na mookuauhau o na 
Hawaii ua hoike ia ua kahe hoi kekahi 
o ke koko o Iuda iloko 0 na aa o Lehi 
mamuli o ka wahine paha o Manase, 
aka o kona chana nae o ka ohana no ia 
o kona mau makuakane. Ua hoike hou 
ia iloko o ka moolelo “Owau, o Nepai, 
ua lawe au kekahi o na keikimahine o 
Ismaela i wahine mare na’u, a ua lawe 
hoi ko’u mau hoahanau i kekahi o na 
keikimahine o Isemael i mau wahire 
mare no lakou; a pela hoi i lawe ai o 
Zorama i kekahi o na keikimahine o 
Isemaela i wahine mare nana, he kauwa 
hana oia na Iabana, ka mea nana e 
malama ika mooolelo, nolaila he mamo 
paha oia no kekahi o na ohana a Io- 
sepa.” -Ma keia mea e ike ai kakou 
elima ohana a Manase, ekolu a Epa- 
raima a me hookahi a Zorama. E ma- 
huahua hou ai ka ikaika o Manase me 
na keiki elua i hanau ai ia Iakoba ma 
ka waonahele oia hoi o Iakoba a me 
losepa. 


Hoohui Pu Ia Ke Koko O Levi A Me 
Iuda. O Muleka he mamo oia na Juda, 
he keiki oia na Zedekia ke alii o Ieru- 
salema, ua lawe pu ia mai me ia kekahi 
poe e ae i ka aina i olelo mua ia, a ua 
mare pu lakou me na ohana a Lehi. 
Ua ike nokakou ua hanau mai ia Mule- 
ka ina keiki a ua noho lakou me na 
hua a Lehi no ka mea ua olelo mai la 
o Nepai: “Ano, e hoole anei oukou i 
ka anai ia ana o Ierusalema? E olelo 
anei oukou aole i pepehi ia na keiki 
a Zedekia, o lakou a pau, koe o Muleka 
wale no? He oiaio, aole anei oukou i 
ike aia no na hua o Zedekia me kakou, 
a ua kipaku ia mai mailoko mai o ka 
aina o Jerusalema? (Helamana 8:21) 
He keiki o Muleka na Zedekia ka alii a 
nolaila he mamo ponoi oia na Solomo- 
na ame Davida. Aka o ka makuahine a 
Zedekia oia no o Hamutala kikimahine 
a ke kaula o Ieremia, he mamo o Iere- 
mia na Aarona a me ka ohana a Levi, 
nolaila ua kahe iloko o kona mau aa 
koko ke koko o na Kahuna hoi. O 
Zerahemela ke alii o ka ohana a Mu- 
leka i ka wa a lakou i loaa ai i ka poe 
Nepai, he mamo oia na Muleka (Mosia 
25:2). Ma keia mau mea e maopopo 


raima, Manase, Levi a me Iuda. 


ai ke ano o ka hoohui ia ana o na koko 
like ole ilokoo na mamo a Lehi. 
Ua Hoohui Ia Ka Poe Lamana A 
Me Ka Poe Nepai A Lilo Lakou I Oha- 
na Hookahi. ‘A eia kekahi, o ua poe 
la o ko Lamana, ka poe i hui me ko 
Nepai poe, ua helu pu ia mawaena o 
ko Nepai poe; a ua lawe ia aku ko 
lakou poino mai o lakou sku, a lilo iho 
la ko lakou ili i keokeo e like me ko ko 
Nepai poe.” (Nepai III 2; 14-16) 
Mahope o ko Iesu: launa ana me ka 
poe ma ka aina poepoe komohana o 
ka honua oia hoi na mamo o Lehi, 
a me Kona hai ana i ka Euanelio ia 
lakou, ua manoio no lakou a pau, a ua 
pau lakou a pau i ka bapetiso ia. A 
ma ia mua aku no na makahiki loihi loa 
ua lilo lakou i ohana hookahi, a ua po- 
ina ia ka inoa Lamana. Aka mahope mai 
oia manawa ua hoomaka lakou e hana 
hou ina hana hewa ae poina i ka Inoa 
Hemolele o Iesu, a ia manawa hoala 
hou mai la lakou i na Inoa Lamana, 
Lemuela, a me Isemaela a ua kapa ia na 
kanaka mamulio kei mau inoa. (Nepai 
IV 20:38). Aole i loihi loa ua pau 
na kanaka pono i ka make a koe wale 
no ka poe hewa i kapa ia ka Poe o La- 
mana a pela wale aku. Ua ike no ka- 
kou ua hui ia na koko like ole iloko 
o keia koena poe maluna o ka aina i 
olelo mua ia. Oia hoi na koko o Epa- 
Eia 
no na mamo o keia kanaka o Lehi ma- 
luna o ka honua a hiki pono i keia wa. 
Aole anei o keia ka lala i uhaki ia a i 
huna ia e ke Akua ma kekahi kihi ma- 


mao o Kona kihapai? 


Na Ninau 


1. Owai ka lala i uhaki ia? 

2. Ihea kahi i huna ia? 

3. Owai o Muleka? 

4. Pehea la ikomo ai ke koko o Iuda 
a me Levi iloko o kaohana a Lehi? 

5. Pehea i hui ai na koko o Iosepa 
a me Manase iloko 0 ko Lehi ohana? 

6. Heaha ka mea ilokahi ai na ohana 
a pau ika wai noho aio Iesu me lakou? 

7. No keaha lakou i hoomaka hou ai 
e mokuahana a lilo hou lakou i mau 
poe Lamana a pela aku? 

8. Heaha ka hopena o ka hana pono 


a me ka malama kanawai? 


9. Heaha ka hopena o ka hewa a me 


ka uhaki kanawai? 

O Eparaima Ka Hanau Mua iloko o 
Iseraela. Ua haawi ia ka hooilina e 
Iakoba i kana keiki hoolohe o Losepa. 
(Oihanaalii 15; 2) Ua ili aku maluna 
o kana mau keiki (mokuna 1) Ua helu 
ia laua me na ohana e ae o Iseraela. 
(Kinohi 48:5-6) Ma ka hoopomaikai 
ana o Jakoba ia laua ua hoonoho o 
Iakoba ka hanau elua maluna o ka ha- 
nau mua. E lilo o Manase i lahui nui 
aka e oi aku ai o Eparaima mamu o 
Manase a e lehulehu loa kona poe 
mamo. (Kinohi 48:19) Olelo mai la 
o Ieremia “no ka mea, he Makua no 
wau no ka Iseralea, a o Eparaima ka’u 
hiapo.” Ieremia 31:9) 

Ua Haawi ia Ka Noholii o Iseraela 
ia Davida a me Kona poe Mamo. Ua 
hoike ia ka pomaikai nui a Davida ilo- 
koo keia mau pauku: “Ua hana au i 
berita me kou poe i wae ia, ua hoohiki 
aku au no,Davida, ka’u kauwa, E hoo- 
noho paa loa wau i kau poe mamo a 
e hana no hoi au i nohoalii nou no na 
Hanatina a pau... .E paa mau ko’u 
lima me ia, a e hooikaika aku ko’u 
lima ia ia. E ku paa ko’u berita me ia. 
. .. E hoomau loa no wau i kona poe 
mamo, a me kona nohoalii hoi, e like 
me na la o ka lani_ (Halelu 89:2-4, 
1920, 28-29, 36) 

“Hoohiki mai la o Iehova ia Davida 
ma ka oiaio, Aole loa oia e huli; mai 
ia mea aku; o ka hua o kou kino ka’u 
e hoonoho ai maluna.o ko’u nohoalii. 
Ina emalama kau poe keiki i ko’u berita, 
a me na kanawai a’u e ao aku ai ia 
lakou, alaila, o ka lakou keiki o na ma- 
nawa a pau, e noho no lakou ma kou 
nohoalii.” (Halelu 132:11-12) 
Mamua o ko Davida make ana ua ho- 
uluulu oia i na keikialii a pau o na 
ohana a pau a olelo aku la oia ia lakou: 
“Aka hoi, i koho mai ai o Iahova ke 
Akua o ka Iseraela ia’u imua o ka oha- 
na a pau o ko’u makuakane i alii mau 
maluna o ka Iseraela: No ka mea i 


kaho mai oia i ka Iuda i alii; a i ka 
ohana o ko’u makuakane no ka ohana 
o Iuda; a iwaena o na keiki o ko’u ma- 
kuakane i makemake ai oia ia’u e hoo- 
lilo i alii maluna o ka Iseraela a pau: 
A ona keikikane a’u a pau... ua wae 
mai oia i kuu keiki o Solomona e noho 
ia maluna o ka nohoalii o ke aupuni o 
Iehova maluna o ka Iseraela. (Oiha- 
naalii I 28:4-5) 

E Nohoalii ai o Karisto Maluna o ka 
Nohoalii 0 Davida. Mai ia Solomona 
a hiki aku ia Zedekia o na alii a pau 
o Iseraela he mau keki lakou na Da- 
vida a me Solomona. Ua ike no ka- 
kou ua pakele o Muleka, ke keiki a 
Zedekia, a ua holo aku la ia Amerika, a 
ua hui kona poe mamo me na mamo a 
Nepai. O ka mamo ponoi hope loa a 
Solomona ma Palesetina oia no o Je- 
chonias, a ua make keiki ole oia, e like 
me ka wanana. Ua nee aku ke kuleana 
e nohalii ai maluna o ka nohalii o Iuda 
ike keiki a Natana keikikane a Davida 
a me Bathsheba. O ka inoa o keia kei- 
ki oia no o Salathiel ke keiki a Neri. 
(Matson 126 Luka 3:27) (Mai*kana 
keiki o Zerubabela i ulu mai ai elua 
laina mookuauhau o ko kakou Hoola o 
Iesu Karisto- o ka mua o ka Jaina ku- 
leana maoli e nohoalii ai maluna o ka 
nohoalii, ka lua ka laina maoli mai ka 
makua a ike keiki. Ua hui keia laina 
elua me Mattham, ke keiki hanai a Ele- 
azer, ke keiki ponoia Levi. Eluaa Levi 
mau keikikane, hookahi o Heli oia ka 
makuakane a Malie, ka makuahine a 
Tesu, ka lua o Iakoba oia ka makua- 
kane a Iosepa, ke kane a Malie. Okeia 
iho la no ka hoakaka pololei ana o na 
mookuauhau elua o Iesu iloko o Ma- 
taio a me Luka. Ina aole a Heli keiki- 
kane he mea maopopo ma ka hana maa 
a na Iudaio, e mare io ai o Iosepa ia 
Malie. . 

Ua wanawa mua ia e hanau mai o 
Malie ma ke koko a Davida, a e noho- 

alii ai olesu maluna a ka nohoalii o 
Davida. ‘SE na kanaka, na hoahanau, e 
hiki mai ia’u ke olelo huna ole aku ia 
oukou no Davida, ka Makualii, ua make 
no ia, ua kanu ia hoi, a ke waiho nei 
no kona halelua io kakou nei, a i keia 
manawa. No ka mea he kaula ia, a 
ike i ka hoohiki ana o ke Akua ana 
i hoohiki ai nona, no kekahi hua o kona 
puhaka ma ke kino, e hoala mai ia 
Karisto e noho ma kona nohoalii.” (Oi- 
hana 2:29-30) Eia hou ae, ua olelo 
mai la ka anela ia Malie e kapa ia kana 


Keikikane ke Keiki a ka Mea Kiekie 


Loa, a olelo hou mai la ia, “ta e haawi 
hoi nona o Iehova ke Akua i ka no- 
hoalii o Davida o kona makuakane. A 
mau loa no hoi kona nohoalii ana ma- 
luna o ka ohana a Jakoba; a o kona 
aupuni aole iae pau.” (Luka 1:32-33) 

Mamuli o ka Hana Hewa Ana A Da- 
vida Ua Lawe Ia Kona Aupuni. Ua 
lawe ia aku ka pomaikai o Davida ma- 
muli o kona hana hewa ana, ua olelo 
mai la ke kaula o Iosepa Kamaika: “ua 
lawe ia ka Oihanakahuna ana i loaa ai, 
a e lawe ia ana ka nohoalii a me ke 
aupuni ana i loaa ai a e haawi ia ana 

i kekahi mea okoa me ka inoa o Da- 
vida, a ke Akua e hoala ai mailoko mai 
o kona koko i na la hope.” 

Aka nae e mau na mamo o Davida 
no ka wa mau loa, a o kona nohoalii 
ina hanauna a pau. Ua nalowale ka 
nohoalii i kekahi okona mau mamo ma- 
muli o ko lakou uhaki ana i na berita, 
aka ua hoala ia mai la kekahi poe pono 
e noho ma ka nohalii o Davida. 

O Na Ohana Alii o Europa He Mau 
Mamo Lakou Na Davida. Mawaena 
o na makahiki 1135-1204 ua noho ke- 
kahi kanaka Iudaio noeao a kaulana o 
MosesMaimonides kona inoa, ua loaa 
oia kekahi mau palapala mookuauhau 
e hoike mai ana i ka pilikoko o kekahi 
mau ohana lehulehu o Europa, me ke 
koko o Iseraela. Iloko o kekahi pala- 
pala ana i kakau ai e pili ana i na olelo 
o ka Palapala Hemolele e pili ana i na 
pomaikai a Iakoba maluna o Iuda; 
‘*Aole e lilo aku kekookooalii mai o 
Iuda aku, aole hoi ka mea wehewehe 
kanawai maiwaena aku o kona mau wa- 
wae a hiki mai ai o Silo; a ia ia ke 
akoakoa ana o na kanaka.” Ua olelo 
mai la o Maimonides ua hooko ia keia 
wanana e na alii o Europa no ka mea 
ka hapa nui o lakou he poe mamo io 
no no Davida ke Alii nui O Iseraela. 

Ke Koko A Eparaima Ma Europa. 
Ua olelo mai la hoi o keia kanaka o 
Maimonides e pili ana i kekahi alii Pa- 
lani, a Antenor, ke kupuna a Charlema- 
gne, ka makua o ka hapa nuio na ohana 
o Europa o keia mau la. Ua nohoalii ai 
keia kanaka o Antenor maluna o ka poe 
i kapa ia o na poe Cimmerian, i ka wa 
o ke kaula o Nehemia. Ua nee aku la 
kona mau mamo ike komohana a noho 
lakou maluna o ka British Isles, ma Pa- 
lani, ma Germania a me Holland. Ua 
kapa aku o Moses Maimonides i keia 
kanaka o Antenor “Ke Keikialii Nui o 
Eparaima.” Ina ua oiaio keia, a i ka 
nana aku he oiaio no, alaila, ua piha loa 
io no o Europa me na mamo o Epara- 
ima a me na mamao a Davida. 

O Iosepa Kamika No Eparaima Ia. 
Na na kaula a me na makualii e hoike 
-maiike koko o na ohana o ka Ekalesia 

O Iesu Karisto o Ka Poe Hoana o na 


La Hope Nei. Ua hoike ia mai la ua 
hanau mai la o Iosepa Kamika ma na 
puhaka o Aberahama. (Berita a me 
Na Kauoha 132:30) a mailoko mai hoi 
Gelosepa,(INepai 113:/7,11,-15)>) Va 
ao mai la O Barighama Young, “Ua 
hoohui ia ka hua o Iosepa me ka hua o 
ka hapanui o na kanaka maluna o ka 
honua. Ka hapa nui o ka poe imua ou 
i keia manawa he mau mamo lakou na 
Tosepa: 1 kuat ia.. Ua wae mua.ia.o 
Iosepa Kamika opio e hanau mai ma 
na puhaka o Aberahama, Isaaka, I[a- 
koba a melosepa a pela hoi i na Kaula 
a me na Aposatola.” (Journal. Dis- 
courses 7:280) Eia hou, “SO kona laina 
mai ia losepa i kuai ia ma Aigupita 
ua pololei a ua oiaio, a ua maemae ke 
koko iloko ona. Oia ke kumu i koho ai 
ke Akua 1ava. .%.,lada no. ke kuleana 
a me ka mana ma ke kanawai, no ka 
mea oia no ka hooilina 0 ke koko i noho 
ai maluna o ka honua mai kinohi mai, 
a imau ai ma ka laina maemae a oiaio. 
Ua ike au i na poe e paa nei i ke koko 
a me ka Oihanakahuna a lawe aii na 
ki ika poe o keia honua.... E paa mau 
na ki me ke Kaula, aole hoi he mana 
maluna o ka honua a maloko o Gehena 
nana e lawe aku ia mea mai ona aku. 
....Ina ua malama ko oukou mau ku- 
puna i ko lakou maumookuauhau e like 
ma na Iudaio o ka wa kahiko ina ua 
hiki no lakou ke hoike mai i ko lakou 
laina pololei, a e hoike mai ua iho mai 
lakou ma ka laina pololei.” 


Ke Koko Maemae I Olelo Mua Ia. 
“Ua hoopomaikai ia o Aberahama, a 
ua olelo ia aku ia ia nana no e houluulu 
i kana poe huai na la hope a e hooma- 
emae ae holoi, ia lakou. Ua aloha 
aku ke Akua i keia koko mamuli o 
Kona ae like a me kona berita me lakou. 
Ua kahe mai la ke koko i olelo mua ia 
iloko o ko kakou mau makua a hiki i 
keia wahi. Ua ike au i ka mea nana 
e paa nei i na ki pololei—aia io no ike 
Kaula. Ua malama ia ke koko a ua 
lawe ia mai la mai ka makua ike keiki, 
a ua kiai mau ia e ko kakou Makua ma 
ka Lani, a ua ike oia i ke kanaka koko 
maemae—oia ka manao o na olelo o 


Iosepa no ke aloha o ka Haku i kela 

koko. O Eparaima ke kanaka nona ke 
koko maemae i olelo mua ia iloko ona. 
Aloha no ka Haku ia Koko.” (Utah 
Genealogical Magazine, Vol. 11, pp. 
107-108, 112.) 

Ua haawi aku ka Makualii o Iosepa 
Kamika Makua i keia olelo hoopoma- 
ikai maluna o kana keiki o Iosepa, “na 
pomaikai okou makuakane o LIosepa, 
ke keiki a Iakoba,” a ua olelo aku hoi 
oia i ka wa a na ohana a Jakoba e hele 
mai ai mai ka aina mai o ka Akau e 
ku aku ke Kaula “me kou mau hoa- 
hanau, na keiki a Eparaima, a e kau ma- 
luna o lakou i na leialii.”.”’ Ua olelo 
aku hoi oia ia Hailama, kana keiki, 
“Ke hoopomaikai nei au ia oe me na 
pomaikai hookahi a Iakoba i hoopoma- 
ikai ai i kana keiki o Iosepa, no ka mea 
o oe kona mamo ponoi; o na ohana a 
Iseraela i ko lakou wa e hele mai ai me 
na hooho, i Ziona. Ua helu pu ia oe 
me ka hale o Iosepa.” 

Ma ka mana o ka oihanakahuna ana 
i paa ai ua hoopomaikai ai o Oliva 
Cowdery ia Iosepa ke Kaula, me ka ia 
ana aku ia ia; ‘“Penei e kakau ia ai 
nona, na na hanauna a pau e hiki mai 
ana e hoomaikai ai i kona inoa ma Ise- 
raela, me ka i ana aku, e hoohalike ai 
ka Haku ia oe melosepa Ka Mea Nana, 
ka mea mai ka hale mai o Eparaima, 
ke kaikaina o Manase ... ka mea i 
hoala ia mai mailoko mai o kekahi laau 
mai ka lala o Iakoba mai ke aa o Io- 
sepa... Ke Aa O Iese. “No ka mea, 
a ia kuaia ka laau, he manao no nona, 
e ulu hou auanei, aole hoie pau na lala 
hou. Ina ua elemakule kona aa ma ka 
honua, a ua make hoi kona kumu ma 
kalepo; Aka, no ka honi, ana i ka wai 
e kupu ae ia, ae hookupu aku i na lala, 
me he laau kanu la.” (Ioba 14:7-9) 

Ua kakau mai la ke Kaula e pili ana 
ika launa mua ana oka Anela o Moroni 
mei: “Ua hoike mai la ia ika mokuna 
umikumamakahi o Isaia me ka i ana 
mai ua aneane ia a hooko ia.” Ua ulu 


mai ka ninau heeha na mano nui 
iloko o keia mokuna i hoike ia mai 
la e ia. Ua hoike ia malalo keia mau 
pauku ma ke ano piha: “E kupu mai 
no ka lala mailoko mai o ke kumu a 
Iese, a e hoohua nui mai hoi kekahi oha 
o kona aa....A hiki aku ia la, e puka 
mai no kekahi lala no Iese, a e ku no 
na lahuikanaka; a e imi i ko na aina 
mao na la; a he nani hoi kona wahi 
hoomaha. A e hiki aku i kela la, e 
hoohola hou mai ka Haku i Kona lima, 
e hoala i ke koena o kona poe kanaka, 
i ka poe e koe ma Asuria, a ma Aigu- 
pita, a me Paterosa, ma Kusa a me 
Elama ma Sinare a me Hamata, a ma 
na mokupuni o ke kai.” (Isaia 11:1, 
10-11 Ua wanana mai la ke Kaula O 
Iosepa Kamiki ua hiki mai la ka la e 
hooko ia ai keia mau wana. Ua kakau 
oia i kekahi kanaka ma ka la 4 0 Janueri 
1833, ua hiki io mai ka wa e hooko ia 
ai. Maka la 3 o Aperila 1836 ua hoi- 
hoi ia mai na ki o ka houluulu ia ana 
o ka hale o Iseraela, ma ka HaleLaa o 
Kirtland. (Berita a me na Kauoha 110: 
11) (E nana hoi ma Berita a me Na 
Kauoha 113:1-6) 


Na Ninau 


1. Heaha ka misiona nui o ka Ohana 
a Eparaima? 

2. He aha ka mano o ka pomaikai o 
ka hanau mua? 

3. No keaha la i lawe ia ai ka noho- 
alii o Davida? 

4. Pehea kakou e maopopo ai ua ha- 
nau o Iosepa Kamika mai ke koko mai 
a Eparaima? 

5. Heaha ka manao o ka wanana a 
Isaia e pili ana i ke aa o Iese? | 

6. I ka wa hea e hooko ia ai keia — 
wanana? | 

7. Ika wa hea, a na wai, i hoihoi mai | 
ai na ki o ka houluulu hou ana o Ise- 
raela? | 

8. Heaha ka waiwai 0 ko kakou hoo- © 
iaio ana he poe mamo kakou na Iosepa? | 

~ KA LAINA MOOKUAUHAU O NA HOAHANAU O NA LA HOPE NEI. 


Na Kupuna O Ko Kakou Mau Keiki. 
Ua alakai ia na hoahanau o ka Ekalesia 
Olesu Karisto o ka Poe Hoano o na 
_ La Hope Nei i na awawa o na Mauna 
Pohaku. He aina hou a malihini, a ma 
ia aina i hoomaka ai lakou, malalo o 
ke alakai ia ana o ke Akua, e kukulu i 
lahui ano hou. He poe lakou i hanau 
ma na aina like ole i houluulu ia ma na 
piko o na mauna e hoohua a e hoo- 
pulapula ai ka aina. Ua kahe no iloko 
o ka lakou mau aa koko i na koko like 
ole o na lahui a pau o Europa. 

I kela mau mahina aku nei ua ha- 
nau kekahi keiki ma Mauna Pohaku. O 
kona mau makua ua hanau ma Utah 
a me Canada. Ua hanau na kupuna 
eha ma Sweden, Wales, America a’ me 
England. Ua kahe iloko 0 na aa koko 
o keia mau kupuna eha, ke koko o 
Denmark, Norway, Germany a me na 
aina e ae a pau o Europa. Ua hanau 
mai la kekahi 0 na kupuna mai ke koko 
o na alii, kekahi o lakou he poe mahiai, 


kekahi he poe koa, kekahi he kahuna | 


haiolelo, kekahi he poe pioneer ma na 
aina o ka honua. Ma keia e maopopo 
ai kakou ua kahe io no na koko like ole 
iloko o na aao keia keiki. 

O oukou na Hawaii, i mare me na 
lahui e ae ua komo iloko o ko oukou 
mau kino na koko like ole, a ma ia mea 
ua kuleana ai oukou i na pomaikai o 
ia mau lahui. O oukou na koko Ha- 
waii ponoi, ua kake ke koko o Iosepa 
iloko o ko oukou mau kino. He poe 
mamo mailoko mai o ke koko o Epara- 
ima a me Manase. 

Na Kahe Koko Mai Na Lahui Like 
Ole. I ka wai hoolaa ia ai ka Halelaa 
o Salt Lake ua olelo aku o George Q. 
Kupuniahi: ‘“O ka lahui i like me ka- 
kou i houluulu ia mai na lahui like ole 
‘a pau, ua hoohui ia me kakou na hana a 
na lahui a pau. He kakaikahi no ka- 
kou, aka ua hui me kakou na lahui a 


pau oka honua. Nolaila ua nui ka iini 


_o kela poe ma kela aoao o ka paku o 
ka make e piliana ia kakou. ,Ke kahe 


nei no iloko o ke koko o ke kanaka 
hookahi i na koko he kaukani, a e lilo 
oia i agena no na ohana lehulehu.” A 
na kela a me keia ohana e noonoo ai 
no na ohana a pau ona, e like me na 
koko i kahe ai iloko o kona kino. He 
hana nui a koikoi no keia i hooili ia 
maluna o kakou na hoahanau o keia 
Ekalesia. E pono kakou e noonoo aka- 
hele no keii hana hemolele. 

Ka Houluulu Ia Ana O Ka Poe I 


wae Ia. Ua hiki mai la ke kauoha a ke 


. Akua, e houluulu ia mai na aina o ka 
hikina, ke komohana, ka akau a me ka 


hema, ina lahui a pau. Ua kauoha ia 
e kii aku ina lahui o na mokupuni o ke 
kai, ae lawe aku ia lakou a pau i Ziona. 
E like me kana olelo “e hoihoi ia aku 
lakou i ka aina o ko lakou hooilina.” 
“A pela no au e houluulu ai i Ko’u poe 
i wae ia mai na kihi eha o ka honua, 
o ka poe a pau e manoio mai ana.” 
(Berita A Me Na Kauoha 33:6; 38:31; 
AZO 409542927 LO 1) 9 Att pas 
kele ai oukou mai ka mana o ka enemi, 
a e houluulu ia mai aii O’u nei he poe 
kanaka pono, me ke kina ole a me ka 
hewa ole.” “A e houluulu ia mai au- 
anei ma ia wahi, mai kela a me keia 
lahuikanaka mai, malalo o ka lani, a oia 
wale no auanei ka poe kanaka kaua ole 


ana kekahi i kekahi.” 


Ua kahea ia na Misiona o ka Ekalesia 
a ua hoouna ia i United States, Canada, 
Mexico, South America, Great Britain, 
Scandinavia, Germany, Switzerland, 
Holland, France, Belgium, Holy Land, 
a me na mokupuni o ke kai, e imi ana i 
ke koko o Iosepa na Mamo a Iseraela 
a e houluulu ia ana lakou i ka aina hou- 
luulu o Eparaima. ‘Ua hele mai na 
kaukani lehulehu mai ko lakou noho 
ilihune ana ma ke ao kahiko i keia aina 
o Iosepa i hoopomaikai ia, ua lilo lakou 
i poe waiwai a i poe hauoli i ko lakou 
loaa ana i na pomaikai i hookau ia ma- 
luna o ia aina.” (Ka Papa Peresedena 
Nui Aperila 6 1930) ‘Ua wae ke akua 


i manawa e i wahi e houluulu ia keia 


38 HE MAU HAAWINA 


lala o Iseraela oia hoi o Iosepa, na 
mamo a Eparaima; a e hiki mai ana 
he wa a ke Akua e hoomanao ai ke 
hoena o ka hale o Iseraela, a aneane e 
ao mai ia la.” (Melvin J. Ballard) 
Na Aa o Ko Ko Kakou Lahui. Ua 
hoike mai ka mea kakau mooolelo o 
Bancroft i ka makahiki 1852, aia no ma 
Utah i kela wa he 30,000 kanaka, ane- 
ane 7,000 o lakou mai Europe mai. Ma 
ka British Isles i kela wa aneane he 
32,000 hoahanau, he poe hana iloko o 
na hana like ole o ia aina. 5,000 ma 
Scotland, 3,000 ma Wales. Ma ka hoike 
o ka makahiki 1880 no Utah ua hoike 
ia o ka nui o na Kanaka i hanau ma 
Beretania he 20,000, a me 8,000 i hanau 
ma Scandinavia. I ka makahiki 1883, 
he 123, 506, i hanau ma Utah a he 
54,615 i hanau ma na aina e. Mailoko 
mai o ka nui o na kanaka ma Utah i 
ka makahiki 1900 ua hanau 2, 360 ma 
Germany, 1,516 ma Ireland a me 18,- 
879 ma England. Ua olelo mai la o 
Andrew Jensen, hope kakauolelo no ka 
Ekalesia, mawaina o na makahiki 1850- 
1926, ua hele mai i Utah 3,437 hoaha- 
nau mai Norway mai, he 8, 508 mai ia 
Sweden mai, he 13, 910 mai ia Denmark 


mai, a ua papalua ka nui o na hoahanau © 


mai ia England mai. Ua manao oia ua 
kahe ke koko Scandinavia iloko o ka 
hapa lima o na hoahanau a pau. Olelo 
hoi oia o ka nui o ka poe i hele mai, 
mai ia Germany, mai, Swotzerland, 
Holland, France a me Belgium, ua ane- 
ane like me ka heluna mai ia Scandi- 
navia mai. Ua mano oia ua piha he 
138,000 i komo iloko o ka Ekalesia ma 
na ainaea i hele maii Utah nei. Oka 
hapa nui o na kanaka e hanau nei i 
keia wa iloko o ka Ekalesia ua hanau 
me America. O ka nui o na kanaka i 
hoike mai i ko lakou aina hanau iloko 
o ka Ekalesia i ka makahiki 1914, he 
355,889. Ua hanau ma America 318,- 
959,35,393 ma Europe, i43 ma_ Asia, 
353 ma na mokupuni o ke kai, a 0 1,026 
aole lakou i hoike mai i ka aina kahi a 
lakou i hanau ai. Ma keia ke ike nei 


kakou ua komo ke koko like ole o na 
aina a pau iloko o na lala o ka Eka- 
lesia, aka o ka hapa nui ua hanau ma 
na aina i piha me ke koko o ka hale-o 
Tseraela. . 

Ma na mea i hoike ia maluna ke ike 
nei kakou aole i hoike mai na lala o ka 
Ekalesia ma na mokupuni o ke kai i 
ko lakou wahi i hanau ai. Ua komo 
nui na lala o keia mau aina iloko o ka 
Ekalesia. Ua manao ia i keia wa ua 
aneane hiki aku ka heluna o na hoa- 
hanau o ko kakou Eka lesia ma na mo- 
kupuni o Polynesia i ka heluna 30,000. 

Aia no ke koko o Iosepa iloko o na 
aa koko o ka hapanui 0 na lala o keia 
Ekaleesia. Ua kahe no iloko o lakou 
ke koko maemae o Aberahama, Isaaka 
a me Jakoba, a nolaila he poe oukou 
i wae ia. Ua kau ia maluna o oukou 
i na pomaikai pookele a pau, a ua lilo 
oukou i mau alii a i mau keiki alii iloko | 
o ka ohana o ka honua nei, a no ia mea 
e haaheo a e hauoli mau kakou, a e 
hana mau kakou i na hana e hoihoi ai 
ke Akua, a e ili mai ai maluna o kakou 
ina pomaikai nui mai ka Lani mai. 


Na Ninau 


1. Ua hiki anei oe ke hooiaio mai ua 
hanau mai la oe e na makua maikai? 

2. E hana oe i papa mookuauhau e 
hooiaio mai ana i ka laina polole o kou 
mau makua. 


3. E hoike mai i ka nui o na koko 
iloko o kau keiki, a i ole iloko ou? 


4. He waiwai anei ka hui ana ma ke 
kanaka hookahi o na koko lehulehu? 

5. Pehea la kakou e hoopomaikai ai 
i ka lehulehu 0 ko kakou mau kupuna 
i pau ika make? 

6. Ua hiki anei oe ke hana i ka hana 
iloko o ka Halelaa no kou poe make, 
ina ua loaa ole ia oe i ko lakou moo-. 
kuauhau? 


7. Heaha kau mau hana kupono e 
hana ai, e lilo ai oe i lala pono maikai 
no kou mau kupuna? 


‘ 

Ka Pula Mua Alosepa Kamika. Ua 
hai pinepine ia ia kakou e pili ana iko 
losepa Kamika hele ana iloko o ka 
ululau e pule ike Akua. Ua ike ole oia 
i kana mea e hana ai. Ua ike ole oia 
i ka Ekalesia oiaio. Nolaila ua hele 
oia imua o ke Akua a ua noi pono aku 
ia ia e hoike mai i kana mea pono e 
hana. I kona pule anaikela kakahiaka 
maikai aole paha oia i manao e hele 
kino ana mai ke Akua imua ono, aka 
ua manaoo maoli e loaa ia ana ka 
pane pololei no kona ninau. Ua ike no 
kakou ua hele kino mai la Ke Akua a 
me Kana Keiki o Iesu Karisto, a ua ku 
laua imua o Iosepa Kamika, a ua ike 
oia ia laua me kona mau maka ponoi 
me he kanaka la e ike ana i kona hoa 
kanaka. Ua kamaiilio no laua a elua 
jaiae oc Waskauohaimaoli mai la laua 
ia ia e komo ole iloko o kekahi o na 
Ekalesia o ia mau la no ka mea ua haa- 
lele lakou i ka oiaio, aole hoi a lakou 
mana e hai i ka Euanelio a e lawelawe 
ma kana mau hana a pau. O keia no 
ka hoike ano nui koikoi o na kau a pau 
o ka noho ana o kanaka-maluna o keia 
honua. Ma keia hoike ana e maopopo 
ai kakaou, ua lawe io ia ka mana o ke 
Akua mai ka honua aku, a e hoihoi hou 
ia mai e pono ai, mamua o ka hikii na 
kanaka ke lawelawe ma kana mau hana 
a pau. Ua kauoha mai la ke Akua ia 
Iosepa Kamika e noho malie oia a hiki 
kona kauoha hou ia ana mai, a mao na 
la auanei e kukulu hou ia ai ka Eua- 
nelio oiaio a mana maluna o ka honua. 

Ka Hele Ana MaiO Moroni. Ma ke 
ahiahi 0 ka la 21 0 September 1823, ua 
hele hou o Iosepa Kamika imua o ke 
Akua, a ua pule aku ia ia e kala ia kona 
mau hala a e hoike ia mai ia ia i kana 
mea e hana ai imua o ke Akua. Ia ia 
e pule ana loko o kona lumi ua hoea mai 
la imua ona kekahi kanaka mai ka Lani 
mai. Ua hoike mai la keia kanaka ia 
Iosepa he kanaka oia i noho maluna o 
keia honua i ke ao kahiko, ua make 
oia a ua ala hou mai ka make mai. 
Hoike mai la oia ia Iosepa e pili ana i 


kekahi mooolelo i huna ia iloko o ke- 
kahi puu i kokoke i ka home o Iosepa 
Kamika. Ua kauoha ia oia e hele aku 
i kela puu i kapa ia o Kumora a ilaila 
oia e ike ai i ka mooolelo. Ua hana o 
Iosepa e like me ke kauoha o ka anela. 
A ua ike io oia i ka mooolelo. Ua 
kauoha ia oia e hele akui ka puu ikela 
a me kei makahiki, a i kahala ana o na 
makahiki eha ua haawi ia iloko o ka 
lima o Iosepa Kamika ka mooolelo a 
me ka Urima ame Ka Tumima. Maka 
mana o ke Akua ua unuhi ia ka mooole- 
lo a ua pai ia ma ka olelo Beretania, o 
ka Buke o Moramona iho la no ia. 
Iloko oia buke ka “piha o Ka Eua- 
nelio o Karisto”. Ka hoomaka ana keia 
o ka hoihoi ia ana mai o ka oiaio a me 
ka mana. 

Ka Hoihoi ia an mai o ka Oihanaka- 
huna o Aarona. Oiai e unuhi ana o 
Iosepa Kamika a me Oliva Cowdery 
ka mooolelo, ua ulu maiiloko o ko laua 
naau kekahi ninau e pili ana i ka ba- 
petiso, nolaila ua hele laue imua o ke 
Akua, e like me Kana i kauoha ai ia 
laua. I ko laua ninau ana, ua ku imua 
o laua kekahi kanaka mai ka Lani mai. 
Ua olelo aku la ia ia laua o Ioane kona 
inoa, ka mea i kapa ia o Ioane ka Ba- 
petite i ka wakahiko. Ua olelo mai la 
hoi. oia ia laua ua hoouna ia mai la 
ia e Peter, Iakoba a me Ioane. Kau 
mai la o Ioane i kona mau lima maluna 
o laua a ua hooili mai la ia i ka Oiha- 
nakahuna o Aarona maluna o laua, a 
kauoha mai la ia ia laua e hoopaa laua 
kekahi i kekahi i Kahuna iloko o ua 
oihana la. Pela no laua i hana ai. A 
pela i hoihoi ia mai ka mana o ka Oiha- 
nakahuna o Oarona i ka honua i keia 
kau hope o ka honua. A pela i hoamana 
ia o Iosepa Kamika e bapetiso ai i ka 
poe manaoio a mihi i ko lakou mau 
hala. Ina aole o-keia hoihoi ia ana 
mai ina aole a Iosepa Kamika mana e 
hana i keia hana nui a pono. Ua haa- 
wia ia mai keia mana ia Iosepa Kamika 
a me Oliver Cowdery ma ka la 15 o 
May 1829. 

KA Haawi Ia Ana Mai O Na Ki O 
Ka Oihanakahuna Melchizedek. Ke- 
kahi mau la mahope a ka hele ana mai 
o Ioane ka Bapetite ia lau, ua ike laua 
i kekahi hihio nani hou. Ua ku hou 
mai la imua o laua kekahi mau kanaka 
nani amana. He mau kanaka hoi keia 
i noho maluna o ka honua me Iesu i 
Kona wa e noho kino ana. He mau 
kanaka i wae ia-e Ia. A ua kau iae 
Ia ka mana o ke alakai ana a me ka 
hoomalu ana o ka Ekalesia mahope o 
Kona lawe ia ana, maluna a lakou. O 
ko lakou mau inoa oia no o Petero, 
Iakobo a me Ioane. Ka papa peresi- 
dena no ia o ka Ekalesia o Karisto i ke 
au kahiko. Ua kau lakou i ko lakou 
mau lima maluna o ko laua mau poo a 
ua hooili ia ka mana o ka Oihanaka- 
huna Kiekie maluna o laua. O keia 
oihana ua kapa ia mamuli o ka inoa o 
kekahi Kahuna hemolele a maikai, o 
Melchizedek kona inoa. Ma ka mana 
o keia oihana, ua hiki ke kukulu ia ka 
Ekalesia ma ka honua, a ua hiki hoi ke 
lawelawe ia ma kona mau oihana lawe- 
lawe a pau. 

Ke ike nei kakou ma keia haawina ua 
hoihoi ia mai ka mana o ka Ojihana- 
kahuna O Ioane e Ioane ka Bapetito. 
O keia Ioane ka mea nana i bapetiso 
ai i ka Haku o Iesu Karisto. He ma- 
mo oia na Levi, a ua hoopaa ia ka 
mana o ka Oihanakahuna maluna ona 
e kona makuakane, kekahi kahuna 
ma ka laina pololei iloko o ke koko o 
Aarona. Nolaila aole he kanalua ike 
no kona mana a me kona kuleana e 
hoihoi mai i na ki ana i paa ai i kona 
mau la maluna o ka honua. A pela hoi 


o Petero, Iakobo a me Ioane. Na ka 
Haku O Iesu i hoopaa i na ki o ka 
Oihanakahuna maluna o lakou. A na 
lakou ponoi i hoopaa maluna o Iosepa 


Kamika. 
Na Ninau 


1. Pehea oe e hooiaio ai imua o ko 
ke ao nei, ua hoike io no Ke Akua Ia 
ia iho imua of Iosepa Kamika. 

2. Heaha na Loina Oiaio o ka Eu- 
anelio i hooiaio ia ai ma ka Hoike ana 
o Ke Akua Ia ia iho me Kana Keiki 
imua o Iosepa Kamika. 

3. No keaha la i wae ia o Ioane e 
hoihoi mai i na ki o ka Oihanakahuna 
o Aaarona? 

4. Heaha na kumu no ka wae ia ana 
o Petero, Iakobo a me Ioane e hoihoi 
mai ina ki o ka Oihanakahuna Kiekie 
ia Iosepa Kamika a me Oliver Cow- — 
dery? | 

5. Heaha na kuelana hana o ka Oi- 
hanakahuna o Aarona? 

6. Heaha na kuleana lawelawe o ka 
Oihanakahuna Kiekie o Melchezedek? 

7. Heaha ka waiwai o ka Oihanaka- 
huna ike Ekalesia? 

8. Heaha na hana lawelawe pono no 
ka poe ola, i mea no lakou e ola ai ma 
ke Aupuni o ke Akua? 

9. Heaha na Hana lawelawe kupono 
e hana ai no ka poe make, i mea no 
lakou e hoola ia ai iloko o ko ke Akua 
Aupuni? 

10. No keaha la oe i manaoio ai ua 
hiki no ka poe ola ke hana i na hana 
o ka Ekaelsia no ka pomaikai o ka 
poe ua make? 


Haawina 14 
NA MANA A ME KA MISIONA O ELAIKA. 


Ka Wanana E Pili Ana I Kona Hiki 
Ana Mai. ‘“‘Aia hoi, e hoike auanei au 
ia oe i ka Oihanakahuna, ma o ka lima 
la o Elakia (Elijah), ke aKula, mamua 
o ka hiki ana mai o ka la nui a weliweli 
o ka Haku; A ekanu no ia iloko o ka 
naau o na keiki i na olelo hoopomai- 
kai i hai ia i na makua, a e huli ae ka 
naau ona keiki i ko lakou mau makua. 


Ina aole pela, e hoopau wale ia ka ho- 
nua i Kona hiki ana mai.” 

Ua olelo ia, o keia mana a Elika oia 
ka pohaku kia o ka paia poepoe o ka Eu- 
anelio. Ina aole o keia mana, ina aole o 
na hana o ka poe ola no ka poe make, 
he mea oiaio, a hahau io ia ka honua 
me ka poino weliweli, ae lilo ka hana o 
ka poe ola i mea ole. Ua olelo mai la 

UA HOIHOI MAI O ELAIKA I NA KI O KA MANA SILA 


ke Kaula o Iosepa Kamika, “‘Aole loa e 
hiki ka poe ola ke hemolele ia ke ole ka 
poe make pela hoi e hiki ole ai ka poe 
make ke hemolele ia ke ole ka poe ola.” 
Nolaila ua papalua ka hana o keia 
Eka esia, oia hoi na hana e ola ai ka poe 
ola a me ka hana e hoola ia ai ka poe 
make ko kakou mau kupuna. 

Ke Kaula o Elaika (Elijah). Ma ka 


mooolelo o ka Palapala Hemolele, ua 





“a 


ike no kakou o keia kaula o Elaika oia 
no kekahi o na kaula mana, hemolele 
o ke Akua. Uanoho oia maluna o ka 
honua i kekahi kau hewa maoli o ka- 
naka. Ua ao aku oia me ka mana ika 
Olelo a ke Akua. Ua kahea ikaika aku 
oia i na kanaka a pau e mihi, a e hoo- 
makaukau no ka halawai ana me ko 
lakou Hoola. Nana no i hoohoka’i na 
Kahuna o Baala, a mao na la i hoopau 

ia ko lakou mana maluna o na keiki a 
-kanaka. He kanaka wiwo ole oia. Ua 
ku oia imua o na alii nui, a ua hoike 
aku oia i ko lakou hewa a ua kahea oia 
ia lakou e mihi a e hoi hou i ka hoo- 
mana ana ia Iehova. Ua hoike aku 
oia i ke Alii oia mau la, oia hoi o Aha- 
ba, e hiki mai ana ka wi mamuli o ka ua 
ole maluna o ka aina. I ka hiki ana mai 
o ka ua ole a me kawi ua hanai ia o Ela- 
ika, a ua hoohainu ia e ka mana o ke 
Akua, i make ole ai oiai ka waiole. He 
Kaula mana oia. Ua hoola ia ka poe 
make e ia. Ua haawi ia ka mana ia ia 
e hoopaa ka ua i ka lani no na mahina 
loihi. Nana no i kahea i ke ahi e iho 
mai, ka lani mai, a ua ku haohao loa 
o kanaka imua ona no ka nui o kona 
mana a me kona wiwo ole. Mamuli o 
ke aloha o kekahi wahine kane ole ia ia, 
a me kona hanai ana ia ia mailoko mai 
o kona eki palaoa nele, ua hoopomaikai 
oia i kona eki palaoa, a me kona omole 
alla, 4\ua mau kona ai,-a-uaslawaa 
hiki i ka pau ana o ka wi Ma kona aina. 
Eia nae he kana haahaa no ia. He ka- 
naka noonoo ole ia ia iho. Ua haawi 
oia i kona mau la a pau ma ka imi ana 


i ko ke Akua pono. 
Ua Hiki Hou mai o Elaika I Ka Ho- 


nua Nei. Ua hoike ia mai la i ke 
Kaula O Iosepa Kamika e pili ana ika 
hiki ana mai o Elaika i ka honua nei. 
Ua ike nae a Iosepa aole he halelaa ma- 
luna o ka honua kahi a Elaika e hele 
mai ai a e hoihoi mai i na ki o kona 
Oihanakahuna. A nolaila ua hoomaka 
na hoahanau e kukulu i halelaa no ke 
Akua. Ua kukulu ia keia halelaa ma 
Kirtlan Ohaio. Ua hoolaa ia keia ha- 
lelaa ma ka la 3 o Aperila makahiki 
1836. “Ua olelo mai la O Iosepa Ka- 
mika e pili ana i na mea kupaianaha 
i,ike ia a 1 hanavia ma kela la:,\>Ua 
lawe ia ka paku mai ko maua naau ae, 
a ua wehe ia na maka o ko maua hoo- 
maopopo ana. Ike aku la maua i ka 
Haku e ku ana maluna o ka paleu- 
mauma o ka awai, imua o maua”...a 
ua olelo mai la ia ia maua: “Owau ka 
mua a me ka hope. Owau ka mea e 
ola nei, Owau no ka mea i pepehi ia, 


Owau no ko olua Mea Uwao me ka Ma- 
kuay’ 

Mahope a ko laua ike ana i ka Haku 
o Iesu Karisto ua ike iho la lauai na 
mea kupaianaha he nui wale. Ua ku 
mai la imua o laua o Mose ka mea 
nana i alakai i ka ohana o Iseraela 
mailoko mai o ka noho pio ana ma 
Aigupita. Ia ia na ki o ka houluulu 
hou ia ana o na ohana a pau o Isera- 
ela, oiai makona kau i hoopuehu ia 
ae lakou. Ua hoihoi mai la ia i kela 
mau ki ia Iosepa a me Oliva, Alaila 
hele mai la o Elia ‘Elias) a hoihoi mai 
la ia i na ki o ka Euanelio o Abera- 
hama, me kona i ana mai ia laua “mao 
maua nei, a me ka maua mau hua, e 
hoopomaikai ia ai na hanauna a pau 
mahope aku o maua.” 


I ka pau ana o keia hihio nani ua 
ku mai la imua o laue kekahi kanaka 
hou oia hoi o Elaika, ka mea i lawe ola 
ia i ka lani me ka ike ole ana i ka make, 
a olelo aku la ia ia laua ‘‘Aia hoi ua 
hiki mai ka piha ana o ka manawa i 
olelo ia ma o ka waha la o Malaki, e 
hooiaio ana e hoouna ia mai ana oia 
(o Elaika) mamua o ka hiki ana mai 
o ka la nui a weliweli o ka Haku... .” 
Nolaila, ke haawi ia nei na ki o keia 
kau iloko o ko olua mau lima, a ma 
keia e ike ai olua, ua kokoke ma ka la 
nui a weliweli o ka Haku, he oiaio, aia 
ma na ipuka.” (Berita A Me Na Kau- 
oha 110:) 

No Keaha La I Hoouna Ia Mai Keia 
Kanaka O Elaika? He ninau ano nui 
keia, a ua ninau pinepine ia mawaena 
o na hoahanau a me na kanaka mawa- 
ho ae o ka Ekalesia. No keaha la i 
hoouna ole ia mai kekahi o na Kaula 
e ae? Ua hoike mai la o Iosepa Ka- 
mika na kumu no kona hoouna ia ana 
mai, wahi ana: “O Elaika oia ke kaula 
hope nana i paaina ki o ka oihanaka- 
huna, a nana no, mamua o ka hanauna 
hope, e hoihoi mai ka mana a e haawi 
mai i na ki o ka oihanakahuna, i mea 
e hiki ai ke lawelawe ia na oihana lawe- 
lawe a pau o ka euanelio me ka pono. 
He mea oiaio, ua paa o Iesu ka mana 
e hoihoi mai i keia pomaikai; aka ua 
paakiki loa na keiki a Levi. * * * No 

keaha la e hoouna ia mai o Elaika? No 
wa mea Ia ia no na ki a me ka mana e 
lawelawe ma na hana a pau o ka oiha- 
aole loa e hiki ke lawelawe ia ka oihana 
kahuna; ai ole i haawi ia ka mana, 
ole loa e hiki ke lawelawe me ka pono.” 
(Doctrinal History of the Church 
4:207) 

Na Ki A Elaika I Lawe Mai Ai. O 
na ki a Elaika i hoihoi mai ai oia no na 
ki o ka mana sila o ka Oihanakahuna. 
Wahi hou a Losepa Kamika, ke Kaula: 
“O ka mana a me ka misiona o Elaika, 
oia keia, ia ia no na ki o ka hoika ana, 
lawelawe, ana, haiolelo ana, na mana 
a me na pomaikai laa piha o ka Oiha- 
nakahuna Melchizedek a me ke Au- 
puni o ke Akua maluna o ka honua. A 
e loaa, e. paa mau, a e lawelawe i na 
oihana lawelawe a pau o ke Aupuni o 
ke Akua, oia hoi ka hoohuli ana o na 
naau o na makua i na keiki a me na 
naau o na keiki i na makua, oia hoi 
lakou e noho nei ma ka lani. * * * 

“O keia ka ninau nui, Heah ka 
oihana a me ka hana nuia Elaika? Oia 
no kehai o na manao nui a koikoi a 
ke Akua i hoike mai ai. Nana no e 
hoouna ia Elaika e sila ina keiki i ko 
lakou mau makua, a me na makua i 
ko lakou mau keiki. * * * 

“Ua makemake au a hoomaopopo 
oukou i keia mea, no ka mea he mea 
koikoi no ia, a ina e lawe i keia mea, 
o keia no ka uhane o Elaika, i hiki ai 
ia kakou ke hoola i ko kakou poe make, 
e hoohui ia kakou iho me ko Gitau 
mau makua ma ka lani, a e sila aku i 
ko kakou poe make e zie mai, mai ka 
make mai, ma ke ala mua ana, a ma 
keia wahi ua makemake no Aoi ika 
mana o Elaika e sila i ka poe e noho 
ana ma ka honua me ka poe e noho nei 
ma ka lani. O keia iho la no ka mana 
o Elaika a me na ki o ke Aupuni o Ie- 
hova.” 

Ke Kumu E Hahau Ia Ka Honua 
Me Ka Poino Nui Ke Ole I Keita Mau 


Mana. O ka ohana oia ka mea nui ma 

ko kakou launa ana ma keia honua, e 
kupaa mau ia e pono ai. E sila ia ke 
kane a me ka wahine no ka manawa 
pau ole e pono ai. Ina ua sila ia laua 
alaila e hanau ka lakou mau keiki a 
pau iloko o ka berita a e mau ko lakou 
noho ohana ana no ka wa mau loa. Ina 
ua mare kekahi paa mare maweho ae o 
ka Berita Mau Loa, alaila e sila ia laua 
e pono i, a e sila hoi ko laua mau keiki 
ia laua e pono ai. A pela hoi e hiki ai 
ka poe e ola nei ke hana i keia mau 
hana sila no ko lakou mau kupuna i 
make. Ma keia ua hiki ke sila ia na 
ohana a pau kekahi i kekahi a hiki 
pono aku ia ka wa o Adamu, ko kakou 
makua mua. Ina aole i hana ia keia 
hana hemolele alaile e hoahewa ia ka 
honua holookoa a e hahau ia ka ho- 
nua me ka poino nui, no kamea, ke ole 
ka mana o ka Oihanakahuna e sila i 
kela a me keia hanauna, alaila e poho 
ai a e haule aii na hana a pau i hana 
ia ina kau a pau i hala. 


Na Ninau 


1. Heaha ka mea i kapa ia ka po- 
haku ki o ka Euanelio? No keaha i 
kapa ia pela? 

2. Pehea la e maopopo ai he kanaka 
wiwo ole o Elaika? 

3. Heaha kekahi o na hate mana a 
Elaika I Hana ai? 

4. Heaha na kia me na mana i hoi- 
hoi ia maie Elaika? 

5. Nokeaha la i wae ia o Elaika no 
keia misiona? 

6. Heaha ka manao maoli o na ole- 
lo, “Na ki o ka mana sila?” 

7. Heaha ka waiwai maoli o na sila 
ana iloko o ka Halelaa o ke Akua? 

8. Pehea la e hahau ia ai ka honua 
me ka poino nui, ina aole hana ia na 
hana laa, ona pomaikai laa a me na sila 
iloko o ka Halelaa o ke Akua? 

9. Heaha na hana a kakou e hana 
ai, e pau ai na hana a pau o ka Halelaa 
esehana i, no ko kakou poe make? 

Haawina 15 


KE KAUOHA E KUKULU I HALE LAA—KA HALELAA O KIRTLAND. 


Ua Hiki Mai La Ke Kauoha e Ku- 
kulu I Halelaa. ‘A eia hou, he oiaio, 
ke olelo aku nei au ia oe, e hele mai 
ko’u Poe Hoano mai kahi mamao 
mal: 

E hoouna cukou i poe elele mama, 
he oiaio, he poe elele i koho ia, a olelo 
aku ia lakou: E hele mai oukou, me ko 
oukou mau gula a pau, a me ko oukou 
kala, a me ko oukou pohaku momi, a 
me ko oukou mau mea kahiko a pau, 
a me ka poe a pau i loaa ka ike no na 
mea kahiko e ae ana e hele mai, e hele 
mai no a e lawe mai i ka laau pahu, a i 
ka laau-kaa, a ii ka laaupaina, pu me na 
laau makamae a pau o ka honua.” 

A me ka hao, me ke keleawe-ulaula, 
a me ke keleawe, a me ka zinika, a me 
ko oukou mau mea makamae a pau o 
ka honua, a e kukulu i hale no Ko’u 
inoa no ka Mea Kiekie Loa e noho ai 
iloko olaila; 

No ka mea, aole i loaa kehahi wahi 
ma ka honua nei kahi Ona e hiki mai 
ai a e hoihoi hou mai ia oukou i ka 
mea i nalowale, mai ia oukou aku, a i 
ole ka mea Ana i lawe aku ai, oia hoi 
ka piha o ka Oihanakahuna; 

No ka mea, aole kekahi pahu bape- 
tiso maluna o ka honua nei, i hiki ai 
ia lakou, Ko’u poe Hoano, ke bapetiso 
ia no ka poe make; 


No ka mea, no Ko’u hale keia, la- 
welawe-paa, a aole e apono ia e A’u 
nei, koe wale no ma na la o ko oukou 
nele, ka wa i hiki ole ai ia oukou ke 
kukulu ae I kekahi hale No’u.” 

A e hoike aku no wau i Kuu kauwa, 
ia loseph Kamika, i na mea a pau e pili 
ana I keia hale, a me ka oihanakahuna 
olaila, a me ka wahi ona e kukulu ia ai; 

Ina e hana oukou me ko oukou ikai- 
ka apau, e hoolaa no Au i ua wahi la 
e hoohemolele ia ai ia.” (Berita A Me 
Na Kauoha 124:25-30, 33-37, 40-44) 

He Mau Olelo Ao E Piliana I na 
Bapetiso No Ka Poe Make. “Eia hou, 


ke haawi aku nei au ia oukoui kekahi 


olelo e pili ana i ka bapetiso ana no 
ko oukou poe make. 

He Oiaio, penei ka Kaku e olelo mai 
nei ia oukou e pili ana i ko oukou poe 
make: i ka wa o kekahi o oukou e ba- 
petiso ia ai no ko oukou poe make, e 
noho pu mai kekahi kakauolelo a e 
lilo oia i mea ike maka i ko oukou 
mau bapetiso ana; e lohe oia me kona 
mau papeiao, i hoike ai oia i ka oioio, 
wahi a ka Haku; 

_ Ma ka oukou kakau ana a pau e ka- 
kau ia ia ma ka lani, kela a me keia 
mea a oukou e hoopaa ai ma ka honuae 
hoopaa ia no ma ka lani; o kela a me 
keia mea a oukou e hookuu ai ma ka 
honua e hookuu ia no ma ka lani;” 

‘““No ka mea ua aneane au e hoihoi 
hou mai i na mea he nui wale i ka ho- 
nua nei e pili ana i ka Oihanakahuna, 
wahi a ka Haku o na lehulehu. 

_A eia hou, e malama pono ia na 
mookuauhau a pau i hiki ai ia mau 
mea ke waiho ia iloko o na waihona 
buke-mooolelo o Kuu Halelaa Hemo- 
lele, a malama ia me ka hoomanao ana 
ia hanauna aku ia hanauna aku, wahi 
a ka Haku o na lehuleuh.” (Berita A 
Me Na Kauoha 127:5-9) 

Ka Kakou Hana Nui Loa. ‘‘Na’u no 
e wehe ae i ko oukou mau maka e pili 
ana i ko oukou poe make * * * no ka 
mea o na uhane a pau i hoolohe ole ai 
ka Euanelio ma ka honua nei, e mala- 
ma no lakou e pono ai aiole e hoahewa 
ia lakou. He manao eehia, he manao 
weliweli keia. Aole anei he mea i hiki 
ai ke hana ia; aole amei he ola mau loa 
no ko kakou mau makua a me ko ka- 
kou mau hoaaloha i make me ka ma- — 
lamba ole ana i na kanawai o ke Keiki 
a ke Kanaka? * * * O ka hana nui loa 
a ke Akua i kau mai ai maluna o ka- 
kou ma keia honua, oia ko kakou imi 
ana i ko kakou poe make. Ua olelo 
mai na Aposatola aole e hiki lakou ke 
hoonani ia ke ole kakou.”  (Iosepa 
Kawika Times and Seasons 5:616) 

He Poe Hoola Maluna O Ka Mauna ~ 

O Ziona. Ua olelo mai la o Malaki; 
‘“Aia hoi, e hoouna aku au ia Elia ke 
Kaula io oukou la, mamua mai o ka 
hiki ana o ua la nui weliweli la o Ie- 
hova. Ae hoohuli ae oia i ka naau o 
na makua ina keiki, a me ka naau o 
na keiki i na makua, o hele aku paha 
au, a hahau ika honua i ka poino nui.” 

Ano, o ka huaolelo hoohuli ma keia 
pauku, o kona mano io oia no o hoopaa 
a i ole o sila. Heaha la ke kumu o keia 
misiona nui koikoi? a pehea la ia e hoo- 
ko ia ai? E haawi ia ana mai na ki, e 
hiki mai ana ka uhane o Elaika, e ku- 
kulu ia auanei ka Euanelio, e houluu- 
luia auanei na hoana o ke Akua, e ku- 
kulu ia auanei o Ziona, ae ala mai na 
hoahanau i mau mea hoola ma ka 
Mauna o Ziona. 


Aka, pehea lakou e lilo ai i mau 
mea hoola maluna o ka Mauna o 
Ziona? Mao ko lakou kukulu ana i ko 
lakou mau Helelaa, a me ko lakou 
mau pahu-wai bapetiso, a ma ko lakou 
loaa ana i na oihana-lawlawe-paa a pau, 
oia hoi na bapetiso ana, na hoopaa ana, 
na holoi ana, na poni ana, na hoopaa 
ana a me na mana sila a pau maluna 
o ko lakou mau poo, no ko lakou mau 
kupuna a pau i make, e hoala a hoola 
ia lakou, i hiki ai ia lakou ke ala mai 
ma ke ala mua ana, mai ka make mai, 
a e hookiekie ia ia lakou maluna o na 
nohoali nani me lakou, a o keia io no 
ke kaula hau nana e hoopaa i na puu- 
wai o na makua i na keiki a o na keiki 
ina makua, a pela iho la e hooko ia ai 
ka wanana a me ka misiona o Elaika.” 
(Doctrinal History of the Church 
6:183-184) 

Ka Misiona O Elaika. Wahi hou a 

ke kaula o Iosepa Kamika; “Heaha la 
_ keia oihana a me keia hana a Elaika? 
Oia no keikahi o na manao koikoi a 
nui loa a ke Akua i hoike mai ai. E 
houna oia ia Elaika e sila i na keiki i 
na makua a me na makua i na keiki 
* * * ina aole kakou aole hiki ia lakou 
kehoo hemolele ia, pela hoi kakou ke 
ole lakou. * * * 


Ua makemake no au ia oukou e ike 
a hoomaopopo i ka manao maoli o keia 
mea, no ka mea he koikoi io no ia; ina 


e loaa ia oukou, o keia ka uhane o Elai- 
ka, e hoola kakou i ko kakou poe 
make, a e hoopaa ia kakou iho me ko 
kakou mau makua ma ka lani, a e sila 
i ko kakou poe make i ala mai ai lakou 
ma ke ala mua ana, mai ka make mai; 
a ma keia wahi ua makemake no ka- 
kou i ka mana o Elaika e sila i ka poe 
a noho la ma ka honua me ka poe e 
noho nei ma ka lani. O keia iho la ka 
mana OElaika a me na ki o ke Aupu- 
ni a Iehova. 

_ Nolaila o na mea a oukou e sila ai 
ma ka honua nei mao ka mana la o 
Elaika, e sila ia ma ka lanai; a o keia 
iho la ka mana a Elaika. * * * Ua lawa 
ka mana o Elaika e hooko ia ai ko 
kakou kahea ia ana a me ko kakou ko- 
ho ia ana. * * * Ua hoouna ia o Elai- 
ka e hoomakaukau i ke ala a e kukulu 
i ke aupuni mamua o ka hiki ana mai 
o ka la nur a ka Haku.” - (Doctrinal 
History of the Church 6:251-254) 

He Mooolelo I Hiki Ke Apono Ia. 
‘*E na hoahanau, aole anei kakou a nee 
imua iloko o keia hana nui? E hele 
imua aole ihope? E koa, e na hoahanau, | 
a imua, imua i ka lanakila! * * * E oli 
ae ka poe make i na halelu o ka hoo- 
maiki mau loa, i ke alii Imanuela, ka 
Mea nana i hooholo mamua o ka ho- 
nua, i ka mea e hiki ai ia kakou ke 
hoolapanai ia lakou mailoko mai o ko 
lakou mau hale paahao; no ka mea e 
hele laelae na pio. 

Aia hoi, ua kokoke mai ka la nui o 
ka Haku, a owai ka mea hiki ke hoo- 
manawanui i ka la o Kona hiki ana mai, 
a owaike hiki ke ku i ka wa Ona e hoea 
mai ai? * * * Nolaila e haawi aku ka- 
kou, ma ke ano he ekalesia a he poe 
kanaka hoi, a he Poe Hoano hoi o na 
La Hope nei, i ka Haku i mohai iloko 


o ka pono, a e lawe mai iloko o Kona 


halelaa, i ka wa e paa pono ai ia, i ke- 


kahi buke e paa ana i na mookuauhau 
o ko kakou poe make, he mea hoi i 
kupono no ke apono ia mai.” (Berita 


A Me Na Kauhoa 128:22, 24) 
Na Ninau 


1. Heaha ka mea i loaa ole ma ka 
honua i ka wa i hoihoi ia mai o ka 
Euanelio? £ 

2. No keaha la e hana ia na bape- 
tiso no ka poe make iloko o ka Halelaa 
e pono ai? 

3. Owai ka mea i hoamana ia e hana 
i keia hana o ka bapetiso no ka poe 
make? 


4. Heaha ka waiwai 0 ko kakou hana 


ana i mooolelo oiaio a piha, o ko ka- 
kou mau ohana? 

5. Heaha kehahi o na hana koikoi 
o ko kakou Ekalesia i keia mau la? 

6. Pehea kakou e lilo ai i mau Hoola 
ma ka Mauna O Ziona? 

7. Heaha ka manao o ka olelo “E 
hele laelae na paahao? 

KA BAPETISO NO KA POE MAKE 


O Ka Bapetiso He Mea No Ia E 
Pono Ai No Ka Poe Make. Ma ke ka- 
hi hoike ana mai ke Akua mai ia Io- 
sepa Kamika ua heluhelu no kakou 
pnei: “Aia no he kanawai hiki ole ke 
hoopau ia, i hooholo ia iloko o ka 
lanai mamua o ka hookumu ia ana o ke- 
ia ao, mluna olaila i hookahua ia ai na 
pomaikai a pau; 

Aika wa e loaa ai ia kakou kekahi 
pomaikai mai ke Akua maa mao ka hoo- 
lohe ana la no ia i kela kanawai kahi i 
hookahua ia ai ia.’ (Berta A Me Na 
Kauoha 130:20, 21) 

Aole loa e hiki ai kekahi kanaka ke 
hookala i kona mau hala iho. E like 
me na pauku o ka Palapala Hemolele 
i hoike ia ae maluna, ke ike nei kakou 
e kala ia na hala o kanaka mamauli o 
ko lakou hooko ana i na kanawai i 
hookahua ia no ke kala ia ana o na 
hala; a oia kanawai oia ke kanawai o 
ka bapetiso iloko o ka wai. He kana- 
wai laula keia no na kanaka a pau i 
hanau ia a i noho ai maluna o keia 


honu mai ka wa o Adamu a hiki pono | 


aku i ke kanaka hope loa e hanau ia 
ai maluna o keia honua. A nolaila ina 
ua bapetiso ole ia kekahi kanaka i kona 
wa e ola ana e bapetiso ia ai oia ma- 
hope o kona make ana e pono ai. No- 
laial ke ulu mai nei ka ninau ua hiki 
anei ke kanaka ua make ke bapetiso ia 
nona iho? Aole, aka ua hiki kekahi ka- 
naka ola ke bapetiso ia nona. A ina e 
manaoio ke kanaka make i ka euanelio 
ae iini iloko o kon a naau e malama i 
na kanawai a pau o ka euanelio, a e 
lawe i ka Inoa o Iseu maluna ona, ae 
mihi i kona mau hewa a pau, alaila mao 


ka bapetiso ana la o kekahi o kona mau 
mamao maluna o ka honua, ua hiki ke 
wehe ia ka puka nona, a e hoomakau- 
kau i ke ala nona e nee aku ai, a e hoo- 
hemolele ia ai imua o ke Akua. 

Ua Loaa Anei Keia Ao Ana Iloko O 
Ka Baibala?? Ae ua hoike ia e Paulo 
kekahi o na Aposatola o Iesu Karisto: 
“A i ole loa e ala mai ka poe make, pe- 
hea la e hana ai ka poe i bapetiso ia no 
ka poe make? No keaha la i bapetiso ia 
ai lakou no ka poe make?” Ma keia 
pauku e maopopo ai kakaou ua ike no 
na hoahanau ma Korineto i keia mea o 
ka bapetiso ana o ka poe ola no ka poe 
make. A ua maa no lakou i ka bapetiso 
ana no ko lakou poe make. Ma keia e 
ike ai kakou ua ao ia a ua malama ia 
keia kanawai e na hoahanau i ka wa o 
Paulo. 

Ua hoike aku o Petero iloko o kona 
leka mua i na hoahanau, e pili ana i 
ka hana a Iesu i hana ai oiai e moe ana 
kona kino iloko o ka luapao, no na la 
ekolu. Ua hai ia ka euanelio i ka poe 
make, e Ia. Heaha ka waiwai o ka hai 
ana o ka euanelio ia lakou ina sole hiki 
ia lakou ke manaoio a ke hoola ia mao 
ka bapetiso ana la e ko lakou poe 
mamo. 

Eia ka Petero olelo: ‘“‘Nolaila hoi i 
hai ia aku ai ka olelo maikai i ka poe i 
make i hoohewa ia lakou e kanaka ma 
ke kino, a i hoala ia hoi lakou e ke 
Akua ma ka uhane.” (Petero 4:6) 

Ua ao aku o Iesu Karisto i ka euane- 
lio ina kanaka, a ua hoike aku hoi oia 
ia lakou, o ka bapetiso ana iloko o ka 
wai nui he mea io no ia e pono ai, no 
ka mea ua bapetiso ia oia e Ioane ka 


KA BAPETISO 


Bapetite, i mea e “piha ai ka pono a 
pau.” Eia no ka wai ma ka honua nei, 
a ona lawelawepaa a pau o ka euanelio 
he mau mea pili honua no lakou, no- 
laili ua hiki ole ka poe make ke hoi 
hou mai i ka honua e bapetiso ia ai ma 
ke kino, no ka mea ua pau ko lakou 
noho ana maluna o ka honua ma ke 
kino, aka ua hiki ka poe ola ke bapetiso 
ia no lakou, e like me Jesu Karisto i 
hoola ai i na kanaka a pau mao na ha- 
na la ana‘i hana ai. 

Ka Hoike Ana A Keia Mau La Ho- 
pe No Ka Bapetiso Ana O Ka Poe Ola 
No Ka Poe Make. Ua nalowale loa ka 
euanelio a me kona mau loina i ka ho- 
nua no ka wa loihi loa, nolaila ua hoi- 
ke hou mai la ke Akua ia Iosepa Ka- 
mika, ke kaula, i na mea a pau e pili 
ana i ka euanelio, a me na kanawai a 
me na loina a pau e ola ai ke kanaka. 
Ina kakou e heluhelu ma ka Barita A 
Me Na Kauoha na mokuna 124, 127, 
me 128, e ike ai kakou I na mea moaka- 
ka loa ake Akua i hoike mai aie pili ana 
i ka bapetiso 0 ka poe ola no ka poe 
make. 

Maloko o kekahi leka a ke Kaula o 
Iosepa Kamika i kakau ai i na Apose- 
tola a me na Lunakahiko e hai ana i 
ka oleo a ke Akua ma Beritania i ka 
mahina o Okatoga 1840 ua olelo ia: 

“Ua hoike mua aku la au i ka loina 
o ka (bapetiso o ka poe ola no ka poe 
make) i ka wa au i haiolelo ai i ka ha- 
lawai hoolewa o Hoahanau Seymour 
Brunson; a mahope oia manawa ua ao 
aku au i ka Ekalesia ma ia mea. Ua 
loaa mai na hoahanau ke kuleana e ba- 
petiso ia no ko lakou mau hoahanau i 
make ,oia hoi ka poe a lakou i manao 
ai, ua manaoio lakou a ua hoolohe ka 
euanelio ,ina ua lohe lakou, a 0 ka poe 
i hoolohe i ka euanelio i ko lakou lohe 
ana i kona hai ia ana ma ke ao o na uha- 
ne, ma ka lima hoi o ka poe i wae ia e 
hai aku ia lakou oiai lakou iloko o ka 
halepaahao.” (Doctrinal Hist. of the 
Church 4:231) Ua malama ia keia ha- 
lawai hoolewa ma ka mahina o Aug- 
ust 1840. 

O Ka Bapetiso O Ka Puka No Ia I 
Ke Aupuni Celesitiela. Ua pane mai 

la ka Papa Peresidena Mua o ka Eka- 
lesia i ka ninau “O ka bapetiso he mea 
€ poni ai anei ia no na aupuni mawaho 
ae o ke aupuni Celesitiela?” Penei: ““O 
ka bapetiso o ka puka no ia o ke Au- 
puni Celesitiela o ke Akua, a no ke 
kala ia ana hoi o nahala. I ka waaka 
Haku i olelo aku ai i kona mau hau- 
mana “O ka mea manaoio a bapetiso 
ia e hoola ia lakou,’ ’ua moakaka e ka- 
maiilio ana oia no ke Aupuni Celesiti- 
ela, a o ka poe i manaoio ole a i ba- 
petiso ole ia, e hoahewa ia lakou, a e 
komo lakou iloko o kekahi aupuni 
okoa. Ua hoike ia mai ka euanelio e 
hoomakaukau i na kanaka no ke Au- 
puni Celesitiela. Aole i hoike mai ka 
Kaku i na hana a na kanaka e hanai e 
komo aku ai lakou iloko o na nani e 
ae,aiole na aupuniaeae. Ua hooma- 
lu ia kela a me keia aupuni mamuli o 
ke kanawai, a o ka poe e komo iloko o 
ia mau aupuni e komo no lakou ma- 
muli o ko lakou malama ana i ke kana- 
wai o ia aupuni. Nolaila o ka poe e 
hoolohe i ka euanelio ua wae ia lakou 
no ke Aupuni Celesitiela. O ka poe e 
komo iloko o ke Aupuni Teresitiela o 
lakou ka poe maikai o ka honua, ka 
poe nae i hoole ka euanelio i ko lakou 
wa i lohe ai, a ka ua maemae lakou a 
ua noho me ka pono. O ka poe e noho 
iloko o ke Aupupuni Telesitiela oia no 
ka poe hewa maemae ole ma ka honua 
nei. (Berita A Me Na Kauoha 76:72- 
79; 103:112) Aka nae, e kulou ai kela 
a me keia kuli a ae aku i kela a me keia 
alelo, o Iesu io no ka Haku, a e mana- 
oio aku na kanaka a pau Oia io no ka 
Mea Hoola o ke Ao nei, ka mea nana 
e hoola i na kanaka a pau, (koe wale 
no ka poe i hana i ka hewa ku ole ike 
kala ia,) mai ka make a me Gehena 


mai.’ 


O Ka Bapetiso, No Ka Poe No Ia, 
Nana I Hoolohe I ka Euanelio. Ua 
hoike ia mai la i ke Kaula 0 Iosepa Ka- 
mika ma ka Halelaa o Kirtland, Ohio, 
ma ka la 21 o Ianueri 1836, ka hoike- 
ana malolo iho:” O ka poe a pau i 
make me ka lohe ole ana i ka euanelio, 
ina he poe manaoio lakou ina ua lohe 


lakou, e lilo lakou he kupa no ke Au- 

puni Celesitiela; pela hoi na kanaka a 
pau e make ma keia mua aku me ka 
ike ole ana i ka euanelio, ina he poe 
manaoio lakou me ko lakou mau puu- 
wai holookoa, ina ua lohe lakou, e lilo 
lakou i mau kupa no ia aupuni, no ka 
mea Owau, ka Hakua, Na’u e hooko- 
lokolo i ka poe kanaka a pau ,e like me 
ka lakou mau hana, a e like hoi me na 
jini o ko lakou mau puuwai.” (Doc- 
trinal History of the Church 2:380) 
He Loina Nani Wale Keia O Ka 
Euanelio. Ma keia loina e ike ai ka- 
kou i ke aloha wale o ke Akua i Kana 
mau keiki. O ka poe i noho ole ma 
ka honua nei i ka wa i hai ia ka euane- 
lio i kanaka, a o ka poe i ike ole ka 
nani a me ka oiaio o ka euanelio, ka 
nu hou maikai, ua hoomakaukau ia e 
ko kakou Mesia, i kekahi ala ma ke ao 
uhane e hoolohe ai lakou a e ike ai 
lakou i kona nani, a e loaa ai i kona 
mau pomaikai a pau ma ka lima o ko 
lakou poe mamo e noho ana maluna o 
ka honua. Lua ole ke ahonui, ke aloha 
a me ka naauao o ko kakou Mea 


Hoola. 
Na Ninau 


1. Pehea kakou e maopopo ai o ka 


bapetisso he mea ia e pono ai i na ka- 
naka a pau? 


2. Ua hiki anei ke hai ia ka euane- ~ 


lio i ka poe make? 

3. Ua hiki anei lakou ke manaoio i 
ka mea a lakou e lohe ai? 

4. Ua hiki anei lakou ke bapetiso ia 
no lakou iho? Ina sole, no keaha la e 
hiki ole ai? 

5. Heaha ka Iesu hana i hana ai i 
ka wa e moe ana Kona kino iloko 0 ka 
luapao? 

6. Heaha ka waiwai o kona hai ana 
i ka euanelio i ka poe make? - 

7. Aia anei ma ka Palapala Hemo- 
lele kekahi pauku e hooiaio ana ka 
oiaio o ka bapetiso ana o ka poe ola 
no ka poe make? 

8. Ihea kahi kupono e hana ia ai 
keia hana, o ka bapetiso 0 ka poe ola no 
ka poe make? 

9. Ma ka mana hea la e hana ai ko 
kakou Ekalesia i keia hana o ka poe 
ola no ka poe make? 

10. Ina aole kakou i malama i na 
mookuauhau o ko kakou poe kupuna 
ua hiki anei kakou ke hana i keia mau 
hana laahia no lakou? 

KA POMAIKAI LAA O KA HALELAA. (Endowment) 


Ka Mooolelo O Ka Pomaikailaa 
(Endowment). Aia no iloko o ka Eka- 
lesia o Iesu Karisto kekahi mau oihana 
lawelawe e pili ana i ka piha o ka Oi- 
hanakahuna, i hiki ke lawelawe ia iloko 
o na halelaa i kukuluia no ia mau hana 
laa wale no. Ua hoike ia kekahi 0 keia 
mau mea laa i na kaula kahiko, i ku 
like me ka mea i hooholo ia mamua o 
ka hana ia ana o ka honua. Ua kuku- 
lu ia na halelaa mua maluna o na mau- 
n a iloko hoi o ka waonahele, ma na 
wahi i hoolaa ia no ia hana, mamua o 
ke kukuluia ana o na halelaa ku mau. 

Ua haawi ia ka piha o ka Euanelio 
a me na ki o ka Oihanakahuna ia Ada- 
mu. “A pela i hoomaka ai ka hai ia ana 
o ka Euanelio mai kinohi mai, ma ka 
hai ia ana e na anela hemolele i hoouna 


ia mai, mai ke alo mai o ke Akua, a ma 
Kona leo pono, a ma ka haawina o ka 


Uhane Hemolele. 


A pela i hoopaa ia ai na mea a pau 
ia Adamu, ma kekahi lawelawepaa he- 


molele, a i hai ia ka Euanelio, a hoouna . 


ia ka olelo kuahaua, e mau ana ia ma 
ke ao nei, a kiki i kona hopena, a pela 
iho laia. Amene.” 


Ua olelo mai la ke Kaula o Iosepa 
Kamika: “Ua haawi mua ia ka Ojiha- 
nakahuna is Adamu; us loaa no ia ia i 
ka oihana Papa Peresidena Mua, a ia 
ia no na ki oia oihana ia hanauna aku 
ia hanauna aku. * * * E lawe ia mai na 
ki mai ka lani mai, i na wa a pau o ka 
hoouna ia ana mai o ka Euanelio, e 
pono ai. I na wa a pau i hoike ia mai 


ee i. ie 


KA POMAIKAI LAA O KA 


keia mau ki, aia no ia ma ka mana a 
me ke kuleana o Adamu.” 

Mai ka wa o Adamau a hiki i ka wa 
o Mose ua haawi ia paha ka pomaikai 
laa i ka poe ola i kupaa ma ka pono, 
no ka mea ua haawi ia ia lakou ke ku- 
lenana e hana ia hana. I ko kakou hoo- 
maopopo ana i na pomaikai o Abera- 
hama, Isaaka a me Iaoba, ua haawiia 
ia lakou ka piha o ka Oihanakahuna. 
Ua olelo mai la o Brigham Young: 
“Ua haawi ia ka piha o ka Euanelia i 
ka poe kakaikahi i hahai ia Enoka.” 
Aole au e olelo ana ua loaa ia Enoka 
na Halelaa a ua lawelawe lakou iloko 
olaila, no ka mea aole o kakou moole- 
lo e tolelo ana pela.” “Ina ua laa a he- 
molele lakou, ina sole i hele na keiki 
a Iseraela iloko o ka waonahele me 
Mose no kanaha makahiki mamua o ko 
lakou loaa ana i ka pomaikailaa o ka 
Oihanakahuna Melchizedek.” ‘“He 
oiaio ua kukulu io no o Solomona i 
halelaa no ka lawelawe ana i ka pomai- 
kailaa i haawi ia.” (Discourses of 
Brigham Young, pp. 161, 603, 162.) 


Aole I Hana Ia Kekahi Hana No 
Ka Poe Make Mamua O Ke Alahou 
Ana Mai O Iesu Mai Ka Make Mai. 


Aole i hana ia kekahi hana no ka poe 
make i na la o Elaika a me na Kaula 
kahiko e ae. Ma ka halelaa o Solomona 
ua hana ia na hana lawelawe no ka poe 
ola wale no, aole no ka poe make. Aole 
i hiki ke hana ia ka hana no ka poe 
make a hiki i ke alahou ana mai o Iesu 
Karisto mai ka make mai a me kona 
wehi ana i ka puka no ka poe paahao. 
Na Iesu ponoi i lawe ka Euanelio i ka 
poe make, a mahope mai o Kona ala- 
hou ana mai, ua lawe ia na pomaikai o 
ka Euanelia i ka poe ola a me ka poe 
make hoi, no ka mea oia kekahi o na 
pomaikai o Kona hoolapanai ana o ka- 
naka a pau. I ka wa i hoihoi ia mai o 
na kio keia hana laa e Elaika, ua haawi 
ia mai la keia mau mana a me keia mau 
pomakai, i na kanaka a pau maluna o 
ka honua, a pela hoi i na kanaka.a pau 
i noho ai ma ka honua i na kau i hala, 
a i pau hoi i ka make, ina lakou e hool- 
ohe a e hooko i ka hana o ka Euanelio 


a Karisto. Aole paha i kukulu ia keka- 

hi Halelaa maluna o ka honua no na 
hoahanau i ka wa i noho kino ai 0 Iesu 
Karisto maluna o ka honua. 

Ka Hoomakaukau Ana No Ka Po- 
maikailaa I Na La Hope Nei. Ua hoo- 
laa ia ka Halelaa o Kirtland ma ka la 
27 of Malaki 1836. Mahope koke o ke 
kukulu ia ana o ka Ekalesia ua hoike 
ia mai i na hoahanau, ina e kupaa la- 
kou a e noho me ka haahaa, a e kukulu 
ika hale o ke Akua ma Ohaio, e haawi 
io mai ka Haku i Kona kanawai i kona 
poe kanaka, “e hoopomiakai ia lakou 
me ka mana mai ke kiekie mai,” a e ni- 
nini mai maluna o ko lakou mau poo 
“he pomaikai nui me ka pomaikailaa.” 
Ma ka la 3 o Aperila 1836, ua hoea 
mai la ka Haku a ua hoomaikai oia i 
ka Hale i kukulu ia ai hoolaa ia Nona 
ma iKrtland, me ka i ana mai: “He 
oiaio, e hauoli nui na naau o na tausa- 
ni a me na umin tausani mamuli o na 
pomaikai e ninini ia aku ana, a me ka 
haawina-laa (Endowment) i hooili ia 
maluna o Ka’u mau kauwa maloko o 
keia hale.” Alaila ua hele mai o Elaika 
a ua hoihoi ia mai, e ia, i na kia pau o 
kela hana laahia. (Berita A Me Na 
Kauoha 38:32; 39:15; 43:16; 95:8-8; 
105:11; 110:9, 10.) 

O ka Halelaa o Kirtland he hale no 
ia i kukulu ia e na hoahanau i wahi e 
hiki ai ke Akua ke hoike mai i Kona 
makemake e pili ana i keia hana laahia, 
a i wahi nona e hoouna i kana mau 
kauwa e hoihoi mai ina kio keia hana 
koikoi i Kana mau kauwa. A ma kela 
hale i haawi ia mai la kekahi o na po- 
maikai mua e hoomakaukau ana i na 
hoahanau no ka loaa ana mai o na po- 
maikai piha o ka Oihanakahuna, e 
lawelawe ia ana iloko o Kona mau Ha- 
lelaa. Aole i kukulu ia oloko o ka Ha- 
lelaa o Kirtland kekahi pahu-bapetiso 
a me na lumi e ae no ka hana anaina 
hana no ka poe make, aka nae ua haa- 
wi ia kekahi mau pomaikai hapa no ka 
poe ola ia mau la. 

I ke kukulu ia ana o ka Halelaa o 
Nauvoo ua kukuluia na lumi a me na 
pono a pau i hoike ia mai la e ke Akua 
no ka haawiana i na pomaikai-laa pi- 


ha no ka poe ola. Wahi a ke Akua ia 

mau la: ‘“Nolaila, he oiaio, ke olelo 
aku nei au ia oukou, o ka oukou mau 
poni ana, a me ko oukou mau holoi 
ana, a me ko oukou mau bapetiso ana 
ana no ka poe make, a me ko oukou 
mau halawai hoano, a me ko oukou 
mau mea lawelawe hoomanao no ko 
oukou mau mohai, ma o na keiki la o 
Levi, a no ko oukou mau keena ma ko 
oukou mau wahi hemolele loa, kahi 
hoi a oukou e loaa ai na kamaiilio ana 
mai, a me ko oukou mau papa kana- 
wai a me na olelo hooholo, no ka hoo- 
maka ana o na hoike ana a me ka hook- 
umu ia ana o Ziona, a no ka nani, ka 
hanohano, a me ka hoopomaikai-laa 
ana o Kona mau Kulanakauhale, ua 
hooholo paa ia mao ke kanawai la o 
Kuu hale hemolele, ka mea a Ko’u poe 
kanaka i kauoha mau ia e kukulu i 
Ko’u inoa hemolele. 

A he oiaio, ke olelo aku nei au ia 
oukou, e kukulu ia kela hale ma Ko’u 
inoa, i hoike aku ai Au i Ko’u mau 
lawelawe-paa iloko olaila, i Ko’u poe 
kanaka; 


No ka mea, ke ae nei Au e hoike i 
Ko’u Ekalesia, i na mea i huna ia ma- 
mua aku o ka Kookumu ia ana o ke 
ao nei, ina mea e pili ana i ke kau o ka 
hooko ana i na mea o na kau a pau; 

A e hoike aku no Au i Ku’u kauwa, 
ia Iosepa Kamika, i na mea a pau e 
pili ana i keia hale, a me ka Oihanaka- 
huna olaila,'a me ka wahi ona e kuku- 
lu ia ai.” (Berita A Me Na Kauoha 
24:39-42.) 

Ka Pomaikai-laa Piha Mua o Keia 
Mau La. Ma ka la 4 0 May 1841, ua 
kakau ke Kaula iloko o kona buke 
mooolelo e pili ana i ka lawelawe ia 
ana o ka pomaikai-laa (endowment) 
mua. “Ua hoohala au i ka la ma ka lu- 
mi maluna o ko’u halekuai, oia ko’u 
keena ponoi (no ka mea ma ia lumi au 
e malama nei ko’u mau kakau ana laa, 
unuhi i na mooolelo kahiko, a loaa ina 
hoike ana) a ma ko’u keena hana hoi 
* * * e kuka pu ana me General James 
Adams o Springfield, a me Makualii 
Hyrum Smith, Bishop Newel K. Whit- 
ney, me George Miller, me Peresedena 
Brigham Young, a me na lunakahiko 


o Heber C. Kimball me Willard Rich- 
ards, e ao ana ia lakou ma na loina o 
ka Oihanakahuna, e hana ana i na ho- 
loi ana, i na poni ana, no pomaikai-laa 
a me ka haawi ana i na kie pili ana i 
ka Oihanakahuna o Aaarona, a hiki 
pono aku i ka mahele kiekie o ka Oi- 
hanakahuna Melchizedek, e hoike aku 
ana ike ano o na hana o ka Mea Ka- 
hiko O Na La (the Ancient of Days) 
a me na manao a me na loina ma o 
lakou la e loaa ai ke kanaka ka piha o 
na pomaikai i hoomakaukau ia no ka 
Ekalesia o ka Hanau Kahi, a e ala mai 
ae noho ai ma ke alo o Elohima ma na 
ao mau loa. Ma keia aha kuka i ku- 
kulu mua ia keia kanawai kahiko ma 
keia mau la hope nei. O na mea a’u 
i hoike aku ai i kela aha kuka oia na 
mea pili uhane, a o ka poe wale no e 
loaa ana ia mea, oia no ka poe noonoo 
ma na mea pili uhane: A ua hoike ole 
ia aku kekahi mea i kela poe kanaka, 
e hoike ole ia ana i na Hoano a pau 
o na La Hope Nei, i ka waa lakou i ma- 
kaukau ai e loaa ia mea, a i kukulu ia 
kekahi wahi hale kupono, e hoike aku 
ia mau mea; .. . nolaila e hooikaika 
na hoahanau ma ke kukulu ana o ka 
Hale-laa.” (Doctrinal Church History 
ails 2) 

Ka Pomaikai-laa Mua no Ka Poe 
Make Ma Keia Mau La Hope. Ua le- 
hulehu na pomaikai-laa i haawi ia i ka 
poe ola ma ka Hale-laa o Nauvoo a 
pela hoi ma ka Endowment House ma 
Salt Lake City, Utah. Ua mano ia ma 
ha mea a pau i uke via a i-kakauria sua 
haawi ia ka pomaikai-laa mua loa no 
ka poe make ma ka Halelaa o St. 
George ma ka la 11, o January 1877. 
Ua olelo mai la o Brigham Young e pili 
ana ia mea: “Ano ualoaa ia kakou he 
Halelaa, e paa ana iloko o na la elua a 
ekolu paha, a ua lawa kona hana ia 
ana e hoomaka ia ka hana iloko olaila, 
oia hoi ka hana i hana ole ia mai na 
la mai o Adamu, mamuli o ko kakou 
ike.’ No ka mea, ua ae ia lakou e 
“lawelawe aku ia mau _ oihanalawe- 
lawe no makou iho, a me k ahana ana 
aku hoi na hana e pono ai no ko 
makou mau makua a me ko makou mau 


KA POMAIKAI LAA O KA 


kupuna i moe ai, me ka loaa ole ana i 
ka Euanelio.” (Discourses, pp. 642, 
643) 

Na Ninau 


1. No keaha la i kukulu ia ai ka 
Halelaa ma Kirtland? 

2. Heaha no hoike ana a me na ki 
i haawia iloko o ia Halelaa? 

3. Ia wai la i haawi ia ai keia mau 
ki? 

4. Ua haawi ia anei kekahi mau po- 
maikai-laa iloko o ka Halelaa o Kirt- 
land? 


5. Heaha na hana i hana ia no ka 

poe ola a me ka poe make iloko o ka 
Halelaa o Nauvoo? 

6. Mahea a i ka wa hea i haawi ia 
ai ka pomaikai-laa mua no ka poe make 
ma kei mau la? 

7. Pehea ko oukou manao, ua hana 
ia anei na hana o ka poe ola no ka poe 
make mamua o ke alahou ana mai o 
Iesu Karisto mai ka make mai? 

8. Heaha ka Iesu hana i hana aiika 
wa e moe ana Kona kino iloko o ka 
honua? 

9. No keha la oia i hai ai ka Eua- 


nelio i ka poe make? 


Haawina 18 


KA BERITA O KA MARE MAU LOA. 


He Mea No Ia I Kukulu Ia Ma Ka 
Lani. Ua ao mai la ke Kaula o Iosepa 
Kamika, “Ua kukulu ia ka berita mare 
ma ka lani, ua kukulu ia hoi ma ka ma- 
hina ai o Edena; E hana ia no ia ma ka 
mana o ka Oihanakahuna mau loa, e 
pono ai.” 

O na berita o ka mare mawaena o 
na Hoano o na La Hope Nei, i hana 
ia ma ke ano i apono ia e ka Ekalesia, 
ua berita ia no ka manawa mau loa. 
O ka mare ana o kekahi ma na kuahu 
laa a ka hale o ke Akua, ua hana ia no 
ka wa mau loa, a ua haawi ia mai e ko 
kakou Makua Lani. Aole no e pau ia 
berita i ka wa e make ai aka e mau ia 
a mau loa aku. O ka berita mare mua 
loa ma keia honua ua hana ia no ka 
manawa mau loa. Ojiai e noho ana 
o Adamu iloko 0 ka mahinaai o Edena, 
mamua o kona ike ana i ka make, ua 
haawi ia o Eva ia ia i wahine mare 
nana, aole loa i noonoo ia no ka make, 
no ka mea, aole i hiki mai ka make i 
ka honua ia manawa, a ua haawi ia o 
Eva ia ia no ka wa mau loa. 


Na Berita Mare E Pau Ai I Ka Wa 
OKa Make Ana. O na berita mare a 
pau i hana ia imua o ke kanawai ua 
pono ia imua o ke Akua. “A eia hou, 
he oiaio, ke olelo aku nei Au ia oukou, 
o ka mea e papa i ka mare ana aole oia 
i apono ia e ke Akua, no ka mea, ua 


kukulu ia ka mare e ke Akua no ka- 
naka; 
No ia mea, ua ku ia i ke kanawai e 


loaa i ke kanaka i hookahi wahine mare, 


a e lilo laua a elua i io hookahi, a o 
keia a pau i hooko ai ka honua i ka 
hopena i kona hana ia ana, A i piha ai 
ia me ke ana.o kanaka, e kuikona hana 
ia ana mamua o ka hana ia ana o ka 
honua.” (Berita A Me Na Kauoha 49: 
15-17) 

Aole he mana o na keiki a kanaka 
e lawelawe ka berita o ka mare no ka 
wa mau loa, oiai ua kau palena ia kona 
mana a hiki ke kaawale ana o ka make, 
i ka poe i mare ia. Eia iho la ka olelo 
a ke Akua no ia mea: ‘‘Nolaila ina 
e mate kekahi kanaka i kekahi wahine 
ma ke ao nei, a ole oia i mare aku ia 
ia ma O’u nei, aole hoi ma Ka’u olelo 
a berita aku oia me ia e like ka loihi 
me kona noho ana ma keia ao, a pela 
hoi ua wahine la ia ia, aole mana ka 
laua berita a mare ana hoi i ko laua 
make ana, ai ko laua kaawale ana mai 
ke ao nei aku; nolaila, aole laua i paa 
ma kekahi kanawai i ko laua wa i kaa- 
wale ai mai ke ao nei aku; 


Nolaila i ka wa a laua e kaawale ai 
mai ke ao nei aku, aole e mare, aole 
hoi e haawi ia no ka mare ana; akae 
koho ia i mau anela iloko o ka lani oia 
poe anela hoi he mau kauwa lawelawe, 

e lawelawe no ka poe kupono no ka 
nani i nuiloa ae a oi aku ka maikai a 
me ka mau loa;” (Berita A Me Nea 
Kauoha 132:15-16) 


Ka Berita Hou A Mau Loa O Ka 
Mare. ‘“Eia hou, ke olelo aku nei au 
ia oe, ina e mare kekahi kanaka i kekahi 
wahine ma Ka’u olelo, oia hoi, Ko’u, 
kanawai, a me ka berita hou a mau loa, 
a ua sila ia aku ia ia laua ma ka Uhane 
Hemolele o ka olelo hoopomaikai, e 
ka mea i poni ia, ka mea A’u i koho 
aku ai no keia mana a me na ki o keia 
Oihanakahuna, a e olelo ia aku ia ia 
e puka mai no olua i ke ala mua ana, 
a ina mahope aku ia o ke ala mua ana, 
i ke alahouana mahope aku; a e loaa na 
nohoalii, na aupuni, na aupuni o na ke- 
ikiailii a me na mana, na wahi e hoomalu 
ai, na kiekiena a me na hohonu a pau, 
alaila, e palapala ia iloko o ka buke 0 ke 
ola o ke Keikihipa, aole e pepehi ka- 
naka, a ma o ia mea la ee hookahe aiike 
koko hala ole, a ina e kupaa olua ma 
Ko’u berita, a aole e pepehikanaka, a 
ma o ia mea la e hookahe ai i ke koko 
hala ole, e hana ia aku no ia laua ina 
mea a pau o kela a me keia ano a Ka’u 
kauwa i kau aku ai maluna o laua, 
iloko o keia manawa a iloko o ka wa 
mau loa, a he mana piha hoi i ko laua 
wa e kaawale aku ai mai keao nei aku, 
a e kaalo no laua i na anela a me na 
akua i hoonoho i malaila, i ko laua 
hookiekie ia ana me ka hoonani ia ana 
ma na mea a pau, e like me ia i sila ia ai 
maluna o ko laua mau poo; a o ua nani 
la oia no ka piha pono a me ka hoomau 
ia ana o na hua no ka wa mau loa a 
mau loa.” 

O Keia Ke Kumu-paa nani Nana E 
Hookiekie Ia Kakou Iloko O Kona Au- 
puni. O ka berita o ka mare oia io no 
ke Kumu-paa nani a koikoi o ka Eu- 
anelio, ka mea nana e hookiekie ia ka- 
kou. Oia no na pomaikai a ke Akua 
i malama ai no ka poe e lilo i mau kei- 
kikane a i mau keikimahine Nana; o 
ka poe e ae a pau he poe kauwa hana no 
lakou, no ka poe i wae ia. Aole lakou 
e lilo i mau lala no ka ohana o ko ka- 
kou Makua, ina lakou e hoole i keia 
berita o ka mare celestiela. He mea 


laahia loa keia, a o ke ala no ia e hiki 
mai ai na keiki uhane o ke Akua i ka 
honua nei, e hanau ai iloko o na kino 
honua maoli Mao keia kanawai la e 
wehi ia ae ka puka no kakou a pau e 
hoola ia iloko o ke aupuni nani o ka 
Makau Lani. Ma kekahi olelo ana aku, 
o ka punawai no keia o ke ola E ma- 
lama ia keia punawai o ke ola me ka 
maemae e pono ai, a i ole he make ka 
hopena. 

Ma Keia Berita E Lilo Ai Kakou I 
mau Hoapaahana Me Ke Akua. Ua 
hanau no kakou a pau ma ka uhane, ua 
noho kakou me ko kakou Makua ma ka 
uhane. Ua nee aku kakou ma na hana 
a ma ke ao ia ana hoi, a 00’ ko kakou 
mau uhane a makaukau kakou no ka 
hanau ia ana ma ke kino. Oiai aole i 
hiki ka uhane ke nee aku i kona hoo- 
nani ia ana ke ole oia e hanau ma ke 
kino. No ia mea ua lilo kakou i mau | 
hoapahana me ke Akua, i ko kakou 
haawi ana i mau kino honua i keia mau 
keki uhane, a ma ia mea e kokua ai 
kakou i ke Akua ma ka hoonani ana 
ivka_ honual ees 


Ua Olelo mai la o Brigham Young 
‘*‘Aia no he lehulehu o na uhane ma- 
emae a laahia e kali nei i ko lakou mau 
kino, ano heaha ka kakou mea e hana 
ai? E hoomakaukau i mau kino no 
lakou, e hana i kekahi hana e hanau 
ole ai kela poe uhane iloko o na ohana 
o ka poe hewa, ma kahi a lakou e ao ia 
ai ma na hana hewa, na moe kolohe a 
me na hewa like ole o na ano a pau. O 
ka hana kupono no kela a me keia ka- 
naka pono, oia no ka hoomakaukau ana 
i mau kino no na uhane e like me ka 
hiki ia ia ke hana.” 

O Ka Poe E Malama Ole I keia Ka- 
nawai E Hoonele Ana Lakou Ia Lakou 
Iho I Na Pomaikai Nui. Ina e mare 
kekahi poe opio a e ae ole lakou e ma- 
lama i keia kauoha i haawi ia i kinohi 
oia hoi “E Hoopiha a e hoohua i ka 
honua”, ua hoonele lakou ia lakou iho 
i na pomaikai pookela o ke Akua, oia 
hoi na pomaikai o ke ola mau loa, a 
me ka nee mau loa imua oke Akua. O 
ka ohana liilii oia ke mea maamau o | 
keia mau la. Aole ae kekahi mau kane © 


KA BERITA O KA 


a me ka lakou mau wahine e lawe ma- 
luna iho o lakou i na hana koikoi o ka 
hanau a me ka malama ina keiki. O 
keia ke kanawai a ke Akua i haawi ai 
ia Adamu, aole loa i lawe ia keia ka- 
nawai mai ka honua aku i ko kakou la. 
O ka mea e malama ole ana i keia kau- 
oho ma ka honua nei, pehea la ia e ma- 
naoio ai e haawi ana ke Akua i ke ola 
mau loa a me ka hoohua mau lo ia ia 
mahope o kona make ana. O keia ke 
kanawai e hookiekie ia kakou iloko o 
ke aupunia o ke Akua. 

Ina ua mare ia kekahi kane a me 
kana wahine iloko o ka Halelaa e ka 
mana o ka Oihanakahuna, i ka wa e 
hanau ai ka laua mau keiki e hanau no 
lakou iloko o ka Berita Hou, a e lilo 
lakou i mau kupa no na pomaikai a 
pau o ke aupuni o ke Akua. He poe 
i wae ia, he poe i sila ia maluna o lakou 
i na pomaikai pookela a pau. 

E hoao kakou na opio o Hawaii 
e malama i na kanawai o ke Akua, i 
hiki ai kakou ke komo iloko o ka Hale 
o ke Akua e mare ai, i lilo ai kakou i 
_ poe pono, i poe Berita me ke Akua no 
ka wa mau loa, i poe i wae ia, e lilo i 
mau luna hoomalu, no ka hana a ke 
Akua. O keia no kekahi o na poma- 
ikat i oi aku mamua o na pomaikai e ae 
a pau. O ka poe malama i keia hana 
laahia e haawi ia auanei ia lakou ina 
pomaikai a Aberahama, e lehulehu loa 
ai ko lakou maumamo e like me ke 
one ma ke kahakai. E noho hoomalu 
lakou maluna o ko lakou mau mamo. E 
nee mau ai laku imua ma na hana a 
pau, a hiki i ka wa e lilo ai lakou i mau 

akua, a e haawi ia ia lakou ka mana 
e hana i honua kahi a ko lakou mau 
mamo e noho ai. Aja anei kekahi po- 
maikai i oi aku mamu o keia? E ala 
ena Hawaii. E hana, e malama, e hoo- 
lohe i ka olelo kauoha a e hooko aku, 
i mea e ola ai a e hookiekie ia ai. 


Na Ninau 


1. Owai ka paa-mare mua o ka ho- 
nua nei? 

2. Heaha ke kauoha nui o ke Akua 
i haawi ai ia laua? 

3. He aha na pomaikai nui e loaa ana 
i kekahi kanaka mailoko mai o kona 
mare ana. 

4. Owai ka poe kupono e mare? 

5. Heaha ke ano o ka berita mare i 
apono ia e ke Akua? 

6. Heaha ka like ole o ka mare ma 
ke kanawai o ka aina a me ka mare 
ma ke kanewai o ke Akua. 

7. E helu mai i na pomaikai i kau 
ia maluna o ka poe mare ma ka Berita 
Hou a Mau loa. 

8. Ua apono ia anei, e ke Akua, ka 
mare mamuli o ke kanawai o ka aina, 
ana ka make e kaamale? 

9. Owai ka poe kupono e hele i ka 
Halelaa e mare ai? 

10. Heaha na rula i kau ia no ka 
poe e manao ana e hele i ka halelaa e 
mare ai? 

11. No keaha la e hiki ole ai kakou 
ke hemolele ia, ke ole ka kakou mau, 
wahine, ka kakou mau keiki, a me ko ka- 
kou mau kupuna? 


Haawina 19 
HE KAULA MAWAENA O KA POE MAORI MA NEW ZEALAND. 


(Ua nui a lehulehu na mooolelo a 
me na kaao mawaena o ka poe Maori. 
Ua piha kekahi o ia mau mooolelo me 
ka oiaio a me ka nani. Oia mau moo- 


olelo ua malama ia no na makahiki le- © 


hulehu, iloko o ka naau o na kakuna 
i wae ia aiao iano ia hana. 

O ka lahui Maori, he poe nui a ika- 
ika lakou, a mamua o ka hiki ana aku 
o ka haole (pakeha) mawaena o lakou, 


ua nui ko lakou aloha a me ko lakou 
hoolohe i ko lakou mau alii (ragatira) 
Ma kekahi mea ua ano like lakou me 
na kaula o kekahi poe o ke ao kahiko. 
Ua naauao a hoopono hoi kekahi o keia 
poe rangatira. 

Ua hoike mai o Elder Hirini Whaa- 
nga, kekahi alii (chief) mailoko mai o 
kekahi ohana alii kaulana o New 


Zealand, i noho ai ma Salt Lake City 

mamua, ka mooolelo i hoike ia malalo 
iho:) (Ua make ikeia wa) 

HE Makualii Nui o ka poe Maroi. 
“FE o’u mau hoaaloha,—ke makemake 
nei au e hoike aku ia oukou e pili ana 
i ka wanana o kekahi o ko’u mau ku- 
puna, o Arama Toiroa kona inoa. Ma- 
waena o ko’u mau kanaka kou lakui ua 
manao ia o keia kanaka he mea nana 
io no ia, a ua alakai mau ia makou 
mamuli o kona mau olelo. 

I ka wa e hele mai ai kakahi lahui e 
ae e kue ia makou, nana no i kahea i 
kona poe kanaka e akoakoa mai, a ua 
hoike mai la ia e hele mai ana ka 
enemi. 


I ka makanhiki 1830 ua hoakoakoa 


keia kanaka o Arama Toiroa i kana mau 





keiki, kana mau moopuna a me kona 
mau ohana pili koko. I kela wa ua 
komo ka hapanui o kona poe mamo 
iloko o ka Ekalesia o England, a ao 
aku keia alii elemakule ia lakou me ka 
iana aku: 

E o’u mau hoahanau he mea pono 
ia oukou e haalele i kela Ekalesia, no ka 
mea aole no ia ka Ekalesia oiaio o ke 


Akua o ka lani.”’ 

KA Ekalesia O Ke Akua Oiaio. I 
ka lohe ana o keia mau mea ua n inau 
mai kona poe “Ihea kahi e loaa ai ia 
makou he ekalesia kahi a makou e hoo- 
mana aiike Akua oiaio?” ; 

“Ua pane aku la o Arama Toiroa, “E 
hiki mai ana io oukou la ka hoomana 
oiaio; e lawe ia mai ana mai ka hikina 

mai; oia hoi ma kela aoao o ka lani. 
Elawe ia mai ana maluna o ka moana- 
kai nui a e lohe ana oukou no kona 
lawe ia ana mai i Poneke (Wellington) 
—ma ke poo hema o ka mokupuni aku) 
a mahope mai e hele mai kona mau 
elele i Te Mahia. Alaila e hele lakou 
i ka akau a hiki ia Waiapu aka e hoi 
mai no lakou i Te Mahia. 

Ma Keia Hailona E Ike Ia Ai Lakou. 
“I ka waehoike ia mai keia ‘karakia’ 
(hoomana) ia oukou e maopopo ana no 
oukou, no ka mea e ku mai ana kekahi 
a e hooholo ana oia i kona mau lima 
iluna ika lani. I ka wa a oukou e ike 
ai i keia hailona, e komo aku oukou 
iloko oia hoomana. E komo nui ana 
oukou iloko oia hoomana, a mahope 
mai e hele ana hookahi o oukou ma ke 
ala hookahi a keia mau misiona i hele 


mai ai oia hoi i kekahi aina mamao loa 
aku.” 


Ka Hiki Ana Mai O Na Lunakahiko 
(Misiona). Ua hala na makahiki le- 
hulehu mahope aku o keia wanana, a 
hiki i ka makahiki 1884, a ma ia ma- 
kahiki i hoea mai ai o Elder William 
Thomas Stewart a me kona mau hoa i 
Wellingtoh, ka wahi i hoike ia aku e 
Arama Toiroa. 


I ko lakou hele ana ma ka akau ua 
hiki mai la lakou i Heretaunga a ua 
launa lakou me na oiwi o ke kaona o 
Korongata kahi i houluulu ai kekahi 
poe nui o makou ma ka la Sabati. O 
kekahi kanaka i halawai ai me makou 
ma ia wahi oia no kekahi moopuna kane 
o Arama Toiro o Te Teira Marutu 
kona inoa. 

Ua malama ia kekahi halawai ‘‘ka- 
rakia” “‘e Elder Stewart a me kona mau 
hoa. Ua wehi ia ka halawai me ka 
himeni a me ka pule, a ua hai ia mai 
ka Euanelio, alaila himeni hou lakou, 
a ku mai la o Elder Stewart e hookuu 
i ka halawai ma ka pule. I kona pule 
ana ua hooholo ae la ia i kona mau lima 
elua iluna i ka lani a ua noi aku la iae 
hoopomaikai ia na kanaka o ia aina.” 


I ka ike ana o ka moopuna kane a 
Arama Toiroa i-keia hoailona ua ku 
mai la ia a ua olelo mai la ia lakou, o 
keia io no ka hoomana a kona ku- 


punakane i wanana ai a e kukulu paa ia 
ana mawaena o ka lahui o na Maori. 

Ua noi aku oia me kana wahine e ae 
ia e bapetiso ia lakou, a pela i bapetiso 
ia ai laua me ko laua ohana keiki, e 
Elder Stewart. 

Mahope mai ua hele lakou i Te Ma- 
hia, oia hoi ka home mua o Arama 
Toiroa a me kona poe kanaka. Ua 
malama ia na halawai malaila, ma ia ano 
hooahi, i ka ike ana o na alii i na mi- 
siona e pule ana me ko lakou mau 
lima i hooholo ia iluna i ka lanai, ua 
kahaha no lakou, a ua olelo mai la, 
““o keia io na ka Ekalesia no kakou, no 
ka mea, aole anei i wanana mai ko 
kakou kupuna i aloha nui ia, o Arama 
fl Oitoa,e pili anay keia mea.+ 

I kela makahiki (1884) i-bapetiso ia 
ko’u ohana iloko o ka Ekalesia o Iesu 
Karisto 0 Ka Poe Hoanao o Na La 
Hope Nei. 

Iloko O Ka Hale O Ke Akua Ma 
Ziona. Ma ka makahiki 1893 ua kupu 
mai la iloko o ko’u naau ka iini ikaika 
e hele aku i Ziona, aka aole i ae mai 
ko’u poe ohana. Ua kue mai la ko’u 
mau hoahana a me na moopuna. Alaila 
ua hoike aku no au ia lakou e pili ana 
ina olelo o Arama Toiroa e pili ana 
i ka hele ana o kekahi o kona mau ma- 
mo maluna o ke kai a hiki aku i ka 
aina kahi i lawe ia mai ka Euanelio 
e na Misiona. 


I ko makou hoike aku ana ia lakou i 
keia mau olelo o ka wanana ua ae mai 
la lakou ia makou e hele, a ua houluu- 
lu ae au me ko’u ohana i Ziona, ma kahi 
a makou e launa nei me ka Ekalesia 
Oiaio a ua ae ia makou e hana iloko 
o ka Halelaa o ka Haku no ka hoola ia 
ana a ko makou poe make.” (Juven- 
ile Instructor 37:152-153. March 1, 
1902) 


Na Ninau 


1. Pehea ko oukou manao, nawai la 
i hoike mai i keia mea ia Arama Toi- 
roa? 

2. Heaha ka hoailona i hoike ia mai, 
he manao nui anei ko keia hoailona? 

3. Pehea i hooko ia ai kona wanana? 

4. No keaha la i komo nui ai na 
Maori iloko o keia Ekalesia? 

5. Owai ka poe Maori, a maihea mai 
lakou? 


6. Ua pili koko anei lakou ia oukou 
na Hawaii? » 
7. Heaha na pomaikai nui o ka Ha- 


lelaa ma Laie i na mokupuni o ke 
kai? 

KE AO ANA O KA LA NANI O NA MAMO A LEHI 


~Na Pomakai i Wanana Ia. O na wa- 
nana nui i olelo mua ia e pili ana ina 
mamo o Lehi e noho nei i keia wa ma 
America a me na mokupuni o ke kai, 
oia no keia: Akahi, aole lakou e anai 
loa ia, aka na lakou e noho maluna o 
ka aina me kekahi poe e ae a ka Haku 
e alakia mai ai i kela aina, oia hoi ka 
ilina i olelo mua ia no lakou e ko la- 
kou kupuna o Lehi. Elua, ma na la 
hope e lohe ai a e loaa ai ia lakou 
i ka Euanelio. Ekolu, a ia manawa e 
hoomaopopo ai lakou i kolakou mau 
kupuna, a e ike ai lakou, o lakou io 
no na keiki o ka berita, he mau hoo- 
ilina no na pomaikai a pau i kau ia ma- 
luna o Aberahama, Isaaka a me Iako- 
ba, Iosepa, Eparaima a me Manase. 
Eha, E lilo ai auanei lakou i poe ili 
keokeo a he poe i makemake loa ia. 

E Lilo Lakou I Poe Hoomahuahua 
Ma Ka Aina. Ua hoike ia ma ka helu 
ana o na Ilikini ma America ma ka ma- 
kahiki 1930, ua hoomaka na lahui Ili- 
kini a pau a mahuahua. I ka wa i hiki 
mua mai ai na kanaka ili keokeo i 
Amerika, ua mano ia ua noho ma kahi 
o hookahi miliona Ilikini ma United 
States a me Canada. Ma ka makahiki 
1930 ua mano ia ma ke keena o na 
hana Ilikini ma ka United States, ua 
hiki ka heluna o na Ilikina a pau ma 
ka United States i ka heluna 300,000, 
ua manao ia o na kumu i emi loa keia 
heluna, oia no ka mai, ke kaua, ka wi, 
na ahulau a me na hewa nui a lakou i 
hana ai. A mamuli 0 keia emi loa o na 
Ilikini ua mano ia e ka hapanui e emi 
loa ana lakou a hiki i ka wa e make ai 
lakou a pau, a koe ole kekahi. Aka 
mamua o ka make ana o Lehi ua wa- 
nana oia penei: ‘“‘Nolaila, no ko’u hoo- 
pomaikai ana aole ae aku ka Haku ke 
Akua e anai loa ia oukou; nolaila, e 


aloha no oia ia oukou, a i ka oukou 
poe hua a mau loa aku.” (Nephi II 
4:7) 

Hoohui Io Ko Lakou Koko Me Na 
Ili Keokeo. Ua pau loa kekahi mau 
lahui Ilikini:i ka anae loa ia. A ma ke- 
kahi hapa nui o na lahui ua hoohui_ 
nui ia ke koko o na ili keokeo. O ka 
hapa nui o ka poe i kapa ia he Ilikini 
aia no ka hapalua a hiki aku i ka ehiku 
hapawalu koko Ilikini maoli iloko o ko 
lakou mau aa koko. Ua malama ia e 
ke Keena o Na Mea Hana Ilikini o ke 
Aupuni o America i mooolelo o na 
mookuahau o kela a me keia Ilikini i 
hoonoho ia maluna o na aina aupuni. 
Ua kakau mai la ke kahi hapa-Ilikini 
i buke e pili ana i na Ilikini o kea mau 
la, wahi ana iloko o kona buke: ‘“‘Aole 
i hiki ke malama ia ke ano o kona ili, 
no ka mea ua haalele Joa na Ilikini 
opio o keia mau la ika hana kahiko no 
ka malama ana i ko lakou koko mae-. 
mae. Ke mare pinepine lakou i keia wa 
me na Amerika, a o ka lakou mau kei- 
ki he mau keiki ui ola kino ikaika no.” 
Ua manao ia o ka hui ana o na koko 
o ka poe ili keokeo, me na Ilikini ua 
oi loa aku ka maikai a me ka naauao 
o na keiki, a ua oi aku ko lakou holo 
mua. 

Mamuli o ka hoike o ka United 
States Census 0 ka makahiki 1930 ua 
hoike ia mai la; mai ka makahiki 1870 
a hiki i ka makahiki 1930 ua hooma- 
huahua ia ka heluna o na Ilikini iloko 
o ka United States, mai ka 280,000 a 
hiki i ka huina 333,000. A ua hoike ia 
mai ma na wahi e ae a pau kahiinoho | 
ai na Ilikini, ua mahuahua no ko lakou 
heluna. 3 

Na Mamo A Lehi Iloko O Ka Eka- 


lesia. Aole au i hiki ke haawi aku ia 


oukou ka heluna o na hoahanau ili hau- 

laula iloko o ka Ekalesia i kei a wa, 
aka ua hiki no ke haawi ka hoike o ka 
Ekalesia i ka makahiki 1932, i hana iae 
ke keena o ka Presiding Bishop o ka 
Ekalesia. A eia ihola ia malalo iho: 
Ka nui o na hoahanau iloko o na buke 
mooolelo o ka Ekalesia ma na Moku- 
punio ke kai, a ma na apana Ilikini 
hoi: Misiona o Hawaii 13,000, New 
Zealand Mission 8,000 Samoa Mission 
4,000, Mexican Mission 4,000, Tahitian 
Mission 1,239, Tongan Mission 1,332. 


_ Ma ka apana o na Mexico poe ma Salt 


~ he kaona Ilikini maole no keia. 

Lake City 105, ma ka apana ma Wa- 
shakie, 131, a ma ka apana o Papago 
Indian Ward ma Arizona he 302. Ma- 
iloko mai o ka heluna hookahi kaukani 
o na Ilikini Catawba o South Caro- 
lina ua komo ka hapa kanaeiwa o lakou 


iloko o ka Ekalesia. 
Ka Apana O Ka Ekalesia Ma Wash- 


akie. Ekolu mile mai ia Portage aku 
hiki aku kakou i ke kaona o Washakie, 
Ona 
lala a pau-o ia apana koe wale no 
ka Bihopa a me ke kumu kula he poe 
Ilikini maole no lakou. No ka ohana 
o Shoshone lakou. Mahope o ke kaua 
ma Battle Creek ma ka makahiki 1863, 
ma ia kaua i make nui ai na Ilikini, ua 
hoouna lakou i elima o ko lakou heluna 
i Deep Creek, e ao ia ma na loina 0 ka 
Ekalesia Moramona. Ua hele wawae 
lakou a hiki i ka pau wale ana o ko la- 
kou mau kamaa. Mahope o ko lakou 
lohe ana i ka hai ia ana o ka Euanelio 
ua manaoio lakou, a ua pau lakou elima 
ika bapetisoia. Mahope mai ua kukulu 
o Brigham Young i kaona Ilikini ma 
Washakie, a ua hoouna ia na misiona e 
hai i ka Euanelio ia lakou, a ua ba- 
petiso ia ka hapa nui na Ilikini o ia 
kaona. Ua kupaa lakou a me ko lakou 
mau mamo a hiki i keia la. Ua poo- 
kela loa lakou ma ka hele ana i ka 
pule, ma ka uku ana o ko lakou wai- 


wai hapaumi, a me na hana e ae o ka 


Ekalesia. 
Ka Mooolelo O Yeakah Timbimboo. 


(He Ilikini) Ma ka hui nui o Aperila 


1926, ma Lokopaakai ua kahea o Pres- 
ident Heber J. Grant ia Timbimboo, he 


hoahanau o ka apana o Washakie e 


a 


ku mai imua o ke anaina a e haiolelo, 
a e hoike aku i kona mooolelo. Ua unu- 
hi ia e bihopa George M. Ward. Ua 
olelo mai la ia, i kona wa opio ua hoo-' 
una ia oia i ke komohana e imi i Ka 
Uhane Nui, a ua ike oia wahi ana, ua 
noho ka Uhane o ka Haku mawaena 
o keia poe. I ko lakou hele ana e imi ° 
i Ka Uhane Nui, ua hele lakou i ke ao 
a me ka po, ua nui ko lakou pololi, ko 
lakou makewai a me ko lakou luhi. I 
ko lakou loaa ana ina Luna o ka Eka- 
lesia ua bapetiso ia lakou a pau. “A 
ua Olelo mai la ia ua komo au iloko 
o ka Ekalesia ua makemake no au e 
hoolohe a e malama i na kanawai a pau 
o ka Ekalesia e like me ka hiki ia’u ke 
hana. Ua hoeueu ia kakou ma keia 
hui e malama i ka pono a e noho me 
ka maemae. Mai ka wa a’u i komo ai 
iloko o keia Ekalesia aole o’u makemake 
e pepehi kanaka a e hana paha kekahi 
hana hewa e hoeha ai i ka Uhane 0 ka 


Haku.” 


Ua olelo mai hoi oia ua manao oia o 
ka poe e noho ana maluna o ka awai ua 
like lakou me ka Makua o ka Lani, a 
ua makemake oia e hoolohe i ko lakou 
ao ana. Ua olelo oia ua mai loa oia i 
kekahi wa a ua haalele kona uhane i 
kona kino. Ua hele aku kona kino i 
ka Makua ma ka Lani, aka aole i ae ke 
Akua e noho kona uhane me ia, ua hoi- 
hoi ia iloko o kona kino. Ua nui no 
kona hauoli iloko o ka hana o ke Akua. 
Ua hauoli hoi oia no na hana ana i 
hana ai nona iho o no kona poe make. 
Olelo hoi oia ua hiki ole oia ke helu- 
helu i ka olelo o ke Akua ma ka Pa- 
lapala Hemolele, nolaila ua hoolohe 
oia ike ao ana o kona Bihopa a ua hoao 
oia e hoomanao mau i na mea ana i 
lohe ai, i hiki ai iaia ke hoomaopopo 
ika olelo o ke Akua. Aikona wae ku 
ai iluna e hai i ka olelo a ke Akua, ua 
hilinae oia maluna o ka Uhane e alakai 
i kona naau a e kuhikuhi iaia i kana 
mau mea eao ai. Ua nui ka hauoli no 
kona haiolelo. ; 

Ekolu Hanauna Ilikini Iloko O Ka 
Ekalesia. O ka makuakane 0 Yeagah 
Timbimboo oia no o Sagwitch, ua ane- 
ane make oia ma ke kaua ana ma Bear 

River Creek ma ka makahiki 1863. Ua 
wae ia o Timbimboo i hoakuka akahi 
no ka bihopa o ka lakou apana o Wa- 
shakie, a ua noho ma ia oihana mai ka 
makahiki 1907 a hiki i ka makahiki 
1929, a ia wa ua wae ia kana keiki o 
Moroni Timbimboo no ia oihana. Ma 
kekahi aha hui i malama ia e ka Gene- 
alogical Society o Utah iloko o ka hale- 
poepoe ma Salt Lake City, ma ka la 7 
o April 1933, ua hele mai na Ilikini o 
Washakie a hiki i ka heluna kanaha e 
kokua ma na hana o ia hui. Ua hai- 
olelo o Yeagha Timbimboo, a me kana 
keiki o Moroni Timbimboo, a ua hai 
paanaau mai o ke keiki a Moroni Ti- 
mbimboo i kekahi mau hoopomaikai i 
olelo ia iloko o kona Pomaikai Maku- 
alii, a ua hoike mai la ia i kekahi buke 
o kona mau Kupuna me na mookuau- 
hau o ewakaluakumamakolu hanauna o 
kona mau kupuna. Ma keia mau mea 
ke ike nei kakou ua hooko ia na wa- 
nana o Lehi e pili ana i kona mau ma- 
mo. Ke komo nui nei lakou iloko o ka 
Ekalesia a e hiki io mai ana ka wa e 
hooko ia ai na wanana a pau e pili ana 
ia lakou. 


Na Ninau 


1. He aha na kumu no ka emi loa 
ana o na lahui Ilikini? 

2. E Hooiaio mai ua hoomaka na 
mamo o Lehi a mahuahua ae? 


3. Ina ua hoomaka na mamo o Lehi 
e pii iluna ma ka heluna heaha na ku- 
mu no ia pii ana? 

4. E hoike mai i na olelo hoopomai- 
kai a Lehi maluna 0 ke poo o kana mau 
keiki o Lamana me Lemuela. 


5. Pehea e ko ai ka wanana a Lehi e 
piltana 1. ka: lilo ana ounagmamosa 
Lamana i poe ili keokeo? 

6. Pehea ko oukou manao, ua koe 
anei kekahi o na mamo a Nepai maluna 
o ka honua i keia wa? 

7. Ina aole, no keaha lakou i anai loa 
iaG : 


8° -Aia ‘hea ‘ka “aina shooilina so. cam 


poe mamao a Lehi? 


9. No keaha la kakou'i manao aio | 


na kanaka o ka Pakipika he poe mamo 
lakou no Lehi? 

Ka Poe Opio O Ziona. Ua kakau 
mai la o Elder David R. Roberts na mea 
i kakau ia malalo: ‘Ua olelo mai lao 
Malaki ke Kaula e pili ana i ka poe 
pono o ko kakou la: A e hele aku ou- 
kou, a e lele olioli, e like me na bipi 
keiki i kupalu ia.” (Malaki 4:2) He 
mea nani loa ko kakou ike ana i ka hoo- 
maka ia ana o ka hooko ia ana o keia 
wanana, no ka mea, o na keiki kane a 
me keikimahine, o ka hale o' Eparaima, 
i houluulu ia ma ka aina o Iosepa, aia 
no lakou e hana ikaika nei iloko o na 
Halelaa o ka Haku. Ua loaa ia lakou 
i ko lakou mau wahi pono iloko o ia 
mau halelaa; ke imi nei lakou i ko 
lakou poe make a ke hana nei lakou i 
ka hana e ola ai ko lakou mau ku- 
puna; e lilo ana lakou i mau Mea Hoola 
maluna o ka Mauna.o Ziona—e hana 
ana ika hanai oi aku mamua o na hana 
e ae a ke ao nei i hana ai, he hana a 


na kaula o ke au kahiko i himeni a i 
hauoli ai.. Na ka hana iloko o ka Ha- 
lelaa e hoolilo ia lakou he hanauna he- 
molele, he lahui laa, a e hoike mai ke 
Akua ia lakou, i ko lakou manawa, “i 
na mea i huna ia mamua aku o ka hoo- 
kumu ia ana o ke ao nei, ina mea e pili 
ana i ke kau o ka hoko ana i na mea 
ona kau a pau;” (berita A Me Na Ka- 
uoha 124:41) (Utah Genealogical Mag- 
azine Vol. 23, p. 120) 

Na Kanaka Hana Iloko O Ka Hale- 
laa No Ka Manawa E Hiki Mai Ana. 
Ua ninau aku la o Susa Young Gates 
i kona makuakane o Brigham Young ka 
ninau, peha la e hiki ai ke hoopau i na 
hana o ka halelaa no ka Iehulehu o ko 
kakou poe make e kali nei ia kakou. 
Ua pane mai la ia, e hiki mai ana ka 
manawa e hana ai ka poe akeakamai i 
na mea hana e hoopokole ai i na hana 
o ke kino, i mea e lawa ai ko kakou 

manawa e hana ina hana o ka halelaa. 
Ua kakau hoi o Elder Joseph Fielding 
Smith, o ka Papa Umikumamalua: 
“Aole e loaa ka molowa, E loaa ana i 
na ano hana ano hou; aole e like ana ka 
nui o ka manawa e hoohala ai ma na 
hana ku mau o kela a me keia la, ae 
oi aku ka mana e haawi ia ai no na 
hana a ke Akua. E hana mau ana na 
hoahanau iloko o na Halelaa e kukulu 
ia ana mao a maanei o ka aina. Oia 
hoi, e hoopiha ana lakou i na Halelaa 
ika hapa nui o ka manawa.” (Way to 
Perfection, p. 323) 

Iloko O Na Halelaa Lehulehu. Ua 
noonoo pinepine o Brigham Young e 
pili ana i keia kumuhana, a ua olelo 
mai la ia: ‘“O keia ka kakou e hana ai 
no ka poe noho maluna o keia honua. 
Ta’u e nana ia mea aole o’u makemake 
e hoomaha, aka e hana mau i ka laa 
pau, no ka mea ina kakou e noonoo e 
pili ana ia mea aole o kakou manawa 
e hoohala wale ai, no ka mea he hana 
nui loa no ia... .Aia no he mau ha- 
neri kaukani o na keiki kane a Iakoba 
e hana ana iloko o na halelaa....“E 
hele aku kakou ma ka Inoa 0 ke Akua 
o Iserela a e hana i ka hana no lakou 
(ka poe make) Aika wa o ka Mileniu, 
ke kaukani makahiki a na kanaka e 
aloha ai a e hoomana ai i ke Akua, e 
hana ai kakou i na halelaa a e hana 
iloko o ia mau hale no ka poe i moe 
no na haneri a me na kaukani maka- 
hiki—o lakou ka poe i makemake ai e 
apu i ka Euanelio ina ua hoike ia ia 
lakou, a e hoala kakou ia lakou ae hana 
i ke kaula hao a hiki pono aku ia Ada- 
mu.” 

Ua hoike mai la hoi oia e pili ana i 
kekahi wa nani “‘a hiki mai ke kaukani 
halelaa, a e komo na kauwa wahine a 
me na kauwa kane o ka Haku iloko 
olaila a e lawelawe no lakou iho a no 
ko lakou mau hoaaloha a hiki wale aku 
ika wa o Adamu.” 

Ua Makemake Loa ia Na Kanaka I 
ao Ia Ma Keia Hana I keia Wa. Ua 
ike no kakou ma na mea i hoike ia ae 
maluna e mahuahua ana keia hana o 
na halelaa a lilo ia kekahi hana nui he- 

wahewa. Ina e kukulu ia ana na ka- 


ukanai o na halelaa, alaila e komo aku 
ana na kaukani lima hana iloko o ia 
mau hale e hana ai i na hana olaila. 
E ao ia a e hoomakaukau ia keia mau 
lima hanae pono ai. Oiai ka imi ana i 
na mookuauhau, ke kakau ia ana oia 
mau inoa maluna o na palapala moo- 
kuauhau, a me ka hoomakaukau ia ana 
o lakou no na hana iloko o ka halelaa, 
he hana nui loa no ia, a e hoohala ia 
ana na makahiki, loihi ma ia hana, he 
mea maopopo lea he mea pono loa ia 
kakou e ao aku i na kaukani poe ma 
na loina naauao o keia hana. HE mea 
kupono loa e lilo kela a me keia hoa- 
hanau he kanaka noeau a makaukau loa 
ma ka imi ana, ke kakau ana a me ka 
hoomakaukau ana i na mookuauhau, no 
na hana iloko o ka halelaa. O keia io 
no kekahi o na hana koikoi loa e kau 
ia nei maluna o na poohiwi o na hoa- 
hanau o ka Ekalesia, ma na wahi a pau 
o ka honua, i keia kau hope nei. Aole 
keia he hana no ka poe oo loa wale no, 
aka he hana kupono loa keia no ka poe 
opiopio, no ka poe ikaika ma ka naau 
a pela hoi ma ke kino. He hana ku- 
pono loa keia no na‘keikikane a me na 
keikimahine o ko kakou Ekalesia. E 
ala e na Hawaii, na opio, ke kali nei ka 
poe make ia oukou, mai kaukai kakou 
a hiki mai ka napoopoo ana o ka la. 


E Maemae Oukou. Ua pinepine ko, 
ke Akua kauoha ana mai ia kakou “e- 
maemae oukou ka poe e paa nei ina 
ipa woskabiiaku. # Uaykauoha «mat. la 
hoi oia ia kakou: ‘TE ku oukou ma ke 
kuokoa a oukou i hookuokoa ia aku 
ai ;mai hoohihia ia oukou iho iloko 
ka hewa, aka, e hoomaemae i ko oukou 
mau lima, a hiki mai ka Haku;” 


Ina e makemake ana kekahi hoaha- 
nau e komo iloko o ka halelaa a e lawe- 
lawe i na hana laahia o ia hale, na hana 
i oi aku mamua o na hana e ae a pau, 
e malama oia i na kanawai a pau o 
ka Euanelio € pono ai. Aole loa he 
pono ke komo ka mea maemae ole iloko 
o ka hale maemae o ke Akua, no ka 
mea o kona hale laa no ia, ka wahi no 
ia e hoomaha ai oia maluna o keia ho- 
nua. He mea kupono loa i kela a me 
keia hoahanau e manao ana e noi aku 

i kona Bihopa a i kona peresidena paha 
e ae ia oia e hele i ka halelaa, e malama 
i ka Olelo Nauao, e uku piha i kona 
waiwai hapaumi, e noho me ka mae- 
mae a me ka moikolohe ole, e aloha 
aku i kona hoahanau me ia i aloha ai 
ia ia iho. Ina e hana i na hoahanau 
pela e lilo koke ana keia honua i para- 
daiso maoli, a e hiki koke ana mai ka 
la e hoihoi hou mai ai ka Haku e noho 
alii ai mgluna o ka honua. 

E Hoomakaukau Kakou Ia Kakou 
Iho No Na Hana Nui E Hiki Mai Ana, 
a No Ke Alaki Ana I Ka Hana O Ke 
Aupuni O Ke Akua: 


He Mea pono i kela a me keia_opio 
o ka Ekalesia e hoaahu ia ia iho me ka 
aahu piha o ke Akua. Ua ike ke Akua 
ika nui o na hoowalewale o Kakana i 
na keiki a kanaka i na la hope, a no ia 
mea ua kauleo pinepine mai la oia ia 
kakou, e kue ikaika i kona hoowale- 
wale ana mai, i ole haawi pio aku ia ia. 
Ma ka mokuna 27 o ka Berita A Me 
Na Kauoha ua hoke mai la ia ia Kakou 
ika kakou hana e hana aie lanakila aku 
ai kakou maluna o na hoowalewale a e 
hoomakaukau ia kakou iho no ke alakai 
ana i ka hana a ke Akua maluna o ka 
honua. 

“No ia mea, e hapai ae i ko olua mau 
naau a e hauoli, ae kaei i ko olua mau 
puhaka, a e lawe maluna o olua i Ko’u 
aahu koa holokoa, i hiki ai ia olua ke 
kupaa ma ka la ino, oiai ua hana olua 
ina mea a pau i hiki ai ia olua ke ku. 

“Nolaila, e ku me ko olua mau pu- 
haka i kaei ia me ka oiaio, me ke kau 
ana i ka paleumauma o ka pono, a o 
ko olua mau wawae i hawele ia me ka 
makaukau o ka Euanelio o ka maluhia, 

ke mea A’u i hoouna aku ai i Ko’u mau 
anela e haawi ia olua, 

“Me ka lawe pu ana i ka palekaua 
o ka manaoio, ka mea hoi e hiki ai ia 
olua ke kinai i na ihe wela a pau o ka 
poe hewa; 

“A e lawe i ka mahiola o ke ola mau 
loa a me ka pahikaua o Ku-u Uhane, 
ka mea A’u e ninini aku ai maluna o 
olua, ae lokahi e piliana ina mea a pau 
a olua e nonoi mai ai Ia’u, a e kupaa a 
hiki aku Au, a e kaili ia auanei olua 
iluna, a ma kahi A’u e noho ai malaila 
pu auanei olua.” (Berita A Me Na 
Kauoha 27: 15018) 

Na Ninau 

1. Heaha na pomaikai a na opio o 
keia mau la i loaa ai, a ko lakou mau 
makua i loaa ole ai? 

2. E Hoike mai i ka mahuahua o na 


hana o na Halelaa e hiki koke mai — 


ana? 


3. E hoike mai ika waiwaio ko kakou 


lawelawe ana i keia hana iloko o na 
Halelaa ma keia mua aku. 

4. No keaha la i lilo ai ko kakou 
noho ana me ka maemae imea e pono 
ai ke lilo kakou i mau alakai no ka hana 
o ka Ekalesia? 

5. Heaha ka hopena o ko kakou lIa- 
welawe ana i na hana i papa ia? 

6. Pehea la kakou e hoopakele ia ka- 
kou iho i na hoowalewale maalea o Ka- 
kana? 

7. Ina ua hoohaumia ia ka “‘Punawai 
O Ke Ola” ua hiki anei ke puapuai mai 
ka wai maemae? 

8. Ua hiki anei kakou ke loaa ka 
hauoli a me ka holo mua ma na hana 
maikai a pau ina kakou e hele ma ke 
ala o ka hewa a me ka uhai kanawai? 

KA HOOILINA (HEIR) A ME KA PILIKOKO ILOKO O NA HANA O — 
KA HALELAA. 


Ka like Ole Mawaena o Ka Mea Na- 
na I Hana a me Ka Hooilina. 
I ka wa i hoomaka ai na hana iloko o 
ka Halelaa no kapoe make, ua kakau ia 
ka mea nana i hana ika hana wale no. 
Nolaiala i ka hoomaka ia ana o ka 
hana iloko o ka Endowment House a 


me ka St. George Temple, mahope o 


kona hoolaa ia ana, ua kakou ia ka inoa © 


o ke mea nana i hana i ka hana, wale 
no, no na bapetiso ana, na sila ana a me 
na pomaikailaa. Aole i kakau ia ka 
inoa o kekahi hooilina (heir), 

Ua mahuahua loa na buke mooolelo 


! 


S 

o ka poe i lawelawe ia iloko o na hale- 
laa, a no ia mea ua hoomaka ia ka hana 
ia ana o kekahi papa kuhikuhi no ia 
mau inoa. Ua hoomaka ia ke kakau ia 
ana o kela a me keia inoa iloko o ka 
papakuhikuhi, aka ua ike ia e nui ana 
a e lehulehu ana ka nui o na buke pa- 
pakuhikuhi. A Nolaila ua noonoo ia 
ka mea kupono e hana ai i ole nui 
loa ka hana a nui loa hoi na buke ku- 
_hikuhi. Mahope o ko lakou noonoo 
akahele ana ua hooholo lakou e wae 
kekahi hooilina no kela a me keia oha- 
na, a e kakau ai iloko o ka buke moole- 
lo, ina inoa a pau o ia ohana malalo iho 
o keia hooilina, Ina ua lehulehu loa ka 
- nui o na hana lawelawe no kekahi oha- 
na ua hiki ke kakau ia keia mau inoa 
a pau iloko o ka buke mooolelo malalo 
iho o ka hooilina, a o ka inoa o ka hoo- 
ilina wale no ka i kakau ia iloko o ka 
papakuhikuhi. He mea no keia e hoo- 
pokole ai ka nui o ka hana. 


Ka Manao O Ka Hooilina (Heir). 
I ka hoomaka ia ana o ka hana ua ano 
kanalua kekahi poe, no ka mea ua hoo- 
maopopo ole lakou ka manao maoli o 
ka hooilina. A nolaila ua hana ia ke- 
kahi rula e maopopo ai a e hahai ai e 
ka poe hana a pau iloko o ka hale-laa. 
Oia rula ua hoike ia malalo iho: “O 
ka Hooilina oia no ke kane hanau mua 
o ka ohana, i bapetiso ia iloko o ka Eka- 
lesia i kona wa e ola ana.” Ina aole i 
_bapetiso ia kekahi kane o ka ohana 
iloko o ka Ekalesia alaila e lilo ka wa- 
hine hanau mua i bapetiso ia i hooilina 
no ka ohana, a hiki ika wa e hanau mai 
ai kana keikikane a e bapetiso ia oia 
iloko o ka Ekalesia alaila e lilo oia i 
hooilina no ka ohana. 

Aole Kupono E Hoololi Mau Ia Ka 
Hooilina. I ka wa e homaka ai ke- 
kahi ohana e hana i na hana no ka poe 
make iloko o ka hale-laa, he mea ku- 
pono loa e noonooakahele lakou a e 
wae me ke akahele i ke kane hanau mua 
loa o ko lakou ohana, i bapetiso ia i 
kona ola ana, a e hoolilo ia i hooilina 
no ka ohana. Mahope o ka wae pono 
ia ana o keia hooilina e like me ka rula 
i hoike ia aku maluna, aole kupono e 


hoololi ia ka hooilina, aka e homau i 


ka hana ana o ka hana no ka poe make 
no ia ohana, iloko o ka halelaa, malalo 
iho o keia inoa o ka “‘Hooilina.” Oka 
manao nui wale o keia kohoia ana o ka 
‘““Hooilina” oia no ka hanaia ana o ka 
hana me ka maalahia me ka huikau ole. 
I mea hoi e maalahi ai ka malama ia 
ana o na buke moolelo o ka Halelaa. 

Ina ua wae ia ke kanaka pololei ole 
no ka “Hooilina”, a ua ike ka ohana 
aole i wae ia ke kanaka pololei, a ua 
hoomapopo ia ke kanaka pololei no ia 
‘“Hooilina’”, alaila ua hiki no ke wae ia 
ke kanaka pololei, a e kakau ia kona 
inoa maluna o na palapala paihaka- 
haka ia no na hana o ka halelaa, pela 
hoi ma na aoao a pau o ka buke moo- 
olelo o ka ohana. Ae kakau ia hoi ma 
kekahi aoao mua o ka buke mooolelo 
o ka ohana i keia mau olelo: e hookomo 
ia ka la a me ka makahiki i hana ia ai: 
“Mamua aku o ka la—makahiki—o ka 
‘“Hooilina o keia ohana oia no o 


ka “Hooilina” no ka mea ua ike ia ma- 
muli o ka rula o ka Ekalesia oia no ka 
mea kupono e lilo i “Hooilina no keia 
ohana.” 


He mea maikai hoi ke hoike aku ka 
ohana i ke kakauolelo o ka halelaa, no 
keia hoololi ia ana, i hiki ai oia ke hoo- 
maopopo i kana mea e hana ai no na 
buke mooolelo o ka halelaa. 


Aole I Oi Aku Na Pomaikai A Me 
Na Kuleaa o ka “Hooilina” Mamua O 
Na Lala E Ae O Ka Ohana. E Like 
me ka mea i hoike ia aku maluna o ke 
kumu o ka wae ia ana o ka “‘Hooilina,” 
i mea e hiki ai ke maalahi a ke hoopolo- 
lei aii ka mookuauhau o ka ohana a me 
ka mooolelo o ka Halelaa. O kekahi 
kumu hoi i wae ia ai oia keia, i hiki ai ke 
hoike ia ka pilikoko o ka “Hooilina” i 
kela a me keia kanaka make i kakau 
ia maluna o na pepa paihakahaka o ka 
halelaa. Ua kau like ia ke koikoi o ka 
hana ana o ka poe ola no ko lakou poe 
make maluna o na lala a pau o ka oha- 
na. Ina ua ola ka makuakane o ka 
ohana nana no e alakai i na hanaae 
noho malu maluna o na lala o ka ohana 
ma keia hana nui iloko o ka halelaa. 

He mea maikai loa ke kukulu ia ana o 
na hui ohana no kela a me keia ohana 
nui o ka Ekalesia. Ina ua hana ia pela 
alaila he mea pono loa e alakai ka pere- 
sidena oia ahahui ohana i na hana a 
pau iloko o ka halelaa. 

Ka Hoomaopopo Ana I na Pilikoko 
o Ka Poe Make No Na Hana O Ka 
Halelaa. Aole i hiki ke hoike pololei 
loa ia na pilikoko o ka poe make a pau, 
oiai ua hoomaopopo ole ia ka pili o ka 
“Hooilina’”, i ka poe i make, i kekahi 
manawa. Ka hapanui o ka poe lawe- 
lawe iloko o ka halelaa ua kakau lakou 
ka pilikoko me ka huaolelo “relative”. 
Ua makemake loa ia e hoike piha ia ka 
pili, o ka “‘Hooilina” ika mea make, ina 
he hiki no ia ke haawi ia. 

Papa Pilikoko. I mea e hiki ai ke 
hoike ia mai ka pili maole o ka “Hoo- 
ilina”, i kela a me keia kanaka make, i 
kakau ia maluna o na paihakahaka o ka 
halelaa, ua hoike ia malalo na inoa o 
na pilikoko like ole o ka ohana. 


O na makua o ka makuakane a me ka 
makuahine o ka “Hooilina” oia no kona 
kupunakane a me kona kupunawahine, 
a nolaila oia no ko lakou moopunakane, 
grandson. 

O na makua o ke kupunakane a me 
ke kupuanawahine o ka “hooilina” oia 
no kona greatgrandfather a me great- 
grandmother nolaila he great grand-son 
oia no laua. 

O na makua o ke great-grandfather 
a me ke great-grandmother, oia no kona 
second great-grandfather a me second 
great-grandmother, a nolaila he second 
great-grandson oia no laua. 


Heirship Table 
The children of the heirs brothers or 


sisters are his nephews or nieces; he 
‘is uncle to them. 

The children of the heir’s nephews or 
nieces are his grandnephews or 
grandnieces, therefore he is grand 
uncle to them. 

The children of the heir’s grandneph- 
ews or grandnieces are his great 
grandnephews or great-grandpieces, 
therefore he is a great-granduncle to 
them. 


The children of the heir’s great-grand- 
nephews or great-grandnieces are his 
2nd great-grand nephews and 2nd 
great-grandnieces he is 2nd great- 
granduncle to them. 

The heir’s father’s brother or sister is 
his uncle or aunt he is nephew to 
them. 

The heir’s grandfather’s or grand- 
mother’s brother or sister is his 
grand-uncle or grand-aunt, therefore 
he is grand-nephew to them. 

The heir’s great-grandfather’s brother 
or sister is his great-granduncle or 
great-grandaunt he is great- grand- 

nephew to them. 

The heir’s 2nd _ great-grandfather’s 
brother or sister is his 2nd great- 
granduncle or 2nd great-grandaunt, 
he is 2nd great-grandnephew to 
them. 

The children of the heir’s uncle or aunt 
are his cousins, he is cousin to them. 

The children of the heir’s (1st) cousins 
are his 2nd cousins, he is 2nd cousin 
to them. 

The children of the heir’s 2nd cousins 
are his 3rd cousins he is 3rd cousin to 
them. 

The children of the heir’s granduncle 
or grandaunt are his 2nd cousins and 
he is 2nd cousin to them. 


~The children of the heir’s lreat-grand- 


uncle or aunt are his 3rd cousins and 
he is 3rd to them. 

The children of the heir’s 2nd great- 
grand-uncle or aunt are his 4th cou- 
sins, he is 4th cousin to them, etc. 

In case the heir is a female, the equiv- 
alent female terms should be used 
such as granddaughter, niece, aunt, 
sister, etc. 


N a Ninau 


1. Owai ka “Hooilina” ponoi o ka 
ohana? 

2. Heaha ke kumu o ka wae ia ana o 
ka ‘“‘Hooilina”? 

3. Ua oi aku anei ka hanoahano a 
me na pomaikai o ka “Hooilina” ma- 
mua o na lala e ae o ka ohana?” 

4. Ina ua makemake ia e hoololi ka 

‘“Hooilina” heaha ka mea pololei a 
pono e hana ai? 3 

5. Heaha na kumu kupopo no ka 
hoololi ia ana o ka “Hooilina” o ke- 
kahi ohana? 


6. He mea pono anei ka hoomaopo- 
po ana a me ke kakau ana i ka pili ma- 
oli o ka “Hooilina” i kela a me keia 
kanaka make i kakau ia iloko o ka moo- 
olel? 

ISERAELA O NA LA HOPE NEI 


E Kukulu ia Ke Aupuni. He mea~ 


pono loa ia kakou e hoopakele ia ka- 
kou iho mai ka hewa ae. Aole o kakou 
manawa e hoohala wale ai ma ka hana 
hewa ana, poho loa no ia manawa. Ina 
kakou e nana ina hana a ko ke ao nei 
e hana nei i keia wa, ke kaua, no lono 
o ke kaua, na hana hewa ana o kela a 
me keia ano, a hoomaopopo hoi ka nui 
o na hana i koe, i kau ia mai maluna 
o ko kakou mau poohiwi, e ike ana ka- 
kou ua pokole loa ka manawa, a ua nui 
hewahewa na hana, aole loa e hiki ia 
kakou ke haawi kekahi oia manawa wai- 
wai loa no ka hana ana i na hana e 
pomaiki ole ai, a e holo ole ai ka hana 
a ke Akua imua., 

E Nui Ana Na Hoololi Ana A Me 
Na Mea Hou E Hiki Mai Ana. Ke ike 
nei kakou i ka nui o na hana kupaia- 
naha o keia mau la. Ua ulu ae na ka- 
naka o ke ao nei ma ke akamai. Ua 
nui hewahewa na pomaikai o keia mau 
la. Ka automobile, na moku nui, na 
moku lele, na kaaahi, na telepona, na 
radio, a me na mea e ae he nui i haawi 
ia mai no ka pomaikaiokanaka. Eiano 
imua o ko kakou ipuka na la e hooko 
ia ai na wanana nui o na kaula e pili 
anaina la hope. Ua kau ia mai la ma- 
luna o ko kakou mau poohiwi ka hana 
nui o ke kukulu ia ana o ke Aupuni 
o ke Akua maluna o ka honua. No- 
laila, he mea pono loa ia kakou e hana 
me ka luhi ole, a me ka pono maoli, i 
ole hiki mai ka po mamua o ka pau ana 
o ka hana. E hoao ia ana na haipule. E 
hiki mai ana i na mea e hooeha ia ka- 
kou, e hoao ia ana kakou ma na ano a 
pau. Aka ina kakou e hocikaika a e 
hana me ka luhi ole a me ka paupauaho 
ole e lanakila ana kakou. 

E Hai Ia Ka Euanelio I Ka Hale O 


Iseraela. Ua nui na berita a me na ae 


~ Umi. 


like a ka Haku i hana ai me ka Hale O 
Iseraela ma na la hope. Ua nui na 
wanana o na kaula e pili ana ia lakou, 
ke ike nei kakou e hooko ia ana keia 
mau wanana a pau. Ke ike nei kakou 
e hai mua ia ana ka Euanelio i na 
Genetile, alaila e hai ia ana i ka Hale 
O Iseraela. 

E nee aku ana keia aupuni imua, no 
ka mea ua wanana ia pela e ke Akua, e 
kukulu ia ana o Ziona me ka nani maoli 
amekamana. E piha ana ia me ka ike, 
ka malamalama, a me na haawina a pau 
e hoomakaukau i na naau o na keiki 
a kanaka no ka launa pu ana me Ke 
Akua a me na kanaka Celesitiela e ae. 
E ao ia keia mau haawinae pono ai. E 
apu kakou i keia mau mea nani a pau, 
e kupaa ma ka aoao o ka oiaio, e mala- 
ma kakou ina kanawai Celesitiela alaila 
e lanakila ana o Ziona maluna o kona 
mau enimi e pau, e hai ia ana ka Eua- 
nelio i na kanaka a pau, a e hoomakau- 
kau ia ana ka houna no ka nohoalii ana 
mai o ka Haku o Iesu Karisto. 

Ka Hoola Ia Ana O Ka Poe Lamana. 
Ua wehi ia ka puka i ka poe o Lamana 
ma na piko o na mauna, a e hoomaka 
ana lakou a manaoio a e hoolohe i ka 
Euanelio. E hoopiha ia ana ko lakou 
mau alii me ka Uhane a ke Akua, a e 
ala mai ana lakou iloko o ko lakou 
ikaika, a e hanau mai ana he lahui ika 
la hookahi, no ka mea he poe mamo la- 
kou no Aberahama, a e hoola ia ana 
lakou me ka Hale o Iseraela, no ka mea, 
pela i olelo mai ai ka Haku, a ua haawi 
ia ia mau pomaikai i ko lakou mau ku- 
puna. 

Ka Hoihoi Ia Ana Mai AMe Ka 
Hoopomaikai Ia Ana O Na Ohana He 
Eia hou hoi na ohana he umi o 
Iseraela, aole kakou i ike kekahi mea 
e pili ana ia lakou koe wale no na mea i 

hoike ia mai e nakaula. Aia no mawa- 
ena o lakou na kaula, a mahope mai e 
hele mai lakou a e hahau i na pokaku, 
a e kahe mai na mauna hau imua o ko 
lakou mau alo, e kukulu ia ana he ala 
nui imua o lakou ae holo maiana lakou 
i Ziona, e loaa ana ia lakou ko lakou 
mau pomaikailaa, a e kauia ana ka lei- 
alii maluna o ko lakou mau poo e na 
keiki o Eparaima. E loaa ana ia lakou 
ko lakou mau pomaikai ma ka lima o 
Eparaima, ka hua mua _o ke Aupuni 


a ke Akua i keia hanauna, a e hoopaaia: 


na kane i ka Oithanakahuna ma Ziona, 
e like me na hoike ana a ke Akua. 

E Hoohuli Ia Ana Ka Poe Iudaio I 
Ka Ojiaio. Eia hou, eia no o Juda, oia 
hoi ka ohana a Iseraela kahi i hanau ai 
ka Haku O Iesu Karisto. Ua pinepine 
ko’u ike ana ia lakou e ku ana iloko o 
ko lakou mau hale halawai, me ko lakou 
mau maka i hoohuli ia i ka hikina, e 
kahea ana ika inoa 0 ko lakou Elohima, 
e wehe hou ia ka puka o ke kulanakau- 
hale o Ierusalema ia lakou, ko lakou 
hooilina no ia mai na makua mai, a e 
hoouna mai-ko lakou Shilo, ko lakou 
alii nana e hoopakele ia lakou. 

Aole a lakou manaoio iloko o Iesu 
Karisto, ua kau ka manaoio ole maluna 
o lakou, a e mau ia a hiki i ko lakou hoi 
ana i ko lakou home a i ko lakou ku- 


kulu hou ana ka halelaa nani, i oi aku 


ka nani mamua o ka halelaa mua, a 
mahope mai e hele mai ana ka Haku 
O Iesu Karisto io lakou la, a e hoike aku 
ana oia ina kina iloko o kona lima a 
ma kona aoao, a e olelo aku ana lakou 
ia ia “maihea keia mau kina i loaa ai ia 
Oe?” Alaila e pane mai ana oia. “Ilo- 
ko o ka hale o Ko’u mau hoaaloha.” 
Alaila e hoomaka ka weheia ana o ko 
lakou mau maka pouli, a e mihi a e uwe 
no lakou a me ka lakou mau wahine 
- mare, a ia manawa e lawe aku ai lakou 
ia Iesu Karisto i Mesia no lakou, a e 
hoomaka no lakou e ike i kahi a lakou 
ii auwana ai no na kaukani makahiki 
elua. | 

He Poe Lakou No Ka Hua O Abera- 
hama. ‘Ke mahalo nei au I ke Akua, 
ua kokoke mai ka la e hoihoi ia mai ai 


ka poe Iudaio. Ua makemake au e 
pule no lakou. He aloha no ko’u no 
lakou no ka mea he poe hua lakou no © 
Aberahama, a he lala no ka hale o 
Iseraela, a ua mau na olelo hoopomai- 
kai o ke Akua me lakou. He oiaio ua 
haule lakou mamuli o ka manaoio ole, 
a ua lawe ia ke aupuni a ua haawi ia i 
ka poe Gentile.... Ano, mana la hope, 
e lawe ia ke aupuni o ke Akua mai ka 
poe Gentile aku, a e hoihoi ia i kela a 
me keia lala a pau o ka hale o Iseraela; 
a i ka wa e hoihoi ia ia lakou e hoihoi 
ia ana me kona mau haawina, kona mau 
pomaikai a me kona Oihanakahuna e 
like me ia i paa ai mamua o kona lawe 
ia ana maio lakou aku.... 

“Nolaila e kupaa kakou a e imi ika- 
ika e kukulu ia ke aupuni o ke Akua 
me ka pono a e hooko i na hana a pau, © 
ae hoao e hoola ia kakou iho, ka kakou 
mau wahine, ka kakou mau keiki, ko | 
kakou mau mamo a me ko kakou mau 
hoaaloha, a me ka hale o Iseralea, a 
pela pu hoi ka poe Genetile ina lakou 
e hoolohe mai, alaila e hauoli ana ka- 
kou me ko kakou uku a kakou e loaa 
ai ma keia ola ana a me kela ao aku 
hoi.” (President Wilford Woodruff 


Journal of Discourses, 45:231 erc) 
Na Ninau 


1. Heaha kekahi o na hoololi ia ana 
ma ke ao nei mai ka wa i haawi ia keia 
haiolelo maka mahina o February 1857 
a hiki i keia wa? 3 

2. Ua hai ia anei ka Euanelio i ka 
Poe Lamana? 

3. He aha na mea i hana ia e kokua 
ia na Iudaio e hoi hou i Ierusalema? 

4. Heaha ka hana pono o na hoa- 
hanau a pau e hana ai no ke kokua ana 
ike kukulu ia ana o Ziona? 

5. I Ka Wa Hea E Hoolohe ai ka 
poe Iudai i ka Oiaio? 

6. He aha na mea a kakou i ike ai 
e pili ana i ka hoihoi ia ana mai o na 
Ohana he Umi? 

7. Heaha kekahi o na hana nui loae 
hana ia ana ma keia mua koke aku? 

MAMULI O NA BUKE MOOOLELO 


Ka Mea Nui E Noonoo Ai: “A e 
like me na mookuauhau i hoopaa ia 
ma ka honua, e pili ana i ko oukou 
poe make, a i hana ia me ka pololei, 
pela no hoi na mookuauhau i hoopaa 
ia ma ka lani.” 

Ua kauoha ia kakou ma ka hoikeana 
e malama kekahi mooolelo oiaio a po- 
no o na oihanalawelawe a pau i hana 


ia no ko kakou poe make. Aole i ma-_ 


nao ia he mau mooolelo keia ku i ka 
wa, aka e mau ia mau mea mai kela ha- 
nauna i kela hanauna. Ina ua hana ia ko 
kakou mau mooolelo me ka pololei, 
alaila, e hookolokolo ia ko kakou poe 
make ma na na mea iloko o keia mau 
mooolelo, e like me ko lakou hoopono. 
A mamuli o na hana e hana ia ana, me 
keia mau mooolelo, e lilo ana lakou i 
mau, mooolelo laahia, a o ko kakou 
mau mea waiwai loa io no lakou. 

1. E Kakau Ia Na Oihanalawelawe, 
e€ pono ai. I ka hoomaka ia ana o ka 
hana iloko.o na halelaa, ua ao mai la 
ka Haku i ke Kaula, a ua ao aku oia 
ina lala o ka Ekalesia, e malama ia ke- 
-kahi mooolelo oiaio o na oihana lawe- 
lawe a pau, i hana ia no ka, poe make, 
e pono ai. Ka hoike mua loa e pili ana 
ka bapetiso o ka poe ola no ka poe 
make ua hoike ia ma ka mahina o 
August, 1840. A ua hoomaka ia ka ba- 
petiso ana no ka poe make ma ia ma- 
hina ae. I ka hoomaka ia ana o keia 
hana, aole i maopopo lea ia ka waiwai 
a me ke ano o ka malama ia ana o ka 
mooolelo. Ua hana ia ka mooolelo po- 
kole wale no, ua hoike ia ka inoa o ka 
mea nana i hana, (oia hoi ka proxy) 
ka inoa o ka mea make i bapetiso ia, 
e ia, a me kona pili koko ia lakou. Ma 
-kekahi o na mooolelo mua ma Nauvoo 
aole i kakau ia ka la a me ka maka- 
hiki i hana ia ai. 

Ma ka la 1 o September, 1842, ua 
kakau ke Kaula i na hoahanau penei: 

“Ee oiaiao, penei ka Haku e olelo 
mai nei ia oukou e pili ana i ko oukou 
poe make: i ka wa a kekahi o oukou e 


bapetiso ia ai no ko oukou poe make, 
e noho pu mai kekahi kakauolelo, a e 
lilo oia i mea ike maka i ko oukou mau 
bapetiso ana; e lohe oia me kono mau 
pepeiao, i hoike ai oia i ka mea oiaio, 
wahi a ka Kaku; 

Ma ka oukou kakau ana a pau e ka- 
kau ia ia ma ka lani, kela a me keia 
mea a oukou e hoopaa ai ma ka honua 
nei e hoopaaia no ma ka lani; o kela 
a me keia mea a oukou e hookuu ai ma 
ka honua e hookuu ia no ma ka lani; 

A eia hou, e malama pono ia na 
mookuauhau a pau i hiki ai ia mau 
mea ke waiho ia iloko o na waihona 
buke-mooolelo o Kuu Halelaa Hemo- 
lele, e malama ia me ka hoomanao ana 
ia hanauna aku ia hanauna aku, wahi 
a ka Haku o na lehulehu.” (Berita A 
Me Na Kauoha 127:6-9) 

2. 7 Ike Maka Ia Na Mooolelo A 
Pau E Pono Ai. Elima la mahope mai 
ua leka hou aku ke Kaula: “Oia hoi, 
ua hai ia aku iloko o ka’u leka mua he 
mea pono e loaa he kakauolelo, e lilo 
i mea ike maka, a e lohe no hoi me 
kona mau pepeiao, i hana ai oia i 
mookuauhau oiaio imua o ka Haku. 

“Ano, e pili ana i keia mea,( he mea 
paakiki no hookahi kakauolelo e noho 
pu mai i na manawa a pau a e hana i 
na hana a pau. I mea e kapae ai i keia 
pilikia, he hiki ke koho ia kekahi ka- 
kauolelo iloko o kela a me keia apana 
o ke kulanakauhale, he mea i makau- 
kau pono no ke kakau pololei ana i ka 
mooolelo; a e akahele loa oia a polo- 
lei hoi ma ke kakau ana i na hana a 
pau, e hooiaio ana iloko o kana moo- 
kuauahau ua ike oia me kona mau ma- 
ka, a ua lohe oia me kona mau pepeiai, 
e hoike pu ana i ka la a me na inoa, a 
pela aku, a me ka mooolelo 0 ua hana 
holookoa la; e hoike ana hoi i-na inoa 
o kekahi poe ekolu malaila ia manawa, 
ina he poe kekahi malaila, he poe hoi 
e hiki ke hooiaio i ua hana la ikela a 
me keia manawa e kahea ia ai, i hooi- 
aio ia ai kela a me keia olelo ma ka 

waha o na hoike elua a akolu paha. 
“Alaila, e loaa ke kakauolelo nui, ia 
ia e haawi ia aku ai keia mau mookua- 
uhau e ae, i hoopili pu ia me na pala- 
pala hooiaio maluna ae o ko lakou mau 
inoa ponoi, e hooiaio ana he ioaio ka 
mookuauhau a lakou i hana ai. Alaila, 
e hiki no ke kakauolelo nui o ka Eka- 
lesia ke hookomo i ka mookuauhau ilo- 
ko o ka buke mooolelo nui o ka Ekale- 
‘sia, me na palapala hooiaio a me na 
ike maka a pau, me kana hoakaka po- 
noi no hoi, ua manaoio oia he oiaio ka 
hoakaka a me na mookuauhau maluna 
ae, mamuli o kona hoomaopopo ana i 
ke kulana mau a me ke koho ia ana o 
ua poe kanaka la e ka Ekalesia. Aika 
wa e pau ai keia i ka hana ia iloko o 
ka buke mooolelo nui o ka Ekalesia, 
ua hemolele no ia mookuauhau, a e 
hooko auanei ia i ka lawelawepaa me 
he mea la ua ike maoli oia me kona 
mau maka, a lohe hoi me kona mau 
pepeiao, a hana iho la i mookuauhau 
o ia mea hookahi iloko o ka buke moo- 
olelo nui o ka Ekalesia. | 


“FE manao ana paha oukou o keia 
ano o ka hana he hoopololei loa ia aka, 
ke hai aku nei au ia oukou he mea ia 
e hooko ai i ka makemake o ke Akua, 
ma ka hooko pololei ana i ka lawelawe- 
paa a me ka hoomakaukau ana a ka 
Haku i hoolala a hoomakaukau ai ma- 
mua o ka hookumu ia ana o ke ao nei, 
no ka hoola ana i ka poe make e make 
ana me ka ike ole i ka Euanelio.” 


(Berita A Me Na Kauoha 128:2-5) 
3. O Na Mea I Kakau Ole Ia Ma Ka 


Honua. Ua hoomau aku ka olelo o ke 
Kaula, penei: “Ano, o ke ano maoli o 
keia lawelawe-paa aia no ia iloko o ka 
mana o ka Oihanakahuna, ma ka hoike 
ana o Karisto, maloko olaila i haawi ia 
ai, o ka mea a oukou e e hoopaa ai ma 
ka honua nei e kakau ia no ma ka lani, 
a o ka mea a oukou e hookuu ai ma ka 
honua nei e hookua ia ma ka lani. A i 
ole, ma kekahi olelo ana, e lawe ana 
hoi i ka unuhi ana ma kekahi nanaina 
okoa, o ka mea a oukou e kakau ai ma 
ka honua nei e kakau ia no ma ka lani, 
a o ka mea a oukou e kakau ole ai ma 
<a honua nei aole e kakau ia ma ka 


lani; no ka mea, mailoko mai o na buke 
e hookolokolo ia ai ko oukou poe make, 
mamuli o ka lakou mau hana ponoi. 
* * * Ae like me na mookuauahau i 
hoopaa ia ma ka honua e pili ana i ko 
oukou poe make, a i hana ia me ka 
pololei, pela no hoi na mookuauhau i 
hoopaa ia ma ka lani.” (Berita A Me 
Na Kauoha 128:8, 14) 

4. I Hana Ia Me Ke Pololei. Ma 
ma mea i hoike ia ae maluna, ua ike 
kakou, ina e apono ka Haku i na moo- 
olelo i hana ia, e hana ia me ka oiaio 
a me ka pololei e pono ai. Ua hana ke 
Akua i na mea hoopono a pau, e hoopo- 
lolei ai ka hana ia ana o keia mooolelo. 
E noho mai na hoike'e pono ai, e ike 
ai a e lohe pono ai lakou i na hana i 
hana ia. Maluna o ko lakou hoike e 
hooiaio ia ai na mooolelo o ka halelaa. 

Ma na mea i hoike ia maluna ke ike 
nei kakou, i ka wa i hana ia ai na moo-— 
olelo me ka oiaio ole, aole loa e hooko- 
lokolo ia ka poe make mamuli o ka 
mea i hoopaa hewa ia, aka mamuli 0 na 
mooolelo i hana ia me ka oiaio. — Eia 
hou ae, ina aole i hoopaa ia ka mooole-. 
lo o ka lawelawe-paa i hana ia me ka 
pololei ma ka honua nei, mamuli o ka 
olelo o ke Kaula, aole ia i hoopaa ia ma 
ka lani. 


Mamuli o keia mau mea oiaio, ke 
ike nei kakou, o ke kakau pololei ia 
ana o ka lawelawe-paa i hana ia iloko 
o ka mooolelo, ua like kona waiwai 
me ka lawelawe maoli ia ana o ia hana. 
Ua like a like ka waiwai o ka hoopaa 
ia ana o ka mea i hana ia iloko o ka 
buke mooolelo, me ka hana ia ana o 
lauhana: 

5. Ka Kakou Hana Pono Mau O Ka 
Hoopololei Ia Ana O Na Mea Hewa 
Ioko O Ka Mooolelo. I ka hoomaka 
ia ana o ka hana iloko o na halelaa, 
aole i like ka pololei o na mooolelo me 
na mooolelo i malama ia i keia mau la. 
Ua ike no kakou i keia wa, e hoomao- 
popo lea ia kela a me keia kanaka 
make, i manao ia e lawelawe nona ilo- 
ko o ka halelaa. E hookaawale pono ia 
oia, e huikau ole me kekahi kanaka 
make e ae. I ka wai hoomaka ai ka hana 
ma Nauvoo, ua kakau ia iloko o ka 

mooolelo i ka inoa o ka mea make, i 
ka la, ka mahina a me ka makahiki i 
hanau ai, wale no. Ua hoopaa ia na wa- 
hine i mare i ke kane mamuli o ka inoa 
o ka lakou mau kane, oia hoi ua kakau 
ia ko lakou mau inoa mua me ka inoa 
o ka lakou mau kane. Oiai ua mare ia 
kekahi mau wahine elua a ekolu paha 
manawa, ua nui loa ka huikau o ka 
mooolelo. 

Mamuli o keia huikau, mahope mai, 
ua kakau ia ka inoa hanau o ka wahine, 
a ina ua sila ia oia i kana kane mare, 
ua kakau pu ia ka inoa o kana kane me 
kona inoa hanau ponoi. 

Ke hoao nei ka Genealogical Soci- 
etty of Utah i keia manawa e hoopolo- 
- lei i keia mau mooolelo o ka Halelaa o 
Nauvoo. Ke hoao nei lakou e huli i ka 
inoa hanau o kela a me keia wahine, a 
me na mea e aee pili anai ka la a me 
ka wahi i hanau ai, a me na mea e ae 
e hoopololei a e hooiaio ai ka buke 
mooolelo o ia mau la. O ka mea i make- 
make ia oia no ka inoa piha, ka wa a 
me ka wahi i hanau ai, ke wa'i make 
ai, ka inoa o ka makuakane a me ka 
makuahine, ka wa mare a a me ka 
inoa o kana kane ai ole o kana wahine. 

A pela hoi, he mea pono e hoopolo- 
_ lei ia na mooolelo o kela a me keia ha- 
lelaa, ina ua hewa ka mooolelo. Aka 


e hooiaio piha ka oiaio o na mea i hoike 
ia mai, mamua o ka hoololi ia ana o ka 
mooolelo kahiko. 

Ina ua ike kekahi mau lala o ka Eka- 
lesia, ua hoouna ia ka mea oiaio ole i 
ke halelaa a ua kakau hewa ia maloko 
o na buke mooolelo o ka halelaa, he 
mea pono loa e hoouna lakou i na mea 
oiaio ika Genealogical Society of Utah. 
Malaila e hoopololei ia ai fa mooolelo 
iloko o ko lakou lima, a na lakou e 
hoopololei ai hoi ma na buke o ka ha- 
lelaa. Ma ka lokahi o na hoahanau a 
pau wale no, e hiki ai ke hoopololei ia 
ai keia mau mooolelo waiwai loa. He 
hana nui a waiwai loa keia. 

Ma na mea a pau i hoike ia ae ma- 
luna ke ike nei kakou, o keia malama 
ia ana o na buke mookuauhau he hana 
nui a koikoi no ia. Ua kau ia keia hana 
maluna o ko kakou mau poohiwi e ko 
kakou Akua. Pehea la oukou e na hoa- 
hanau Hawaii? Ke malama nei anei 
oukou i ko oukou mau buke mookuau- 
hau o ko oukou mau ohana, aole paha? 
Ke hoao nei anei oukou e hoomakau- 
kau ia oukou tho no ka hana o ka hale- 
laa o ke Akua, aole paha? Ko, oukou 
mau ninau keia e pane ai. Aia no iloko 
o ko oukou mau lima ke ola a me ka 
make. E akahele kakou aole i nui ka 
manawaikoe. E ala, e hana! 


Haawina 25 


NA MOOOLELO MOAKAKA A POLOLEI 


Ke Kumuhana: Ke kakau ia ana o 
na mookuauhau a me na moolelo 
halelaa me na hewa ole mamuli o keka- 
kau -moakaka ana a i ole ma ke kakau 
ana ma ka typewriter. 

Ua nui hewahewa na mea hewa i ka- 
kau ia iloko o na mookuauhau i hoouna 
ia ina halelaa, kekahi mamuli o ka 
awiwi loa o ka hana ia ana, kekahi ma- 
muli o ke ano moakaka ole o ka lima 
kakau a me ka pela ana o na inoa, ke- 
kahi mamuli o ka haule maole ana o 
kekahi hapa o ka mooolelo, a me ka 
heluhelu ole ia ana mamua o ka hoo- 
una ia ana i ka halelaa. O ka hope o 
_ keia mau hewa oia no ka hana papalua 


a papakolu ia ana o ka hana, a me ka 
pololei ole o ka mooolelo e like me 
ke ao ana o ke Akua. 


1. Na Hewa Maamau. Ua noho o EI- 
der Harry H. Russell i luna no ka Tem- 
ple Index Bureau no na makahiki loihi, 
a ua helu oia i na miliona o na moo- 
olelo o na poe make, a ua hookomo 
oia iloko oka pahu mooolelo ka Index 
Bureau.Mailoko mai o keia hana ana i 
hana ai, ua ike oia i na kumu nui no 
na hewa iloko o keia mau mooolelo. 
Ua hoike ia maanei na kumu ana i 
hoike mai ai: 

“Lima kakau maikai ole;” “na hoo- 
pololei ana i hiki ole ke heluhelu ia;” 

ke kakau piha ole ana o na mea a pau 
i ike ia; aole i kiko ia ka ‘i? a hoopiha 
ia katy kakau pu iazanaikan ta ane 
ka’? i ka wa i kakau pu ia iloko 0 ka 
huaolelo hookahi; kakau ia ana o ka 
‘uw’ ma kahi O ka ‘n;’ ke kakau ia ana o 
ka ‘g’ e like me ka ‘y;’ ke kakau ia ana 
o ka hua ‘S’ e like me ka hua nui ‘L;’ 
ke kakau ia ana o ka hua ‘7’ e like me 
ka hua ‘9;’ ke kakau ia ana ka hua ‘5’ 
e like me ka hua ‘3.2? Mamuli o keia 
mau kakau pololei ole ana ua nui na 
hewa iloko o na mooolelo o ka halelaa. 
Aia no ka nui o keia hana maluna o na 
hoahanau, e hoopololei a e kakau po- 
lolei i ka lakou mau mooolelo. Ina e 
makemake ana oukou e pololei ai na 
hana, alaila, e hoouna mai i na moo- 
olelo pololei. Aole pono oukou e ma- 
nao ua hiki ke hana ia na hana mana 
ma ka hoao ana e heluhelu i ko oukou 
mau lima kakau, oiai ina e akahele ou- 
kou alaila, e moakaka ka lima kakau 
o ka mooolelo, a e pololei ana ka moo- 
olelo i kakau ia ma ko oukou moo- 
olelo.” 


I kekahi mau makahiki i hala ua 
loaa kekahi kanaka imi mooolelo i ke- 
kahi inoa o ka ohana Bingham iloko o 
na buke mooolelo o Sheffield York- 
shire, e hoike ana mai ua mare o 
Thomas Bingham i kekahi wahine ana 
i manao ai ua kakau ia o Anna Sten- 
ton. Mahope mai ua heluhelu ia e ke- 
kahi kanaka akamai ma ia hana a ua 
kapa ia oia o Anne Fenton. O ka hua 
nui mua a ke kanaka mua i kakau ai 
ua heluhelu oia he ‘S’ oiai ua kakau 
ia ma ke ano kakau ana o ke ao kahi- 
ko penei “ff.” Ua manao ka mea mua 
i kamaaina ole ai me na kakau kahiko 
Ova £2 muashe.“S”. nouwalsoskean 
elua he “t” no ia. He mea maopopo 
ua nui eS hana( a ua nui na hewa i 
hana ia ma ka huli ana i na mookuau- 
hau o keia wahine nana i mare ia Thom- 
as Bingham, mamuli o keia kakau he- 
wa ia ana o ka inoa pololei. 

Na Mea E Hana Ai E Hawa Ole Ai 
Ka Mooolelo. Aole kupono e ae ia ke- 
kahi mea lima kakau moakaka ole e 
kakau i ka mooolelo. O ka poe e make- 
make ana e kakau i na mooolelo no ka 

halelaa, a me na buke mooolelo o ka 
Elalesia, e ao ikaika no lakou e hiki ai 
ia lakou ke kakau me ka lima kakau 
maikai a moakaka. E pono lakou e ka- 
kau i na “a” a me na “‘o” me ka polo- 
lei, a pela fai na hua e ae. Ina e hoao 
mau e hoomaikai ai ko oukou lima ka- 
kau e lilo ana ia he lima kakau moa- 
kaka a maikai loa. O ka mea nui e hoo- 
holo ai oukou, e kakou ia ana ko ou- 
kou mau mooolelo me ka moakaka a 
me ka pololei. Mahope o ke kakau ia 
ana o ka mooolelo, e heluhelu oukou 
me ke akahele e hoomaopopo ina ua 
komo kekahi mau hewa iloko o ka 
mooolelo, a e hoomaopopo hoi ina ua 
moakaka a maikai ke kakau ia ana. 
Na Mea E Maikai Ai Na Mooolelo 
i Kakau Ia Maluna O Ka Typewriter. 
O keia ka la o na typewriter, a ke ma- 
naoio no makou ua kokoke mai ka ma- 


nawae kakau ia ka hapanuio na moolelo 


no na hana o ka halelaa me ka type- 
writer. Nolaila o ka poe opiopio a pau, 
he mea maikai loa ia, e ao lakou i ke 
kakau ana maluna o ka typewriter, ala- 
ila e lilo io oia i mea kupono loa e ma- 
lama ina mooolelo like ole, me ka po- 
lolei a me ka moakaka. 

Ina ua kakau ia ka mooolelo me ka 
typewriter, alaila ua hoopololei ia ka 
hapa nui o na hewa i hoike ia ae ma- 
luna, no ka mea ina ua kakau ia ma- 
luna o ka typewrite aole e hiki ana ke 
hoohewa ia na hua i kakau ia. Ma ka 
typewrite aole hiki ke kahau ia ka “u” 


no ka “ny akan a: now kaee oe = 


et no kali kayN Svenska “L» Va 
oi loa aku ka moakaka o ka mooolelo 
i kakau ia maluna o ka typewriter ma- 
mua o ka lima kakau maikia loa. Aole 
i hiki ke hoohewa ia ma na ano a pau. 

Aka, ua nui na hewa e ae i hiki ke 
hana ia me ka typewriter, ina aole i 
akahele loa ka mea nana e kakau i ka 
mooolelo. Penei: ua hiki ke kiko ia ka 
“r”? ma kahi oka “t” no ka mea ua koko- 
us no ia mau hua ma ka typewriter, pela 
hoi ka “j” a me ke “k.” Ina ua kiko 
hewa ia kekahi hua alaila ua hoololi 
loa ia ka inoa, a ua lilo ia he mea e 
huhewa ai na mea a pau o ka mooolelo. 
Nolaila o ka mea kupono loa e hana 


. 

ai oia hoi keia; e hana me ke akahele a 
me ka noonoo, a mahope o ka pau ana 
o ke kakau ia ana o ka mooolelo, e he- 
luhelu akahele hou ia-ka mooolelo e 
pono ai, i mea e maopopo ai ina paha 
ua hewa ma kekahi mau mea, he mea 
no keia e pono ai, i mea e pololei ai ka 
mooolelo, oka mooolelo pololei ole aole 
ia he moolelo. 


Na Ano Lima Kakau Likeole. Ua ike 
no oukou a pau aole i like na lima ka- 
kau o ka poe a pau. Ka lima o kekahi 
poe ua okoa loa, aole i ku like me ke- 
kahi lima kakau ku mau, a no ia mea 
ua hiki ole ke hoomaopopo ka hua i 
kakau ia, a ma ia ano e komo nui ai na 
- mea hewa iloko o ka mooolelo. O ka 
poe e mano ana e lilo lakou i poe ka- 
kau mooolelo he mea pono loa e hoao 
lakou e kakau ko lakou mau hua pala- 
pala e like me ka mau i hike ke helu- 
helu ia me ka hewa ole. 


I ka wa kahiko aole i like ka lima 
kakau o kanaka, me ka lima kakau o 
keia mau la, a no ia mea ua hiki ole 
ka poe o keia mau la ke ike ka hua i 
kakau ia. E like me keia ka hua “e” o 
ia mau makahiki, ua ano like me ka 
' hua “o.” Ina ua kakau ia ka inoa 
“Been” a ua hewa ka mea kakau me 


kona manao ana o ka “e” he “fo” no 


ia, alaila e lilo ana ka inoa “Been” he 
“Boon,” a e huhewa ana ka moolelo. 
Ua nui no na mea like ole o ka lima 
kakau o ka wa kahiko me ka lima ka- 
kau o keia mau la. Ma keia mau mea 
ke ike nei kakou he mea kupono loa 
e kakau ia ka mooolelo me ka lima ka- 
kau moakaka loa, i hiki ole ke hoohe- 
wa ia. A o ka mea maikai loa, e kakau 
ia ma ka typewriter. Ina oukou e helu- 
helu ana kekahi mooolelo i kakau ia 
e kekahi poe, a e kakau ana oukou i 
na mea i kakau ia iloko o ko oukou 
mooolele a i ole maluna o na mooolelo 
halelaa, e akahele loa oukoui i ole ka- 
kau hewa ia a ma ia mea e hoololi loa 
ai ka inoa. 

E manao ana paha kekahi o oukou 
aole keia he mea nui, aka, ina ua hewa 
ka mooolelo, aole ia he mooolelo. A 
ina e kakau hewa ia ka inoa o kekahi o 
ko kakou mau kupuna pehea e hoopo- 
lolei ia ai ma ia mua aku, a pehea hoi 
e lilo ai ko kakou buke mooolelo i 
mooolelo oiaio. Ina ua kakauia ka inoa 
o “Kamehameha” ma keia ano ‘Ka- 
mohamoha,” ua hiki anei oukou ke 
ike o ka Moi nui no ia o ko oukou Ia- 
hui, a ua hiki anei oukou ke ike ka 
inoa o kona mau makua a me kana mau 
keiki, oiai ua hoomaopopo ole oukou 
owai la ia kanaka. 


Haawina 26 


NO KA POE HEA KAKOU E HANA AI I NA 
HANA O KA HALELAA? 


Ke Kumuhana: Heaha ke kuleana 
hana iloko o ka halelaa o kela a me 
keia hoahanau, a no wai la oia e hana 


ae eA hana o ka‘ halelaa. 


_ Aole i moakaka i na hoahanau a 

pau( heaha ko lakou kuleana hana, no 
ko lakou poe make, iloko o ka halelaa 
o ke Akua, oiai ua kaupalena ia ka ha- 


na. E hoike ia ana iloko o keia haawina 


na rula i hana ia e hoike ana ia oukou 
ka oukou hana i ae- ia, no ko oukou 
poe make, a me ka oukou mau moo- 
olelo e huli ai a e malama ai no ka poe 
make. 


1. Na Rula E Hahai Ai I Ko Oukou 


Imi Ana I Na Mookuauhau o Ka Poe 
Make. Ma na rula o ka halelaa ua ae 
ia kela a me keia kanaka e hana i na 
hana o ka halelaa no kona koko ponoi 
wale no. Aole i ae ia e hana lakou i na 
hana no na “hoaaloha,” a me na ka- 
naka mawaho ae o ko lakou ohana po- 
noi, ke ole e noi aku lakou i ka Peresi- 
dena o ka halelaa a ae mai oia e hana 
ia ka hana no ia poe “hoaaloha.” 

U hooholo ia e na luna o ka Gene- 
alogical Society of Utah, aole ia he 
mea pono e lawe wale ia na inoa o ka 
poe make no lakou na inoa i kulike ai 
me kou inoa, a i hanau paha ma kahi 

o kou mau kupuna i hanau ai, me kou 
ike ole ana he poe pili koko maole no 
lakou ia oe. He mea kupono loa e hoo- 
iaio maole aku he poe pili koko io no 
lakou i kou ohana, i hiki ai oe ka hana 
ina hana sila no lakou me ka hewa ole. 

He mea kupon o loa i kela a me keia 
hoahanau e imi i na inoa a pau i ma- 
nao ia he mau hoahanau lakou, a e 
kakau iloko o ka mooolelo o ka ohana. 
Aka he mea pono hoi e kakau ia ka 
inoa o ka makuakane a me ka makua- 
hine, a me na keiki a pau o kela a me 
keia ohana, i hiki ai ke ike ia ka pili 
koko maole o ka “Heir,” (Hooilina) i 
kela a me keia kanaka make. Ina ua ike 
ia ka makuakane a me ka makuahine 
o kela a me keia kanaka make, alaila, 
ua hiki ke ike ia kona pili koko maolea 
ua hiki ke hana ia na hana o ka hale- 
laa me ka hewa ole. Ua hiki ke sila ia 
ka wahine i kana kane a me na keiki i 
ko lakou mau makua. Ua ike no kakou 
aole loa ia he mea pono e sila hewa ia 
kekahi wahine i kekahi kanaka, oiai 
aole laua i mare i ka wa e ola ana, aole 
ia he mea pono e sila hewa ia kehahi 
keiki i kekahi kanaka oiai aole ia o 
kona makua ponoi. A no ia mea, he 
mea pono loa e hooiaio ka pili koko 
maole o kela a me keia kanaka make 
mamua o ka hana ia ana o ka hana o 
ka halelaa nona. He hana laahia loa 
keia; aole loa i hiki ke hana ia me ka 
pupuahulu a me ke akahele ole. 

2. Ua Hoike Ia Mai Ka Mea Kupono 
E Hana Ai. Ma ka Hui Nui i malama 
ia ma Salt Lake City, Utah, ma ka ma- 
hina o April makahiki 1894, ua kahea 
o President Wilford Woodruff ia 
George Q. Cannon, e ku mai a e helu- 
helu i na hoahanau i akoakoa mai iloko 

oia hui, i ka mokuna 128 0 ka Berita 

A Me Na Kauoha. Mahope mai oia 
heluhelu ia ana, ua ku mai la ia a ua 
haiolelo mai la i na hoahanau, wahi ana 
ia manawa: 

“E makemake ana au e hoakaka aku 
ia oukou i na mea a kakou e hana ai 
i keia wa * * * * Aole kakou i hana i 
keia mau mea a pau no ka hooko ia 
ana o na hoikeana o ke Akua ia kakou, 
ma ka sila ana o na puuwai o na makua 

i na keiki a me na keikj i na makua. 
* * * Ua pule au no keia mea, a ua pule 
hoi ko’a mau: hoahanau, * * * a o ka 
hana pono au i makemake ai, i kela 
kanaka a me keia kanaka nana i noho © 
peresidena ai maluna o kekahi halelaa, 
ina, aole hoike mai ke Akua kekahi 
mea e ae, oia hoi keia, e sila ia kela a 
me keia kanaka i kona makua ponoi. 
I ka wa e hana ia ai ka endowment (po- 
maikailaa) no kekahi kanaka, e sila ia 
oia i kona makuakane ponoi, aole ia 
Wilford Woodruff, aole hoi i kekahi 
kanaka mawaho ae o kona ohana po- 
noi. O keia ka makemake o ke Akua i 
keia poe kanakas* 2" 

“Ma ko’u pule ana, ua hoike mai la 
ka Haku ia’u, o ka’u hana pono keia 
e kauoha aku ia Iseraela a pau, e hoo- 
ko pono lakou i keia loina i hooko ia 
ka wanana, a’u e haawi aku nei keia — 
poe kanaka. Ke olelo aku nei au i na 
kanaka a pau e hana ana iloko o na ha- 
lelaa, e hooko pono i keia ao ana, alai- 
la e nee ana kakou i hookahi kikoo 
imua. Ua kukakuka makou me ko’u 
mau hoakuka e pili ana i keia mea, a 
ua lokahi no makou maluna o keia 
mea, a mahope mai ua hoike aku no 
makou ina Aposatola a pau, a ua hoike 
mai ka Haku ia lakou a pau, oia io no 
ka Olelo a ke Akua ia lakou. Aole au 
i ike kekahi mea iloko o keia Ekalesia 
i oi aku ka lokahi mamua a keia loina. 
Ua lokahi lakou a pau ma ia mea, a 
o ka kakou mea pono iae hana. O ke- 
kahi Loina kupono keia no kakou e ha- 
hai ai mai keia manawa aku. * * * 


“Ua makemake no makou i na Hoa- 
hanau o Na La Hope mai keia manawa 
aku e imi i ko lakou mau laina kuau- 
hau e like me ka hiki ia lakow ke hana, 
a e sila ia i ko lakou mau makuakane a 
me ko lakou mau makuahine. E sila ia 
na keiki i ko lakou mau makua a e 
hoopiha ikeia kaulahao e like me ka 
hiki ia oukou ke hana. O ka makemake 
keia o ke Akua i keia poe kanaka.” 
(Genealogical Magazine 13:148-149) 

3. Ka Kakou Hana Pono E Imi I 
Ko Kakou Laina Kuauhau. Mahope 
koke o ko President Woodruff hoike 


ana i keia i na hoahanau ua olelo mai 

la o President George Q. Cannon: 
“Ua ili maluna o kakou i ke koi- 
koi o ka imi ana i ko kakou laina kuau- 
hau; o ka kakou hana pono e hana ai, 
e sila ia i ko kakou mau makua, i ma- 
lama ia ko kakou laina kuauhau; i hiki 
ai ia kakou ke malama i ko kakou mau 
ohana ma ka laina pololei. * * * O ke- 
kahi hana maamau mawaena o kekahi 
o na hoahanau, kekahi o na kane o me 
na wahine, oia hoi keia, e hoakoakoa 
i na inoa o na ohana, me ka nana ole, 
he pili koko paha aole paha, a e lawe- 
lawe ina hana no lakou. Aka ua hiki 
no oukou ke ike i keia wa, o ka kakou 
hana maikai e hahai i ka olelo a ke 

Akua ia kakou. He mea no ia e akahele 
~ ai kakou e loaa ka pili koko maoli, ae 
loaa hoi na inoa o na keikikane a me 
na keikamahine o na keiki a kanaka, 
e sila pono ia i ko lakou mau makua. 
* * * Hle mea no ia e hoakaka i ka 
_laina kuau hau, * * * ae ike ana kakou 
e moakaka ana i na mea a pau, a e ha- 
hai kela a me keia kanaka i kona laina 
kuauahau a e ike ana kakou i ko kakou 
pili ia lakou. 

"Na keia kauoha i haawi ia e ke Akua 
i kana kauwa ,ia Wilford Woodruff, e 
hoomakaukau ia kakou e hele aku me 
ka makaukau e hoohanohano i ko ka- 
kou poe make, ae hana i na mea a pau, 
i hiki ai ia kakou ke hana, no ko la- 
kou hoola ia ana, e hoopaa ia ana ko 
kakou aloha maluna o ko kakou mau 
kupuna aole maluna o na kupuna o 
hai. Ma ko kakou hoohanohano ana i 
ko kakou mau kupuna me keia ,e ma- 
lama hoi ana kakou i kela kanawai ka- 
hiko, maluna ona i kau ia ai kekahi 
mau pomaikai nui:” E hoomaikai oe i 
kou makuakane, a me kou makuahine; 
i loihi ai kou mau la maluna o ka aina 
a Iehova o kou Akua i haawi mai ai 
ia oe.” 

4. Ka Kakou Misiona Palua. Aole i 
hiki ia kakou ke hoomaopopo hewa i 
na olelo ao moakaka loa e like me keia. 
Me keia hoike ana, mai ka Haku mai, 
ua kahea ia kakou a pau no kekahi 
misiona palua: 

1. E imi i ko kakou mau kuauhau, 
oia hoi ko kakou mau laina makua a 


pau, e huli iloko o na mooolelo a pau, 
no na inoa o ko kakou poe kupuna, a hi- 
ki aku i ka hanauna mua loa; alaila e ka- 
kau ia keia mau kuauhau, ka makua- 
kane ka makuahine a me na keiki ma 
ka ohana hookahi, kela a me keia ohana 
a pau; a pela e hana ai na kuauhau 
mai kekahi ohana i kekahi ohana. 

2. Esilaikela ohana keiki a me keia 
ohana keiki i ko lakou mau makua, a 
pela e sila ia ai kela hanauna i kela 


-hanauna a hiki aku i ka ohana mua loa 


i loaa ai ia kakou. I mea e hiki ai ia 
kakou ke hana ina sila, e hana mua ia 
na bapetiso a me na pomaikailaa e 
pono ai. O ka sila ana ma ke kuahu laa 
o ka halelaa oia no ka oihana lawe- 
lawe kiekie hemolele loa. 

5. Aole He Ala E Ae Mawaho Ae 
O Ke Ala A Ke Akua I Hana Ai. Aole 
he ala e ae e hoola i ko kakou poe 
make, o ke ala a ke Akua i hana ai 
wale no. Aole hiki ia kakou ke kala ia 
kakou iho no ko kakou hana ole ana 
e like me ka ke Akua i kauoha mai ia 
kakou e hana. He mea maikai ko ka- 
kou kokua ana ia hai aka o ka kakou 
hana koikoi e hana no ka pomaikai o 
ko kakou mau ohana iho. Olelo mai 
la o Brigham Young: 


“Ano, oukou na keiki a pau, ke nana 
nei anei oukou no ka hoola ia ana o ko 
oukou mau makua? No ka mea, ua 
loaa ia ko kakou mau kupuna ka olelo 
paa, aole e poina ko lakou hua ia la- 
kou. Ia oukou na keiki o na makua, e 
nana pono oukou i keia mau mea. E 
komo oukou iloko o na Halelaa a e 
lawelawe no ko oukou mau kupuna.” 

6. Na Mea A Ko Kakou Poe Make 
I Makemake Ai Ia Kakou E Hana. Ina 
paha ooe kekahi kanaka make iloko o 
ke ao o na uhane, e kali ana no kou 
mau hoahanau e ola ana maluna o ka 
honua e hana i kekahi mau hana nou 
e ola ai. No wai ka hana kupono au i 
makemake ai ia lakou e hana? Ua 
lawa anei ko lakou hoohala ana i ko 
lakou manawa no ka hana ana no ka 
poe i pili ole ia lakou, a e hoonele ana 
i ko lakou hana nou iho. A i ole, aole 
anei oe e makemake ana ia lakou e imi 
ika mookuauhau o kou laina koko iho, 

e imi ina inoa o kou mau ohana a pau 
o kela hanauna a me keia hanauna, a 
e sila aku ia lakou a pau mai kekahi 
hanauna i kekahi hanauna. O ka mea 
a ka poe make i makemake ai oia no 
kou hana ana i ka hana, aole lakou e 
makemake ana e lohe i na olelo pale, a 
me na kumu o kou hana ole ana i ka 
hana e ola ai lakou. 

Ua hoike mua loa ke Kaula o Iosepa 
Kamika, i ka kakou hana pono e hana 
Ate 

“Ua makemake au ia oukou e hoo- 
maopopo i keia mea, no ka mea he koi- 
koi no ia; a ina oukou e ae a loaa ia 
mea, oia hoi ka uhane o Elaika, i hiki 


ai ia kakou ke hoola i ko kakou poe 
make, a e hoopaa ia kakou iho me ko 
kakou mau makua ma ka lani, a e sila 
i ko kakou poe make e ala mai ma ke 
alahou-muaszanas a 


*SA eia hou: Ka loina ai ole ka mana 
sila o Elaika oia keia: Ina ua loaa ia oe 
ka mana e sil a ma ka honua a ma ka 
lani hoi, alaila e naauao kakou. O ka 
mea mua e hana ai, e hele ae sila ma 
ka honua i kau mau keikikane a me 
kau mau keikiwahine ia oe iho, a ia 
oe iho i kou mau makua ma ka nani 


mau loa.” (Doctrinal History of the 
Church 6:252, 253.) 


Haawina 27 
KOU MOOOLEO PONOI 


Ke Kumuhana: Heaha na la nui a 
me na mea nui iloko o ke ola ana o 
kekahi Hoano o na La Hope, i kupono 
e kakau ia iloko o kona mooolelo? 

U ao mau no ko kakou Makua iloko 
o ka Lani i kana mau keiki pono, a 
hana i mooolelo o na mea nui iloko o 
ka lakou ola ana. Mawaena o na hana 
a pau o kekahai ola ma ka honua, ua 
oi loa aku ke koikoi o kekahi mau mea 
mamua o kekahi. Heaha na mea kupo- 
no e kakau ia iloko o ka kakou mau 
-mooolelo? 


1. Ka Mooolelo o Kou Ola Ana. O 
kela a me keia la o kou ola ana o ke- 
kahi aoao no ia o ka mooolelo o kou 
noho ana ma ka honua. Na kau mau 
hana i kela a me keia la e alakai ai i 
kau mau hana ma na la e hiki mai ana. 
He mea hoi ia e alakai ai ina hana o 
kou mau mamo. I kela a me keia la ua 
ulu mai na ninau ano nui, a e hooholo 
oe i kela a me keia la e wae maweena 
o ka pono a me ka hewa. Ina e hooholo 
oe e hana i ka pono, a e lanakila ma- 
luna o ka hewa, e ulu ana oe me ka 
ikaika a me ka pono. Mailoko mai o 
na mea liilii e ulu mai ai na mea nui. 
O ka hoahanau i lanakila maluna o ka 
hewa a me ka hoowalewale i kela a me 
keia la, ua nui kona ikaika a me kona 
pono, a ua hoola ia oia mamuli o kona 


lanakila ana maluna o na mea liilii o 
kela a me keia la. He mea maikai loa 
e kakau ia keia mau mea iloko o kou 
mooolelo, no ka pono o kou mau hoa 
e hele mai ana, i mea e ike ai lakou, ae 
hoomaopopo ai lakou, i ke ala au i hele 
ai, a i na rula au i ike ai, he pono ia 
nou, i hiki ai lakou ke hoohalike i ka 
lakou hana ana me kau hana ana, a ma 
ia mea ,e hooikaika ia lakou e lanakila 
maluna o na hewa a me na hoowale- 


wale. 


2. Na Mea Nui Loa. Aole i like ka 
waiwai o na mea kupono a pau au e 
kakau ai iloko o kou mooolelo. Oiai o 
ka mooolelo au e kakau ai, e malama 
ia ana no na makahiki loihi loa, a e 
haawi ia ana mai kekahi hanauna i ke- 
kahi hanauna, he mea pono loa e ka- 
kau ia me ke akahele a me ka piha po- 
no, a me ka pololei, a me ke kakau ole 
ana i na mea liilii waiwai ole. Aole 
waiwai ke kakau ia ana o ko oukou 
mau hewa, ina aole i ao keia mau hewa 
ia oe e hoopono ma ia mua aku. Aole 
waiwai keia mau mea i kou mau mamo. 

Ua hoike mai la o Joseph Fielding 
Smith, ka mea malama mooolelo no 
ka Ekalesia, i na mea kupono e kakau 
ia iloko o ko kakou mau mooolelo iho: 

‘““He mea no ia e pono ai e malama 
kakou i mooolelo piha pololei o ka ka- 











KOU MOOOLELO PONOI 





MOOOLELO KII O WILFORD WOODRUFF 


73 


r 


74 HE MAU HAAWINA 


kou ohana, a e kakau pololei i na la 
o ka hanau ana, ka mare ana, ka make 
ana, a me na oihanalawelawe me na 
mea nui e ae. He mea pono e kakau ia, 
e kakou iho, I na mea nui a pau o ko 
kakou mau ola. Aole kakou i hana 
pela. Ua malama kekahi poe he moo- 
olelo i ano like me keia. Ua ala au i 
keia kakahiaka, ua hoopono ia i ka 
wahi moe, ua holoi ia na pa, ua hele 
i ke kii onioni, ua hoi mai mai ke kii 
onioni mai, ua hele e hiamoe e pela 
wale aku.” Aole waiwai o kela. Ina ua 
hana oe kekahi hana waiwai i kela la, 
e kakau ia mea, malia paha hewaiwai 
no ia i ka poe e hele mai ana mahope. 
Ina ua hana ko kakou mau kupuna i 
keia mea ina ua kokua nui ia kakou i 
ka imi ana i na mookuauahau o ko ka- 
kou poe make. 

“Ma na la o Adamu, ua malama ia 
no mooolelo. Ma na la o Nepai, ua 
hauoli loa ka poe i ko lakou loaa ana 
i na mookuauhau o ko lakou mau ma- 
kua, a he mau haneri makahiki mahope 
o ko lakou pae ana mai ma ka Aina i 
olelo mua ia, ua hiki no na kanaka ke 
ala mai a e olelo aku, ““He mamo au 
na, Nepai, a i ole o Iakoba, a i ole o 
Zorama,’ no ka mea, ua malama no 
lakou i na moolelo. 

“Ua like a like ia’u ka waiwai 0 ko’u 
hoomapopo ana i ka la a’u i bapetiso 
ia ai me ko’u ike ana i ka la a’u i ha- 
nau ai. No keaha? No ka mea he mea 
nui no ia ma ko’u ola ana, he mea nui 
no ia iloko o ko’u mooolelo. 


‘“Heaha ka manao o ka olelo, he 
mooolelo waiwai piha? O ka manao oia 
no keia, na la o ka hanau ana, ka mare 
ana, ka make ana, na lanui akolu iloko 
o ke ola o kela a me keia kanaka. O 
kekahi mau mea nuie ae iloko o ke ola 
o na hoahanau o ka Ekalesia oia no, 
ka la o ka hoopomaikai ia ana, ka ba- 
petiso ia ana, ka hoopaa ia ana i ka 
Oihnakahuna, a me na mea a ae e pili 
ana i ko kakou pono, a i ka pono o ka 
poe e hiki mai ana mahope. 


“Ina au e ninau aku ia oukou, e ku 
mai ae hoike mai ia’u ,heaha ka la o 
kou bapetiso ia ana, owai ka mea nana 
i hoopaa ia oe i lala iloko o ka Ekale- 


sia, owai ka mea nana i hoolilo ia oe i 
ka oihanakahuna. Owai ka mea i hiki 
ke ku mai a hai mai ia’u ka haina? Ua 
aneane like ka waiwai o ka hanau ia 
ana iloko o keia Ekalesia me ka hanau 
ia ana ma ke kino, aka nae aole kakou 
i noonoo nui e pili ana ia mea. Hele 
mai na hoahanau i ka halelaa e lawe- 
lawe ika hana malaila, aole lakou i ike 
i ko lakou wa i bapetisoia ai, ua koho 
wale no lakou i ka la, ka mahina a me 
kahi i hana ia a aole lakou i ike. 
Aole he mea pono e hilinai wale no ka- 
kou maluna o na moolelo o ka Ekale- 
sia, no ka mea, malie paha e nalowale 
a i ole e hoopau ia kekahi o keia mau 
mooolelo i ke ahi. 

“He waiwai keia mau mooolelo, ua 
kau ia maluna o ka Ekalesia ke koikoi 
o ka malama ia ana o kela a me keia 
mooolelo, no kela a me keia hoahanau, 
kona wa i hanau ai, kona hoopomaikai 
ia ana i kona wa pepe, kona hoopaa ia 
ana, a pela aku, he mea pono hoi i kela 
a me keia lala e hoopaa a e malama ia 
mau mooolelo, no ka mea, e makemake 
ana paha oia ia mea i kekahi manawa 
i hiki ole ai oia ke loaa mai ka Eka- 
lesia mai.” (Utah Genealogical Maga- 
zine 16155-59)) 


3. Ka Wa Kupono E Kakau Ai Ka 
Mooolelo. Maalahi ka haina. Mahope 
koke o ka hana ia ana o ka mea i make- 
make ia e kakau. Ua hiki ole ke ike ia 
ka waiwai o na mooolelo o na Pioneer 
i kakau ia i kela a me keia la, a hoike 
mai ana ina mea i hana ia i kela a 
me keia la. Aole i hiki kekahi mea ke 
hilinai maluna o kona hoopaanau ia 
ana o na mea i hana ia, ina ua hala na 
la lehulehu. Nolaila e kakau ia kela a 
me keia mea i ka wa i hana ia ai, a i 
ole mahope koke aku o kona hana ia 
ana, e pono ai. 

4. Ka Mooolelo O Kou Ola Iho. E 
like me na mea i hoike ia maluna, he 
mea pono loa i kela a me keia hoaha- 
nau e malama i mooolelo o kona ola. 
E hoike i na la nui a me na hana nui 
o kona ola ana. Ka la hanau, ka la 
make, ka la o ka mare ana, ka manawa 
i bapetiso ia ai kona wa i kahea ia ai i 
kekahi mau hana nui, na hana nui pili 

kino ana i hana ai, na kula ana i hele 
ai, na aina ana i ike ai a me ka mana- 
wa ana i hele ai ia mau aina, na olelo 
ana i ao ai, na oihana iloko o ka Eka- 
fesiaw ania a paa al, na hana-nui ana i 
hana ai loko o na aha hui like ole, na 
wahi ana i noho ai, na hana mana ana 
i ike ai, na luna nui o ka Ekalesia a me 
ka aina ana i kamaaina ai, ka hana ana 
i hana ai iloko o ka halelaa a pela eku. 

I ka hoomaka ia ana o ka Ekalesia 
ma Nauvoo ua kauoha ia na hoahanau 
e kakau i mooolelo o ka lakou mau ha- 
na iho, ua haawi ia keia mau mea i ko 
lakou kolama o ka Oihanakahuna a 
ua kakau ia iloko o ka buke mooelelo 
o ke kolama. Eia no kekahi o keia mau 
buke mooolelo iloko o ko kakou mau 
lima i keia wa, ka hapa nui o lakou aia 
no ma ka Church Historian keena. Aole 


i hiki ia makou ke hoike aku i ka wai- 
wai o keia mau mooolelo i na lala o ka 
Ekalesia, i ko lakou imi ana i ka moo- 
olelo o ko lakou mau kupuna pioneer. 
Pehea kou manao, aole anei e hauoli 
loa ai kekahi hoahanau ina oia e loaa 
iloko o kekahi o keia mau mooolelo 
ke kuauhau piha o kekahi o kona mau 
kupuna, me na la, na mahine, a na mea 
a pau e pili ana i kona mau kupuna? 
Pela hoi e hauoli ai kou mau mamo ma 
keia mua aku, ina oe e hana i mooole- 
lo o kou mau la kou mau kupuna a me 
kau mau hana nui. O kekahi no keia 
o na hana waiwai a koikoi loa a ke Akua 
i kauoha mai ai ia kakou. Ano, e na 
hoahanau e hoomaka i ke kakau ia 
ana o kou mooolelo iho. E kakau ma 
ke ano piha, pololei a oiaio. E hoomaka 
i keia la, ano. 

Ke Kumuhana: Pehea la e kakau ai 
ke Kuauhau o ko kakou mau Kupuna. 
~ He nui a lehulehu na kupuna o ka- 
kou a pat. Aia no ke koikoi 0 ko la- 
kou hana ia ana iloko o ka halelaa ma- 
luna o ko kakou mau poohiwi. I mea 
e hiki ai ia kakou ke ike i ko kakou 
mau kupuna a me ko lakou pili koko 
ia lakou, e kakau i Pedigree Chart e 
hoike mai ana i ko lakou pili. 
1. Ka Manao o ka Pedigree Chart. 
_ He makuakane a he makuahine ko ke- 
la a me keia o kakou. He makuakane 
hoi a he makuahine hoi ko ko kakou 
makuakane a me ko ko kakou makua- 
hine, a pela hoi ko ko kakou mau ku- 
puna a pau. Eha o kakou kupuna po- 
noi, ewalu kupuna kualua, umukuma- 
maono kupuna kukolu, kanakoluku- 
mamalua kupuna kuha a pela aku. Ina 
_ kakou e helu i mau hanauna ewakalua 
i hala, ae helu i ko kakou mau kupuna 
iloko oia mau hanauna, e hiki ana ka 
heluna o ko kakou mau kupuna i ka 
miliona a oi. A o ka mea oiaio ina aole 
hookahi o lakou aole i hiki ia kakou ke 
hanau ia ma ka honu anei, he mau ma- 
kua io no lakou no kakou ma ke kino, 
a ina ua hiki ke lawe ia hookahi o la- 


kou, aole kakou i hanau ma ka honua 
nei. Ua nui ko kakou aie ia lakou, 
mao lakou la i hanau ai kakou, mao 
lakou la i loaa ai ia kakou ke kino a me 
ka naau ikaika, a me na mea pili kino 
a pau. 

Mamuli o ka lehulehu loa o ko ka- 
kou mau kupuna, ua lilo ko kakou 
hoomaopopo ana a me ko kakou hoike 
moakaka ana i ko kakou pili me lakou, 
i mea nui a paakiki loa. Ina kakou e 
olelo aku, o kela kanaka o ko’u kupuna 
kaulua ia, aole i lawa kela e hoakaka 
pono i kela kenaka no ka mea, ewalu © 
au kupunakane kulua. Ua hiki no oe 
ke olelo aku o ka makuakane ia o ka 
makuahine o ka makuahine o kou ma- 
kuakane. Aka he ano paakiki loa keia 
ano hoakaka ana o kou pili iaia, a ina 
kakou e nee hou aku he mau hanauna 
hou ihope, e oi aku ana ka paakiki o 
ka hoike ana i kou pili i kou mau ku- 
puna. 

Ina ua hana ia ko kakou pedigree 
chart, alaila, ua moakaka na mea a pau. 
O ka pedigree chart he mau laina po- 
lolei no ia e hoike ana me ka moakaka 
loa i kou pili i na kanaka’-a pau i ka- 
kau ia maluna o ka chart. Ua hiki ke 

kakau ia he kanakolu makua (Kupuna) 
maluna o ka chart hookahi, a ua hiki 
no oe a me na mea a pau ke ike i kou 
pili ia lakou a pau, aole he mea e ka- 
nalua ai a e pohihihi ai. 

2. He Diagram Chart o Kou Mau 
Makua. He mea maikai e haawi i kela 
a me keia lala o ka papa he chart e 
hoike ana elima hanauna o kekahi oha- 
na. (Ina ua loaa kekahi papa elele he 
mea maikai e kakau ia maluna o ia pa- 
-paele he chart e hoike ana i keia mau 
hanauna elima). E hoomaka ia keia 
pedigree chart me ke kakau ia ana o 
kou inoa ponoi maluna o ka laina eka- 
hi, ina he wahine ka mea e kakau ana 
e kakau oia i kona inoa maiden. (Oia 
hoi ka inoa o kona makuakane) Malalo 
iho o kona inoa e kakau ia ka mooole- 
lo i noi ia a e hoopiha na wahi haka- 
haka a pau oia hoi ka la hanau a pela 
wale aku, a malalo loa mai e kakau i 
ka inoa o ke kane a i ole o ka wahine. 
‘Alaila e kakau ka inoa o ka makuakane 
ma ka laina 2, e kakau pu hoi ka moo- 
kuauhau o ka makuakane malalo iho o 
kona inoa, ma ka laina 3 e kakau ia ka 
inoa a me ka mookuauhau o ka makua- 
hine. Ma ka laina 4 e kakau ia ka inoa 
o ka makuakane o kou makuakane, a 
ma ka laina 5 e kakau ia ka inoa o ka 
makuahine o kou makuakane, e kakau 
pu ia ko laua mookuauhau malalo mai 
o ko laua mau in oa. A pela e hana ai 
me ka makuakane o kona makuahine 
ma ka laina 6 a me ka makuahine o ko- 
na makuahine ma ka laina 7. A pela 
e hana ia ai no na makua a pau a hiki 
i ka piha pono ana o ka chart mua, e 
haawi ana i ka mookuauhau piha o la- 
kou a pau. Ua lawa keia chart mua no 
elima hanauna piha o kou mau makua. 


_Ina e hana pono oe i keia chart e ike 
ana oe e hoike ia ana kou mau makua 
a pau me ka moakaka loa, a hiki aku i 
kou kupuna kukolu, ma ka olelo beri- 
tani kou 2nd great-grandparent, Ina e 
nana oe i ka chart, e ike ana oe o ka 
inoa wale no ka mea i kakau ia ma ka 
laina hope o keia chart. Aole kupono e 
hoao e kakau ia kekahi mookuauhau 

~maluna o keia laina hope, no ka mea, 
ua haiki loa. E helu ia keia chart ma 


ke kihi maluna o ka chart, chart No. 
1. Ina ua ike oe i na hanauna mahope 
aku o keia poe i kakau ia ma ka laina 
hope, alaila e lawe kekahi chart hou, 
ae kakau ma ke kihi maluna aku, Chart 
No. 2, a e kakau ka inoa i kakau ia 
ma ka laina 16 ma ka Chart No. 1, ma-- 
luna o ka laina No. 1 maluna o ka chart 
No. 2, a e kakau oe maluna oia inoa 
ma kahi i hoomakau ia no ia kakau ana, 
o ka inoa ma ka laina ekahi o keia 
chart, o ka inoa hookahi no ia i kakau 
ia ma ka lania 16 o ka Chart No. 1, ala- 
ila, e hoomau i ke kakau ia ana o kona 
mau kupuna e like me ke kakau ia ana 
ma ka chart No. 1, a hiki wale aku i ke 
kakau ia ana o na kupuna a pau au i 
ike ai. 

3. Ua Hoike Moakaka Ia Na Pili 
Koko. Ma keia chart e ike ia na mea a 
pau e pili ana i kou mau kupuna a me 
ko lakou pili maole ia oe. Aole i pohi- 
hihhi a paakiki, ua hiki no ka mea e 
nana ana ke ike moakaka i na hanauna 
a pau a me na mea apau e pili ana i 
ko lakou kuauhau. Ua hiki no ke hoike 
aku i na hanauna a pau o kou ohana 
me ka hoakaka ole. 

Aia hoi kekahi waiwai hou o keia 
pedigree chart. I ke kakau ia ana o 
ko kakou mau kupuna maluna o keia 
chart, e hoike ia mai ana ia kakou i ko 
kakou poe a me ko lakou mau ohana, 
e lawelawe aku ai kakou iloko o ka ha- 
lelaa, no ka mea, o ko kakou mau pili 
koko ponoi no lakou. Ua hoike pu ia 
mai ia kakou, o ka kakou hana kupono 
e imi aku e hoomaopopo i ke kuauhau 
o lakou a pau a me ko lakou mau oha- 
na, ka kakou hana kupono loa no keia. 

4. E Haawi ana ke Ola i Keia Mau 
Kanaka Maluna o Ka Pedigree Chart. 
O keia mau inoa i kakau ia maluna o 
kela chart, he mau inoa wale no ia o 
kekahi kanaka. Ka hapa nui o lakou 
ua pau i ka make me ko kakou ike ole 
a kamaina ole me lakou. Ina o ka inoa 
wale no ka mea a kakou e ike ai e pili 
ana i keia poe make, aole a kakou hoi- 
hoi a hauoli loa me lakou. He mea ma- 
opopo o lakou io no kou mau kupuna, 
a ina aole lakou aole hoi oe i hanau 
ma ka honua, a no ia mea, ua nui kou 

iini a me kou aloha ia lakou, o kou ko- 
ko ponoi no lakou. Aka ua wanana ia 
e “hoohuli ia ana ka naau o na makua 
ina keiki a o na keiki ina makua.” Pe- 
hea la e hooko ia ai keia wanana? 

E like me kou ohana e ola nei, ina 
ua kamaaina loa oe me lakou a me ka 
lakou mau hana a me ko lakou ano, ua 
nui no kou aloha ia lakou, ua like kou 
aloha a me kou hoihoi ia lakou e like 
me kou kamaaina ana a me kou hooma- 
opopo ana ia lakou, a pela hoi me kou 
poe make. Nolaila e huli i na mea a 
pau e pili ana ia lakou—aole o ka inoa, 
ka la i hanau ai a me na mea e aei ka- 
kau ia maluna o ka chart—aka e imi 
ikaika e hoomaopopo i kona ano, i na 
hana ana i hana ai. Kona aloha, kona 
naauao, kona ano, ka nui o kona kino, 
kona ikaika, na oihana ana i paa ai, 
kona waiwai a ilihune paha, na hana 
ana i hana ai no ka pono o kona ohana 
a me kona poe mamo, a pela wale 
aku. Ina he mea hiki ke hana ia, he 
mea no ia e hauoli loa ai oukou, ina e 
hiki ana oukou ke kakau i mooolelo 
piha o na kanaka a pau no lakou na 
inoa he kanakolu i kakau ia maluna o 
kou chart No. 1. 

5. Ke Kuauahu Kii. O kekahi mea e 
hauoli ai, a e ulu ae ai ke aloha iloko o 
ko kakou mau naau, no ko kakou poe 
kupuna, oia no ko kakou imi ana e loaa 
imau kii o lakou. Ke ike nei au he hana 


paakiki loa keia i na Hawaii, aka ua 
hiki no ke loaa kekahi o lakou. Ua 
hiki ke hoemi ia ka nui o keia mau kii, 
i kupono no ka mea i makemake ia. 
Ua hana ia kekahi kuauhau chart no 
na kii o ko kakou mau kupuna, i ku like 
ai me ka pedigree chart i hoike ia ae 
maluna. Ma ka laina 1 e hookomo ai 
i kou kii ponoi; ma ka laina elua ke 
kii o kou makuakane, ma ka laina eko- 
lu ke kii o kou makuahine, a pela oe e 
hana ai me na kii o kou mau kupuna e 
ae, e like me ka hiki ia oe ke hana. 

He mea oiaio aole paha i hiki ka ha- 
panui o oukou ke loaa i na kii o ko 
oukou mau kupuna, aka ua loaa no ke- 
kahi, a he mea maikai loa e pai ia keia 
mau kii ma ke ano kupono i hiki ke 
hana ia ke Kuauahua Kii nou, a no 
kou mau mamo e hiki mai ana. Ina aole 
kakou e hana i keia manawa e like ana 
ko kakou mau mamo me kakou i keia 
manawa, e nele ana lakou i ko kakou 
mau kii ole, aole lakou e ike ana i ko 
kakou ano, e like me ko kakou ike ole 
ana i ke ano o ka helehelena o ko ka- 
kou mau kupuna. Ano e hoomaka ka- 
kou e malama me ka oiaio a me ka piha 
i ko kakou mau kuauhau, no ko lakou 
pono a me ka pono o ko kakou mau 
mamo e hiki mai ana mahope o kakou. 
Ua kau mai ke Akua i keia hana kupa- 
ianaha a nani maluna o kakou i keia 
hanauna hope nei. 

Ke Kumuhana: Pehea la e hana ae 
hoopiha pono i ka Mooolelo Ohana 
Pakahi. 

Ua manao ia, e ke Akua, o ka launa 
ana o' ka makuahine, ka makuakane a 
me na keiki o ko laua ohana, he launa 
mau loa no ia, ina ua hana ia ma ka 
mana o ka Oihanakahuna, a ina e noho 
lakou me ka malama mau ana ina kau- 
oha. O ka ohana, oia no ka pohaku 
kumu o na hana mookuauhau a pau. O 
ka ‘Family Group Record” oia no ke 
ano o ke kakau ia ana o ke kuauhau o 
kela a me keia ohana, i apono ia e ka 


Ekalesia. 


1. Na Ao Ana E Pili Ana I Ka Ha- 
na ia ana o ka Mooolelo Papa Ohana. 
E ao aku i kela a me keia lala e hoopi- 
ha, nona iho, kekahi “Family Group 
Record” o kona ohana ponoi. Ina ua 
mare oia, o keia kuauhau o ke kuauhau 
no ia o kona ohana keiki ponoi; ina 
aole oia i mare, alaila, e hana oia ke 
kuauhau o ka ohana o kona mau ma- 
kua ponoi. E ao pono aku i na mea a 
pau e pili ana i keia kuauhau, a e hoo- 
piha pono na mea a pau i noi ia. He 
mea maikai e hoike aku ke kumu ke- 
kahi “Family Group Record’ ’i hana ia 
a hoopiha pono ia, i mea e ike ai na 

lala a pau ke ano pololei o ka hana ia 
ana. 

2. Maihea mai na Mea I Kakau ia 
iloko o ka “Family Group Record.” E 
kakau moakaka ia ka inoa o ka mea 
nona ke kuauhaui, a i ole, ka inoa a 
me ka aoao o ka buke mooolelo kahi i 
loaa ai na mea i kakau ia iloko o ke 
kuauhau. 

Na Inoa. E kakau ia na inoa a pau 
me ka piha e like me kona kahea ia 
ana—e kakau mua ka inoa i haawi ia 
e na makua, a mahope mai ka inoa oha- 
na. E kakau ia ka inoa makua (maiden 
name) wale no o ka wahine mare. Mai 
hoopokole ke kakau ia ana o kekahi 
inoa. Mai kakau hapa i na inoa o na 
keiki, e kakau pu me ka inoa makua. 
Aole pono e kakau ka hua wale no, e 
kakau ka inoa piha. Mai kiko (ditto) 
kekahi inoa pela hoi kekahi la. 

Na ka A Me Na Makahiki. E kakau 
mua ka la, alaila ka mahine, alaila ka 
makaniki. Aole kupono e kakau ia ka 
mahine ma kona helu, e kakau piha ka 
inoa o ka mahina. 

Na Wahi. E kakau ia penei: ka mua 
ke kaona, alaila ke kalana, a mahope 
mai ka inoa o ke mokuaina, e like me 
keia: Laie, Oahu, Territory Hawaii. 
Ina ua hanau kou mau kupuna ma ke- 
kahi aina okoa, e nana iloko o ka buke 
o na hale leka oia aina, alaila, e loaa ka 
inoa o ke kalana. Ua hiki no ke kiko 
ia (ditto) na wahi i hanau ia ai. 

Ka Hooilina (Heir). O ka hooilina 
o kela a me keia ohana oia no ke kane 
hanau mua i bapetiso ia iloko o ka 
Ekalesia i kona wa e ola ana. E hoike 
ia, i na manawa a pau, i ka pili koko 
maole o ka hooilina i ke “Kane Mare” 
a me ka “Wahine Mare.” Ina aole hiki 
ke hoike ia ka pili maole, alaila aole 
e kakau kekahi mea ma ia wahi o ka 
mooolelo. : 

Ina e hana ia ana ka mookuauhau o 
kekahi kane mare ai ole wahine mare, 
i loaa kona pomaikailaa, (endowment) 
i kona wa e ola ana, nona iho, aole po- 
no e kakau ia ka hooilina (Heir). E 
kakau ma kahi o ka heir ka huaolelo 
“Self.” E kakau ia ka inoa o ka hooili- 


na (heir) no ka hana ana no ka poe 

make wale no, aole no ka poe ola. Ina 
e ola ana ke kane mare a i ole ka. wa- 
hine mare, aole nae i loaa kona po- 
maikai laa (endowment) e waiho ha- 
kahaka ia keia wahi o ka _ hooilina 
(heir). 

Na Wa O Na Lawelawepaa I Hana 
Ia At. E hooikaika e loaa ina la o ka 
bapetiso ia ana, ka pomaikailaa, na 
sila ana a me na mea a ae i noi ia ma 
ka mooolelo. Ina aole i loaa keia mau 
mea ma ka mooolelo o ka ohana, e imi 
iloko o na mooolelo o ka Misiona a me 
ka apana, a me ka apana kahi i noho 
ai ke kanaka i ka wa i hana ia ai keia 
mau lawelawepaa. 

Na Keiki Hanai (Adopted). E ka- 
kau ia na mea oiaio wale no maluna o 
ka Family Group sheet. Ina ua hanai 
ia (adopted) kekahi keiki, a ua ike ia 
kona mau makua ponoi, e kakau ia kela 
mau inoa maluna o kekahi family 
group sheet me na inoa o ko lakou mau 
makua ponoi. Ina he mau keiki hanai 
lakou, aole nae i ike ia ka inoa o na 
makua ponoi, alaila, e kakau ia ko la- 
kou mau inoa maluna o ka pepa me na 
makua hanai, a makahi i kakau ia ka 
huaolelo children, e kakau ia ka hua 
olelo mamua o ka inoa, “hanai ia” 
(adopted). 

Na Inoa O Na Makua. I na mana- 
wa a pau, ina he mea hiki no ia ke ha- 
na ia, e kakau ia ka inoa o ka makua- 
kane a me ka inoa o ka makuahine o 
ke “kane mare” maluna o ka Family . 
Group Sheet. E kakau ia ka inoa oha- 
na (maiden name) o ka makuahine. E 
kakau ia hoi keia mau mea e pili ana i 
ka “Wahine Mare.” Ina ua ike ia ka 
inoa mua o ka makuahine e kakau i 
kela inoa; ina ua ike ia ka inoa ohana 
o ka wahine mare wale no, aole i ike ia 
ka inoa mua, e kakau ka huaolelo 
“Miss” mamua o kona inoa ohana. 


Ka La Hanau. Ina he mea hiki, e 
kakau ia ka la hanau o kela o me keia 
kanaka, ma ke ano piha loa. Ina aole 
i ike ia ka la hanau, aole hoi i hiki ke 
loaa, mahope o kou imi ana a me kou 
hoao ikaika ana e loaa ia ike, ua hiki 
no ke koho ia ka la hanau mamuli o 
na rula kupono i apono ia, penei: 

Ina ua ike ia ka la hanau a i ole ka 
la i bapetiso ia ai, a i ole i hoopomai- 
kai ia ai ke keiki hanau mua, e like me 
keia, 3rd o June, 1812, ua hiki no ke 
koho ia ua hanau ia ka makuakane he 
26 makahiki mamua oia la hanau o ka- 
na keiki makahiapo, oia hoi ka maka- 
hiki 1786, alaila e kakau ia keia la iloko 
o ka mooolelo e like me keia, “about 
1796.” A ma ia ano hoi e koho ai ka- 
kou ua hanau ka makuahine he 22 ma- 
kahiki mamua o ka hanau ia ana mai 
o kana keiki mua. Ina aole i-ike ia ka 
makahiapo o ka ohana, alaila, e helu 
ihope he 32 makahiki a e kakau ia kela 
la o.ka la hanau ia o ka makuakane, a 
he 28 makahiki i hope no ka la hanau 
o ka makuahine . Ina wa a pau e kakau 
ia ai keia mau la i koho ia pela, e ka- 
kau pu me ka huaolelo “about.” 

Ina ua ike ia ka la i mare ai kekahi 
poe, aole nae i ike ia ka la hanau, ua 
hiki ke koho ia ka la hanau o ke kane, 
he 25 makahiki mamua o kona mare 
ana, a he 21 makahiki mamua o ka 
mare ana no ka wahine. 

Ina ua ike ia ka la i hanau ai a me 
ka la hoi,i mare ai, e kakau ia ka la i 
hanau ai iloko o ka mooolelo ma kona 
wahi pono, a e kakau pu ia ai ka la i 
mare ai maluna o ka la i hanau ai, e 
kakau pu me ka la i mare ai ka huo- 
lelo “md.” Ina ua kakau ia ka la i hoo- 
pomaikai “christened” ia ai, ma kahi o 


ka la i hanau ia ai, e kakau pu ka hua- 
F olelo “chr” mamua o ka Ia. 


Si ale ile UN Ee ee iey beh eel a 


Ka La I Make Ai. E kakau ia ka la 
a me ka mahine a me ka makahiki i 
make ai, ina he mea ia e hiki ai, ina ua 
ike ia ka makahiki wale no i make ai, 
e kakau ia kela makahiki. Ina ua ike 
ole ia ka wa.i make ai, aka ua ike ia 
ka wa i nalo ai, ua hiki ke kakau ia 
kela la me ke kakau pu ia ana ka hua- 
olelo “bur,” ina ua ike ia ka wa i ka- 
kau ia kona palapala hooilina ua hiki 
ke kakau ia kela ma kahi o ka make, 
me na huaolelo mamua mai o ka la 
“will pr.” 

Ina ua hoomaopopo ia ua make io 
no ke kanaka, aole nae ia ike ia kona 
wa i make ai ,aole hoi i hiki ke koho 
ia smamuli o kekahi mau mea i hooma- 


opopo ia, kona wa i make ai, alaila ua 
hiki no ke kakau ia ma kahi 0 ka make, 
ma ka mooolelo, i ka huaolele ::dead.”’ 

Na Mooolelo Kupono No Ka Hoo- 
komo Ia Ana Iloko O Ka Archives O 
Ka Ekalesia. He mea pono loa e kakau 
ia na mooolelo a pau me ka moakaka 
a me ka pololei loa. O ka mea maikai 
loa e kakau ia me ka typewriter, ina he 
mea hiki. E hooikaika e kakau ina mea 
a pau me ka oiaio, a me ke kina ole. Ua 
makemake loa ia, e houluulu ia ma ka 
Archives o ka Ekalesia, (E hoike piha 
ana ina meaa paue pili ana i ka Arch- 
ive ma keia mua aku), i na kuauhau 
piha o kela a me keia hoahanau a me 
kela a me keia ohana a pau o ka Eka- 
lesia, a mahope mai na kuauhau o na 
kupuna a pau o na hoahanau a pau. Ua 
makemake ia maluna o keia mooolelo 
ina mea a pau i ike ia no kela a me 
keia hoahanau, oia hoi, na mea e hoike 
mai ae hooiaio aii kela a me keia oia 
hoi, ka la hanau, ka wahi i hanau ai, ka 
wa i make ai, na inoa o na makua, ka 
wahine a me na keiki, ka wa i bapetiso 
ia ai, ka wa i loaa ai ka pomaikailaa 
(Endowment) a pela wale aku. Ua ha- 
na ia e ka Ekalesia i na paihakahaka 
kupono no ka hana ia ana o keia mau 
kuauhau. Ua noi ia na hoahanau a pau 
e hana i keia mau kuauhau maluna o 
na pepa kupono, i hana ia a i apono ia 
e ka Ekalesia. I ka wa i hoopiha ia e 
hoouna kekahi copy i ka Genealogical 
Society o Utah. I hiki ke hoopaa ia ilo- 
ko o ka waihona mooolelo nui o ka 
Ekalesia, no ka pomaikai o na hoaha- 
nau a pau o ka Ekalesia. O keia kekahi 
noi koikoi, e ol uolu na hoahanau a pau 
e hoolohe a e kokua mai i keia hana 
maikai loa. Aole he kaki no keia mau 
hana, ua noa i ka poe a pau. 

Ke Kuauhau Ohana Kupono. He 
mea maikai loa, a he mea hoi i kauoha 
ia e ke Akua, e malama kela a me keia 
ohana i mooolelo o ko lakou mau oha- 
na ponoi. Ua hiki no kela a me keia 
ohana ke malama ia olelo me ka nui 
ole o ka hana a me ka nui ole o ka lilo, 
a he mea no ia e pono ai, no kela a me 
keia hoahanau o ka Ekalesia. 


Ua hoomakaukau ia na pepa a me 

na buke kupono no ka malama ia ana 
o keia mooolelo. Ua hiki ke kuai ia keia 
mau mea a pau ma ke keena buke ma 
Salt Lake City, oia hoi ka Deseret 
Book Store a me ka Genealogical So- 
ciety of Utah. He mea maikai e kuai 
kela a me keia ohana i keia mau mea. 
Ua hiki ke hoopiha ia na pepa e like me 
ke ao ia ana, alaila ua hiki ke kuai ia 
ka buke kupono e paa ai i keia mau 
pepa; aole i pii loa ke kumukuai o keia 
mau mea. 

E kakau mua ia iloko o kou family 
record kou kuauhau ponoi, ke kane 
mare, ka wahine mare, a me na keiki. 
Alaila ina ua mare ka oukou mau keiki 
alaila e hana i Family Group Sheet, no 
kela a me keia keiki i mare ia, me ka 
lakou mau keiki, pela e hana ai no na 


kupuna, kou mau makua, a hiki aku i 
ka hanauna mua loa. E kakau ia kela 
a me keia Family Group Sheet me ka 
noeau a me ka piha pono. I ka wae 
hana ia ai na hana o ka halelaa no ia 
kanaka, alaila, e kakau ia ka la a me na 
mea a pau e pili ana ia hana ia ana. Ina 
e hana ina hoahanau e like me ka mea 
i ao ia, maluna o na pepa i apono ia, 
alaila e loaa ana i kela a me keia ohana 
kekahi mooolelo o ko lakou ohana i 
piha ika hemolele imua o ka Kaku. He 
mea ia e hauoli ai oukou, a e hauoli 
ai hoi ko oukou mau mamo. Ano ka wa 
e hoomaka ai, aole hookahi o kakou 
i ike i kona wa e kahea ia aii ke ala o 
ka make. E hooikaika kakou oi kau ka 
la. Aole kakou i ike ka wa e hiki mai 
ain kaipo: 


Haawina 30 


KA HANA IA ANA O NA PEPA HALELAA 


Ke Kumuhana. Ke ano o ka hana ia 
ana o na mooolelo e kupono ai, no ke 
Keena Hoapono Mooolelo (Index Bu- 
reau) a me na halelaa. 

1. Na Pepa Kupono E Hana Ai. I 
keia wa ekolu pepa halelaa e hana ai. 
Oia hoi ka pepa no na bapetiso a me 
na pomaikailaa (endowments), ka pe- 
pa no ka Sila ana o na paa-mare, a me 
ka pepa kupono no ka sila ana o na 
keiki i na makua. O keia ihola na pepa 
i hoomakaukau ia, e ka Ekalesia, no 
na hoahanau a pau e manao ana e hana 
ina hana o ka halelaa no ko lakou poe 
make. Ua mano ia ma keia mua koke 
aku, e noi aku i na hoahanau a pau, e 
kakau i na mooolelo a pau i kakau mua 
ia maluna o na pepa ekolu i hoike ia 
maluna, maluna o na family group rec- 
ord, i hoakaka ia iloko o ka haawina 
29. Ma keia mau pepa e kakau ia na 
mea a pau e pili ana i kela a me keia 
kanaka, a oia hoi he ohana hookahi no 
ia, i hoike piha ia maluna o ka pepa 
hookahi, he mea no ia e kokua nuiika 
hoomaopopo pono ana i ke kanaka i 
kakau ia, a i manao ia ai hoi e hana i 
na hana o ka halelaa nona. Ina he mea 
hiki, ua makemake loa ia e kakau ia 


keia mau mooolelo maluna o ka family 
group sheet, me ka typewriter, a i ole 
me ka lima kakau moakaka loa, i hiki 
ke hookomo ia keia mau kuauhau ilo- 
ko o ka waihona mooolelo o ka Ekale- 
sia. Aka nae ua manao ia e mau na pe- 
pa sila elua, e like me ka mau. 

2. Ka Sila Ana O Ka Wahine I Ka- 
na Kane. E heluhelu i na mea hoaka- 
ka, a me na olelo ao a pau maluna o 
ka pepa sila e pono ai, a e hana e like © 
me ke ao ia ana. E kakau ia na mea a 
pau i noi ia, e pono ai. Eia ilalo iho ke- 
kahi mau mea i makemake ia: 

a. Ka Inoa a me ka hale leka o ka 
mea nona ka Hana. E kakau ia keia 
mau mea maluna o kela a me keia pe- 
pa, me ka haule ole ma kekahi pepa. 

b. Ka Inoa O Ka Hooilina (Heir). 
E kakau ia ka inoa piha o ka hooilina 
maluna o kela a me keia pepa e pono 
ai. E kakau like ia kela inoa i na wa a 
pau. Aole i lawa ke kakau ia ana o na 
hua o ka inoa wale no. Ina ua make 
ka hooilina e kakau ka hua (d-) ma- 
hope o kona inoa. E wae ia ka hooi- 
lina mamuli o na rula i hoike ia ma 
ka haawina 29. Ina aole i bapetiso ia 
kekahi kane ma ka ohana, alaila o ka 

wahine hanau mua i bapetiso ia, oia 
ihho la no ka hooilina. E kakau ia kona 
inoa makuakane (maiden name) me 
ka piha. Ina ua sila ia oia i kana kane, 
alaila, e kakau pu ia ka inoa o kana 
kane mare, ina aole oia i sila i kana 
kane, alaila, e kakau ia kona inoa ma- 
kua wale no. 

c. E KaKau Ia Na Pepa Sila Mai Na 
Family Record Wale No. E kakau ia 
na pepa sila mai na mea i kakau ia ilo- 
ko o na family group sheets, aole mai 
na pepa pomaikailaa (endowment) 
mai, no ka mea, kekahi manawa, aole 
i hoike piha ia na mea a pau maluna o 
ka pepa pomaikailaa. He mea maikai e 
hana ia na sila mahope koke o ka hana 
ia ana o na pomaikailaa. Aole ia he 
mea kupono e kali a loihi loa, ma- 
hope o ka pomaikailaa, mamua.o ka ha- 
na ia ana o na sila o na wahine i ka 
~lakou mau kane. 

d. Na Inoa Piha. E kakau mua ia 
ka inoa o ke kanemare, a me na mea a 
pau e pili ana ia kane, alaila ka inoa 
ohana (maiden) piha o ka wahine, ma 
ka laina malalo mai o ke kane. Ina aole 
i ike ia ka inoa ohana o ka wahine, e 
kakau ka inoa i kapa ia i ka wai hana 
ia ai ka pomaikailaa. Ina ua oi aku 
mamua o ka wahine hookahi, e sila ia 
ana i ke kane hookahi, e kakau i ko 
lakou mau inoa a pau malalo iho o ko- 
na inoa, e like me kona mare ana ia 
lakou. 

e. Na Rula No Ka Sila Ana. Ma ka 
sila ana o ka poe make, e sila ia ka wa- 
hine i kana kane mare, aole hiki ke sila 
ia oia i kekahi kane e ae, me ka ae ole 
o ka peresidena o ka halelaa. O ka poe 
i mare ia i ko !akou wa e ola ana o lIa- 
kou ka poe kupono e sila ia. O ka poe 
i mare ole i ko lakou wa e ola ana, 
aole loa i hiki ke sila ia lakou me ka ae 
ole o ka peresidena o ka halelaa. 

Ua hiki ke kakau ia elima paa mare 
ma ka pepa hookahi, e waiho hakaha- 
ka i hookahi laina mawaena o kela a 
me keia paa-mare. 

O na rulaa pau i hoike ia iloko o na 
haawina i hala, e pili ana i ke kakau 
ana ina la, na mahina, na makahiki, a 
me na mea e ae e pili ana i ka mea i. 

make, ua kupono e malama ia i ka ha- 
na ia ana o na pepa sila. E kakau like 
ia na mea a pau maluna o na pepa sila, 
me na mea i kakau ia maluna o na pe- 
pa pomaikailaa, no ia hana hookahi. 

f. E Kakau Ia Ka Wa O Ka Pomai- 
kailaa E Pono Ai. O kekahi hana a ka 


ohana nona ka hana e hana ai, oia no 


ke kakau ia ana o ka la, ka mahina a 
me ka makahiki, i hana ia ai ka pomai- 
kailaa no ka mea e sila ia ana. E kakau 
ia keia mau mea mamua o ka lawe ia 
ana o ka pepa i ka halelaa no ka sila 
ana. 

g. Ka Panehakahaka No Ka Mea 
Make. Ina e ku ana kekahi pili koko i 
panehakahaka no ka mea make, i ka 
wa i sila ia ai, alaila e hana ia ke ka- 
hapea (X) ma ka laina o ka mea make, 
a ma ka aoao hema o ka pepa, e like 
me na mea i hoike ia ma ka pepa. 

3. Ka Sila Ia Ana O Na Keiki I Na 
Makua. Aole i like keia pepa me ka 
pepa o ka sila ana o ka wahine i kana 
kanemare, a he mea kupono e hoaka- 
ka ia keia pepa ia oukou. 

a. Na Inoa O Na Makua. E kakau 
ia na inoa o na makua ma ke ano piha 
pono. E kakau ia ka inoa o ka makua- 
hine mamua o kona mare ana, a pela 
hoi ka inoa pu o kana kane, no ka mea 
Wa sila ia)laua maka halelaa. 

b. Ka Wa I Sila Ia Ai Na Makua. 
E sila mua ia na makua e pono ai, a e 
kakau ia ka la, ka mahina, a me ka ma- 
kahiki i sila ia ai, mamua o ka sila ia 
ana o na keiki, i ko lakou mau makua. 

c. Na Mea E Kakau Ai No Na Kei- 
ki. E sila ia na keiki a pau o ka ohana 
i ka manawa hookahi, ina he mea hiki 
no ia ke hanai ia. Mamua o ka sila ia 
ana o na keiki i ko lakou mau makua, 
e lawelawe mua ia na lawelawepaa e 
ae i kupono ia lakou, oia hoi ka bape- 
tiso a me ka pomaikailaa. E pono ke 
kakau ia na inoa o na keiki a pau, ma- 
muli o ke ano a me ka wa o ko lakou 
hanau ia ana, o ka makahiapo ka mua, 


alaila, na keiki a pau mahope ona, e 


like me ko lakou hanau ana. E kakau 
ia ka hua “m” no na kane, a me ka hua 
‘““f” no na wahine o ka ohana, ma ka 
laina i hoomakaukau ia no ia mea. 

d- O na keiki a pau i ola ma ka ho- 
nua, a piha i ko lakou mau makahiki i 
ka ewalu a oi makahiki, ua kupono la- 
kou e bapetiso ia a e loaa hoi ka poma- 
ikailaa. O na kane e ola nei, i piha i 
ka 21 makahiki a oi, a me na wahine i 
piha i ka 18 makahiki a oi, aole i hiki 
ia lakou ke sila ia i ko lakou mau ma- 
kua a hiki i ko lakou loaa ana i ko la- 
kou pomaikailaa iloko o ka halelaa. E 
pono e kakau ia ka wa i loaa kela a me 
keia keiki i kona pomaikailaa. Ina ua 
make ke keiki mamua o kona piha ana 
i ka 8 makahiki, ua kupono ole no ka 
bapetiso ana, e kakau ia ka huolelo 
“child” ma ka wahi i hoomakaukau ia 
no ka la o kona pomaikailaa. O ka la 
i bapetiso ia ai ma ka pepa o na sila, 
no ka poe ola wale no ia, ua hiki ke 
waiho hakahaka ia no ka poe make. 

e. Na Keiki Hanai. Ina e manoa ana 
e sila i kekahi keiki i kekahi kanaka 
aole no ia o kona makua ponoi, e hoi- 
ke ia no kela mea e pono ai maluna o 
ka pepa sila o ka halelaa, a e ae mai ka 
peresidena o ka halelaa ia sila ana e 
ponoai. 

f. Aole he mea pono e aihue i ko 
hai pomaikai. Aole o kakou kuleana 
e lawe i na keiki o ka poe make, a e 
sila lakou i kekahi ohana okoa, e pono 
e sila ia i na makua ponoi, a pela hoi 
aole o kakou kuleana e lawe ka wahine 
o kekahi kanaka make a e sila ia oia i 
kekahi mea a ae. He Mea pono loa e 
hoike aku i ko kakou aloha i ka poe 
make, a e hana i ke mea oiaio a polo- 
lei no lakou, ka mea e ola ai a e hauoli 
ai lakou ma ka wa pau ole. 

4. Na Sila A Me Na Pomaikailaa 
No Ka Poe Ola. O ka poe e manao 
ana e hele i ka halelaa no ko lakou mau 
pomaikai iho, he mea pono ia lakou e 
hoopiha pono i na laina a pau ma ka 
aoao hope-o ko lakou palapala hooma- 
ikai, (recommend). E hoike ia ka la 
ka mahina a me ka makahiki i bapetiso 
ia ai, e pono ai. Ua hiki no ka bihopa, 
a i ole, ka peresidena o ka apana ke 
kokua ma keia mea, ma ka imi ana ia 
mau mea mailoko mai o na buke moo- 
olelo o ka apana. O na makua e hele 


ana i ka halelaa e sila kekahi i kekahi, 


e lawe pu no lakou ka la, ka mahina a 
me ka makahiki i loaa ka pomaikailaa. 
O ka poe i mare mua ia ma ke kanawai- 
o ka aina, a e manao ana e hele i ka ha- 
lelaa e sila ia ai, e lawe pu no me lakou 
i ka wa a laua i mare mua ia ai. 

>. Hooponopono ia ana a Hoapono 
ia ana Na Sila. Kekahi manawa ua pa- 
palua a papakolu ka hana ia ana o na 
hana lawelawepaa o ka halelaa no ka 
poe make. Mamuli o ka malama pono 
ole ia o na mooolelo, e na lala o ka oha- 
na, ua ike ole ia na mea i hana ia ma 
ka halelaa no ka poe make o ia ohana. 
No ia mea ua kauoha ia na lala a pau 
o ka Ekalesia, e hoouna mua i ko lakou 
mau pepa no ka bapetiso, a me ka po- 
maikailaa, i ka Index Bureau ma Salt 
Lake City, e hooponopono ia, i hiki ke 
nana pono i ka mooolelo e ike ina pa- 
ha ua hana mua ia ka hana no ia ka- 
naka. Aole i noi ia e hana pela me na 
sila, aka e hiki mai ana ka wa e hana 
pela me na sila, i ole hana mau ia ka 
hana no ke kanaka hookahi. Ke noi 
nei makou ia oukou e akahele oukou 
ma na sila ana o ko oukou mau ohana. 
E malama pono oukou i na mooolelo, 
i hiki ai oukou ke ike i na wa a pau, i 
na hana i hana ia, a me na hana i ha- 
na ole ia. O na hana i hana ole ia, ka 
oukou hana laa no ia e hana aku, i 
hooko ia ke kanawai no ko oukou poe 
make, i mea no lakou e ola ai, a e hau- 
oli ai. Aka he mea kupono ole e hana 
mau ia ka hana no ke kanaka ua hana 
mua ia. Ina aole kakou e malama i ko 
kakou mau kuauhau, pehea la kakou 
€ maopopo ao i na hana i hana ia, a 
me na hana i hana ole ia. E noonooo 
kakou me ka haahaa, e hana kakou me 
ka ikaika luhi ole. 

6. E hana kela a me keia lala 0 ka 
papa, i mau pepa e like ka mea i ao ia 
iloko o keia haawina. E hana i pepa no 
ka bapetiso a me ka pomaikailaa, e ha- 
na i pepa no ka sila ana o na wahine i — 
ka lakou mau kane, e hana i pepa no 
ka sila ana o na keiki i ko lakou mau 
makua. Na ke kumu e nana pono i ke- 
ia mau pepa i hana ia, a e hoopololei 
ia lakou, a e hoomaopopo ina ua hana 
ia me ka pololei loa. He mea no keia 


NA MOOOLELO 


ia ke koikoi o ka hana ana i keia mau 
mea maluna o ko kakou mau poohiwi 
keia hana nui no oukou iho. Ua kau 


PONO “A= OLTAITO 85 


e makaukau ai oukou no ka hana ana i 
ponoi, aole hiki ia kakou ke kaukai a 
na hai e hana no kakou. 


Haawina 31 


NA MOOOLELO 
Ke Kumuhana: Ke koikoi o ka hana 


e kau ia nei maluna o ka poohiwi o ka 
poe e hoomakaukau nei i ka mooolelo 
no na hana iloko o ka halelaa. 

“Nolaila, e haawi aku kakou ma ke 
ano he Ekalesia a he poe kanaka hoi, 
a he poe Hoano hoi 0 na La Hope nei, 
i ka Haku i mohai iloko o ka pono, a 
e lawe mai iloko o Kona halelaa, i ka 
wa e paa pono ai ia, i kekahi buke e 
paa ana ina mookuauhau o ko kakou 
poe make, he mea hoi i kupono no ke 
apono ia mai.” (Berita A Me Na Kau- 
oha 128:24.) 

1. E Hana Ia Ka Mooolelo me Ka 
Oiaio E Pono Ai. E like me ka mea 1 
hoike ia “like me na mooolelo o ka ho- 
nua, i hana ia me ka pololei, pela hoi 
na mooolelo ma ka lani.” Aole apono 
ka Haku i ko kakou mau mooolelo i 
hana ia me ka pololei ole: aole i apono 
ia no mooolelo ia kakou iho. Mai poina 
oukou e hookolokolo ia ana ka poe 
make ma _ na mea i kakau ia iloko 0 na 
mooolelo o keia honua a me na moo- 
olelo o ka lani. Aole loa i hiki ia kakou 
ke kakau i ka mea pololei ole iloko o 
ko kakou mau kuauahua, noka mea he 
hoopunipuni maole kela. Ina ua kakau 
hewa kakou me ko kakou ike ole, he 
mea kupono loa e hoopololei ia ka moo- 
olelo mamua o ko kakou make ana. 

2. Ina Ua Hewa Ka Mooolelo. Ka 
hapa nui o na mea i kakau hewa ia 
iloko o kela a me keia mooolelo, ma- 
muli no ia o ka pupuahulu a me ka 
noonoo kupono ole, kekahi manawa 
mamuli no ia o ko kakou ike ole ke 
ano pololei o ka hana ana, a i kekahi 
manawa mamuli no ia o ka molowa 
maole, a me ke kaukae, a na hai e hana 
i ka hana no kakou. 

Iloko o na buke mooolelo a me na 
moooolelo ohana i pai maole ia, ua nui 
na mea hewa kekahi manawa. O ka 

hapa nui o keia mau hewa mamuli no | 
paha ia o ka like ole o ka mea i manao 
ia he oiaio no ia. Ma kekahi buke 
mooolelo ua olelo ia o David Williams 
he keiki oia na John Williams a me 
Sarah Emmett, ma kekahi buke okoa 
ua olelo ia, he keiki o David na Joseph 
Williams a me Alice Phipps. A ma 
kekahi wahi e like ole ana paha ka la 
hanau a me ka inoa o kana wahine a 
me kana mau keiki. 

Ina ua ike ia keia mau hewa like ole 
iloko o ko. kakou mau buke mooolelo, 
heaha ka mea kupono e hana ai? Ua 
moakaka ka haina, aole i hiki na mea 
elua i kakau ia ke hilinai ia, ua hewa 
kekahi, a malie paha ua hewa na mea 
elua. O ka mea e hana aie hulika mea 
oiaio a ina e loaa ka mea oiaio alaila e 
hoopololei ai ka mooolelo i kakau ia. 

Ojiai o kela a me keia mooolelo oha- 
na, ua hana ia me na mea i loaa ai 
mailoko mai o na buke e ae, a i ole 
mai kekahi mau wahi e ae. Nolaila ina 
ua like ole ka mea i kakau ia iloko o 
na mooolelo elua no ke kanaka hooka- 
hi, he mea kupono loa e huli kakou 
iloko o ka buke a i ole ma ka wahi kahi 
i lawe mua ia mai na mea i kakau ia. 
Maihea mai i lawe ia mai ai? Maika 
baibala mai anei i kakau ia e ka ohana, 
i na makahiki i hala, inapela o ka ninau 
ua ike pono anei lakou i ka oiaio o ka 
mea a lakou i kakau ai. Ua haawi ia 
mai anei na mea i kakau ia e na kupuna, 
ua malama ia anei iloko 0 ko lakou mau 
naau ai ole ua kakau maole no lakou 
iloko o ka buke hoomanao. Ina ua 
kakau ia mai na kaao a me na mooolelo, 
alaila ua like kona waiwai a me kona 
oiaio me ka waiwai a me ka oiaio o na 
kaao a me na mooolelo. E hoao kakou 
e hooiaio i na mea a pau i kakau ia 
iloko o ko kakou mau buke kuauhau. 


3. Na Buke Mooolelo Oiaio i Hiki 

Ke Hilinai Ia. No oukou na Hawaii 
pehea la e macpopo ai oukou mawaena 
o na mookuauhau oiaio a me na kaao 
lapuwale oiaio ole. He ninau ano nui 
keia, aole au i ike kona haina. Aka ua 
hiki no kakou ke hilinai maluna o ke- 
kahi mau mea i kakau ia, a i hai ia mai, 
mai na kupuna mai. 

Ina ua hoike ia mai na mea e pili 
ana i kou mau kupuna e kekahi o ko 
oukou ohana i kamaaina me lakou, a i 
ike ika waa lakou i ola aia me na hana 
a lakou i hana ai, he mea maikai no ia, 
a ua hiki ke hilinai ia a hiki i ka wa i 
hooiaio ia ua pololei ole. Ina ua ka- 
kau maole ia e ko, oukou mau kupuna 
eles ielasn Bibs lean ponoi, alaila ua 
mano ia e kakou he mea oiaio no ia. 

Ekolu wahi ano nui e malalama ia 
na mookuauhau o na kupuna o na ka- 
naka a pau. (1) na mooolelo a me na 

uauhau i malama maole ia e ka ohana 
poni; (2) na buke i malama ia e ke 
aupuni, e like me na hanau, na mare 


apasenacmakesanaidepelaeaki..(oyenaee 


buke i pai maole ia. 


Ka mua mawaena o na Hawaii, ua 
mahuahua ole. Aole i malalama nui 
ia na kuauhau e ko oukou mau ku- 
puna. He mea oiaio ua malama ia na 
mookuauhau o na alii o ko oukou aina 
a ua waiwai loa no ia mau mea. Eia 
nae, aole i like keia mau mea a pau 
imalama ia, no ia mea aole hiki ia kakou 
ke hilinai, he mea oiaio na mea a pau 
i haawi ia maie lakou. Aka ina kakou 
e hana me ke akahele a me ka noonoo 
kupono, e ike ana kakou kekahi mau 
mea oiaio a waiwai loa mailoko mai o 
keia mau papa kuauhau. Kekahi o 
na mea kakau kuauhau ua hiki ke hili- 

nai ia, a o kekahi ua hiki ole ke hilinai 

ia. Ka lua, na buke i malama ia e ke 
aupuni, ua waiwai loa keia ia kakou, 
a ua hiki ke hilinai ia ka hapanui o ka 
manawa. Aia no na buke i malama ia 
e ka Papa Ola, no na hanau, na make, 
na mare e pela aku, he mau mooolelo 
maikai loa ia. 

Aia no hoi kekahi mau buke kuauhau 
maikai iloko o ka Bishop’s Museum, aia 
no kekahi ma ka Territorial Archive. 
Aia no kekahi mau mooolelo maikai loa 


iloko o na nupepa kahiko i pai ia ma 
Hawaii i na makahiki i hala. Aia hoi 
kekahi mau mooolelo oiaio iloko o na 
mooolelo i malama ia e na Aha Hooko- 
lokolo, e pili ana i na palapala aina 
(deeds) na mortgages, a pela aku. Ua 
nui hoi na mea maikai iloko o na buke 
o na pa ilina kahiko, kahi i kanu ia ai 
ko oukou poe kupuna. Ke kolu, na 
buke i pai ia. Ua like ka waiwai a me 
ka oiaio o keia mau buke me ka waiwai 
a me ka oioio o na wahi kahi i loaa mua 
ai na mea i pai ia iloko o ia mau buke. 
Aole i nui na buke oia ano i pai ia e 
pili ana i na Hawaii, a me ko lakou mau 
makua. 

O kekahi wahi maikai a kakou e huli 
ai na mea e pili ana i kekahi 0 ko ka- 
kou mau makua, oia no na buke oka 
Ekalesia, e pili ana i ko lekou bapetiso 
ia ana, a pela aku. © ka ninau ano 
nui, pehea la lakou e ike ai mawaena 
o ka mea pololei a me ka mea pololei 
ole iloko o keia mau mooolelo. He 
ninau kela, no kela a me keia e pane 
nona iho. Ina ua loaa ia kakou na mea 
hooiaio no na mooolelo a kakou i loaa 
ai, he mea maikai loa ia. No ka mea 
ma no hoike e hooiaio ia ai na mea 
aipaue 

O ka oukou hana maikai loa e hana 
ai, oia keia e hana mua ka mooolelo 
o ko oukou mau makua a oukou i ike 
a hoomaopopo ai, e hana i ka hana 
iloko oka halelaa no lakou, alaila e 
hoomaka e noonoo ae huli no na ku- 
puna i ano mamao aku, a malie paha e 
wehe ana ke Akua i alahele no oukou e 
loaa ai ko lakou mau mookuauhau. 

4. Ka Huli Ana I Na Mea Oiaio 
Hou. I ko oukou imi ana i ko oukou 
mau mookuauhau, ina aole i like na mea 
a pau i kakau ia, a i loaa ia oukou, e 
pili ana i kekahi 0 ko oukou mau moo- 
kuauhau, he mea pono loa ia oukou 
e heli ieernom antes hou, malie paha, 
e loaa ana ia oukou i ka hoomaopopo 
ana ina mea oiaio a me na mea oiaio 
ole. Ina ua like ole elua mea, o ka mea 
wale no e hiki ai ke hana ia, e koho 
akahele, a me ka noonoo kupono, ka 
mea pololei o laua, a na ka uhane o 
ka oiaio e kuhikuhi mai a e kokua 
mai. 


NA MOOOLELO 


5. Ke koikoi Maoli O Ka Hana Ia 
Ana O Ka Buke Mooolelo. Mana mea 
i hoike ia maluna ua hiki no na mea a 
pau ke ike, o ka hana ia ana o kekahi 
buke mooolelo, aole loa ia he mea lii 
li A aia no maluna o ka mea nana 
e hana, kekahi hana nui a kaumaha, aia 
no maluna ona ka oiaio a me ka oiaio 

ole o ia mooolelo. E hana imua o ke 
Akua me ka oiaio a me ka pono. Ala- 
ila i ka wa e heluhelu ia kou mooolelo, 
e kou mau mamo, e ike ana lakou i ka 
hoopono a me ka naauao maoli o ko 
lakou kupuna nana i hana i ka moo- 
olelo, a e piha ana ko lakou naau me 


ka hauoli. 


Haawina 32 


NA MEA E HANA PAPALUDA OLE IA AI KA HANA 


Ke Kumuhana: Ke ano o ko oukou 
kokua ana i ka Index Bureau o ka Eka- 
lesia i mea e papalua ole ai ka hana ilo- 
ko o ka halelaa. 

Mai ka mahina o January makahiki 
1927 he hookahi miliona ka nui o na 
inoa o ka poe make i hana mua ia, a i 
hoouna hou ia i ka Index Bureau no 
Raehana,nou ja ana. Ina aoleso keia 
keena ina ua pau keia mau inoa i ka 
Rana housia iloko o ka halelaa. - I 
keia wa ua nui loa na inoa e hana 
papalua ia nei iloko o ka halelaa, no- 
laila he mea maikai loa e lokahi kakou 
ma ka imi ana i mau ala e pau ai keia 
hana waiwai ole. 

1. Na Hana Papalua Mua. I ka 
wa i hoomaka ai ka hana ma Nauvoo, ua 
wae ia ka hanau mua o ka ohana i hoo- 
ilina, ka hapa nui o ka manawa. Ma 
keia ano o ka hana ana, ua nui ole na 
hana i hana papalua ia iloko o ka oha- 
na hookahi. Aka i ka wa i hoomaka 
ai na hoahanau e hele mawaho ae o 
ko lakou mau ohana ponoi, e imi aii ka 
hana e hana ai iloko o ka helelaa, ua 
nui hewahewa na hana papalua ia ana. 
Ma ka makahiki 1841 ua bapetiso ia 
o George Washington, i make, iloko 
o ka halelaa, ekolu manawa—hookahi 
no George Washington peresdena o ka 
United States, e Stephen Jones, hoaa- 
loha; hookahi hou no General George 
Washington, e Don Carlos Young, (ke 
kaikaina o ke Kaula) hoaaloha; a oko- 
lu no General George Washington, e 
John Harrington, hoaaloha. Ua papa- 
-kolu hoi ka bapetiso ia ana no Martha 
Washington, ka mua no ka wahine.a 
General George Washington e John 


Harrington, hoaaloha; hookahi mana- 
wa no Martha Washington, e Sarah M. 
Cleveland, hookahi manawa e John M. 
Bernhisel. A pela hoi i bapetiso ia ai 
no ka makuahine a George Washington 
ma ka makahiki 1841, a hana hou ia ma 
ka makahiki 1844 ma ka la 29 0 July. 

2. Na Papalua Ana Mahope Mai. 
Mamua o ke kukulu ia ana o ka En- 
dowment House ma Salt Lake City, 
Utah, ua make kekahi hapa nui o ka 
poe i hoomaka ai ka hana ma ka halelaa 
o Nauvoo, a i kela wa ua hoomau ka 
lakou mau keiki a me na ohana i ka 
hana iloko o ka Endowment House, 
aole nae lakou i ike i na hana i hana ia 
e ko lakou mau makua, nolaila ua nui 
loa hou na hana papalua ia ana. I ke 
kukulu ia ana o na halelaa ma Utah, ua 
hoomahuahua ia na hana papalu.a Ina 
e noho ana kekahi lala o kekahi ohana 
ma St. George nana no i komo iloko 
o ia halelaa e hana ika hana no na lala 
a pau o kona ohana, ina e noho ana ke- 
kahi lala ma Logan ua hana hou oia 
i ka hana no ia ohana hookahi ma ia 
halelaa, a pela hoi ma Manti a me Salt 
Lake City, oiai aole lakou i makaukau 
ma ka malama ia ana o na mooolelo o 
na hana iloko o ka ohana. 

Mahope mai i ka loaa ana mai o na 
buke lehulehu e hoike mai ana i na 
mookuauhau o na ohana like ole, ua 
mahuahua hou na hana papalua iloko 
o ka halelaa, no ka mea, na kela lala a 
me keia lala o ka ohana e kakau i keia 
mau mookuauhau mailoko mai o na 
buke, a me ka ike ole o kekahi lala e ae 
o ka ohana, ua hana ia ka hana iloko o 
ka halelaa no lakou, alaila hana hou ia 

ka hana no ia poe hookahi e kekahi 
lala e ae, me ka ike ole o ka lala nana i 
hana mua i ka hana. | 

3. Ka Temple Index Bureau. I ka 
ike ana o na luna nui o ka Ekalesia i 
keia mau papalua ana lehulehu loa, ua 
noonoo ihola lakou i ka hana maikai e 
hana ai, i mea e pau ai keia hana poho 
loa. I ka makahiki 1921, ua wae ia ke- 
kahi komite, a ua hoomaka no lakou e 
imi kekahi ala e pau ai keia hana pono 
ole. ka mea mua loa a lakou i hoa- 
pono ai oia no ka hana ia ana o kekahi 
papakuhikuhi o na lawelawepaa a pau 
o kela a me keia halelaa o ka Ekalesia. 
He hana nui loa keia, a he hana nui 
hoi o ka lilo, aka ua hoomaka koke ia. 
I ka makahiki 1927 ua pau keia hana i 
ka hana ia, a ua kakau ia ma ke keena 
o ka Ekalesia ka inoa a me na hana i 
hana ia no kela a me keia kanaka i lawe- 
lawe ia iloko o na halelaa a pau. Ua 
hooholo ia ma ia mua aku, e hoouna 
mua ia na inoa o ka poe a pau, i make- 
make ia e hana i mau hana no lakou 
iloko o ka halela, i ka Index Bureau, 
ina ua hana mua ia ka hana no lakou, 
e ike ia ana ia mea, noalaila aole e papa- 
lua nui ai ka hana ma i ia hope aku. 
Mai ia manawa a hiki i ka la hope o 
July 1940, ua hoouna ia he 11,159,229 
inoa i ka Index Bureau e hoapono ia no 
na hana iloko o ka halelaa, mailoko mai 
o keia heluna ua hana mua ia ka hana 
no 1,156,116 o lakou. Ma keia mea e 
ike ai oukou ka waiwai maoli o ka In- 
dex Bureau i ka poe e hana ana i na 
hana o ka halelaa no ko lakou poe 
make. Aole nae i pau loa na hana pa- 
palua ia ana. 

4. Na Ano O Ka Hana Papalua 
Keia Mau La. Aia no i eha ano o ka 
papalua ana o ka hana i keia wa, i hiki 
ole ke hooponopono a hoopau ia e ka 
Index Bureau. 

(a) Ua hiki no kekahi hoahanau ke 
hoouna mai i kekahi mau inoa no ke 
apono ia ana, mailoko mai o kona 
buke mooolelo, a mahope mai hoouna 
hou ia mau inoa hookahi. me kona 
poina ana ua hoouna mua ia, a pela e 
papalua aika hana. 


(b) Ua hiki no kekahi lala 0 kekahi 


ohana ke hoouna mai i kekahi mau inoa | 
no ke apono ia,alaila i kela mau la 
hookahi no e hoouna mai kekahi lala e 
ae, i kela mau inoa hookahi, me ka ike 
ole ua hoouna mua ia e kona hoaha- 
nau. Pela hoi e papalua ai ka hana. 

(c) O ka rula o ka Index Bureau 
oia keia, ina hala eono mahina mahope 
o ke apono ia ana o kekahi papa inoa, 
ina aole i pau ka endowments i ka hana 
ia iloko o ka halelaa, e hoouna hou ia 
ia mauinoa i ka Index Bureau e apono 
hou ia, ina hala ekolu makahiki mahope 
o keia apono elua ana, a ua pau ole na 
hana i ka hana ia, e hoouna hou ia no 
i ka Index Bureau no ke apono hou ia 
ana. Ina e hoouna kekahi mau lala e 
ae o ka ohana i keia mauinoa hookahi, 
aole nae i hana ia ka hana no kekahi o 
lakou iloko o ka halelaa, e na mea nana 
i hoouna i ka papainoa mua, e apono ia 
ana, a e papalua ia ana ka hana no ia 
poe. 

(d) I keia wa, aole i check ia na bape- 
tiso a me na sila iloko o ka halelaa, a 
ina aole e akahele na lala o kela a me 
keia ohana, e hana papalua, papakolu 
ia ana keia hana no lakou. 3 

Ua maopopo no makou ua hoouna ia 
kekahi mau papainoa i ka Index Bu- 
reau, elua ai kekahi ekolu manawa, ma 
keia papalua a papakolu ana o ka hana, 
ua poho ka manawa a ua pii loa ka lilo 
iluna loa. 

Ua nui hoi ka poho o kamanawa a 
me ke kala,zmamuli o ka papalua ana o 
ka hana ma ka imi ana a me ke kakau 
ia ana o na mookuauhau iloko o na 
buke kuauhau. Ina e hooikaika ke- 
kahi lala o ka ohana ma ka imi ana i 
kona mookuauhau, me ka hoolilo ana i 
na kala he nui, alaila e hana hou ai ke- 
kahi lala o ia ohana hookahi, ia mau 
hana hookaihi, ua hiki no oukou ke 
ike ka poho a me luhi hewa o ia hana 
ana. 

Ke hoomahuahua ia neina lala o kela 
a me keia ohana, ke hele nei lakou io 
a ianei e noho ai. Ina e komo ka iini _ 
iloko o ka naau o kekahi o lakou e 
hana ina hana o ka halelaa no ko lakou 
poe make,hoomaka no lakou e hana i 
ka hana e hiki ai kehooko ia keia make- 
make, e pela hoi ka hana o na lala e ae 

e noho ana ma kekahi wahi e ae. E 
like me keia ua nui loa ka poe ma Ha- 
waii i pili maoli i ka ohana o Keka- 
ulike, Ina e hana kela lala a me keia 
lala nona iho, ma ka imi ana a me ka 
hana ana i na hana o ka halelaa no 
lakou, he mea maopopo maoli e nui he- 
wahewa ana ka papalua, papakolu, pa- 
paha ana paha o ka hana. He poho 
maoli no keia. A he mea kupono ia 
na oukou e noonoo ai. 

5. Ke Ano Maikai O Ka Malama Ia 
Ana O Ka Mookuauhau. I keia wa 
aole i hiki ia kakou ke ike ika nui o ka 
papalua ia ana o na hana ma ka imi ana 
ina mookuauhau, e kela a me keia oha- 
na, oiai ua check ia na pepa halelaa wale 
no. Nolaila ua nui na pilikia a me na 
hana hewa ana, a me na papalua ia ana 
o na hana like ole e pili ana i na inoa o 
ko kakou poe make, a me ka hana no 
lakou iloko o ka halelaa. 

I keia wa ke hoao nei ka Ekalesia e 
huli kekahi ala, e kokua i na hoahanau 
ma keia hana koikoi a hemolele. Ke 
hoolala ia nei kekahi mau hana e pau ai 
keia mau hana poho a hooluhi wale. 
Keia mau papalua hewa ana o ka hana. 
Eia ilalo kekahi o na mea i hoolala ia 
a i manao ia e hana ma keia mua aku: 

(a) Ua wae ia kekahi poe makaukau 
e hoapono ai ole e hoole i na mookua- 
uhau a pau e hoouna ia mai ana, e nana 
ina paha ua pololei, a ua kupono paha 
e hana ia ka hana no lakou, a e hoo- 
holo hoi ina he kuleana paha ke mea 
nana i hoouna mai i ka mookuauhau e 
hana i ka hana iloko o ka halelaa no 
lakou. 

(b) -E*kakausia sana na, inoa no ka 
bapetiso ia a me ka endow ia (Pomai- 
kalaa) no ka poe make, maluna o na 
family group sheets, e kakau pu ia ana 
i kahi i loaa ai ia mau inoa. Ma keia 
e ike ia ai ua malama ia ka mookuauhau 
me ka pololei. Ina ua apono ia keia 
mau inoa alaila e check ia ana lakou me 
na pepa o ka Index Bureau. Ina ua 
ike ia ma keia check ana ua pau na hana 
o ka halelaa i ka hana ia no keia poe, a 
ua hookomo pono it keia mookuauhau 
o ka ohana iloko o ka waihona mooole- 


lo o ka Ekalesia (Church Record Arch- 


ive), alaila e hoihoi ia keia mau pepa 
i ka ohana nana i hoouna mai. 

(c) Ina ua hana ole ia ka hana, ala- 
ila e hana papalua ia kekahi mau pepa 
kuhikuhi (Index cards) no kela a me 
keia kanaka maluna o ka papa inoa, i 
hana ole ia na hana o ka halelaa nona. 
Mahope o ka hana ana o keia mau pe- 
pa kuhikuhi e hookomo koke ia ana ka 
lua iloko ka papakuhikuhi o ka Index 
Bureau, a ma ia mua aku aole loa i 
hiki ke papalua ke apono ia ana o kela 
kanaka make no na hana o ka halelaa, 
oiai ua paa ka pepa kuhikuhi iloko oka 
Index Bureau. E hoouna ia ka pepa 
(card( mua i ka halelaa a ua hiki ke 
hana ia ka hana o ka halelaa no ia ka- 
nak oiai ua lawa na mea i hoike ia ma- 
luna o ka mooolelo, a ua apono ia e ka 
Index Bureau. I ka pau ana o ka hana 
ma ka halelaa, alaila, e paikii maoli ia — 
ana na pepa e hoike ana i na hana i ha- 
na ia ma ka halelaa, alaila, e hoouna ia 
ana ka pepa (card) mua i ka Index Bu- 
reau, e hookomo ia ana ia pepa (card) 
mua iloko o ka pahu mookuauhau ma 
kahi o ka pepa (card lua), alaila e 
unihi ia ka pepa (card lua) ae kakau ia 
maluna o ia pepa ka la i hana ia ai ka 
bapetiso a me ka endowment iloko 0 ka 
halelaa, a e hoouna ia ana ia pepa ika 
ohana nana ka hana, a ma ia pepa 
(card) e ike ai ka ohana i na hana i ha- 
na ia, alaila he mea kupono loa e kakau 
ia iloko o ka buke mooolelo o ka ohana, 
ina hana a pau i hana ia, i piha pono a 
pololei ai ka mooolelo. 

(d) E mau ana e like me ka mau, na 
pepa i hana mua ia no ka sila ana o na 
wahine i ka lakou mau kane, a me ka, 
sila ana o na keiki i ko lakou mau ma- 
kua. 

(e) Ua hana ia kekahi Papa Kuhi- 
kuhi O Na Hooilina. Amalalo o na 
inoa a pau o na hooilina, ua kakau ia 
na inoa o ka poe a pau, e hoomalu ana 
ka hana no ia hooilina. E kakau pu ia 
ana na inoa o ka poe a paue hana ana 
ina hana halelaa malalo o kela a me 
keia hooilina. A pela e ike aina ohana 
a pau i ka poe a pau e hana anai na 
hana o ka halela malalo o ko lakou hoo- 

ilina. Ma ia mea e hiki ai na ohana ke 
lokahi ma ka hana an i na hana a me 


ka hoopau ana o na hana poho a papa- 
lua. 

KA LOAA ANA A ME KA HOOPONOPONO 
IA ANA O NA LA HANAU 


Ke Kumuhana: Pehea e loaa ai i na 
la hanau i nalowale; a ina aole e hiki 
ke loaa ia mau la, pehea la kakou e 
hana ai? 

O ka mea maikai loa e loaa ka la ha- 
nau ponoi, na la i mare ai a me na la 
i make ai, no ko kakou poe make. Aka 
aole i hiki ia kakou ke loaa kekahi o 
keia mau mea, me ka nana ole ika nui 
o ko kakou imi ana. Heaha na mea a 
kakou e hana ai, heaha na mea a kakou 
e kakau ai ma kahi o ka la hanau, ka 
la mare a me ka la o ka make ana? 

1. Aole I Piha Pono Na Mooolelo 
I Na Wa A Pau. Ua ike no kakou ina 
kakou e imi ana i na mookuauhau o ko 
kakou mau kupuna mua i na makahiki 
loihi i hala, aole kakou e loaa ana ke- 
kahi buke e paa ana ia mau mooolelo. 
Ma kekahi 0 na buke mooolelo e loaa 
ana ka inoa wale no, ma kekahi e ka- 
kau ia ana ka inoa‘a me ka inoa o na 
makua, aole nae i kakau ia kekahi la 
€ maopopo ai kakou i ko lakou mana- 
wa i hanau ai. Ma Hawaii ua ike no 
kakou aole i ike ko kakou mau kupuna 
ike ano o ke kakau ana. Aole o lakou 
huapalapala aole o lakou buke. Aole i 
kakau ia hookahi mea e pili ana i ka 
mooolelo o na kupuna o na Hawaii 
mamua o ka makahiki 1820. Oia ka 
makahiki ihiki mua mai ai na misiona 
i Hawaii nei, a na lakou i hana ka papa 
huapalapala mua no na Hawaii, a na 
lakou i hoomaka e ao i na Hawaii i ka 
heluhelu a me ke kakau. Nolaila o na 
mooolelo a pau mamua aku o ia mana- 
wa, he mau mooolelo i hoopaanaau ia, 
a i malama ia iloko o ka naau o ka poe 
i wae ia, a i ao ia, ma ka malama ana 
me ka mele ana i na mookuauhau. A 
nolaila he mea ano paakiki loa ka imi 
ana i na mookuauhau kahiko o na Ha- 
waii. He mea maopopo ua kakau ia 


kekahi o keia mau mele kuauhau wai- 


wai loa, a mai laila mai i loaa ai ia ka- 
kou kekahi mau mea waiwai loa e pili 
ana i na mookuauhau o na kupuna. 

2. He Mau Olelo Ao No Ke Koho 
Pono Ana I Na La I Ike Ole Ia. I 
mea e hiki ai ke hana ia ka hana iloko 
o ka halelaa no kekahi ohana, e loaa 
ka la hanau, a i ole ka la hanau i koho 
ia e pono ai. Ina e hiki ke loaa ka la 
maoli i hanau ai, aole he mea pono e 
kakau ia kekahi la i koho ia. Ina e huli 
ikaika ka la i hanau ai 0 kekahi kana- 
ka, e loaa ana kekahi manawa i na la 
hanau hoi o kekahi poe e ae. Ina kakou 
e hooikaika ma ka imi ana e loaa ana 
ia kakou kekahi ike e pili ana i ko ka- 
kou mau kupuna. Ina ua ike ia ka inoa 
o ke keiki hookahi wale no, mamuli o 
ko kakou hooikaika ana, kekahi mana- 
wa, e loaa ai ka inoa o na makua a me 
na inoa o na keiki e ae o ka ohana. 

Nolaila e hana oukou i rula ma ka 
oukou mau hana e pili ana i ko oukou 
mau kuauahau, aole loa oukou e kakau 
iloko o ko oukou mau buke mookuau- 
hau, i na la i koho ia, me ko oukou 
hooikaika ole e imi i ka la hanau maoli. 
No ka mea, kekahi manawa e loaa ole 
ana=kakou tonarla hanau a<pela aku 
mamuli o ko kakou molowa maoli, ma 
ka huli ana. 

Ina aole hiki ia oukou ke loaa i na 
la i hanau ai, a i make ai mahope o ko 
oukou hooikaika ana, alaila e imi i ke- 
kahi mau mea e ae, oia hoi, ka la i ba- 
petiso ia ai, ka la i hoonalo ia ai, ka 
la i mare ai, ka la i hana ia ai ka hoo- 
iliana a pela aku. 

Mahope o ko oukou hooikaika ana 
ina aole i loaa kekahi o keia mau mea 
i hoike ia maluna, alaila, e hoomaka 
oukou e koho i ka la hanau, mamuli o 
kekahi mau mea i hoomaopopo ia. Aole 
kupono e koho wale i ka la hanau, aka 
e koho ika la hanau mamuli o na mea 

i ike ia he oiaio no ia. Ina ua ike ia 
ua ola kou hoahanau i ka wa o kekahi 
moi paha, ai ole ma ka wa i hana ia ai 
kekahi hana nui ma ke aupuni, a i ole 
i ka wa i kau ia mai kekahi mai weli- 
weli maluna o ka lahui, a ua ike ia ua 
kanaka makua paha oia, a i ole ua opi- 
opio loa oia ia manawa, pela e hoao 
ai e hoomaopopo i kona manawa i ha- 
nau at 

3. Ke Ano O Ke Koho Ia Ana o Ka 
La Hanau I Apono Ia. I mea e like 
ai i ke ano maikai a ano pololei o ke 
koho ia ana o ka la hanau o kekahi ka- 
naka, ua nana pono ia na kuauhau o 
kekahi mau ohana i ola ma ka honua 
nei mawaena o na makaliiki 1000 a hi- 
ki i keia mau la. Ua nana ia na hanau- 
na he 100. Ua ike ia mamuli o keia 
huli pono ana, o ka awelike o na maka- 
hiki mawaena o kela a me keia hanauna 
he 32 noia. Ka awelike o na makahiki 
o ka makuakane i ka hanau ia ana o 
kana keiki mua he 26 no ia. Ka awe- 
like o na makahiki o ka makuahine i 
ka hanau ia ana o kana keiki mua he 22 
no fa. 


Nolaila ua apono ia na rula malalo 
iho: 

(a) Ma ke koho ia ana o ka la ha- 
nau o ka makuakane, ina ua ike ia ka 
la hanau o kekahi o kana mau keiki, 
aole nae i ike ia ke keiki mua paha ia 
a o ke keiki ekolu paha, e kakau ia ko- 
na la hanau he 32 makahiki mamua o 
ka la hanau o ke keiki, a he 28 maka- 
hiki mamua o ka la hanau o ke keiki 
no ka la hanau o ka makuahine. Penei: 
ina ua ike ia ua hanau kekahi keiki ika 
makahiki 1650 e kakau iloko o ko ou- 
kou buke mookuauhau ua hanau ka 
makuakane “about 1618.” A ina ua ike 
ia ka la hanau o ka makuakane, a ua 
hanau oia ma ka makahiki 1700, a ua 
ike ole ka la hanau o ke heiki, e ka- 
kau iloko o ka buke kuauhau ua ha- 
nau ke keiki ‘‘tabout 1732.” 

(b) Ina ua hanau ia ke keiki maka- 
hiapo o ka ohana ma ka makahiki 1780, 
a ua ike ole ia ka wa i mare ai a i ha- 
nau ai kona mau makua, e helu ihope 
he 26 makahiki, a e kakau iloko o ka 


mookuauhau ua hanau ka makuakane 


“about 1754,” a o ka makuahine “about 
1758,” he 22 makahiki mamua o ka ha- 
nau ia ana mai o kana keiki mua. 

(c) Ina ua ike tacka la 1 mare-ai na 
makua, aole nae i ike ia ka la hanau o 
na keiki, ua hiki ke kekakau ia ka la 
hanau o ke keiki mua i hookahi maka- 
hiki mahope o ka laua mare ana, a o 
na keiki e ae, i clua makahiki mawaena 
o kela a me keia keiki. 

Ka hapa nui o ka manawa ua hanau 
ka makuakane i eha makahiki mamua 
o ka makuahine.. He mea maopopo 
aole pela na kanaka a pau, aka ina e 
nana ia no na hanauna loihi, e ike ana 
oukou, he rula keia i hiki ke hilinai ia 
mawaena o ka hapanui o na lahui o ka 
honua i keia wa. 

4. Ke Kanawai Kupono No Kela A 
Me Keia Mea Kakau Mookuauhau. 
Ke manao nei makou he mea pono loa 
ia oukou a pau e imi me ka ikaika a 
me ka oiaio, no na mea a pau e pili ana 
i ko oukou mau mookuauhau, mamua 
o ko oukou koho ana, e like me na mea 
i ao ia maluna. Kekahi manawa ua hiki 
no ke loaa ia mau mea ina e hooikiaka 
ma ka huli ana. Nolaila ua manao no 
makou he mea maikai loa ina e lawe ke- 
la a me keia lala o ka papa i na mea e 
hoike ia ana malelo i kanawai a i ole 
i rula paa no lakou i ko lakou hana 
ana i ko lakou mau mookuauhau: 

“FE hoao mau ana au e hana e like 
me na rula i kakau ia malalo: 

1. Aole au e ae ana e oi aku ai ka 
ike o kekahi kanaka e ae no na mea e 
pili ana i ko’u ohaha ponoi mamua o 
ko’u ike. Ina au e ae aku i kekahi ka- 
naka e ae e ike i kekahi mau mea e 
pili ana i ko’u ohana a’u i ike ole ai, 
he mea no ia no’u e hilahila ai, a he 
mea no ia e hoike mai ia’u, ua ano mo- 
lowa au ma ka hana ana i na hana no 
ko’u mookuauhau ponoi. 


2. E huli no au ma na buke a pau 
a ma na wahi e ae a pau, a’u i manao 
ai, he wahi no ia e loaa ai kekahi ike e 
pili anai i ko’u mau kupuna. Aole loa 
au e hoohemahema ma ka imi ana i ko 
lakou mau mookuauhau. 


3. Aole e loaa ana ka huaolelo ‘hi- 
ki ole” iloko o ko’u waha, a iloko paha 

o ko’u naau. O ka mea o ko’u poe 


_ make i makemake ai, oia no ka hana 


ia o ka hana, aole o na olelo pale a me 


ke kaukae. 


Haawina 34 
KE KAULAHAO O NA SILA ANA 


Ke Kumuhana: No keaha la i lilo 
ai ka sila ana o na ohana kekahi i ke- 
kahi i mea nui no keia ao a me ke ao 
e hiki mai ana? 

No keaha la e sila ia ai ka wahine i 
kana kane? No keaha la he mea pono 


ia e sila ia na keiki i ko lakou mau ma- 


kua? No ke aha la e sila ai kakou i na 
hanauna a pau kekahi i kekahi iloko o 
keia kaulahao—a hiki wale aku ia 
Adamu? No keaha la i piha ole ai ka 
kakou hana iloko o ka halelaa no ko 
kakou poe make, ina kakou e hana 
i na bapetiso a me na pomaikai laa, aka 
aole e hana ina sila ana? A nokeaha 
hoi kakou e hoohala wale i ko kakou 
manawa iloko o ka halelaa no ka hana 
ana i ka hana no na malihini ia kakou, 
a i ole, no na hoahanau o ko kakou 
mau hoaaloha, aole nae kakaou i huli 
i ka mookuauhau o ko kakou mau oha- 
no ponoi; a e hana i ka hana o ka hale- 
laa no lakou? Eia ilalo iho na haina o 
keia mau ninau ano nui: 

1. Heaha Ke Kumu O Ko Kakou 
Hana Ana I Na Hana O Ka Halelaa. 
O na oihanalawelawepaa a pau, he mau 
mea no ia no ka hoomakaukau ana ia 


_kakou e komo iloko o ke Aupuni Ce- 


lesetiela. Mamuli o ko kakou malama 


ana i na kanawai a pau a me ko kakou - 


loaa ana i na oihana lawelawe a pau, a 
me ko kakou hoomanawanui ana a hiki 
mai i ka hopena, e hoomakaukau ka- 
kou ia kakou iho no ka nani kiekie loa 
o ke aupuni o ka lani. O na oihana 
lawelawepaa e pono ai ia kakou oia no 
ka bapetiso ia ana, ka hoopaa ia ana 
i ka Uhane Hemolele, ka hoolilo ia 
ana ia ka Oihanakahuna, ka pomaikai 
laa (endowment), ka sila ana o ka wa- 
hine i kana kane, a me ka sila ana o 


na keiki i ko lakou mau makua. Aole — 


e hiki ke kanaka hookahi ku kaawale 
ke loaa ka nani kiekie. O ka mahele e 
loaa ana i na mea kiekie loa oia no ka 


ohana lokahi. 


2. I Mea E Loaa Ai Ka Nani Kiekie _ 
Loa. “Iloko o ka nani celestiela aia no 
he ekolu mau lani, a i ole, mau mahele 
(degrees). 

_”A i mea e hiki ai ke loaa ka mahele 

kiekie loa, he pono ke komo ke kanaka 
iloko o keia Mahele o ka Oihanakahu- 
na: (oia hoi ka berita hou a mau loa 
o ka mare); 

“A ina aole oia e hana pela, aole e 
hiki ia ia ke loaa ia mea. 

“TE Komo ana paha oia iloko o ke- 
kahi mahele e ae, aka, oia iho la ka ho- 
pena o kona aupuni: aole hiki iaia ke 
loaa ka hoomahuahua ana.” (Berita A 
Me Na Kauoha 131:1-4.) 

‘““No ka mea, o ka poe a pau e loaa 
ana kekahi pomaikai mai ko’u lima aku 
e malama i ke kanawai i hookahuaia 
ai no ia pomaikai a me na mea e pili 
ana ia mea, e like me ia i kukulu ia ai 
mai ka manawa mamua aku o ka hoo- 
kumu ia ana o keia ao; 

‘A no ka mea, e pili ana i ka berita 
hou a mau loa, ua hookumu ia ia no 
ka piha o Ko’u nani; a o ka mea e loaa 
ana ka piha o ia mea, e malama i ke 
kanawai e ponoai, a i ole e hoohewa ia 
oia, wahi a ka Haku ke Akua.” No ka 
poe e komo ole ana iloko o ka berita 
hou a mau loa o ka mare, ua olelo ia: 
“Nolaila i ka wa o laua e kaawale ai 
mai ke ao nei aku, aole laua e mare, 
aole hoi e haawi ia no ka mare ana; 
aka, e koho ia i mau anela iloko o ka 
lani, oia poe anela hoi he mau kauwa 
lawelawe, e lawelawe no ka poe kupono 
no ka nanii nui loa ae a oi aku ka mai- 
kai a me ka mau loa: 

“No ka mea, aole keia poe anela i 
kupaa ma Ko’u kanawai, nolaila aole 
hiki ke hoomahuahua ia lakou, aka, e 
noho kaawale a pakahi, me ka hookie- 
kie ole ia, iloko’ o ko lakou kulana i 
hoola ia ai, no ka wa mau loa, a mai 
keia manawa aku aole he mau akua 
lakou, aka, he mau anela no ke Akua, 

no ka wa mau loa a mau loa.” (Berita 
A Me Na Kauoha 132:5-6, 16-17.) 

3. Ke Ala O Ka Piha O Ka Nani. 
Ua olelo mai la o President Joseph F. 
Smith: ‘Ua hoike mai la ke Akua ia 
kakou i ke ala, a ua haawi mai la hoi 
Oia ka mana ia kakou, e hana a e hoo- 
ko pono i ko kakou mau misiona ma ka 
honua nei, a hoopiha i ko kakou mea 
i wae ia; no ka mea ua wae ia kakou e 
like auanei me ke Akua; a ina aole ka- 
kou e like me ia aole loa e hiki ai ka- 
kou ke noho pu me Ja. Aia a hiki mai 
ka wa e like ai kakou me ia, e ike ana 
oukou e hoike ia ana kakou imua ona 
ma ke ano a kakou i hana ia ai, he 
kane a he wahine. Aole e hiki ka wa- 
hine ke hele pakahi aku ilaila, aole hoi 
e hele pakahi ke kane, a e loaa ka hoo- 
nani ia. Ua hiki no paha laua ke loaa 
pakahi kekahi mahele o ka nani, aka 
ina e hookiekie ia laua e hookiekie ia 
ana mamuli o ke kanawai o ke aupuni 
celesitiela. Aole e hiki ia laua ke hoo- 
kiekie ia ma kekahi ano akoa, aole o 
ka poe ola aole hoi o ka poe make. He 
mea maikai e ao kakou e pili ana ina 
kumu o ko kakou kukulu ana i na hale- 
laa, a me na kumu o ko kakou lawe- 
lawe ana iloko o ia mau hale, no ka poe 
ola a me ka poe make. Ke hana nei 
kakou i keia i mea e like auanei ai 
kakou me Ia, a e noho mau loa me Ia; 
i lilo ai kakou i mau keikikane no ke 
Akua, ai mau hooilina pu me Iesu Ka- 
risto.”” 


4. Aole He Nani Ko Na Makua Ke 
Ole Na Keiki, A Pela Hoi Na Keiki Ke 
Ole Na Makua. Ua hoakaka mai la o 
President Brigham Young, aole e hiki 
kekahi ohana ke hoonani ia ke ole na 
oihana sila e hoopaa ia lakou kekahi i 
kekahi. “Ua loaa ia kakou kekahi hana 
e hana ai i like kona nani, ma kona wa- 
hi iho, me ka nani a ka hana a Iesu 
Karisto i hana ai, ma kona wahi iho. 
Aole e hiki ke hoonani ia ko kakou mau 
makua ke ole kakou; aole i hiki ia ka- 
kou ke hoonani ia ke ole lakou. Ua 
hana lakou i ka lakou hana, a ke hia- 
moe nei lakou. Ua kahea ia kakou i 
keia manawa e hana i ka kakou hana; 
a o ka hana ia i oi aku mamua o na 


hana“e/ae a:pauca kochonua: * =2" E 
loaa keia kaulahao iloko o ka Oihana- 
kahuna e pono ai; e hookui ia keia mai 
ka hanauna hope loa e noho ai maluna 
o ka honua a hiki aku ia Adamu.” 
(Discourses of Brigham Young, page 
623.) 

5. Ke Ano. Makualii O Ka Berita 
Celesitiela. E maopopo kakou i ka wa 
e loaa ai keia honua i kona nani pare- 
daiso, e kukulu ia ana ke aupuni o na 
makualii, a e kukulu ia ana na kupa a 
pau oia aupuni ma ke ano he ohana nui 
hookahi no lakou. “O ke ano o ke au- 
pini o ke Akua i keia wa a no ka wa 
mau loa, he ano aupuni makualii no 
ia; oia hoi he aupuni no ia e noho hoo- 
malu ai ka makuakane. O kela makua- 
kane a me keia makuakane i hoala ia 
mai ka make mai, a i loaa ka nani ce- 
lesetiela piha, e noho hoomalu ia ma- 
luna o kana mau keiki, a me na ohana 
a pau e puka mai ana mailoko mai o 
lakou no na hanauna a pau, no ka mau 
loa a me ka mau loa. Ke kamaiilio mau 
nei kakou e pili ana i ka wa e kanaka- 
makua ai na keiki; a ua manao no ka- 
kou i ko lakou wa e kanakamakua ai, 
ua puka lakou mawaho ae o ka mana 
hoomalu o ko lakou mau makua. Aka 
aole i ike ia kekahi rula oia ano ma ke 
aupuni celesetiela, ma keia au a ma 
kela au aku. Ma kela kanawai e noho 
ke keiki malalo o ka malu.o kona ma- 
kuakane a mau loa aku, no na au pau 


ole.” (Parley P. Pratt.) 


Ua kukulu ia ke kanawai o na ma- 
kualii i ka wa o Adamu, a ma kela wa 
ua noho hoomalu na makuakane ma- 
luna o ko lakou mau ohana ma na mea 
pilikino, a me na mea piliuhane hoi. 
Ua hoomalu lakou me ke aloha, ka 
pono a me ka oiaio, no ka mea, he oi- 


hanakahuna ia i “hoohui ia me na ma- 


na o ka lani a hiki ole ke hookaawale 
ia.” Ina e makaukau ka honua e loaa 
a e malama i keia ano kanawai, e ku- 
kulu ho u ia ana maluna o ka honua. 

Ua olelo mai la o President Joseph 
F. Smith: ‘Ke kanawai makualii, he 
kanawai hemolele no ia, a e mau ia no 
ka manawa pau ole. Aia no he kumu 
kupono, e ao ia keia loina i na kane, 

na wahine a me na keiki i na ohana a 
pau o ka poe o ke Akua, a e hoao la- 
kou e hoolilo i keia mea, e like me ka 
mea i hooholo ia, he mea e hoomakau- 
kau ai ia lakou no ka nani kiekie loa 
a kana mau keiki e loaa ai.” (Gospel 
Doctrine, page 359.) 

6. Ke Ano O Ka Ohana Celesetiela. 
E noho hoomalu ai ke Akua maluna o 
na mea a pau, make ano he Luna hoo- 
malu no ke ao nei a pau, a malalo iho 
ona e nohoalii ai o Jesu Karisto, oiai 
ka hanau mua ia, a mamuli o kona hoo- 
pono ua haawi ia keia mana IJaia. Ma- 
lalo mai o ka Haku o Iesu ka Hoola e 
noho hoomalu ai o Adamu maluna o 
na ohana a pau o keia honua, he ka- 
huna nui a he alii no na ohana o ka 
honua no ka manawa mau loa. Na keia 
makua nui e hoomalu maluna o Abela, 
Seta, Enoka, Noa, Aberahama, Iosepa 
a pela aku. O kela makuakane a me 
keia makuakane, nana i malama i na 
kanawai a i loaa ka nani piha o ke au- 
puni celesetiela ,e noho hoomalu oia 
maluna o na keiki a pau i hanau ia iaia 
ma keia honua, a pela hoi i na keiki a 
pau e puka mai ana mailoko mai o na 
puhaka o kana mau keiki ia hanauna 


aku ia hanauna aku. E hoolohe ana 
kela a me keia i na olelo o kona ma- 
kuakane ponoi, a pela lakou e noho ai 
me ka lokahi a me ka hoolohe. 

“Pela e hoonoho ia a e ili mai ai ka 
mana mai ka Mea Kahiko o na La me 
kona mau kupa lehulehu, a hiki i ka 
hoahanau hope loa o na la hope, i wae 
ia no ka nohoalii a me ka kookooalii, 


‘ina paha o kona aupuni o kana wahine 


a me ka laua keiki hookahi wale no. 
Oia iho la no ke ano a me ke kukuluia 
ana o ka ohana celesetiela, a oia hoi ke 
ano o na nohoalii, na nohohoomalu, a 
me na mana, e haawi ia ana i ka poe 
hana me ka ikaika.” (Parley P. Pratt) 

7. Ka Sila Ia Ana O Ke Kaulahao 
O Na Ohana A Pau. I ka wa i hoopau 
iaana Navabaspauso, kKashalelaa, alata, 
e sila ia ana kela a me keia kanaka pono 
i kona ohana ma kona wahi ponoi iho, 
a hiki i ka hopena o ka nianawa. E sila 
ia hoi oia me kona mau makua a hiki 
wale aku ia Adamu, iloko o ke kaula 
hao pono loa o ka Oihanakahuna Ma- 
kualii, i hoopaa ia me na apana kaula- 
hao o ka Oihana Kahuna Hemolele i 
hiki ole ke moku ia no ka wa mau loa 
a mau loa. 


Haawina 35 


NA BUKE MOOLELO O KA EKALESIA 


Ke Kumuhana: O na buke mooolelo 
mua hea la i piha me ka ike e pili ana 
ina mooolelo a me na mookuauhau, i 
waiwai loa ia kakou: 

Ua kaulana ka Ekalesia no kona mau 
buke mooolelo waiwai. Hele nui mai 
na kanaka huli mookuauhau mai kela 
aina a keia aina e heluhelu ia mau buke 
mooolelo maikai loa. Aia no iloko o 
keia mau buke ka haina no kekahi mau 
ninau pohihihi loa e pili ana i na kuau- 
hau. 

1. E Malama Ia Kekahi Mooolelo 
Ekalesia. Mai kinohi mai ua kauoha ia 
ka Ekalesia e malama i ka mooolelo o 
na hana i hana ia, oia hoi, na kuauhau 
o na hoahanau, ko lakou manaoio a 
me ka lakou mau hana ana i na lawe- 
lawepaa i lawelawe ia, na ao ana a pela 
aku. 


2. Mooolelo Ward a Me Branch. Ua 
malama ia na buke mooolelo iloko o 
kela a me keia apana o ka Ekalesia i 
kukulu ia .He mea oiaio, i ke kipaku 
ia ana o ka Ekalesia mai ko lakou mau 
home mua ,a me ko lakou hele ana aku 
iloko o ka -waonahele a hiki aku i na 
awawa o Lokopaakai, ua ano nui na 
mooolelo i nalowale, aka nae, ua hoo- 
pakele ia ka hapanui 0 ia mau mooole- 
lo waiwai loa. Aia no iloko o ke keena 
o ka Church Historian kekahi mau 
mooolelo o kekahi mau apana ma IIli- 
nois, Missouri, a me Iowa. Ua aneane 
piha ehiku kaukani buke mooolelo mai 
na apana o England, Scotland, Wales, 
Ireland, Norway, Denmark, Sweden, 
Holland, Germany, Armenia, Switzer- 
land, France, Mexico, Samoa, New 
Zealand, Hawaii a me Japan, iloko o 

ia keena. Ka hapanui o keia mau buke 
no na makahiki mamua o ka makahiki 
1930. Ua hoomaka ia ka hana ia ana o 
kekahi papakuhikuhi no na inoa a pau 
iloko o keia mau buke mooolelo. Ina 
e pau keia papakuhikuhi i ka hana ia 
alaila e lilo keia mau buke i mea waiwai 
loa no kela a me keia hoahanau e hoao 
ana e huli i na mookuauhau o kona 
ohana. Aia no ka hapa nui o na buke 
mooolelo o na apana o Utah iloko o 
ka lima o na luna o na apana o ka Eka- 
lesia, aka he manaolana ko makou e 
hoakoakoa koke ia ana keia mau moo- 
olelo waiwai loa iloka ke keena o ka 
Ekalesia. Ua pai kii ia kekahi o keia 
mau mooolelo, a aia no ma ka lima o 
ka Genealogical Society o Utah. 

Aia no iloko o na mooolelo o na 
apana na mookuauhau o na hoahanau, 
e hoike ana i ka la i hanau ai, kahi i 
hanau ai, na makua, ka wai bapetiso 
ia ai, ka wa i hoopaa ia ai, ka wa i wae 
ia ai, ka wa i oki ia ai, ka wa i make ai, 
ka wa i hoolilo ia ai i ka Oihanakahu- 
na, a me na inoa o na keiki. Ina ua 
malama ia na buke mooolelo e like 
me ka mea i kauoha ia, ina ua loaa i 
keia Ekalesia kekahi mau mooolelo 
waiwai loa. 

3. Mooolelo Waiwai Loa Iloko O 
Ke Keena O Ka Church Historian. E 
hoomaka ana me ka makahiki 1907, ua 
hoouna ia i kela a me keia makahiki i 
copy o na mooolelo a me na mookua- 
uahau a pau o ka Ekalesia( i ke keena 
o ka Church Historian, a ua kakau ia 
lakou mamuli o na Stake a me na ward, 
alaila, ua hoopaa ia iloko o na buke. 
A pela i kakau ia ai na mopkuauhau o 
na misiona. 

4. Na Mooolelo O Ka Helu Ia Ana 
O Na Lala O Ka Ekalesia. O kekahi 
ano maikai loa a hikiwawe loa o ka 
loaa ana ina manao a pau o kekahi ku- 
punakane kulua, oia no ka huli ana ilo- 
ko o na census o ka Ekalesia. O ka 
helu mua ia ana o na lala o ka Ekale- 
sia ua hana ia ma ka makahiki 1914; 
ka lua 1920; ke kolu 1925: Aia no keia 
mau census akolu ma ke keena o ka 
Church Archive. Aia no na pepa o na 
helu ia ana o na lala o ka Ekalesia no 


na makahiki 1930 a me 1935 ma ke 
keena o ka Bihopa nui o ka Ekalesia. 
Aole i like keia mau mooolelo. O 
ka mea i kakau ia iloko o ka census o 
ka makahiki 1914 oia no: na inoa o na ~ 
makua, na inoa o na keiki e hoomaka 
ana me ka hiapo, ka nui o ko lakou ma- 
kahiki, ka Oihanakahuna o kela a me 
keia, ka lakou mau hana, ina ua mare 
ia ,mare ole ia, oki ia ,wahine a i ole 
kane make, kahi i hanau ia ai, a me ka 
helu o ka mogolelo iloko o ka buke 
mooolelo o ka apana. Ua ano oi ike ka 
piha pono o ka census no ka makahiki ° 
1920, oiai ua noi ia ka inoa o ka ma- 
kuakane, ka inoa ohana (maiden) o ka 
makuahine, ka la, ka mahina a me ka 
makahiki i hanau ai, a me ka hui o ka 
Ekalesia kahi i kakau ia ai ka inoa o ka 
lala. Ua ano like na census o na maka- 
hiki 1925 a 1930 a me 1935 me ka 
census 0 ka makahiki 1920. E hana hou 
ia ana ka census hou i ka makahiki 
1940, a ua manaolana ia e lilo ana ia 
ka census piha pono loa o na census 
a pau. : 
5. Ka Journal History o Ka Ekale- 
sia. Ua nui loa na mea maikai i pai ia 
iloko o ka Journal History o ka Eka- 
lesia. E like me ka inoa o keia buke 
mooolelo, he mooolelo ia i kakau ia i 
kela a me keia la, e hoike ia ana mai 
na mea i hana ia i kela a me keia la, i 
manao ia ua waiwai a kupono e hoopaa 
ia. Ua hana ia keia Journal History 


-mailoko mai o na mea i kakau ia iloko 


o na manuscript (palapala kakau) i 
kakau ia e na Mea malama mooolelo o 
ka Ekalesia e hoomaka ana me ka ma- 
kahiki 1830; a pela hoi na mea i kakau 
ia e President Young a me kekahi mau 
luna e ae o ka Ekalesia; a mailoko mai 
hoi o na mooolelo o kekahi mau hoa- 
hanau e ae. Ua kakau pu ia iloko o keia 
buke kekahi mau mea i pai ia iloko o 
ka Deseret News, Salt Lake Tribune, 
Salt Lake Herald, Ogden Standard, 
Inquirer a pela aku. 7 

6. Mooolelo O Na Kolamu O Ka 
Oihanakahuna. Ua malama ia na moo- 
olelo o na hana o na kolamu o ka Oi- 
hanakahuna me ka maikai a ma ke ano 
piha. Ua malama ia na hoolilo ana i 

ka oihanakahuna, na mooolelo ona hal- 
awai, e hoike ana i na mea i hana ia, a 
ua noi ia na lala e kakau i mau mooku- 
auhau o ko lakou mau ohana iho. Ua 
malama ia na mooolelo o na kolamu 
mua ma Nauvoo. 

Ua nalowale kekahi o keia mau 
mooolelo, aka ua malama ia kekahi ha- 
pa nui o lakou aia no lakou iloko o 
ke keena o ka Church Historian i keia 
wa. Ua kakau ia kekahi papakuhikuhi 
o ka hapa nui o na inoa iloko o keia 
mau mooolelo, a ua malama ia keia pa- 
pakuhikuhi iloko o ka Church Archive. 
Ua pai kii ia ke mooolelo o na kolamu 
he kanaeiwa mua, a aia no ia mau kii 
ma ke keena o ka Genealogical Society 
o Utah. 

Aia hoi iloko o ke Church Historian 
na mooolelo o na kolamu mua o na Ka- 
nahiku. Ua kakau ia iloko o keia mau 
mooolelo ka inoa o kela a me keia lala 
o ke kolamu, ka inoa o kona mau ma- 
kua, ka wa a me kahi 1 hanau ai, ka 
wa i bapetiso ia ai, ka, wa ka wahi a me 
ka mea nana i hoolilo iaia i ka oihana- 


kahuna, a i ka wa i ae ia e lilo oia i 
lala no ke kolamu. Ua hiki no oukou 
ke ike i ka waiwai maoli o keia mau 
mea i kakau ia. 


Ua kakau ia hoi iloko o kekahi o 
keia mau buke, ka mooolelo o kekahi 
o na lala o ke kolamu i kakau ia e kona 
lima ponoi. 


7. Na Pomaikai Makualii. E hoo- 
maka ana me ka makahiki 1833, ma ka 
mahina o December ua hoolilo ia ke- 
kahi mau hoahanau i ka oihana Ma- 
kualii, a ua hoomaka no lakou e haawi 
i na pomaikai i na lala o ka Ekalesia. 
I ka hoomaka ia ana o keia pomaikai 
ua kakau mau ia ka inoa o ka mea e 
hoopomaikai ia ana, ka wa i hanau ai, 
ka wahii hanau ai, ka inoa o kona mau 
makua. Aia no ka hapanui o keia mau 
buke makualii mua o ka Ekalesia iloko 
o ke keena o ka Church Historian. Ua 
hana ia na pepa papakuhikuhi o na 
buke 17 mua a aia no keia mau papaku- 
hikuhi iloko o ke keena o ka Church 
Archive. 


Haawina 36 
KA CHURCH RECORD ARCHIVE 


Ke Kumuhana: E Hoike aku i ka 
waiwai a me ke ano o ka hana iloko ka 
. Archive. 

Ina ua piha pono na buke mooolelo 
a ina paha ua hana ia me ka maikai a 
me ka pololei loa ,aole i waiwai ia mau 
mea a hiki i ka wa i hooponopono ia ia 
mau moolelo, a i haawi ia iloko o ka 
lima o na hoahanau, i hiki ai lakou ke 
- heluhelu a e hoomaopopo i na mea i 
kakau ia iloko olaila. He papalua ka 
hana o ka Church Archive—o ka mua 
o ka malama ana i na mooolelo a me 
na mookuauhau, o ka lua e hoopono- 
pono ia mau mooolelo i hiki ke loaa 
koke i na hoahanau, a i hiki hoi lakou 
ke hoomaopopo i na mea i kakau ia 
iloko o ia mau mooolelo. © 

1. He Central Record Archives. Ua 
ike ia ke kumu no ke kukulu ia ana o 
keia Church Record Archive iloko o 
kekahi o na olelo ao hope o ke Kaula 


o Iosepa Kamika. Ua hoike mua ia 
keia mau olelo ao, aka e hoike hou ia 
ana ikea manawa i mea e noonoo hou 
ai kakou maluna o ia mau mea: 

“A eia hou, e malama pono ia na 
mookuauhau a pau i hiki ai ia mau 
mea ke waiho ia iloko c na waihona 
buke-mooolelo o Kuu Halelaa Hemo- 
lele ,e malama ia me ka hoomanao ana 
ia hanauna aku ia hanauna aku, wahi 
a ka Haku o na lehulehu. (Berita A 
Me Na Kauoha 127:9) 

“Nolaila e haawi aku kakou, ma ke 
ano he Ekalesia a he poe kanaka hoi, 
a he poe Hoano hoi 0 na La Hope Nei, 
i ka Haku i mohai iloko o ka pono, a 
e lawe mai kakou iloko o Kona hale- 
laa, i ka wa e paa pono ai ia, i kekahi 
buke e paa ana i na mookuauhau o ko 
kakou poe make, he mea hoi i kupono 
no ke apono ia mai.” (Berita A Me Na 
Kauoha 128:24). 

O na mea e pono ai no kela a me 
keia mooolelo i apono ia oia no keia: 
E kakau ia na inoa o ka poe make, me 
na mea e hoomaopopo fone ia kela a 
me keia mea make. E hoululu ia na 
inoa a pau iloko 0 ko lakou mau ohana 
pakahi, i hiki ke ike ia na sila kupono 
e hanaia ai. A o ka mea hope e hoike 
ia iloko o ka mooolelo ua pau na oiha- 
na lawelawepaa a pau i ka hana ia no 
lakou. 

Ehiku halelaa iloko o ka Ekalesia i 
keia wa, a ke kukulu ia nei he mau hale 
hou i keia manawa, a nolaila ke ike nei 
kakou, aole no e loaa iloko o kekahi o 
keia mau hale hookahi ka mooolelo pi- 
ha ai apono ia o kekahi ohana. E loaa 
ana na mooolelo e pili ana i kekahi 
kanaka make iloko o na halelaa like 
ole. Malie paha e loaa ana ka mooole- 
lo o kona bapetiso ana ma kekahi hale- 
laa, a o kona pomaikai laa ma kekahi 
halelaa okoa, a o kona mau sila ana 
ma kekahi halelaa okoa. Aole anei he 
mea pono a maikai e hana ia kekahi 
mooolelo me ka mooolelo piha pono i 
apono ia, ai kakau ia ma ka buke hoo- 
kahi. Oiai aole i hiki ke kakau ia kela 
ano record mooolelo ma kekahi o na 
halelaa, aole anei ia he mea maikai e 
hana ia kekahi waihona mooolelo o ia 
ano ma Salt Lake City? 

Oia ka mea e hana ia nei i keia wa. 
Akahi, ke hoohui ia nei i keia wa i na 
pepa (cards) a pau o ke keena i kapa 
ia mamua o ka “Church Archive” me 
na pepa (cards) o ka Temple Index 
Bureau. Elua, ke hooikaika nei makou 
e loaa mai kekahi Family Group Sheet 
no na ohana a pau o ka Ekalesia. E 
hoopaa ia keia mau mooolelo iloko o 
ka Archive mamauli 0 ka hua o ko la- 
kou mau inoa. Akolu, ke hooikaika nei 
hoi e huli i na mea a pau e pili ana i 
ka poe i kakau ia maluna o na pepa 
(cards) o ka Archive, a e kakau ia mau 
mea maloko o kona mooolelo, oia hoi 
na mea a pau e homaopopo pono ia ka 
mea i make, kona ola ana, na hana- 
lawelawe a pau i lawelawe ia nona, ka 
bapetiso ana, ka sila ana a pela aku. 
Eha, ma keia mua aku o ka poe e make- 
make ana e hana ia ka bapetiso ame 


ka pomaikai laa no ko lakou poe make, 
e kakau no lakou i ko lakou mau inoa 
maluna o na Family Group Sheets e 
pono ai. Mai keia mau family group 
sheets a kakau ia ai na card e hoouna 
ai ika halelaa, a e malama ia ana keia 
mau family group sheets iloko o ka 
Archive. 

Ina kakou-e lokahi a e hana me ka 
molowa ole e hiki mai ana ka wa e loaa 
ia kakou iloko o ka Archive ma Salt 
Lake City kekahi mookuauhau no ko 
kakou poe make “i kupono no ke apono 
ia mai.” 

. 2. He Mea Pono E Hana Ia Na 
Mooolelo Me Ka Maikai A Me Ka Po- 
lolei Loa. He mea hewa no ina e hoo- 
komo kekahi kanaka i ka mooolelo po- 
no ole a pololei ole iloko o ka Archive 
o ka Ekalesia E malama ia na mooolelo 
me ka laahia, a e hana ia mamuliona 
rula pololei i apono ia: Mailoko mai o 
na buke mooolelo e hookolokolo ia ai 
kakou, ana keia mau mooolelo a kakou 
e malama nei e hoike mai i ko kakou 
hoopono a hoopono ole paha ma ka 
malama ana i ka buke mooolelo. Oiai 
e malama ia ana keia mau family rec- 
ords iloko o ka Archive mai kekahi ha- 
nauna i kekahi hanauna, a e lilo ana ia 
mau mooolelo, ka mooolelo piha o ka 
Ekalesia o kela a me keia ohana,, no- 
laila he mea pono loa i kela a me keia 
kanaka nana e hana i ka mooolelo, e- 
hana me ke akahele loa, i pololei ai na 
mea a‘pau 1 kakau 4a male eoneee. 
mookuauhau. E hoao hoi oia e kakau 
i kela a me keia pedigree chart a me 
kela a me keia family group sheet maka 
lima kakau moakaka a maikai, (ua oia 
aku ka maikai o ka typewriter) a i po- | 
lolei ma na ano a pau. Ina aole mai- 
kai ka mooolelo i hoouna ia mai aole — 
ae ka Genealogical Society e apono ia 
mookuauhau. 

3. E Malama Ia Keia Mau Mooku- 
auhau Ma Kahi E Hoopilikia Ole Ia E 
Pono Ai. E Like me ka mea i ao mua 
ia he mea pono loa e hana ia na moo- 
olelo a pau me ka pololei a me ka piha 
pono. I keia wa ke noi aku nei makou 
ia oukou e waiho keia mau mookuau- 
hau ma kahi e loaa ai i na kanaka a 

pau, ina he kuleana ko lakou e heluhelu 
ka mookuauhau. Mahope o kou imi 
ana ma na wahi a pau no ka ike e pili 
ana i ko oukou mau mookuauhau, kou 
hoapono ana i na me a pau i loaa ai, a 
me kou hooiaio ana he mau mea polo- 
lei io no ia, a me kou kakau ana iloko 
o kou buke mookuauhau, ua lilo ia he 
buke waiwai maoli i hiki ole ke kuai 
ia me ke kala. Heaha ka mea kupono e 
hana ai me ia mau mea, e huna anei ma 
kahi e ike ole ia, e waiho anei ma kahi 
e nalowale ai a e pau ai paha i ke ahi? 
Aole, aole loa. 

O ke kakauolelo naauao loa, e hana 
ana oia i copy o ka moolelo ana i hana 
ai a e hoouna koke oia i kekahi wahi 
_ e malama ia ai me ka maikai, alaila ina 
nalowale kona copy a ina paha e pau 
i ke ahi, ua malama ia kekahi copy, ua 
hiki oie ka kakau i copy hou. Ina ua 
hoouna ia he copy o ko oukou mau 
mookuauhau i ka Archive o ka Eka- 
lesia, alaila e malama ia no ia iloko o 
ke keena maikai ma kahi e pau ole ai 
i ka mu, ka popo a me ke ahi, makahi 
hoi e loaa ai iaia a me na kanaka e ae 
a pau no lakou ke kuleana iloko o ia 
mookuauhau. 

4. Ka Waikai O Ka Archive. E like 
me ka mea i olelo ia maluna, ua hana ia 
ka Archive i waihona-buke mooolelo 
maikai, i hale i hana ia me ka maikai, e 
pau ole ai na moolelo, aka e malama ia 
me ka maikai a me ka maalahi. Ke noi 
nei hoi makou i na ohana a pau o ka 
Ekalesia e hoouna mai i ka Archive ke- 
kahi copy o ko lakou mau family group 
sheets a pau. Ina ua pau ko oukou 
mau pedigree charts a me ko oukou 
mau family group sheets i ka hana ia, a 
ua hooiaio oukou ua pololei a ua piha 
pono, e oluolu oukou e hana i copy 
a e houna mai a ka Archive. Ke ma- 


lama nei makou ikeia mau mookuauhau > 


iloko a na pahu hao, ma kahi e aihue 
ole ia a e pau ole hoi i ke ahi. E lilo 
ana ia he mooolelo ku mau no ia ohana, 
a e kokua ana iaika poee ae i pili koko 
i kela ohana, i ka huli ana i ko lakou 
mau mookuauhau. 


Ina a waiho oei kekahi mookuauhau 


maloko o ka Archive, malie paha e hele 


w 


ana kou mookuauhau a hiki aku i ke- 
kahi kanaka iloko o ka mookuauhau 
alaila ua hiki ole ke hele hou aku iloko 
o ka mookuauhau, ua pau me ia ka- 
naka, aka, malie paha, e hookomo ana 
kekahi hoahanau e ae kekahi mookuau- 
hau o ia ohana hookahi, a ua hiki no 
oia ke hele hou aku mahope he mau 
hanauna hou, alaila ua hiki no oe ke 
loaa i ka mea i kakau ia iloko o kona 
mookuauhau, a ua hiki hoi oia ke loaa 
ina mea i kakau ia iloko o kou moo- 
kuauhau, a ma ia ano e kokua ai oukou 
kekahi i kekahi. Ua pili koko na ohana 
a pau o Hawaii, oiai o na Hawaii a pau 
no ka ohana hookahi no lakou, ina e 
lokahi kakou ma ka huli ana i na moo- 
kuauhau, a ina kakou e waiho i na mea 
a pau a kakou i ike ai ma kekahi wahi 
kikowaina, ma kahi i hiki ke kakau ia a 
hooponopono ia, alaila e hiki mai ana 
ka wa paha, e maopopo ai kakou i ko 
kakou pili kekahi i kekahi, a pela hoi 
ka pili o ko kakou poe make. I ka wa 
e loaa mai ai kekahi family group sheet 
mai ia oukou mai e hana ana makou i 
card no ka papakuhikuhi o ka Archive 
me na inoa a pau i kakau ia maluna o 
kou family group sheet, a ina ua kakau 
ia kela inoa hookahi maluna o kekahi 
family group sheet okoa ma ka 
Archive e ike koke ana makou, a ma 
ia ala e hiki ai ke ike ia ka pili o kela a 
me keia kanaka iloko o ka Archive me 
na kanaka e ae iloko o ka Archive. 


5. Na Mooolelo Iloko O Ka Archive. 
He mea maopopo ia kakou ka poe i 
huli a i noonoo ma ia mea, o ka poe a 
pau o na mokupuni Polynesia, oia hoi 
ka poe i kapa ia he poe .Polynesia, 
he lahui hookahi no lakou, i puka mai 
ai mai na kupuna hookahi mai. Ua 
kaawale oukou ma na mokupuni ma- 
mao no na makahiki loihi loa. Aole 
oukou i ike i ko oukou pili ia lakou, 
aka ua moakaka, hookahi wale no a 
oukou kupuna i ka wa kahiko. A ua 
hanau ko oukou mau kupuna i ka aina 
hookahi. Pehea la kakou.e hooiaio 
ai i keia mea. Mamuli 0 ko kakou imi 
ana, a hoakoakoa ana ma kahi hookahi 
i na mookuauhau o ke poe e noho nei 
ma kela a me keia mookupuni o ke 

kai Pakipika. Ina e hiki ana kakou ke 
loaa mai i na mookuauhau o na ku- 
puna o ka poe Samoa, Tonga, New 
Zealand, Tahiti a me Hawaii, a,e hoo- 
halike kekahi me kekahi, a e hana i 
card index o lakou a pau, e hiki mai 
ana ka wa e ike ai kakou ka wahi i hoo- 
hui ia ai keia mau kuauhau, a ma ia 
mea e ike ai kakou i ko kakou pili ia 
lakou a me ko lakou pili ia kakou. 
Nolaila ua kukulu ia ke Keena Poly- 
nesia ma ke keena o ka Genealogical 
Society o Utah. ae hana ana keia kee- 
na i na mea a pau i hiki ai ke hana ia, 
no ke kokua ana ia oukou ma ka ou- 
kou mau hana halelaa a me ko oukou 
mau mookuauhau. Ua nuia lehulehu na 
mookuauhau i keia manawa ma ko ma- 
kou keena, a ke noi aku nei makou ia 
oukou, e oluolu oukou e hoouna koke 

mai ia makou, i copy o ko oukou mau 
mooolelo a pau. E kakau mua i ko 
oukou mau pedigree charts a me ko ou- 
kou mau famiiy group sheets a e hoo- 
una mai i copy ia makou. 

Ua nui na mookuauahu i hoouna ia 
mai, mai ia Samoa, Tonga, New Zea- 
land a me Tahiti. E like ana ka wai- 
wai a me ka pololei o keia keena e like 
me ka waiwai a me ka pololei a me ka 
nui o na mookuauhau a oukou e hoou- 
na mai ia makou, Ke hana nei makou i 
na mea a pau i hiki ai ia makou ke hana, 
a o ke koena o ka hana aia no ia ma 
ka oukou mau lima. E lokahi kakou 
ma ke kokua ana i keia hana maiki loa. 
I mea e ola hou mai ai na kanaka o ka 
Pakipika, a e hoomaopopo ai kakou 
i na makua o keia poe maikai loa, a 


me ka lakou pili kekahi i kekahi. 


Haawina 37 


NA ALA E LOAA AI KA IKE E PILI ANA I KO KAKOU POE 
MAKE-NA LEKA A ME NA LAUNA ANA 


Ke Kumuhana: Aia no iloko o ka lima 
o kekahi-o ko kakou mau ohana ka 
ike e pili ana i ko kakou poe kupuna 
i make, pehea la e loaa ai ia ike ia 
kakou? 

Ka Uhane O Ka Huli Ana I Ka Ike 
E Pili Ana I Ka Poe Make. O ka ha- 
panui o ka poe nana i haawi i ko lakou 
manawa a me ka lakou kala ma ka huli 
ana i ka ike e pili ana i na mookuauhau 
o ko lakou poe make, he poe pono la- 
kou, he poe lili ole, he poe e makemake 
ana e haawi i na mea a lakou i loaa 
ai no ka pono o ko lakou mau hoa- 
hanau. He poe hoi e hoao ana e hoo- 
mana i ke Akua me ka oiaio e like me 
ka malamalama a lakou i loaa ai. A 
he poe mahalo hoi i ke Akua no kona 
kokua ana ia lakou. 

Ua olelo mai la o Artemus Ward: 
“Ke mahalo nei au i ke Akua me ka 
hauoli a me ka haahaa, no Kona hoo- 
loihi ana i ko’u ola e hooko ma ke ka- 
nahiku kumamahiku o ko’u mau ma- 
kahiki, kekahi iini o ko’u naau i hoo- 
maka ia ma ke umi o ko’u makahiki, a 
ke reahalo aku nei au iaia no kona hoo- 


mahuahua ana mai i ko’u waiwai no ka 
hana ana i keia hana nui a pipii.” Kana 
mau olelo mahalo no keia i ke Akua i 
ka wa i hoopau ia ka hana ia ana o 
ka “Mookuauhau o ka Ohana o Wil- 
liam Ward. A pela hoi i hauoli ai ka 
hapa nui o ka poe e hana ana iloko o 
keia hana. 

Ka Iini E Kokua Kekahi I Kekahi. 
He mea oiaio no o ko kakou huli ana 1 
na mookuauhau o ko kakou mau ku- 
puna he hana nuia laahia noia. A ina 
kakou e loaa i na mookuauha u o ko 
kakou mau kupuna he mea ia no kakou 
e hauoli ai a-e mahalo ai i ke Akua. 
Aka o keia mau mookuauhau aole no 
kakou wale no. Ua nui hewahewa ka 
poe i kuleana ai i keia mau mookuau- 
hau, no ka mea ko lakou koko ponoi 
no ia. Aole i hiki kekahi o kakou ke 
manao, no kakou wale no keia mau 
mookuauhau, a o kakou wale no ka 
poe i kuleana iloko 0 ia mau mea. O 
Oukou na Hawaii, ua pili koko oukou 
a pau kekahi me kekahi, hookahi wale 
no a oukou kupuna, a e hiki mai ana ka 
wae ike ai oukou i ko oukou pili kekahi 


Pict 


me kekahi. Nolaila he mea kupono loa 
e lokahi oukou ma ka imi ana a me 
ka hooponopono ana o ko oukou mau 
mookuauhau. 

Aia no paha kekahi o ko ouku mau 
ohana ma kekahi wahi mamao, a ua ha- 
lawai pinepine ole oukou me lakou, 
malie paha he mau mookuauhau ko la- 
kou au i ike ole ai. Aole hoi kakou, 
i ike i ko kakou mau pili koko a pau, 
malie paha ua pili maoli oe me kekahi 
poe e launa mau ana me oe, me kou ike 
ole. 


Pehea E Loaa Ai Ka Ike E Pili ana I 
Ko Kakou Ohana Ma Kahi Mamao? 
Ina ua ike oe e noho ana kekahi 0 kou 
chana ma kekahi wahi ano mamao, oka 
mea maikai loa, e hele kino aku e hala- 
wai me ia, a e kukakuka ai me ia e pili 
ana i kou mookuauhau. Aka ina aole 
hiki ia oe ke hele, alaila he mea pono 
e kakau leka aku iaia. E hoouna aku 
iaia kekahi pedigree chart a me na 
family group sheet e hoike aku ana iaia 
i kou ohana, alaila e hiki ana oia ke ike 
ina paha o kou mau kupuna o kona mau 
kupuna no lakou, Ina aole oe e hoouna 
aku i kou mookuauhau aole paha oia 
e hiki ana ke hoomaopopo i ko oukou 
pili a pili ole paha. He mea maikai hoi 
kakou e kamaiilio kekahi me kekahu e 
pili anai i ko kakou mau kupuna, ko 
lakou mau inoa, ko lakou wahi i hanau 
ai, ko lakou manawa i hanau ai, ka inoa 

o ko lakou mau makua a pela aku, no 
ka mea he mea no keia no kakou e ike 
ai ina paha ua hanau mai la kakou ma 
ka ohana hookahi. Ina oukou e hele 
i kekahi kaona ano malihini ia oukou, 
e imi aku e ike ina paha e noho ana ke- 
kahi o kou ohana malaila. 

Eia malalo kekahi mooolelo oiaio e 
pili ana i kekahi hoahanau ma na mo- 
kupuni o Tonga. A ma keia mooolelo 
e ike ai kakou ka waiwai maole o ko 
kakou niele mau ana i ko kakou ohana 
a me ko kakou huli ana mao a maanei 
e hoomaopopo ai i ko kakou mau moo- 
kuauhau. 

O John Kalusa, ua noho ofa ma Ne- 
iafu Vavao Tonga. Ua tini cia e hana 
i kekahi hana e kokua ai i kona poe 
make, aole nae oiai ike i ko lakou mau 

mookuauhau. Ua ike oia e noho ana 
kekahi o kona ohana ma kekahi kaona i 
ano mamao mai kona home aku. Ua 
hele aku la ia e halawai me ia, ua hoike 
mai la kela i na mea ana i ike ai e pili 
ana i kekahi hoahanau e noho ana ma 
kekahi kaona okoa, ua hele aku o John 
e halawai me ia, oiai ua malihini keia 
kanaka ia ia. I ko laua halawai ana 
aole kekahi mea i loaa ai ia ia e pili ana 
ikona mookuauhau, aka wa hoike mai la 
keia kanaka iaia e pili ana i kekahi chief 
(alii), e noho ana ma kekahi kaona ma- 
mao, a olelo mai la ua kanaka la iaia, 
ua mano oia he ohana no ia nona._ Ua 
hele aku oia e halawai me ua alii nei, a 
i ko laua kamaiilio ana, ua hoohauoli 
loa ia oia, no ka mea ua ike oia he oha- 
na maoli no keia kanaka nona. Ua ka- 
kau keia alii, me kona lima iho, kona 
mau mookuauhau, a pau ana i ike ai, a 
ua hele pololei kona laina ohana a hiki 
wale aku ika makahiki950 A.D. Aole 
oia i ike kona kumu maoli no ka ma- 
lama ia ana o keia mookuauhau, aka 
ua ike no o John Kalusa o ke aloha io 
no keia o ke Akua iaia, a ua alakai ia 
kona hoahanau ke alii o ia kaona, e ke 


Akua. 

O ka wahine o keia John Kalusa, o 
Vii kona inoa, aole ana keiki, ua pa. 
Ua iini loa nae oia e hanau keiki. I ka 
wa i hele ai o David O. McKay i kela 
misiona e hai i ka Euanelio a e kokua 
ina hoahanau o ka Ekalesia, ua halawai 
oia me kela mau hoahanau. Mamuli o 
ka iinio Vii e hanau keiki ua noi aku 
oia ia President McKay e hoopomaikai 
jaja, Wa ae aku o Pres; McKay. Ua 
olelo aku o Pres. McKay iaia e hanau 
mai ana he keiki kane. I ka hala ana 
o kekahi makahiki a oi mahope o kona 
hoopomaikai ia ana, ua hanau io oia 
he keikikane. Ua manao no laua na 
keia keiki e kokua ia lava ma ka hana 
ana no keia mau inoa lehulehu i haawi 
ia mai la iloko o ko laua lima. Ke hoao 
nei ko makou keena i keia wa e kokua 
aku i keia mau hoahanau me keia hana 
nui iloko o ka halelaa. Ma keia moo- 
olelo e ike ai kakou ka waiwai maole o 
ko kakou huli ana io a ia nei, a me ko 
kakou niele ana i ko kakou mau hoa- 

hanau e pili ana i ko kakou mau ohana. 

Ina paha ua kamaaina oukou me ke- 
kahi o na hoahanau oo loa, kekahi 
poe paha i kamaaina me kou mau kupu- 
na, he mea maikai loa e halawai me ia 
a e niele aku iaia e pili ana i na mea 
ana i ike ai. Aia no mawaena o na 
lahui o ka Pakipika kekahi poe i ma- 
kaukau loa me ka ike e pili ana i na 
mookuauhau o na kupuna o Hawaii. 
He mea kupono loa e halawai kekahi o 
oukou me lakou a e kakau i na mea a 
lakou i ike ai, mamua o ko lakou make 
ana, i ole make pu keia ike me lakou. 
Aole paha i pololei keia mau mea a pau 
a lakou e hai mai ai ia oukou, aka e 
hiki ana paha ka wa e hiki ai ia oukou 
ke ike i na mea pololei a me na mea 
pololei ole. Ua ike no oukou, i ke ao 
kahiko ua malama ia keia mau moo- 
kuauhau a pau iloko o ka naauo ka poe 
malama mooolelo. He mea maikai loa 
a waiwai loa hoi ina e kakau ia keia 
mau mooolelo a lakou e hoike mai ai ia 
kakou, no ka mea, ina make lakou aole 
he ala e ae e loaa ia ike e pili ana i ko 
oukou mau kupuna. 


He mea maopopo ua noho ko oukou 
mau kupuna ma na mokupuni o Hawaii 
no na makahiki loihi loa. Aole nae ia 
ka aina hanau maoli o ko oukou mau 


kupuna. A ua hele hoi kekahi o ko 


oukou mau hoahanau i na aina e ae e 


noho ai, nolaila aole e hiki ia oukou ke: 


manao, ua lawa ko oukou huli ana i ko 
oukou mau mookuauhau ma na moku- 
puni o Hawaii wale no. Aole no i ike 
maopopo lea ia ka aina hanau o na ku- 
puna o Hawaii, nolaila he mea maikai 
e imi mau kakou ma na buke like ole, 
a ma na wahi e ae e hoomapopo i na 
mea a pau i kakau ia e pili ana i keia 
ninau ano nui, Maihea mai na Hawaii? 
Malie paha e loaa io ana ia oukou ka 
haina o ia ninau. 


A pehea ko oukou mau hoahanau i 
hele aku ma na aina e ae e noho ai? 
Ua ike anei oukou i ko lakou mau moo- 
kuauhau? Ua hele anei kekahi lala o 
kou ohana i ka aina nui o Amerika e 
noho ai? Ua hele mai anei kekahi o 
kou mau kupuna mai Ameriaka mai 
aiole mai no aina maio Europa? Ina 

pela e huli oukou ma ia mau aina no 
ko lakou mookuauhau e pono ai. Pe- 
hea ka poe i hele aku i Samoa, i Tonga, 
I New eZaland, I Tahiti a me na moku- 
puni e ae o ke kai Pakipika. Aole anei 
lakou he poe pili koko ia oukou? 

I kekahi mau makahiki i hala ua hele 
kekahi o na Hawaii i Samoa i ka misi- 
ona. O Manoa a me Pelio kekahi mau 
misiona i hele aku i Samoa ma kahi o 
ka makahiki 1890 paha. Ua noho laua 
ma Samoa, ua mare laua i kekahi mau 
wahine Samoa, a ua make no laua ma 
Samoa. Ina paha ua pili kekahi 0 ou- 
kou me laua, ina ua pili oukou i ko 
laua mau mamo e ola nei paha ma 
Samoa. I na makahiki i hala ua launa 
mau na kanaka o keia mau mokupuni 
kekahi me kekahi. Ua hele mau ko ou- 
kou mau kupuna maluna o ka moana 
mai kekahi mau mokupuni a hiki aku 
i kekahi. Mai Tahiti i Samoa, mai Sa- 
moa, i Tonga, mai Tahiti hoi i Hawaii a 
pela no lakou i launa mau ai, a pela 
hoi lakou i mare ai kekahi me kekahi. 

Ua nui na papa mookuauhau ma- 


waena o keia poe lahui o na mokupuni, 


a ma ka nana pono ana a me ka hoo- 
halike ana o keia mau mookuauhau me 
na mookuauhau o Hawaii, ua ike ia ka 
pili o kekahi o lakou me na kupuna 
o Hawaii nei. Ina oukou e huli ikaika 
ma keia mau mookuauhau, a e hoohal- 
ike lakou me ko oukou mau mookua- 
uhau, e hiki mai ana he wa e ike ai ou- 
kou, he mau hoahanau io no lakou no 


oukou, hookahi koko. 

Nolaila ke ike nei kakou aole i hiki 
ia kakou ke kaupalena i ko kakou huli 
ana i ko kakou mau mookuauhau i na 
mokupuni o Hawaii nei wale no. E 
huli ana kekahi o oukou ma Amerika, 
kekahi ma na aina o Europa, kekahi ma 
na mokupuni e ae o ke kai.- Ina aole e 
hiki ia oukou ke hele aku i keia mau 
aina e huli ai, ua hiki no oukou ke ka- 


kau leka aku i kekahi poe e noho ana 


ma ia mau aina, a na lakou e kokua ia 
oukou. Ua hiki no oukou ke kakau 
aku i ke Genealogical Society o Utah, 
a na lakou e kokua ia oukou, ua hiki 
hoi oukou ke kuai ina bukei paiiaae 
heluhelu ia mau mea. Ke ike nei oukou 
he hana laula a akea loa keia. 


— 


NO KEAHA KAKOU E HELE AI I KA HALELAA 


Aole pono oukou e kanalua, aole hoi 
e haawipio. E hana me ka ikaika a me 
ka naauao a me ka haahaa a me ke ano 
haipule. E hilinai ike Akua, no ka mea, 


ua ike oia ina mea a pau. Aia no ma 

Kona lima i na mookuauhau a pau o 
ko kakou mau kupuna a pau. Ina ka- 
kou e hana me ka luhi ole a me ka 
manaoio Jaia, nana no e kokua mai ia 


kakou. 


Haawina 38 


NO KEAHA KAKOU E HELE AI I KA HALELAA 


Ke Kumuhana: Heaha na pomaikai a 
kela a me keia kanaka e hoomau ana 

i kona hele ana a me kona hoomana 

ana ike Akua iloko o ka halelaa? 

O ka ae ia ana e hele i ka halelaa he 
pomaikai nui no ia i haawi ia i ka poe 
_ pono wale no. He pomaikai no ia e iini 
ae imi ai e kela a me keia hoahanau, 
no ka mea, ma ia wahi e ao ia na loina 
kiekie o keia ola ana, a malaila hoi e 
loaa ai i na pomaikai nui o ka_uhane, a 
me ke kokua nui ia ana e malama i na 
hana e hauoli ai ma keia ola ana. Ina 
kakou e hele pinepine i ka halelaa, e 
kokua nui ana kakou i ka poe e hiki ole 
ai ke kokua ia lakou iho, oiai ua hala 
lakou, a ua hiki ole ke hoi hou mai i ka 
houna nei e hana i na hana e ponoai 
no lakou tho. Mako kakou launa mau 
ana iloko o ka halelaa, e kokua nui ia 
mai kakou ma ko kakou hoomakaukau 
ana ia kakou iho e like me ke Akua, ma 
ko kakou noho ana ma ka honua nei, i 
makaukau ai hoi kakou e noho pu me 
ia i ka pau ana o ko kakou ola ana ma 
ka honua nei. 

1. Na Hoakaka E Pili Nee I ka En. 
dowment (Pomaikailaa). “SE haawi ana 
au i hoakaka pokole ia oukou. O kou 
endowment oia keia, e loaa mai i na 
oihana lawelawepaa a pau iloko o ka 
hale o ka Haku, oia hoi na mea e pono 
ai nou, mahope o kou haalele ana i keia 
ola ana, i mea e hiki ai ia oe ke hele 
imua o ke alo 0 ke Akua, e maalo ae ana 
i na anela i hoonoho ia he mau kiai,, e 
hiki ke haawi i na huaolelo ki, na hoa- 
ilona a me na haawina o ka Oihanaka- 
huna hemolele, a e loaa i kou hookiekie 
ia ana.’ (Brigham Young: Discours- 
es aoao 637) Ua olelo mai hoi ke Kaula 
o Iosepa Kamika: “O na ki he mau 
hoailona no ia, i hiki ai ia kakou ke 


ike mawaena o na uhana a me na ka- 
naka pono a me na uhane hewa, o ka 
mea i hiki ole ke hoike ia ina Lunaka- 
hiko a hiki i ka paa ana o ka halelaa.” 
Alaila e hoomau aku a e kukulu i na 
halelaa o ka Haku, i mea e hiki ai ia ou- 
kou ke loaa i ka endowment i hoomaka- 
ukau ia no oukou”. Hoike hou mai o 
Brigham Young, “A e paa ina ki oka 
Oihanakahuna mau loa, i hiki ai ia 
oukou ke loaa mai i na huaolelo a pau, 
na hoailona, na haawina, a e kamaaina 
oukou me na kanawai o na anela, a me 
na kanawai o ke aupuni 0 ko kakou Ma- 
kua a me ko kakou Akua, a e ike ai i 
ka mea e hiki ai ke hele mai kekahi ma- 
hele (degree) i kekahi mahele, a e ko- 
mo piha iloko 0 ka hauoli o kou Haku.” 
(Discourses aoao 606) 

Ua haawi ia kekahi olelo hoakaka 
maikai iloko o ka buke “Ka Hale O Ka 
Haku” aoao 99-101, e pono e heluhelu 
ia me ka noonoo. 

“O ka pomaikailaa (endowment) ha- 
lelaa, i haawi ia iloko o na halelaa o 
keia mau la, oia no he mau ao anae 
pili ana i ka manao ame ka hana o na 
kau i hala, a me ka waiwai o keia kau 
nei oia hoi ke kau nui a nani o na kau 
a pau o kanaka ma keia ao nei. O keia 
mau ao ana he mau hoakaka no ia e 
pili ana i na hana nui i hana ia, i ka 
wa i hana ia ai ka honua nei, ke ano o 
ko kakou mau makua-mua iloko o ka 
mahinaai o Edena, ko laua hoolohe ole 
a me ko laua kipaku ia ana mawaho ae 
o ia home maikai, ko laua noho ana 
maloko o ke ao mehameha a neoneo, 
e ai ai ko laua ai ma ka hou o ko 
laua lai, ke alahele nui o ke ola ka mea 
e hoolapanai hou ia o kanaka, ka wa o 
ka haalele nui ana i ka Euanelio, ka 
hoihoi hou ia ana mai o ka Euanaelio 


ra 

me kona mau mana a me kona mau po- 
maikai a pau, ke ao ana o ka noho ma- 
e mae me ka moekolohe ole ma keia 
ola ana, a me ka malama piha o ka Eu- 
anelio me kona mau kanawai a pau.” 
‘““Elike me ka mea e hoike ia ana, ua 
kukulu ia na halelaa i keia mau la me 
na lumikupono e haawi ia keia mau ole- 
io ao, o kela lumi a me keia lumi no ka 
hana i mano ia no ia lumi, a mamulio 
keia hana ana ua hiki no ke ao ia ke- 
kahi mau papa elua paha i ka wa hoo- 


kahi. 


“Ma ka endowment ua ae like na ka- 
naka lawelawe e malama i kekahi mau 
berita, oia hoi o kekahi, e noho me ka 
maemae a me ka moekolohe ole, e ko- 
kua i ka poe ilihune, e noho me ke 
aloha, ka haahaa, e ae aku e kokua me 
ko kakou kala a me ko kakou naa- 
uao i ke kukulu ia ana o ka Euanelio a 
me ka lulu ia ana o ka oiaio; e noho 
kupaa ma ka aoao o ka oiaio; a e 
kokua, e like me ka mea hiki ia, kakou, 
no ka hoomakaukau ia ana o ka honua 
no ka hiki ana mai o kona Alii—ka 
Haku o Iesu Karesito. Ina kakou e 
hooko i na berita a kakou i berita ai 
alaila e haawi ia ana mai na pomaikai 
he nui ia kakou. 


Ma na hana a pau o ka halelaa ua ao 
ia kakou e malama i kamaemae o ka no- 
ho ana, ka hoolaa ana o kakou iho no 
na hana maikai, ka nohokupaa ana ma 
ka oiaio, e imi mau ka pono o ko ka- 
kou aupuni, a e kupaa ma ka aoao o ke 
Akua. Aole i kaupalena ia na poma- 
ikai o ka halelaa; ua hiki no kela a me 
keia lala o ka Ekalesia ke komo iloko 
o ka halelaa o e lawelawe i na hana a 
pau olaila, ina oia i hoomaikai ia he 
kanaka pono a maemae no ia.” 

2. Ka Waiwai O Na Mea Ao Iloko 
O Ka Pomaikailaa. Ma ka endowment 
ua ae ia kakou e hoohola aku i ko ka- 
kou mau lima ma ka ae like ana e hoo- 
mana pono kakou i ke Akua, e mala- 
ma i Kona mau kanawai a e noho kina 
ole imua o ke ao nei. Ua olelo mai la 
o Elder John A. Widtsoe: 

*Aia no iloko o ka endowment na 
ala a pau e loaa ai i ke ola mau loa, a 
ua hoakaka ia na mea pohihihi. * * * 

O keia piha pono o ka manao a me 
keia ao moakaka ia ana o ka Euanelio 
iloko o ka halelaa, he mea maikai loa 
no ia no ka lawe hou ia ana mai i ko 
kakou mau naau i na mea oiaio o ka 
Euanelio. Ua mahele ia ka endowment, 
i hoike ia mai i ke Kaula, iloko o na 
mahele eha: na lawelawepaa no ka hoo- 
makaukau ia ana; na ao i haawi ia ma 
ke ano he mau haiolelo a me he mau 
haawina; na berita a me na aelike; 

mahope mai, ka hoao ia ana, e ike i 
ka nui o ko kakou hoomaopopo ana. 
He ano kanalua no au, aole paha i hiki 
ke Kaula o Iosepa, me kona makaukau 
ole, ke hana nona iho kekahi mea piha 
pono a nani loa, e like me keia. Ua 
hoomakaukau ia ka hoahanau, i komo 


‘iloko o ka halelaa, no na hana e hana 


ia ana. Mahope o kona hoomakaukau 
ia ana alaila ua ao ia oia i kana mea e 
hana ai. Mahope o kona ao ia ana, ua 
ae like oia e hooko i na mea i ao ia 
mai, alaila ua lilo no ia mau mea, i 
i mau mea ola a oiaio maoli iaia. A 
mahope o keia mau mea, ua haawi ia 
na hoao ana, oia hoi na examination, 
e ike ia ka nui o kona hoomaopopo ana 
i na mea i ao ia. He mea pono loa i ka 
poe a pau e komo ana iloko o ka ha- 
lelaa e hoolohe a e hoomaopopo i keia 
mau mea a pau, i hana ia me ka piha 
a me ka naauao, e hoike ia ana kona 
hoomaka ana a me kona hopena, e 
hoike pono ana i na kanawai a pau o 
ke Akua, a o ka hoomana maoli no 


keia iloko o ka halelaa. 


“He kumu kula no au, a o ke ano 
naauao o ke ao ana i na mea ao o ka 
halelaa, ua ku like me na mea naauao 
i ao ia e na kumu kula, he mea noia e 
hooiaio ana i ko’u naau : ka oiaio o ka 
hana o ka halelaa. Ke kumu o ko kakou 
hele ana i ka halelaa ,oia hoi, e ao ia a 
e hooikaika ia. Pehea la keia i hooko ia 
ai? Akahi mana olelo ao maoli, me na 
haiolelo a me na kamaiilio ana, e like 
loa me kakou e ao ia ma na lumi o ke 
kula, eia nae ua oi aku ka maikai, alaila 
ma ka ike maka maoli, i na kanaka e 
lawelawe ana, a me na kii a me na mea 
e ae i hana ia iloko o kela a me keia 
lumi. Oiai keia mau mea e hoike ia | 


: NO KEAHA KAKOU E HELE AI I KA HALELAA 


ana, e kokua ana kela a me keia hoa- 
hanau iloko o kela a me keia lumi, a e 
komo pu ana iloko o na hana a pau i 
kona nee ana mai kekahi lumi i kekahi 
lumi. Pela e ao ia ai, a pela e hahai ai 
ke ao ana o ka halelaa ina rula naauao 
o ko ao ana.” (Utah Genealogical Mag- 
azine 12:58-59) 

3. Na Berita A Me Na Aelike. Aole 
waiwai kekahi mea i ike ia ina aole ka- 
kou e hooko aku ka mea i ike ia. Ina 
aole i lilo ko kakou mau mea i ike ai 
i mau mea e pomaikai ai ko kakou no- 
haho ana mawaena o kanaka, aole wai- 
wai kela ike ia kakou, ua like no ia me 
ke kino ua make. Ina aole kakou e hoo- 
ko ina berita a kakou e hana ai iloko 
o ka halelaa, alaila ua waiwai ole kela 
mau berita ia kakou pela hoi i ko ka- 
kou hoakanaka. Pela hoi e waiwai ole 
ai kekahi ike ia kakou ina aole kakou 
e berita aku e hoohana i kela ike no ka 
pomaikai o kakou iho a me ko kakou 
mau hoahanau. O ka mea e berita ana 
e malama i ka pono ae hooko i ke ka- 
nawai, e hoomakaukau ana oia i ala- 
hele e lilo ai kona ike i mea ola,.a i 


e 

mea hoi e pomaikai ai i kona ola ana 
iho a me ke ola ana o kona hoakanaka. 
O ke kanawai, he mea no ia e pomaikai 
ai ka mea malama, a e hoahewa i ka 
mea malama ole. Ina aole o ke kanawai 
aole holomua. No ia mea, e berita ka- 
kou me ke Akua iloko o kona hale he- 
molele, alaila e hoao kakou me ko ka- 
kou ikaika a pau e malama ia mau 
berita, alaila e nee aku kakou imua, 
ma ka pono, ma ka ike a me ka naauao, 
a -mamuli o ka kakou hana e alakai ia 
ko kakou mau hoahanau e aloha aku i 
ke Akua a e hahai pono i kona ao ana. 

4. Ko Kakou Iini Pookela. O ko 
kakou iini nui loa keia, e like auanei 
kakou me ko kakou Makua ma ka lani. 
I mea e lawe mai ai ka hauoli i kanaka 
a pau, ua haawi o Jesu Karisto i kona 
ola. Ina kakou e like ana me Ia, e haa- 
wi aku no kakou i ko kakou pono no 
hai, e haawi i ko kakou manawa, a me 
ko kakou kala, a me ko kakou naauao, 
no ka pono o ko kakou mau hoa. Ma 
ka kakou hana ana i ka hana iloko o 
ka halelaa no ka poe make, ka hana i 
hiki ole ai lakou ke hana no lakou iho, 





Ka HALE LAA O LOKAPAAKAT I KU PO 

e like ai kakou me ko kakou mea Hoo- 
Ja, a me ko kakou Makua iloko o ka 
lani. 

“Ina aole o ko’u hoahanau aole hiki 
ia’u ke pii aku i kahi kiekie loa. Ina 
aole au e aloha aku iaia aole hiki ia’u 
ke nana aku i kahi kiekie loa. Ina aole 


HE MAU HAAWINA 


au e kokua aku iaia aole hiki ia’u ke 
hoapono piha ia. Ina aole oia, aole i 
hiki ia’u ke hoohalike ia’u iho me ka 
Haku. Ua hoopaa pu ia kakou a pau, 
hookahi ohana nui, a ke nee like nei 
kakou no kela wahi iluna loa.” (Elder 


John A. Widtsce) 


Haawina 39 


NA MICROFILM RECORDS, OIA HOI NA 
MOOOLELO I PAIKIT IA 


Ke Kumuhana: Ua oi aku ka hiki- 
wawe, ka pololei a me ka maikai o ka 
hana ana i na copy o na mooolelo me 
ka microfilm, mamu o ke kakau lima 
a i ole ka typewrite. 


I keia wa ua loaa ia kakou he ano 
hou a maikai no ka hana ia ana o na 
copi o na buke mookuauhau. Me ka 
microfilm ua hiki no kakou ke hele i 
na aina a pau a e paikii ai i na mooku- 
auhau a me na mooolelo like ole, me 
ka nui ole o ka lilo a me ka awiwi loa, 
a me ka pololei loa. 

Ke Ano Hou O Ka Hana Ia Ana O 
Na Copi O Na Mookuauhau. I ka wa 
mamua loa ua kakau ia ka hapanui o 
na mookuauhau me ka lima kakau lohi 
loa, e na monk, alaila ua hana ia ka 
makini pai buke, a ua holo awiwi loa 
ka hana ia ana o na mookuauhau like 
ole a pela hoi i na mooolelo like ole. 
Ua mahuahua loa ka nu: o na mooole- 
i malama ia. I keia wa ua hana ia ke- 
kahi ano hou o ka hana ia ana ina 
mookuauhau, oia hoi ka paikii micro- 
film, a ke manao nei makou e oi loa 
aku ana ka holomua a me ka mahua- 
hua o na mookuauhau ma keia mua 
aku. 


Ua hiki ke pai ia na mooolelo like 
ole maluna o ka microfilm me ka hiki- 
wawe loa, a me ka lilo liilii. Ua hiki no 
ke pai ia he 30 aoao o kekahi buke ilo- 
ko o ka minute hookahi. Ua hiki ke 
pai ia he awalu haneri aoao maluna o ka 
film hookahi, he hookahi haneri kapu- 
ai kona loa. Me keia paikii ua hiki ke 
pai ia na mooolelo ano like ole a pau. 
Ua hiki ke hele i na aina a pau a e pai 


i na buke mooolelo kahiko loa. E like 
ana ke copi me ka buke maoli aole he- 
wa iloko ona no ka mea he kii maoli 
no ia i ku like loa ai me ka buke mua. 

Ina ua hele mai ai kou mau kupuna 
mai ia England mai, ua malama ia ka 
mookuauhau oe lakou iloko o na buke 
Ekalesia paha o ia aina ,aole nae i hiki 
ia oe ke kuai aku ia mau buke. Aka ua 
hiki no ke kanaka me ka microfil ke 
hele aku ace paikii i kela mau mooolelo 
a pau, maluna o ka film i ano like loa 
me ka film o ke kiionioni, a e hookomo © 
ia mea liilii iloko o ka pakeke o kona 
kuka, oiai e like me ka mea i olelo ia 
maluna ua hiki ke pai ia 800 aoao o 
ka mooolelo maluna o ka papa film 
hookahi. ; 

Ua mama keia ano mooolelo, ua like 
ka loihi o kona ola me ka buke maikai 
loa, ua hiki ole ke pau i ke ahi e like 
me ka pepa. Ua hiki ke hana ia na kopi 
lehulehu, e like me ka mea i makemake 
ia. A o kekahi mea maikai loa ua hiki 
ke hana ia keia mau mooolelo micro- 
film me ka nui ole o ka lilo. 

Ke Ano O Ka Hana Ia Ana O Keia 
Film (kii) Mahope o ka hana ia ana o 
ke kii mua ua hiki-ke hana ia na copi 
oia kii me ka hikiwawe a me ka liilii o 
ka lilo. Ua hiki ke hoolele ia keia kii 
maluna o kekahi loli keokeo e like me 
ke kii onioni, ina ua makemake ia e 
hana pela. A ua hiki ke kuai ia na read- 
ing machine, nana e hoonui i na kii i 
pai ia i hiki ia oe ke heluhelu e like me 
kou heluhelu ana na hua kakau iloko 
o kekahi buke. Ua hiki no oe ke noho 
iloko o kou noho oluolu, a e heluhelu 
i na mooolelo i kakau mua ia ma kela 


NA MICROFILM RECORDS, OIA HOI NA 


a me keia aina kahi i noho mua ai kou 
mau kupuna. 

Ua nui ka hoihoi a me ka hauoli o 
ka poe malama buke a me na mea ma- 
lama mooolelo i keia reading machine 
a me keia ano o ka hana ia ana o na 
copi o na mooolelo like ole. Ua manao 
no lakou e hiki koke mai ana ka wa e 
like ai ka nui o na reading machine, e 
heluhelu ai i keia mau mooolelo kii, e 
like me ka nui o na typewriter. 

Ua nui na moooolelo i paikii ia ma 
ke aupuni o Germany. Ua pai kii ia ke- 
kahi hapa nui o na mooolelo o ko la- 
kou mau hale pule. A ke manao nei 
makou e hana ana na aupuni e ae o ka 
honua i keia hana hookahi no. I keia 
wa aole i nui na hana e hana ia nei ma 
keia mea no ka mea ua noonoo ka ha- 
panui o na aupuni maluna o ke kaua, 
aka ina pau keia kaua ma Europa he 
manolana no ko makou e hoomaka hou 
ia keia hana, a e hiki mai ana ka wa e 
hiki ai makou ke kuai na mooolelo 
waiwai loa o na kupuna o makou a pau, 
a pela hoi oukou na Hawaii. 

Ka Hana I MakeMake Ia E Hana. 
Ma ka lokahi o ka hana o na ward a 
me na stake a me na apana like ole, ke 
manaolana nei ka Genealogical Soci- 
ety o Utah, e hiki ana makou ke hana 
a i ole ke kuai i mau copi o na buke 
kahiko iloko o na waihona buke o na 
aina e, oia hoi na buke kahiko a wai- 
wai loa i aneane e pau ko lakou ola, na 
buke mooolelo o na hale pule i malama 
ia no na makahiki loike loa, iloko ola- 
ila ka wa i hanau ai, i bapetiso ai, 1 
mare ai ai make ai na kupuna. 

T ka nana aku o keia io no na la hope 
loa. Aia no ka hapanui o na lahuikana- 
ka iloko o ke kaua weliweli. Ke anai ia 
nei na kulanakauhala, ke hoopahu ia 
nei na halepule a me na hale waihona 
buke o kela a me keia aina o Europa, 
aole kakou i ike i ka wa e pau ai keia 
mau mookuauhau waiwai loa i ke ahi, 
a i ole e nalowale ai malalo o na hale 
pule a me na hale waihona buke e hoo- 
pahu ia nei. Aole he wa e kali hou ai, 
a nolaila ke hooikaika nei ka Gene- 
alogical Society o Utah, ma ka hoao 
ana e kuai a e hana i keia mau moo- 
kuauhau oi kau ka la. 

Ua hele mai na kupuna.o kakou mai 
na aina like ole a pau, a nolaila ke 
hoao nei makou e loaa i na mookuau- 
hau mai na aina a pau mai. Ke make- 
make nei makou e loaa i na copi 
o na hooilina, na palapala aina, na 
mare ana, a me na buke mookuauhau 
like ole i malama ia e na Ekalesia, a me 
na aupunu a me na hui waihona buke 
a pau o na aina a pau. Aole i hiki ia 
kakou ke haule mahope o kekahi poe 
e ae ma keia hana oiai ua haawi ia i 
keia Ekalesia e hoola i ka poe make, a 
aole e hiki ia kakou ke hana i keia 
hana lua ole ke ole e loaa ia kakou ka 
mookuauhau o keia poe make. Nolaila 
imua kakou, imua i ka lanakila. Ua nui 
na mooolelo waiwai loa o Hawaii i hiki 
ke pai ia. 

Na Kue Ana. He mea maopopo ua 
ulu mai na mea kue e keakea ai i ka 
makou hana ma keia mea. Ua ae ia ma- 
kou e hana i mau kopi o na kaukani o 
na mooolelo ma ka hale waihona buke 
o ke aupuni o Denmark, ua kue kekahi 
oa na kahunapule aka ua lanakila ke 
aupuni maluna o ia mau kue ana. Ua 
kopi ia kekahi mau kaukani aoao o na 
mooolelo o Denmark, aka aole i lawa 
ke kala o na hoahanau mai Denmark 


-e hoomau i ka hana, a i keia wa ua no- 


ho kela aina melalo o Germany a ua 
hiki ole ke hana ia ka hana i keia wa. 

Ua aneane pau ka hooponopono ana 
me Germany no ke kopi 0 na kaukani 
mooolelo i pai ia e lakou, aka ua hoo- 
maka ke kaua ma ia aina, a nolaila ua 
pau kela hana hana no ka manawa, a 


hiki paha ka pau ana o ke kaua. 


Ua makaukau makou e hoomaka ka 
pai ia ana o na mookuauhau iloko o 
na apana o ka Ekalesia ma England, 
a ua lulu ka ohana o George Q. Can- 
non, he mau kala i lawa no ka pai ana 
i na mooolelo o ka Isle O Man, kahi i 
hanau ai o Pukuniahi. Ua kue na ka- 
huna pule o England me ka manao e 
hiki mai ana ka wa e loaa ole ai lakou 
ke kala no ke kopi ana i keia mau moo- 
olelo, a ua leka mai no lakou ia makou 
aole lakou e ae ia makou e pai i ke kii 
o ia mau buke mookuauhau. I ka hiki 


aku ana o kekahi kanaka pai kii i ka 

Isle o Man aole i ae ia oia e pai i na kii 
o ia mau mooolelo. Aka aole makou i 
makau, aole i pau ko makou hooikaika 
ana e hana i keia hana. Pela hoi ma 
Italy a me: France. | 
Na Microfilm Mooolelo I Hana Ia. 
Ua nui io no na kuee, aka nae, ua holo 
mua makou ma keia hana nui a mai- 
kai. Ua pai kii ia na Census Report o 
‘ na mokuaina o Utah o na makahiki 
1850, 1860, a me 1870, Iowa no na ma- 
kahiki 1840 a me 1850. Illinois no 
1840, New York no 1850 a o Idaho no 
1870, ka census mua loa kela no Idaho, 
-pela hoi no Colorado, Montana, Ne- 
vada, Wyoming, a me Arizona. Ua pai 
ia he 100,000 aoao o na mooolelo mua 
o ka mokuaina o Tennessee; a ua loaa 
mai, mai ka Holland Society o New 
York nui, he kanalima a oi 0 na moo- 

olelo Ekalesia mua o ka mokuaina o 
New York; ua pai ia ai ole kuai ia he 
mau buke mooolelo ohana a me na 
mooolelo like ole; ua pai ia ka mooole- 
lo o na sila iloko o ka Halelaa o Salt 
Lake City a hiki mai i keia manawa, ua 
pai pu ia hoi na bapetiso i hana ia ma 
ia halelaa tmai ka hoomaka ana a hiki 
ika makahiki 1900, a pela hoi na bape- 
tiso a me na sila iloko o na halelaa e 
ae o Utah a hiki i ka maka hiki 1900— 
Ua nui hoi na mooolelo o na branch 
a me na ward i pai ia, a pela hoi kekahi 
mau mooolelo like ole e ae. A I keia 
wa ua nui na mooolelo i pai ia, a ke 
manaoio nei mokou e lilo ana keia ke- 
kahi o nahana waiwai loa no na hoa- 
hanau e imi ana i ka ike e pili ana i 
ko lakou mau kupuna. 


~ Haawina 40 


OWAI KA POE KUPONO E HANA I NA 
HANA O KA HALELAA? 


Na Hana O Ka Halelaa. O na hana 
pono e hana ia iloko ka halelaa no ka 
poe ola a me poe make: No ka poe ola, 
ka pomaikailaa (endowment), ka sila 
ana o ka wahine i kana kane, a me ka 
sila ana o na keiki i ko lakou mau ma- 
kua. No ka poe make: Ka bapetiso, 
ka pomaikailaa, ka sila ana o ka wa- 
hine i kana kane a me ka sila ana o na 
keiki i ko lakou mau makua. Owai ka 
poe kupuna e hele i ka halelaa no ka 
lakou mau pomakai iho? Ka haina,-o 
kela hoahanau kane a me keia hoaha- 
nau wahine, i piha i na makahiki ku- 
pono, a i malama i na kanawai a me 
na kauoha, o ka Ekalesia. E bapetiso 
mua ia oia, a e hoopaa mua oia i ka 
Oihanakahuna Melkesideka ina he 
kane oia i. Ina ua mare oia ka wahine, 
a i ole ke kane, he mea maikai loa e 
hele like laua a elua i ka manawa hoo- 
kahi, i loaa like ai laua i na pomaikai, 
a i sila ia laua he kane a he wahine 
imua o ke Akua. Ina ua hiki ke hele 
i ka laua mau keiki ia manawa no, he 
mea maikai loa ia, i hiki ke hana ia na 
sila anai i ka la hookahi o lakou a 


pau, Owai ka poe kupono e hele i ka 
halelaa e lawelawe i na hana no ka poe 
make? He mea maikai loa ina e hele 
pinepine na opio, mai ka ewalu maka- 
hiki a hiki aku i na keiki ano oo ku- 
pono, i kahalelaa, no ka bapetiso ana 
no ka poe make. Keia ka hana i hiki 
ke hana ia e na keiki a me na opio. O 
kela a mé keia’ keiki 4 bapetisosia,ea 
i malama ka maikai o ka noho ana, a i 
hiki ke loaa ka pepa hoomaikai mai 
kona bihopa mai, ua kupono oia e hele 
i ka halelaa no ka bapetiso ana no ka 
poe make. Ua hiki hoi ka poe kanaka- 
makua ke hana i keia hana aka he mea 
kupono loa e hana ia keia hana e na 
opio a me na keiki. O kela a me keia 
kane i hoopaa ia i ka Oihanakahuna 
Melekesideka, a me kela a me keia wa- 
hine i piha kona mau makahiki kupono, 
ua hiki ke hele i ka halelaa, no ka lawe- 
lake ana i ka hana no ka poe make. 
Ka Lawelawe Ana No Na Kane 
Make. O ka hana ia ana o na bapetiso 
he hana maalahi no ia, no ka mea ua 
hiki ke bapetiso ia no ka poe lehulehu 
loa i ka la hookahi, aka o ka hana ia 


OWAI KA POE KUPONO E HANA I NA 


ana o na pomaikai laa he hana lohi no 
ia, oiai ua hiki ke hana ia ka hana no 
ke kanaka hookahi wale no i ka hala- 
wai hookahi ana iloko o ka halelaa. O 
kekahi pilikia ano nui ma na halelaa a 
pau, oia no ke kakaikahi o na lawelawe 
pomaikailaa no na kane Ua lehulehu 
na lawelawe ana o na wahine, aka ua 
lohi loa ka lawelawe ia ana no na kane. 
Nolaila ua lilo keia he ninau ano nui 
iloko o na halelaa a pau. A ke imi mau 
ia nei he mau ala e hiki ai ke hoawiwi 
ia na endowment no na kane i make. 
He mea oiaio ua paa kekahi hapa o na 
kane i ka hana, ko lakou misiona a me 
kekahi o ka lakou mau hana nui, oia 
“no ka imi ana i ka ai, ka ia, ka lole a 
me na mea e ae e pono ai no ka ohana, 
a no ia mea ua manao no lakou ua kala 
ia lakou no ko lakou hele pinepine ole 
i ka halelaa. Malie paha ua ano polo- 
lei keia, aka nae, aia hoi kekahi koikoi 
maluna o ko lakou mau poohiwi. Aole 
i hiki na wahine ke hana i ka hana no 
na kane mawaena o ko kakou mau ku- 
puna, a ua paa oukou na kane i ka Oi- 
hanakahuna, a nolaila ua haawi ia ia 
oukou ka mana e hana i keia mau hana 
a pau, a ina aole oukou e hana, nawai 
e hana i ka hana no na makuakane i 
make, a nawai e hoola ia lakou. Heaha 
ka mea i oi aku, o ka ai a me na pomai- 
kai o ke kino, a i ole ka ai ame na po- 
maikai o ka uhane, Ke kali nei na wa- 
hine ma ke ao o na uhane, no ka lakou 
mau kane. Aole i hiki lakou ke hoola 
ia ke ole ka lakou mau kane. He mea 
maikai anei ko kakou hoohemahema 
-ana ia lakou? 

Ka Oihanakahuna. Ua ike no ka- 
kou o ka oihanakahuna o ka mana no 
ia o ke Akua i hooili ia maluna o ka- 
naka. Ke kuleana no ia i haawi ia, e 
ke Akua, e lawelawe ma Kona inoa, 
ma na oihana lawelawepaa a pau o ka 
Euanelio. Ina aole he Oihanakahuna 
iloko o ka Ekalesia, alaila e make ka 
Ekalesia. Aole i hiki kekahi kanaka ke 
lawelawe no ke Akua ina aole hoama- 
na mai ke Aku aiaia. O ka Oihanaka- 
huna o ka mana ia e hoonee ai ka hana 
a ke Akua imua ma kona mau mahele 
a pau. Ina ua makaala ka Oihanakahu- 


a 

na, alaila ua makaala na hana a pau 
o ka Ekalesia. Ina ua makaala ole a ano 
make ka Oihanakahuna, pela no e ma- 
kala ole ai, a e ano make ai ka hana 
o ka Ekalesia. Pehea, ua hiki anei ou- 
kou ka poe e paa nei ka mana o ka, Oi- 
hanakahuna ke hana i kekahi hana e 
mahuahua ai na hana iloko o ka hale- 
laa? Ae ua hiki no. Ua hiki no oukou 
ke hana i na hana a pau e mahuahua 
ai na hana iloko o ka halelaa. Aia no 
i ko oukou mau lima keola a me ka 
make o ka hana. O ka oukou hana 
mua loa e malama i na kanawai ae 
hoomakaukau ia oukou iho e hele i 


ka halelaa e lawelawe i na hana oia 


hale hemolele, no oukou iho. Ina aia 
no ma Hawaii kekahi lunakahiko i ma- 
kaukau ole e hele i ka halelaa, mamuli 
o kona malama ole i na kanawai, ano 
ka wa e mihi ai a e hoomakaukau ai. 
E hoolilo kéla a me keia lunakahiko ia- 
ia iho, i kauwa pono imua o ka Haku. 
Oiai ua haawi ia ka momi lua ole 0 ka 
Oihanakahuna ia kakou na kane, he 
mea pono loa e malama ia oihana me 
ka maemae a me ka oiaio imua o ke 
Akua, i ole e hoahewa ia kakou. He 
mea pono loa ia kakou na luna e hoo- 
maopopo, aia no maluna o kakou ke 
koikoi o keia hana. Aia no ka pono o 
ka poe ola a me ka pono o ka poe make 
iloko o ko kakou mau lima. Ina aole 
ka oihanakahuna, aole loa i hiki ke 
hoola ia na keiki a kanaka, ma keia 
ao, a me kela ao e hiki mai ana. Aia 
anei ma ka honua nei kekahi hana i 
oia aku mamua o ka hana o ka Oiha- 
nakahuna? Aole, aole loa. | 


Pehea la i hiki ai kakou na kane e 
paa nei ka Oihanakahuna ke kokua 
ma na hana o ka halelaa? Ka haina; 
mamuli o ko kakou hele pinepine ana 
i kela hale e hana no ka poe kane i 
make. He mea pono loa e hoonoo kela 
a me keia kolamu o ka Oihanakahuna, 
e pili ana i keia hana. Ke kali nei na 
kaukani inoa ma ka halelaa no oukou. 
E hele pinepine oukou ma ke ano he 
kolamu i ka halelaa. He mea no ia e 
lokahi ai oukou. He mea no ia e aloha 
ai oukou i ka pono a me ka oiaio. He 
mea no ia e ao ai ia oukou ka mano 

piha a hohonu o ke ao ana o ka Eua- 
nelio. He mea no ia e kokua mau ai ia 
oukou i ka lanakila ana maluna o ka 
hewa a me ka hoowalewale. Ina ua 
makaala ka oihanakahuna o kekahi 
apana ma na hana o ka halelaa, alaila 
he mea maopopo, ua makaala na hana 
e ae o ka apana. -Aole i hiki kekahi 
kanaka ke hooikaika ma na hana o ka 
halelaa, a e hiamoe ma na hana e ae. 
Ina ua komo maoli ka uhane o ka ha- 
lelaa iloko o konapuuwai he uhane no 
ia e hoolalelale mau ana iaia e kupaa 
ma na pono a pau. Nolaila e ala oukou 
ka oithanakahuna, e alakai oukou i na 
lala ma ka hana, e kauoha aku oukou 
ina lala a pau, “E hahai mai oukou ia 
makou.” 


Ka Hana Kupono No Ka Poe Opi- 
opio. Ua manao ia e kekahi poe aole 
ia he mea maikai ka hele ana o na opio 
ika halelaa no ko lakou mau pomaikai 
iho. He ninau ano nui keia. He mea 
maopopo, o kela a me keia opio e ma- 
nao ole ana ua hiki no iaia ke malama 
ina kanawai o ke Akua, mahope o ko- 
na komo ana iloko o ka halelaa, aole 
kupono ia e hele i ka halelaa, e berita 
ai me ke Akua. Aka o kela a me keia 
kanaka i hiki aku i na makahiki o ke 
oo ana, a i mare i ka wahie a i ole o 
ke kane, a i malama i na kanawai o ke 
Akua, ai piha kona naau meka manao- 
io o me ka iini e hookauwa no ke Akua, 
he mea maikai no, ina e kukakuka oia 
me kona bihopa, a me ka peresidena 
o kona stake, a i ole kona misiona e 
noonoo me lakou i ka mea kurcn 
na e hana ai. 

Ua aneane hiki mai ka la e make ai 
na makua, ua hana lakou i ka hapanui 
o ka lakou hana ma ka honua nei, ua 
kukulu lakou ke kumu o ka hale, ua 
kanu ia ka hua a ke ulu mai nei me ka 
maikai, aka ina e make lakou, nawai 
e hoomau ke kukulu ia ana o ka hale, 
nawai e ohi i ka hua i kanu ia, nawai e 
hoaahu ia mea iloko o ka halepapaa? 
Aole anei i aneane mai ka la e auamo 
ai na opio i ke koikoi o kea hana? 
Ina ua makaukau ole na opio e lawe- 
lawe ka hana i hoomaka ia e na makua, 


heaha ka hopena o ka hana? 


HE MAU HAAWINA 


Ua ao ia na keiki o kakou iloko o 
ke Kula Sabati, ka Huikamalii a me 


ka Hu Opio, ua ike no lakou i na ka- 


- nawai a me na olelo ao o ka Euanelio. 


Ua ike hoi lakou na hana a lakou e 
hana ai, no ka malama ana i na kanawai 
me na kauoha o ke Akua. Ke hooma- 
kaukau nei keia mau hui ia lakou no 
ke alakai ana a me ka hooko ana i ka 
hana. Ua naauao no lakou ma ne mea 
a pau e pili ana i ka Euanelio. Aka ma- 
mua o ko lakou lawe ana maluna o ko 
lakou mau kuahiwi i ke koikoi o ka 
hana, mamua o ko lakou alakai ana 
i ka hana, e hoamana ia lakou me ka 
mana o ka Oihanakahuna, e haawi ia 
ia lakou, e popo ai, i ke kuleana e 
lawelawe ma ka Inoa Hemolele o Iesu 
Karisto, a e hooili ia maluna o lakou 
i na mana a me na kuleana a pau o 
ka oihanakahuna. Nolaila ia oukou na 
opio kane a me na opio wahine, aia no 
ka holomua o ka hana o ka Euanelio 
maluna o ko oukou mau poohiwi, he 
manaolana no ko makou, na makua, 
aole loa oukou e haawi pio ana, aole 
loa oukou e hoole ana i ka auamo i 
kau ia maluna o oukou, aka e hilinai 
ana oukou i ke Akua, e aloha ana ou- 
kou iaia a e malama ana oukou i kana 
mau kanawai a me kona mau kauoha. 

E hookamaaina oukou me ke Akua. 
hoolohe oukou i ka hawanawana ana 
o Kona Uhane, e ao oukou i na mea 
a pau e pili ana i Kona mau olelo, e 
malama oukou ia mau mea a pau, alaila 
e makaukau ana oukou no keia mau 
hana nui e ae a pau. E ao hoi oukou 
i ka malama ana ina mooolelo a me na 
mookuauhau. E hoao oukou e huli a 
e imi i ka naauao ma na mea.a pau e 
pili ana i na mookuauhau o ko oukou 


mau kupuna. Oiai o oukou ka poe ku- 


pono e hana ia mau hana, no ka mea, 
ua ao ia oukou ma ka heluhelu, ma ke 
kakau a me na mea noeau e ae, nolaila, 
ua makaukau no oukou no ka malama 
ana i keia mau mookuauhau no ko ou- 


ser en 


kou ohana. A mailoko mai o ko oukou ~ 


huli ana i keia ike, a me ko oukou noo- | 


noo ana e pili ana i ko oukou poe make 
e komo ai iloko o ko oukou mau puu- 
wai, ke aloha no lakou, a me ka iini 


OWAI KA POE KUPONO E_HANA I NA 


e hana kekahi hana no lakou e pomai- 
kai ai, e pela ouko e hoolalelale ia ai 
e hoomakaukau ai ia oukou iho, no ka 
“hele ana i ka Halelaa, e hana i keia 
mau hana laa no lakou. Aia no keia 
koikoi maluna o oukou e na opio, e ala 
e hoomakaukau, e hana aku, a na ka 
Mea Mana Loa e kokua ia oukou ae 
hoomakaukau ia oukou no ka lawelawe 
ana i keia hana hemolele. 
 E imi mua kakou no na mookuauha 
me ka luhi ole a me ka paupauaho ole; 
e hana i ko kakou mau buke mookuau- 

hau a mooolelo me ka maikai a me ka 
pono loa; e malama kakou i na kana- 
wai a me na kauoha a pau o ke Akua, 
alaila e ala kakou a e hele i ka Halelaa 
o ko kakou makua, a malaila kakou e 
hanaai ina hana laahia lua ole, no ko 
kakou pono iho, a no ka pono o ko 
kakou poe make a pau, pela no e hoo- 
ko ia ai ka makemake 0 ke Akua, a pela 
hoi e hookiekie ia auanei kakou me ko 
kakou poe make, iloko o ke Aupuni o 


ko kakou Makua. 

